#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಕನ್ನಡ ಕಿರುತೆರೆಗೆ ಮರಳಿದ ಪವಿತ್ರಾ ಲೋಕೇಶ್
ಮೀನಾಕ್ಷಿಯಮ್ಮನ ಪಾತ್ರಕ್ಕೆ ಪವಿತ್ರಾ ಲೋಕೇಶ್ ಅವರೇ ಹೇಳಿ ಮಾಡಿಸಿದ ನಟಿ ಎನ್ನುವ ವಾಹಿನಿಯ ನಂಬಿಕೆಯಂತೆ ಪ್ರೋಮೋಗಳಲ್ಲಿ ಅವರ ಪಾತ್ರಕ್ಕೆ ಈಗಾಗಲೇ ಅತ್ಯುತ್ತಮ ಪ್ರತಿಕ್ರಿಯೆ ಸಿಕ್ಕಿದೆ. ಪೂರ್ಣಪ್ರಮಾಣದಲ್ಲಿ ಮೇ.20ರಿಂದ ಪವಿತ್ರಾ ಲೋಕೇಶ್ ಅವರನ್ನು ಮೀನಾಕ್ಷಿಯಮ್ಮನ ಪಾತ್ರದಲ್ಲಿ ನೋಡಬಹುದು.
ವಿಜಯ ಕರ್ನಾಟಕ | Updated:
May 6, 2019, 04:27PM IST
ಬಹಳ ವರ್ಷಗಳ ಬಳಿಕ ಕನ್ನಡ ಕಿರುತೆರೆಗೆ ನಟಿ ಪವಿತ್ರಾ ಲೋಕೇಶ್ ಮರಳಿದ್ದಾರೆ. ಸ್ಟಾರ್ ಸುವರ್ಣ ವಾಹಿನಿಯಲ್ಲಿ ಪ್ರಸಾರವಾಗಲಿರುವ ' ಅರಮನೆ ಗಿಳಿ ' ಧಾರಾವಾಹಿಯಲ್ಲಿ ಪವಿತ್ರ ಲೋಕೇಶ್ ಬಹುಮುಖ್ಯ ಪಾತ್ರದಲ್ಲಿ ಕಾಣಿಸಿಕೊಳ್ಳಲಿದ್ದಾರೆ. ಊರಿಗೆ ಊರೇ ಗೌರವ ಕೊಡುವ, ಶಿಕ್ಷಣಕ್ಕೆ ಪ್ರಾತಿನಿಧ್ಯ ನೀಡುವ ಮೀನಾಕ್ಷಿಯಮ್ಮನ ಪಾತ್ರದಲ್ಲಿ ಕಾಣಿಸಿಕೊಳ್ಳುತ್ತಿದ್ದಾರೆ.
ಮೀನಾಕ್ಷಿಯಮ್ಮನ ಪಾತ್ರಕ್ಕೆ ಪವಿತ್ರಾ ಲೋಕೇಶ್ ಅವರೇ ಹೇಳಿ ಮಾಡಿಸಿದ ನಟಿ ಎನ್ನುವ ವಾಹಿನಿಯ ನಂಬಿಕೆಯಂತೆ ಪ್ರೋಮೋಗಳಲ್ಲಿ ಅವರ ಪಾತ್ರಕ್ಕೆ
ಈಗಾಗಲೇ ಅತ್ಯುತ್ತಮ ಪ್ರತಿಕ್ರಿಯೆ ಸಿಕ್ಕಿದೆ. ಪೂರ್ಣಪ್ರಮಾಣದಲ್ಲಿ ಮೇ.20ರಿಂದ ಪವಿತ್ರಾ ಲೋಕೇಶ್ ಅವರನ್ನು ಮೀನಾಕ್ಷಿಯಮ್ಮನ ಪಾತ್ರದಲ್ಲಿ ನೋಡಬಹುದು.
ಈ ಹಿಂದೆ ಪವಿತ್ರಾ ಲೋಕೇಶ್ ಹಲವಾರು ಕಿರುತೆರೆ ಧಾರಾವಾಹಿಗಳಲ್ಲಿ ಅಭಿನಯಿಸಿದ್ದಾರೆ. ಜೀವನ್ಮುಖಿ, ಗುಪ್ತಗಾಮಿನಿ, ಗೆಳತಿ, ನೀತಿಚಕ್ರ, ಧರಿತ್ರಿ, ಪುನರ್ಜನ್ಮ, ಈಶ್ವರಿ, ಸ್ವಾಭಿಮಾನ, ಒಲವೇ ನಮ್ಮ ಬದುಕು ಮುಂತಾದ ಧಾರಾವಾಹಿಗಳಲ್ಲಿ ಅಭಿನಯಿಸಿದ್ದಾರೆ.
ಪವಿತ್ರಾ ಲೋಕೇಶ್ ಅವರು ತೆಲುಗಿನ ಹಲವಾರು ಹಿಟ್ ಸಿನಿಮಾಗಳ ಪೋಷಕ ಪಾತ್ರಗಳಲ್ಲಿ ಬಿಝಿಯಾಗಿದ್ದಾರೆ. ಇತ್ತೀಚೆಗೆ ತೆರೆಕಂಡಿರುವ ತೆಲುಗಿನ ಚಿತ್ರಲಹರಿ ಸಿನಿಮಾದಲ್ಲಿ ತಾಯಿಯ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.


ಸೋನಂ ದಂಪತಿಗೆ ಕಾಂಡೋಮ್ ಕಂಪನಿಯಿಂದ ತಮಾಷೆಯ ಟ್ವೀಟ್
Highlights
ದಂಪತಿಗೆ ಕಾಂಡೋಮ್ ಕಂಪನಿ ಶುಭಾಶಯ ಕೋರಿ ನಾವು ನಿಮ್ಮನ್ನು ಆವರಿಕೊಂಡಿದ್ದೇವೆ ಎಂದು ತಮಾಷೆಯ ಶೈಲಿಯಲ್ಲಿ ಟ್ವೀಟ್ ಮಾಡಿದೆ.  ಈ ಟ್ವೀಟ್'ಗೆ ಹಲವು ಅಭಿಮಾನಿಗಳು ಕಚಗುಳಿಯ ರಿಟ್ವೀಟ್ ಮಾಡಿದ್ದಾರೆ.  ಇದೇ ಕಂಪನಿ ವಿರಾಟ್ - ಅನುಷ್ಕಾ ವಿವಾಹಕ್ಕೂ ಡ್ಯುರೆಕ್ಸ್ ಹೊರತುಪಡಿಸಿ ಏನೂ ನಿಮ್ಮ ನಡುವೆ ಬರಬಾರದು ಎಂದು ಟ್ವೀಟ್ ಮಾಡಿತ್ತು.
ಮುಂಬೈ(ಮೇ.11):  ಬಾಲಿವುಡ್ ನಟಿ ಬಾಲಿವುಡ್ ನಟಿ ಸೋನಮ್ ಕಪೂರ್ - ಫ್ಯಾಷನ್ ಡಿಸೈನರ್ ಹಾಗೂ ಉದ್ಯಮಿ ಆನಂದ್ ಅಹೂಜಾ ಅವರೊಂದಿಗೆ ಮೇ 8 ರಂದು ದಾಂಪತ್ಯ ಜೀವನಕ್ಕೆ ಕಾಲಿಟ್ಟರು.
ಈ ಶುಭ ಸಂದರ್ಭಕ್ಕೆ ಬಾಲಿವುಡ್ ತಾರೆಯರು ಒಳಗೊಂಡಂತೆ ನೂರಾರು ಗಣ್ಯ ಅತಿಥಿಗಳು ಪಾಲ್ಗೊಂಡು ಶುಭ ಕೋರಿದರು. ದಂಪತಿಗೆ ಕಾಂಡೋಮ್ ಕಂಪನಿ ಶುಭಾಶಯ ಕೋರಿ ನಾವು ನಿಮ್ಮನ್ನು ಆವರಿಕೊಂಡಿದ್ದೇವೆ ಎಂದು ತಮಾಷೆಯ ಶೈಲಿಯಲ್ಲಿ ಟ್ವೀಟ್ ಮಾಡಿದೆ.  ಈ ಟ್ವೀಟ್'ಗೆ ಹಲವು ಅಭಿಮಾನಿಗಳು ಕಚಗುಳಿಯ ರಿಟ್ವೀಟ್ ಮಾಡಿದ್ದಾರೆ.  ಇದೇ ಕಂಪನಿ ವಿರಾಟ್ - ಅನುಷ್ಕಾ ವಿವಾಹಕ್ಕೂ ಡ್ಯುರೆಕ್ಸ್ ಹೊರತುಪಡಿಸಿ ಏನೂ ನಿಮ್ಮ ನಡುವೆ ಬರಬಾರದು ಎಂದು ಟ್ವೀಟ್ ಮಾಡಿತ್ತು.
ಕನ್ನಡ ಪ್ರಭಕ್ಕಾಗಿ http://kpepaper.asianetnews.com ಕ್ಲಿಕ್ ಮಾಡಿ

— Durex India (@DurexIndia) May 9, 2018

— Durex India (@DurexIndia) December 12, 2017
Last Updated 11, May 2018, 8:39 PM IST


ಬೆತ್ತಲೆ ಚಿತ್ರ ಲೀಕ್ ಆದ ವಿಷ್ಯವನ್ನು ತಾಯಿ ಹೇಳಿದ್ರಂತೆ ಈ ನಟಿಗೆ
  24-09-2018 2:51PM IST    /     No Comments    /     Posted In: Latest News , Entertainment
ಚಿತ್ರೋದ್ಯಮ ಜಗತ್ತಿನ ಪ್ರತಿಭಾನ್ವಿತ ನಟಿಯರ ಪಟ್ಟಿಯಲ್ಲಿ ರಾಧಿಕಾ ಆಪ್ಟೆ ಹೆಸರಿದೆ. ರಾಧಿಕಾ ಎಲ್ಲ ರೀತಿಯ ಪಾತ್ರಗಳನ್ನು ಮಾಡಬಲ್ಲೆ ಎಂಬುದನ್ನು ತೋರಿಸಿದ್ದಾಳೆ. ಸಮಾಜದ ವಿಭಿನ್ನ ವಿಚಾರಗಳ ಬಗ್ಗೆ ತನ್ನ ಅಭಿಪ್ರಾಯ ಮಂಡಿಸುವುದ್ರಲ್ಲೂ ರಾಧಿಕಾ ಹಿಂದೆ ಬಿದ್ದಿಲ್ಲ.
2015ರಲ್ಲಿ ರಾಧಿಕಾ ಆಪ್ಟೆ ಹೆಚ್ಚು ಸುದ್ದಿಗೆ ಬಂದಿದ್ದಳು. ಅನುರಾಗ್ ಕಶ್ಯಪ್ ರ ಕಿರುಚಿತ್ರದಲ್ಲಿ ನಟಿಸಿದ್ದ ರಾಧಿಕಾ ನ್ಯೂಡ್ ವಿಡಿಯೋ ವೈರಲ್ ಆಗಿತ್ತು. 2016ರಲ್ಲಿ ಕೂಡ ರಾಧಿಕಾಳ ಸೆಕ್ಸ್ ಸೀನ್ ವೈರಲ್ ಆಗಿತ್ತು. ರಾಧಿಕಾ ಇದ್ರ ಬಗ್ಗೆ ತಲೆಕೆಡಿಸಿಕೊಂಡಿಲ್ಲ. ಇಂಥ ವಿಷ್ಯಗಳು ನನ್ನ ಹಾಗೂ ನನ್ನ ಕುಟುಂಬದ ಮೇಲೆ ಯಾವುದೇ ಪರಿಣಾಮ ಬೀರುವುದಿಲ್ಲ ಎಂದಿದ್ದಾಳೆ.
ಸಂದರ್ಶನವೊಂದರಲ್ಲಿ ಮಾತನಾಡಿದ ರಾಧಿಕಾ,ಮೊದಲ ಬಾರಿ ನ್ಯೂಡ್ ವಿಡಿಯೋ ವೈರಲ್ ಆಗಿರುವ ಸುದ್ದಿಯನ್ನು ರಾಧಿಕಾ ತಾಯಿಯೇ ಹೇಳಿದ್ದರಂತೆ. ಇನ್ನೊಮ್ಮೆ ರಾಧಿಕಾ ಕಾರು ಚಾಲಕ ಈ ಸಂಗತಿಯನ್ನು ಹೇಳಿದ್ದರಂತೆ. ಸದ್ಯ ಆಯುಷ್ಮಾನ್ ಖುರಾನಾ ಜೊತೆ ಅಂಧಾ ಧುನ್ ಚಿತ್ರದಲ್ಲಿ ರಾಧಿಕಾ ನಟಿಸ್ತಿದ್ದಾಳೆ.


Bangalore, First Published 15, Jul 2019, 12:02 PM IST
Highlights
ಅಯ್ಯಯ್ಯೋ! ಡಿಯರ್ ಕಾಮ್ರೇಡ್ ಚಿತ್ರದಲ್ಲಿ ನಟಿಸಲು ಸಾಯಿ ಪಲ್ಲವಿ ಒಪ್ಪಿದ್ರಾ? ಹಾಗಾದ್ರೆ ರಶ್ಮಿಕಾ ನಟಿಸಿರುವುದು ಯಾಕೆ? ಇದಕ್ಕೆಲ್ಲಾ ಉತ್ತರ ಕೊಟ್ಟಿದ್ದು ಮಾತ್ರ ಆ್ಯಂಗ್ರಿ ಮ್ಯಾನ್ ವಿಜಯ್ ದೇವರಕೊಂಡ.
ರಶ್ಮಿಕಾ ಸಿನಿಮಾ ಅಂತಾನೋ ಅಥವಾ ವಿಜಯ್ ದೇವರಕೊಂಡ ಕನ್ನಡದಲ್ಲಿ ಅಲೆ ಎಬ್ಬಿಸುತ್ತಾರೋ ಅಂತಾನೋ ಏನೋ ಗೊತ್ತಿಲ್ಲ ಬಟ್ ಡಿಯರ್ ಕಾಮ್ರೇಡ್ ಸಿನಿಮಾ ಮಾತ್ರ ಒಂದಲ್ಲಾ ಒಂದು ರೀತಿಯಲ್ಲಿ ಸದ್ದು ಮಾಡುತ್ತಿದೆ.
ಪ್ರೇಮಂ ನಟಿ 2 ಕೋಟಿ ರೂ. ಆ್ಯಡ್ ರಿಜೆಕ್ಟ್ ಮಾಡಿದ್ದು ಇದಕ್ಕಂತೆ!
ಡಿಯರ್ ಕಾಮ್ರೇಡ್ ಮೊದಲ ಪ್ರೆಸ್ ಮೀಟ್‌ಗೆಂದು ಬೆಂಗಳೂರಿಗೆ ಆಗಮಿಸಿದ ವಿಜಯ್ ದೇವರಕೊಂಡ ಹಾಗೂ ರಶ್ಮಿಕಾ ಸಿನಿಮಾ ಶೂಟಿಂಗ್ ಸಮಯದಲ್ಲಿ ನಡೆದ ತಮಾಷೆ, ಚಿತ್ರದ ಆಯ್ಕೆ ಬಗ್ಗೆ ಮಾತನಾಡುತ್ತಿದ್ದರು. ವಿಷಯವೇನೆಂದರೆ ಡಿಯರ್ ಕಾಮ್ರೇಡ್ ಚಿತ್ರಕ್ಕೆ ಮೊದಲು ಸಾಯಿ ಪಲ್ಲವಿಯನ್ನು ಅಪ್ರೋಚ್ ಮಾಡಲಾಗಿತ್ತಂತೆ. ಆದರೆ ಕಾರಣಾಂತರದಿಂದ ಅವರು ಒಪ್ಪಲಿಲ್ಲ. ನಂತರ ರಶ್ಮಿಕಾ ಕಥೆ ಕೇಳಿ ಓಕೆ ಮಾಡಿದ್ರಂತೆ!
ರಶ್ಮಿಕಾ ಮಂದಣ್ಣ ಬದಲು ಸಾಯಿ ಪಲ್ಲವಿ ಈ ಸಿನಿಮಾದಲ್ಲಿ ನಟಿಸಿದ್ದರೆ ಈ ಮಟ್ಟಿಗೆ ಸುದ್ದಿಯಾಗುತ್ತಿತ್ತೋ ಇಲ್ವೋ ಗೊತ್ತಿಲ್ಲ ಬಟ್ ರಶ್ಮಿಕಾ- ವಿಜಯ್ ಮಾತ್ರ ಸಿಕ್ಕಾಪಟ್ಟೆ ಸುದ್ದಿಯಲ್ಲಿದ್ದಾರೆ.
Last Updated 15, Jul 2019, 12:02 PM IST


Bengaluru, First Published 22, Nov 2018, 9:46 AM IST
Highlights
ಮೀಟೂ ಬಿಸಿಗಾಳಿ ಬಿಸಿಸಿಐಗೂ ತಟ್ಟಿತ್ತು.  ಸಿಇಒ ಮೇಲೆ ಕೇಳಿಬಂದಿದ್ದ ಮೀಟೂ ಆರೋಪ ಇದೀಗ ಅಂತ್ಯಕಂಡಿದೆ. ಆರೋಪದಿಂದ ಬಿಸಿಸಿಔ ಸಿಇಒ ಪಾರಾಗಿದ್ದಾರೆ. ಅಷ್ಟಕ್ಕೂ ಸಿಇಒ ಆರೋಪದಿಂದ ಬಚಾವ್ ಆಗಿದ್ದು ಹೇಗೆ? ಇಲ್ಲಿದೆ ವಿವರ.
ನವದೆಹಲಿ(ನ.22): ಬಿಸಿಸಿಐನ ಹಂಗಾಮಿ ಸಿಇಒ ರಾಹುಲ್ ಜೋಹ್ರಿ, ಮೀಟೂ ಆರೋಪದಿಂದ ಪಾರಾಗಿದ್ದಾರೆ. ಪ್ರಕರಣದ ತನಿಖೆ ನಡೆಸಿರುವ 3 ಸದಸ್ಯರ ಸಮಿತಿ, ಜೋಹ್ರಿ ವಿರುದ್ಧದ ಲೈಂಗಿಕ ಕಿರುಕುಳದ ಆರೋಪವನ್ನು ತಿರಸ್ಕರಿಸಿದ್ದು, ಜೋಹ್ರಿಗೆ ಕ್ಲೀನ್ ಚಿಟ್ ನೀಡಿದೆ.
ಇದೇ ವೇಳೆ ಸಮಿತಿ, ಜೋಹ್ರಿವಿರುದ್ಧದ ದೂರು ಸುಳ್ಳು ಮತ್ತು ಆಧಾರ ರಹಿತ ಆರೋಪ ಮತ್ತು ಉದ್ದೇಶ ಪೂರ್ವಕವಾಗಿಯೇ ಜೋಹ್ರಿ ಘನತೆಗೆ ಧಕ್ಕೆಯನ್ನುಂಟು ಮಾಡುವುದಕ್ಕಾಗಿಯೇ ರೂಪಿಸಲಾಗಿದೆ’ ಎಂದು ಸಮಿತಿ ಹೇಳಿದೆ. ಆದರೆ ತನಿಖಾ ಸಮಿತಿ ಸದಸ್ಯೆ ವೀಣಾ ಗೌಡ, ‘ಜೋಹ್ರಿ ಅವರನ್ನು ಲಿಂಗ ಸೂಕ್ಷ್ಮತೆ ಸಮಾಲೋಚನೆಗೆ ಒಳಪಡಿಸಬೇಕು’ ಎಂದು ಸೂಚಿಸಿದ್ದಾರೆ.
ಇದನ್ನೇ ಆಧಾರವಾಗಿರಿಸಿರುವ ಬಿಸಿಸಿಐ ಆಡಳಿತ ಸಮಿತಿ ಸದಸ್ಯೆ ಡಯಾನಾ ಎಡುಲ್ಜಿ, ಸಿಇಒ ಹುದ್ದೆಗೆ ಜೋಹ್ರಿ ಯೋಗ್ಯರಲ್ಲ. ನೈತಿಕ ಹೊಣೆ ಹೊತ್ತು ಜೋಹ್ರಿ ರಾಜೀನಾಮೆ ನೀಡಬೇಕು’ ಎಂದು ಒತ್ತಾಯಿಸಿದ್ದಾರೆ.
ಜೀವನದ ಕಠಿಣ ಸಮಯ: ಜೋಹ್ರಿ: ಸುಮಾರು ಒಂದುವರೆ ತಿಂಗಳು ನನಗೂ ಮತ್ತು ನನ್ನ ಕುಟುಂಬಕ್ಕೆ ಅತ್ಯಂತ ಕಠಿಣ ದಿನಗಳು ಎಂದಿದ್ದಾರೆ.
Last Updated 22, Nov 2018, 9:46 AM IST


ಬದುಕು ನಿಂತ ನೀರಾಗಬಾರದು
ಬದುಕು ನಿಂತ ನೀರಾಗಬಾರದು
ರುಕ್ಮಿಣಿಮಾಲಾ
19 ಸೆಪ್ಟೆಂಬರ್ 2018, 01:00  IST
Updated:
19 ಸೆಪ್ಟೆಂಬರ್ 2018, 01:00  IST
ಅಕ್ಷರ ಗಾತ್ರ :
ಆ
ಆ
ನಾವು ನಮ್ಮ ಜೀವನದಲ್ಲಿ ಹಿಂದೆ ನಡೆದ ಕಹಿ ಘಟನೆಗಳನ್ನು, ದುಃಖವನ್ನು, ಕೊರತೆಗಳನ್ನು ಮತ್ತೆ ಮತ್ತೆ ನೆನಪಿಸಿಕೊಂಡು ಅದರಿಂದ ಮನಸ್ಸನ್ನು ಕೆರಳಿಸಿಕೊಂಡೇ ಇರುತ್ತೇವೆ. ಆ ಸಿಟ್ಟಿನ ಭರದಲ್ಲಿ ಲೋಕದ ಜನರೆಲ್ಲ ಕೆಟ್ಟವರು ಎಂದು ಶಪಿಸುತ್ತೇವೆ. ‘ಕಾಮಾಲೆಕಣ್ಣಿಗೆ ಕಾಣುವುದೆಲ್ಲ ಹಳದಿ’ ಎಂಬಂತೆ ನಮ್ಮ ಕಣ್ಣಿಗೆ ಆಗ ನಮ್ಮ ಸುತ್ತಮುತ್ತ ಇರುವವರೆಲ್ಲರೂ ಕೆಟ್ಟವರಾಗಿಯೇ ಕಾಣುತ್ತಾರೆ. ಜೀವನವಿಡೀ ಕೊರಗುತ್ತ, ಮಾನಸಿಕ ಕ್ಲೇಶವನ್ನು ಅನುಭವಿಸುತ್ತ, ಮನೆಯವರೊಂದಿಗೆ ಜಗಳ ಮಾಡುತ್ತ ತನ್ನ ನೆಮ್ಮದಿಯಿಲ್ಲದೆ ಮನೆಯವರೆಲ್ಲರ ಶಾಂತಿಯನ್ನೂ ಹಾಳು ಮಾಡುತ್ತ ಕಾಲ ಕಳೆಯುತ್ತೇವೆ. ಕಳೆದುಹೋದುದರ ಬಗ್ಗೆಯೇ ಚಿಂತೆ ಮಾಡುತ್ತ ಕೂರುತ್ತೇವೆ.
ನಮ್ಮ ಬಾಲ್ಯದಲ್ಲಿ ಅಥವಾ ಪ್ರೌಢಾವಸ್ಥೆಯಲ್ಲಿ ಹಾಗೂ ಯೌವನದಲ್ಲಿ ನಡೆದ ಕಹಿ ಘಟನೆಗಳನ್ನು ನೆನಪಿನಿಂದ ಕಿತ್ತು ಬಿಸಾಕಬೇಕು. ನಮಗಿರುವುದು ಕೇವಲ ನಾಲ್ಕೇ ದಿನಗಳ ಬಾಳು. ಅದನ್ನಾದರೂ ಮುಂದಿನ ದಿನಗಳಲ್ಲಿ ನೆಮ್ಮದಿಯಿಂದ ಬದುಕುತ್ತೇವೆ ಎಂಬ ದೃಢಸಂಕಲ್ಪ ಮಾಡಿಕೊಂಡರೆ ಮನದ ಆರೋಗ್ಯ ಉತ್ತಮಗೊಂಡು ಮನೆಯವರೆಲ್ಲರೊಡನೆ ಸುಖ–ಸಂತೋಷದಿಂದ ಬಾಳುವುದು ಕಷ್ಟವೇನಲ್ಲ. ಅದಕ್ಕೆ ಮನಸ್ಸು ಮಾಡಬೇಕು. ಬದುಕು ನಿಂತ ನೀರಾಗಬಾರದು. ನಿಂತ ನೀರಿನಲ್ಲಿ ಹೇಗೆ ಕ್ರಿಮಿಕೀಟಗಳು ಉತ್ಪತ್ತಿಯಾಗುತ್ತವೆಯೋ ಹಾಗೆಯೇ ನಮ್ಮ ಬದುಕಲ್ಲಿ ಕೂಡ ಹಳೆಯ ಕಹಿ ಘಟನೆಗಳನ್ನು ಮನಸ್ಸಿನಿಂದ ಹೊರಹಾಕದೆ ಇದ್ದರೆ ಮನಸ್ಸು ಕೊಳೆಯುತ್ತದೆ. ಹಾಗಾಗಿ ಕಹಿ, ನೋವು, ದುಮ್ಮಾನ ಮರೆತು ಹೊಸ ಚಿಂತನೆಗಳತ್ತ ಮುನ್ನಡೆಯಬೇಕು.
ಕೋತಿಗೂ ಮನುಜನಿಗೂ ಅವಿನಾಭಾವ ಸಂಬಂಧವಿದೆ. ಸಣ್ಣ ತರಚಿದ ಗಾಯವನ್ನು ಕೋತಿ ಕೆರೆದು ಕೆರೆದು ಅದನ್ನು ದೊಡ್ಡ ಹುಣ್ಣನ್ನಾಗಿ ಮಾಡಿಕೊಂಡು ನರಳುತ್ತದೆ. ಹಾಗೆಯೇ ಮನುಜ ಕೂಡ ಯಾವುದೋ ಕೊರತೆಯನ್ನು ನೆನೆದು ಕೋಪಿಸಿಕೊಳ್ಳುತ್ತ ಅದನ್ನೇ ಕೆದಕಿ, ಕೆದಕಿ ಮನೆಯನ್ನು ನರಕ ಮಾಡುತ್ತಾನೆ ಎಂದು ಡಿವಿಜಿಯವರು ಮಂಕುತಿಮ್ಮನ ಕಗ್ಗದಲ್ಲಿ ನಮ್ಮ ಮನದ ರೀತಿಯನ್ನು ಬಹಳ ಚೆನ್ನಾಗಿ ವಿವರಿಸಿದ್ದಾರೆ. ನರಳಾಟ ನಮ್ಮ ಬದುಕಾಗಬಾರದು ಎಂಬ ಎಚ್ಚರಿಕೆಯನ್ನೂ ನೀಡಿದ್ದಾರೆ.
ತರಚು ಗಾಯವ ಕೆರೆದು ಹುಣ್ಣನಾಗಿಪುದು ಕಪಿ |
ಕೊರತೆಯೊಂದನು ನೀನು ನೆನೆ ನೆನೆದು ಕೆರಳಿ || ಧರೆಯೆಲ್ಲವನು ಶಪಿಸಿ ಮನದಿ ನರಕವ ನಿಲಿಸಿ |
ನರಳುವುದು ಬದುಕೇನೊ?  – ಮಂಕುತಿಮ್ಮ ||
ರುಕ್ಮಿಣಿಮಾಲಾ


Bengaluru, First Published 12, Oct 2018, 11:39 AM IST
Highlights
ಸದಾ ಸುದ್ದಿಯಲ್ಲಿರುವ ಆಸ್ಟ್ರೇಲಿಯಾ ಮಾಜಿ ಕ್ರಿಕೆಟಿಗ ಶೇನ್ ವಾರ್ನ್ ಪಾಕಿಸ್ತಾನ ಮಾಜಿ ನಾಯಕನ ವಿರುದ್ಧ ಗಂಭೀರ್ ಆರೋಪ ಮಾಡಿದ್ದಾರೆ. ಪಾಕಿಸ್ತಾನ ತಂಡವನ್ನ ಸೋಲಿನಿಂದ ತಪ್ಪಿಸಲು 1.4 ಕೋಟಿ ಆಫರ್ ನೀಡಿದ್ದರು ಎಂಬ ಸ್ಫೋಟಕ ಮಾಹಿತಿ ಬಹಿರಂಗ ಪಡಿಸಿದ್ದಾರೆ.
ಸಿಡ್ನಿ(ಅ.12): ಕ್ರಿಕೆಟ್‌ನಿಂದ ವಿದಾಯ ಹೇಳಿ ವರ್ಷಗಳೇ ಉರುಳಿದ್ದರೂ ಆಸ್ಟ್ರೇಲಿಯಾ ಮಾಜಿ ಕ್ರಿಕೆಟಿಗ ಶೇನ್ ವಾರ್ನ್ ಸದಾ ಸುದ್ದಿಯಲ್ಲಿರುತ್ತಾರೆ. ನೂ ಸ್ಪಿನ್ ಅಟೋಬಯೋಗ್ರಫಿ ಮೂಲಕ ಇತ್ತೀಚೆಗೆ ಭಾರಿ ಸದ್ದು ಮಾಡಿದ ಶೇನ್ ವಾರ್ನ್ ಇದೀಗ ಹೊಸ ಬಾಂಬ್ ಸಿಡಿಸಿದ್ದಾರೆ.
ಪಾಕಿಸ್ತಾನ ಮಾಜಿ ನಾಯಕ ಸಲೀಮ್ ಮಲ್ಲಿಕ್, ಪಾಕಿಸ್ತಾನ ತಂಡವನ್ನ ಸೋಲಿನಿಂದ ತಪ್ಪಿಸಲು 1.47 ಕೋಟಿ ರೂಪಾಯಿ ಆಮಿಷ ನೀಡಿದ್ದರು ಎಂದು ಶೇನ್ ವಾರ್ನ್ ಸಂದರ್ಶದಲ್ಲಿ ಹೇಳಿದ್ದಾರೆ ಎಂದು ಕ್ರಿಕ್‌ಟ್ರಾಕರ್ ವರದಿ ಮಾಡಿದೆ.
1994ರ ಪಾಕಿಸ್ತಾನ ಪ್ರವಾಸ ಕೈಗೊಂಡ ಆಸ್ಟ್ರೇಲಿಯಾಗೆ ಉತ್ತಮ ಪ್ರದರ್ಶನ ನೀಡಿತ್ತು. ಪಾಕಿಸ್ತಾನಕ್ಕೆ ಸೋಲು ಖಚಿತವಾಗುತ್ತಿದ್ದಂತೆ,  ನಾಯಕ ಸಲೀಮ್ ಮಲ್ಲಿಕ್, ಶೇನ್ ವಾರ್ನ್‌ಗೆ 1.4 ಕೋಟಿ ಆಫರ್ ನೀಡಿದ್ದರು. ಅರ್ಧ ತಾಸು ಯಾವುದೇ ವಿಕೆಟ್ ಕಬಳಿಸದೆ, ವೈಡ್ ಎಸೆಯುವಂತೆ ಸೂಚಿಸಿದ್ದರು. ಹೀಗಾದಲ್ಲಿ ಪಾಕಿಸ್ತಾನ ಪಂದ್ಯವನ್ನ ಡ್ರಾ ಮಾಡಿಕೊಳ್ಳಲಿದೆ. ಇದಕ್ಕೆ ಮಲ್ಲಿಕ್ ಕೋಟಿ ರೂಪಾಯಿ ಆಫರ್ ನೀಡಿದ್ದಾರೆ ಎಂದು  ಶೇನ್ ವಾರ್ನ್ ಸಂದರ್ಶನದಲ್ಲಿ ಹೇಳಿದ್ದಾರೆ.


ರೋಹಿತ್ ಶರ್ಮಾಗೆ ನಗ್ನ ಚಿತ್ರ ಸಮರ್ಪಿಸಿದ್ದ  ಬಿಗ್ ಬಾಸ್ ಸುಂದರಿ ಸಿಡಿಸಿದ ಬಾಂಬ್!
Highlights
ರೋಹಿತ್ ಶರ್ಮಾಗೆ ನಗ್ನ ಚಿತ್ರ ಸಮರ್ಪಿಸುತ್ತೇನೆ ಎಂದು ಹೇಳಿಕೆ ನೀಡಿ ಹಾಗೆ ಮಾಡಿದ್ದ, ಬಿಗ್ ಬಾಸ್ ಸೀಸನ್ 7ರ ನಂತರ ಮರೆಯಾಗಿದ್ದ ನಟಿ, ರೂಪದರ್ಶಿ ಸೋಫಿಯಾ ಹಯಾತ್ ಈಗ ಮತ್ತೆ ಸುದ್ದಿಯಲ್ಲಿದ್ದಾರೆ.  ಆದರೆ ಈಗ ಅವರೇ ಸುದ್ದಿ ಮಾಡಿಕೊಂಡಿದ್ದಾರೆ ಅಂದರೂ ತಪ್ಪಿಲ್ಲ. ಹಾಗಾದರೆ ಈ ಸೆಕ್ಸ್ ಬಾಂಬ್ ಸಿಡಿಸಿದ ಬಾಂಬ್ ಏನು? ಉತ್ತರ ಇಲ್ಲಿದೆ.
ಬಿಗ್ ಬಾಸ್ ಸೀಸನ್ 7 ನಲ್ಲಿ ನಿದ್ದೆಗೆಡುವಂತೆ ಮಾಡಿದ್ದ ರೂಪದರ್ಶಿ, ನಟಿ ಇದೀಗ ಹೊಸದೊಂದು ಬಾಂಬ್ ಸಿಡಿಸಿದ್ದಾರೆ. ತನ್ನ ಗಂಡನೇ ತನ್ನನ್ನು ಕೊಲ್ಲಲು ಹಲವಾರು ಸಾರಿ ಪ್ರಯತ್ನ ಪಟ್ಟಿದ್ದ ಎಂದು ಸೋಫಿಯಾ ಹಯಾತ್ ಆರೋಪ ಮಾಡಿದ್ದಾರೆ. ಗಂಡ ವಲ್ಡ್ ಸ್ಟನೆಕು ನಿಂದ ನನ್ನ ಪ್ರಾಣಕ್ಕೆ ಸಂಚಕಾರ ಬರುವುದರಲ್ಲಿತ್ತು ಎಂದು ಆರೋಪಿಸಿದ್ದಾರೆ.
ನಟಿಯ ಬೆಡ್‌ರೂಮ್‌ನ ಸೆಕ್ಸ್‌ಟಾಯ್ ಫೋಟೋ ವೈರಲ್!
ಇನ್ ಸ್ಟಾಗ್ರ್ಯಾಮ್ ನಲ್ಲಿ ವಿಡಿಯೋವೊಂದನ್ನು ಪೋಸ್ಟ್ ಮಾಡಿರುವ ನಟಿ, ನಾನು ಪೊಲೀಸರಿಗೆ ಆತನ ಮೇಲೆ ದೂರು ಕೊಟ್ಟ ನಂತರ ಒಂದೊಂದೆ ಆಘಾತಕಾರಿ ಅಂಶಗಳು ಗೊತ್ತಾದವು. ಯುಎಸ್ ಒಳಗೆ ಯಾರಾದರೂ ಅವನನ್ನು ಕಂಡರೆ ಪೊಲೀಸರಿಗೆ ಒಪ್ಪಿಸಿ ಎಂದು ಮನವಿ ಮಾಡಿಕೊಳ್ಳುತ್ತೇನೆ. ಆತ ಸಾಮಾನ್ಯ ವ್ಯಕ್ತಿಯಲ್ಲ ಅನೇಕ ಕಳ್ಳತನದಲ್ಲೂ ಭಾಗಿಯಾಗಿದ್ದಾನೆ. ಅವನ ಮಾಜಿ ಪ್ರೇಯಸಿ ಆತನ ದುರುಳ ಮುಖ ಅನಾವರಣ ಮಾಡಲು ಸಹಕಾರ ನೀಡಿದಳು ಎಂದು ಬರೆದಿದ್ದಾರೆ.
ಜಾರಿದ ಪರಿಣಿತಿ ಛೋಪ್ರಾ ಸೊಂಟದ ಪಟ್ಟಿ.. ಮುಂದೇನಾಯ್ತು?
ಭಾರತದ ಕ್ರಿಕೆಟ್ ತಾರೆ ರೋಹಿತ್ ಶರ್ಮ ಜತೆಗೂ ಸೋಫಿಯಾ ಹೆಸರು ಈ ಹಿಂದೆ ಥಳಕು ಹಾಕಿಕೊಂಡಿತ್ತು. ನಗ್ನ ಫೋಟೋವನ್ನು ನೆಚ್ಚಿನ ಕ್ರಿಕೆಟರ್ ಗೆ ಕಳುಗಹಿಸಿಕೊಟ್ಟಿದ್ದೆ ಎಂದು ಹೇಳಿ ವಿವಾದ ಹುಟ್ಟುಹಾಕಿದ್ದು ಇದೇ  ಸೋಫಿಯಾ ಹಯಾತ್.

A post shared by Sofia Hayat (@sofiahayat) on Jul 3, 2018 at 2:48am PDT
Last Updated 3, Jul 2018, 11:08 PM IST


‘ಡೇಟಿಂಗ್’ ನ ನಾಲ್ಕು ಸತ್ಯಗಳು…..
  18-12-2018 2:34PM IST    /     No Comments    /     Posted In: Latest News , Special
ಮಹಿಳೆಯರೇ ಮುಂದು : ಡೇಟಿಂಗ್ ಆ್ಯಪ್ ಮೂಲಕ ನಡೆಸಿದ ಸಂಶೋಧನೆಯ ಪ್ರಕಾರ ಭಾರತದಲ್ಲಿ ಶೇ.42 ರಷ್ಟು ಮಹಿಳೆಯರು ಡೇಟ್ ಪ್ಲಾನಿಂಗ್ ಮಾಡೋದ್ರಲ್ಲಿ ಮುಂದಿದ್ದಾರೆ. ಶೇ.53 ರಷ್ಟು ಮಹಿಳೆಯರು ವೃತ್ತಿಗಿಂತ ಹೆಚ್ಚಾಗಿ ಉತ್ತಮ ಸಂಬಂಧವನ್ನು ಆಯ್ಕೆ ಮಾಡಿಕೊಳ್ತಾರೆ.
ಶೇ.48 ರಷ್ಟು ಮಹಿಳೆಯರು ಬುದ್ಧಿವಂತರನ್ನು ಇಷ್ಟಪಟ್ರೆ, ಶೇ.52ರಷ್ಟು ಪುರುಷರು ಸೌಂದರ್ಯಕ್ಕೆ ಮರುಳಾಗ್ತಾರೆ. ಶೇ.47ರಷ್ಟು ಪುರುಷರು ಹಾಗೂ ಶೇ.48ರಷ್ಟು ಮಹಿಳೆಯರು ತಮ್ಮ ಸಂಗಾತಿಯ ಜೊತೆಗೆ ಫೇಸ್ಬುಕ್ ಪಾಸ್ವರ್ಡ್ ಶೇರ್ ಮಾಡಿಕೊಳ್ಳಲು ರೆಡಿಯಾಗಿದ್ದಾರೆ.
ಆನ್ ಲೈನ್ ನಲ್ಲೇ ಪ್ರೀತಿಯ ಹುಡುಕಾಟ : ಡೇಟಿಂಗ್ ಆ್ಯಪ್ ಗಳ ಸಂಖ್ಯೆ ಹೆಚ್ಚಿರೋದ್ರಿಂದ ಯುವಕ- ಯುವತಿಯರೆಲ್ಲ ಆನ್ ಲೈನ್ ನಲ್ಲೇ ತಮಗಿಷ್ಟವಾಗುವಂತಹ ಸಂಗಾತಿಗಾಗಿ ಹುಡುಕಾಟ ನಡೆಸ್ತಾರೆ. ತಮ್ಮ ಆದ್ಯತೆ, ಆಚಾರ- ವಿಚಾರ ಎಲ್ಲದಕ್ಕೂ ಹೊಂದುವಂತಹ ಪಾರ್ಟನರ್ ಗಾಗಿ ಸರ್ಚ್ ಮಾಡ್ತಾರೆ.
ಮೊದಲ ಡೇಟ್ ನಲ್ಲಿ ಕ್ರೀಡೆ ಬಗ್ಗೆ ಮಾತು : ಸಾಮಾನ್ಯವಾಗಿ ಫಸ್ಟ್ ಡೇಟ್ ಅಂದಾಗ ಹುಡುಗ- ಹುಡುಗಿ ಇಬ್ಬರಲ್ಲೂ ಮುಜುಗರ, ಸಂಕೋಜ ಸಹಜ. ಮಾತನಾಡಲು ವಿಷಯಗಳೇ ಸಿಗುವುದಿಲ್ಲ. ಎರಡೂ ಕುಟುಂಬಗಳ ಬಗ್ಗೆ ಚರ್ಚೆ ಆದ್ಮೇಲೆ ಕ್ರೀಡೆ ಬಗ್ಗೆ ಮಾತು ಹೊರಳಿಸ್ತಾರೆ. ಸಮೀಕ್ಷೆ ಪ್ರಕಾರ ಶೇ.21ರಷ್ಟು ಪುರುಷರು ಹಾಗೂ ಶೇ.14ರಷ್ಟು ಮಹಿಳೆಯರು ಮೊದಲ ಡೇಟ್ ನಲ್ಲಿ ಕ್ರೀಡೆ ಬಗ್ಗೆ ಮಾತನಾಡಲು ಇಷ್ಟಪಡ್ತಾರೆ.
ಪ್ರೇಯಸಿಯೇ ಪ್ರಶ್ನೆ ಕೇಳಲಿ ಅನ್ನೋ ಬಯಕೆ : ಸಂಪ್ರದಾಯದ ಪ್ರಕಾರ ಹುಡುಗ – ಹುಡುಗಿ ಮದುವೆಗೆ ಅಂತಾ ಭೇಟಿಯಾದಾಗ ಪ್ರಶ್ನೆ ಕೇಳುವ ಸರದಿ ಹುಡುಗನದ್ದು. ಆದ್ರೆ ಆ ಸಮಯದಲ್ಲಿ ಮನದನ್ನೆಯೇ ಪ್ರಶ್ನೆ ಕೇಳಲಿ ಅಂತಾ ಹುಡುಗ ಆಸೆಪಡ್ತಾನೆ ಅನ್ನೋದು ಸಮೀಕ್ಷೆಯಲ್ಲಿ ಬಹಿರಂಗವಾಗಿದೆ. ಶೇ.71.1ರಷ್ಟು ಯುವಕರು, ಯುವತಿಯೇ ತನಗೆ ಮೊದಲು ಪ್ರಪೋಸ್ ಮಾಡಲಿ ಅಂತಾ ಇಚ್ಛೆಪಡ್ತಾರೆ.


ಈ ಬಾಲೆಗಿದ್ಯಂತೆ ಮಳೆ ಬರಿಸುವ ಶಕ್ತಿ…!
  12-06-2017 12:30PM IST    /     No Comments    /     Posted In: Latest News , Special
ಇವಳು 12 ವರ್ಷದ ವಿದ್ಯಾರ್ಥಿನಿ, ಚೆನ್ನಾಗಿ ಓದಿ ಡಾಕ್ಟರ್ ಆಗಬೇಕು ಅನ್ನೋ ಆಸೆ ಇಟ್ಕೊಂಡಿದ್ದಾಳೆ. ಮಸಾಲನಾಬೋ ಮೊಡ್ಜಾದ್ಜಿ ಎಂಬ ಈ ಬಾಲಕಿ ಸಾಮಾನ್ಯಳಲ್ಲ. ಆಫ್ರಿಕಾದ ರಾಣಿ, ಇವಳಿಗೆ ಮಳೆಬರಿಸುವ ಅಸಾಮಾನ್ಯ ಶಕ್ತಿ ಇದೆಯಂತೆ.
ದಕ್ಷಿಣ ಆಫ್ರಿಕಾದ ಲಿಂಪೊಪೊ ಪ್ರದೇಶದಲ್ಲಿರುವ ಬಲೊಬೆಡು ಎಂಬಲ್ಲಿ ಈ ಬಾಲಕಿಯದ್ದೇ ರಾಜ್ಯಭಾರ. 18 ವರ್ಷ ತುಂಬುತ್ತಿದ್ದಂತೆ ಇವಳಿಗೆ ರಾಜ್ಯಾಭಿಷೇಕ ಮಾಡಿ, ರಾಣಿಯ ಪಟ್ಟ ಕಟ್ಟಲಾಗುತ್ತದೆ. 2005ರಲ್ಲಿ ಮಸಾಲನಾಬೋ ಜನಿಸುತ್ತಿದ್ದಂತೆಯೇ ಅವಳನ್ನು ರಾಣಿ ಅಂತಾ ಘೋಷಣೆ ಮಾಡಲಾಗಿದೆ.
ಮಸಾಲನಾಬೋ ವರುಣ ದೇವನ ಪ್ರತಿನಿಧಿ ಅನ್ನೋದು ಈ ಭಾಗದ ಜನರ ನಂಬಿಕೆ. ಆದ್ರೆ ಇಲ್ಲಿ ಎಲ್ಲರೂ ಅನಕ್ಷರಸ್ಥರೇನಲ್ಲ, ಈ ಬಾಲಕಿಯ ತಾಯಿ ಕೂಡ ರಾಜವಶಂಸ್ಥೆ, ರಾಣಿಯಾಗಿದ್ದವಳು. ಈ ಭಾಗದಲ್ಲಿ ಓದು-ಬರಹ ಕಲಿತಿದ್ದ ಮೊದಲ ಮಹಿಳೆ ಎನಿಸಿಕೊಂಡಿದ್ದಳು.
ಈ ಬಾಲಕಿ ಕೂಡ ಶಿಕ್ಷಣದ ಬಗ್ಗೆ ಅಪಾರ ಒಲವು ಹೊಂದಿದ್ದಾಳೆ. ಬಿಡುವಿದ್ದಾಗಲೆಲ್ಲ ದಕ್ಷಿಣ ಆಫ್ರಿಕಾದ ಶಿಕ್ಷಣ ಸಚಿವರೊಂದಿಗೆ ಚರ್ಚಿಸುತ್ತಾಳೆ, ಸಲಹೆ ಪಡೆಯುತ್ತಾಳೆ. ಮಳೆಗಾಲದಲ್ಲಿ ರಾಣಿಯಿಂದ್ಲೇ ಮಳೆಬರಿಸುವ ಪ್ರಾರ್ಥನೆ ಮಾಡಿಸುವುದು ಇಲ್ಲಿನ ಸಂಪ್ರದಾಯ. ಆ ಪ್ರಾರ್ಥನೆ ಸಲ್ಲಿಕೆಯಾದ ಬಳಿಕವೇ ಇಲ್ಲಿ ಮೊದಲ ಮಳೆಯಾಗುತ್ತೆ ಅನ್ನೋ ನಂಬಿಕೆ ಇದೆ.


|
Updated: Monday, November 12, 2018, 14:38 [IST]
ಮೂತ್ರದ ಬಣ್ಣ ಬದಲಾದರೆ ಕಾಳಜಿಯ ವಿಷಯವೇ ಹೌದು. ಆದರೆ ಈ ಬಣ್ಣ ಕೆಂಪಗಾಗಿದ್ದರೆ ಅಥವಾ ಹೆಪ್ಪುಗಟ್ಟಿರುವ ರಕ್ತದ ತುಣುಕುಗಳು ಮೂತ್ರದಲ್ಲಿ ಕಂಡುಬಂದರೆ ಹಾಗೂ ಮೂತ್ರದ ವಾಸನೆ ಇತರ ಸಮದಂತಿಲ್ಲದೇ ಬೇರೆಯೇ ಆಗಿದ್ದರೆ ಇದು ನಿಮ್ಮ ಆರೋಗ್ಯದ ಬಗ್ಗೆ ಕೆಲವು ಮಾಹಿತಿಗಳನ್ನು ನೀಡುತ್ತಿರುವ ಸಂಕೇತವಾಗಿದೆ. ಈ ಬಗ್ಗೆ ಅಲಕ್ಷ್ಯ ಸಲ್ಲದು. ತಕ್ಷಣ ವೈದ್ಯರಲ್ಲಿ ಭೇಟಿ ನೀಡಿ ಸೂಕ್ತ ಪರೀಕ್ಷೆಗಳಿಗೆ ಒಳಗಾಗಿ ಕಾರಣವನ್ನು ಪತ್ತೆ ಹಚ್ಚಿಕೊಳ್ಳಬೇಕು. ಇತ್ತೀಚಿನ ಸಂಶೋಧನೆಯಲ್ಲಿ ಕಂಡುಕೊಂಡಂತೆ ಮೂತ್ರದಲ್ಲಿ ರಕ್ತ ಕಂಡುಬರುವುದು ಪ್ರಾಸ್ಟ್ರೇಟ್ ಗ್ರಂಥಿಯ ಕ್ಯಾನ್ಸರ್‌ನ ಮುಖ್ಯ ಲಕ್ಷಣವಾಗಿದೆ.
ಒಂದು ವೇಳೆ ರಕ್ತದ ಪ್ರಮಾಣ ಹೆಚ್ಚಾಗಿದ್ದು ಮೂತ್ರದ ಬಣ್ಣ ಹೆಚ್ಚೂ ಕಡಿಮೆ ರಕ್ತಗೆಂಪು, ಗುಲಾಬಿ ಅಥವಾ ಕೋಕಾಕೋಲಾದಷ್ಟು ಕಂದು ಬಣ್ಣದ್ದಾಗಿದ್ದರೆ ಇದನ್ನು gross hematuria ಎಂದು ಕರೆಯುತ್ತಾರೆ. ಮೂತ್ರದಲ್ಲಿ ರಕ್ತ ಕಂಡುಬಂದ ಮಾತ್ರಕ್ಕೇ ಪ್ರಸ್ಟ್ರೇಟ್ ಕ್ಯಾನ್ಸರ್ ಇದೆ ಎಂದು ಖಚಿತವಾಗಿ ಹೇಳಲು ಸಾಧ್ಯವಿಲ್ಲ. ಇದಕ್ಕೆ ಬೇರೆ ಕಾರಣಗಳೂ ಇರಬಹುದು. ಆದ್ದರಿಂದ ಬಣ್ಣ ಬದಲಾದರೆ ಇದಕ್ಕೆ ಕಾರಣವನ್ನು ವೈದ್ಯಕೀಯ ಪರೀಕ್ಷೆಯಿಂದ ಮಾತ್ರವೇ ಖಚಿತಪಡಿಸಬಲ್ಲುದು.
ಮೂತ್ರದಲ್ಲಿ ರಕ್ತ: ಅಪ್ಪಿ ತಪ್ಪಿಯೂ ನಿರ್ಲಕ್ಷ್ಯ ಮಾಡಬೇಡಿ
ಪ್ರಾಸ್ಟ್ರೇಟ್ ಕ್ಯಾನ್ಸರ್ ನ ಇತರ ಲಕ್ಷಣಗಳೆಂದರೆ ಮೂತ್ರ ವಿಸರ್ಜನೆಯಾಗಲು ಅತಿ ಹೆಚ್ಚು ಸಮಯ ತೆಗೆದುಕೊಳ್ಳುವುದು ಅಥವಾ ರಭಸ ಅತಿ ಕ್ಷೀಣವಾಗಿರುವುದು, ಹೆಚ್ಚು ಹೊತ್ತು ಮೂತ್ರ ತಡೆದುಕೊಳ್ಳಲು ಸಾಧ್ಯವಾಗದೇ ಕೊಂಚಹೊತ್ತಿಗೇ ಮೂತ್ರಕ್ಕೆ ಅವಸರವಾಗುವುದು, ಮೂತ್ರ ವಿಸರ್ಜನೆ ಮುಗಿದ ಬಳಿಕವೂ ಮೂತ್ರಕೋಶ ಖಾಲಿಯಾಗಿಲ್ಲ, ಇನ್ನೂ ಇದೆ ಎಂದು ಅನ್ನಿಸುವುದು ಮೊದಲಾದವು ಸಾಮಾನ್ಯ ಲಕ್ಷಣಗಳಾಗಿವೆ. ಇದರೊಂದಿಗೆ ನಿಮಿರು ದೌರ್ಬಲ್ಯತನ ಅಥವಾ ನಿಮಿರುತನವನ್ನು ಹೆಚ್ಚು ಹೊತ್ತು ಉಳಿಸಿಕೊಳ್ಳಲು ಸಾಧ್ಯವಾಗದೇ ಇರುವುದೂ ಪ್ರಾಸ್ಟೇಟ್ ಗ್ರಂಥಿಯ ಕ್ಯಾನ್ಸರ್ ನ ಇನ್ನೊಂದು ಲಕ್ಷಣವಾಗಿದೆ. ಈ ಕ್ಯಾನ್ಸರ್‌ಗೆ ಏನು ಕಾರಣ ಎಂಬ ಪ್ರಶ್ನೆಗೆ ಸೂಕ್ತ ಉತ್ತರವಿಲ್ಲ. ಆದರೆ ವಯಸ್ಸು ಏರುತ್ತಿದ್ದಂತೆಯೇ ಈ ಕ್ಯಾನ್ಸರ್ ಆವರಿಸುವ ಸಾಧ್ಯತೆಯೂ ಏರುತ್ತಾ ಹೋಗುತ್ತದೆ.
ಈ ಕ್ಯಾನ್ಸರ್ ಆವರಿಸಿದ ಪ್ರಾರಂಭದಲ್ಲಿ ಇದರ ಇರುವಿಕೆಯೇ ಗೊತ್ತಾಗುವುದಿಲ್ಲ. ಇದರ ಬೆಳವಣಿಗೆಯೂ ತೀರಾ ನಿಧಾನ. ಪ್ರಾರಂಭಿಕ ಹಂತದಲ್ಲಿದ್ದು ಮುಂದಿನ ಹಂತಕ್ಕೆ ಬರುವವರೆಗೂ ಈ ಒಂದು ಕಾಯಿಲೆ ಇರುವುದೇ ಗೊತ್ತಿಲ್ಲದ ವ್ಯಕ್ತಿ ದಶಕಗಳನ್ನೇ ಕಳೆದಿರುತ್ತಾನೆ. ಈ ಕ್ಯಾನ್ಸರ್ ನ ಚಿಕಿತ್ಸೆಗೆ ಶಸ್ತ್ರಚಿಕಿತ್ಸೆ ಹಾಗೂ ರೇಡಿಯೋಪಥಿ ವಿಧಾನಗಳು ಲಭ್ಯವಿವೆ. ಇಂದಿನ ದಿನಗಳಲ್ಲಿ ರಸದೂತಗಳನ್ನು ಪ್ರಚೋದಿಸುವ ಹಾರ್ಮೋನ್ ಥೆರಪಿ ಕೂಡಾ ಪ್ರಚಲಿತದಲ್ಲಿದೆ. ಒಂದು ವೇಳೆ ಈ ಕ್ಯಾನ್ಸರ್ ಇನ್ನೂ ಪ್ರಾರಂಭಿಕ ಹಂತದಲ್ಲಿದ್ದರೆ ಕೆಳಗೆ ವಿವರಿಸಿರುವ ಆಹಾರಗಳು ಇದರ ಚಿಕಿತ್ಸೆಗೆ ನೆರವಾಗಬಲ್ಲವು. ಬನ್ನಿ, ಇವು ಯಾವುವು ನೋಡೋಣ...
ಬ್ರೋಕೋಲಿ
ಪ್ರಾಸ್ಟೇಟ್ ಕ್ಯಾನ್ಸರ್ ಸಾಧ್ಯತೆಯನ್ನು ಕಡಿಮೆಗೊಳಿಸಲು ಬ್ರೋಕೋಲಿ ಎಂಬ ಹಸಿರು ಹೂಕೋಸಿನಂತಹ ತರಕಾರಿ ಅತ್ಯುತ್ತಮ ಆಯ್ಕೆಯಾಗಿದೆ. ಇದರಲ್ಲಿ ಕಾರ್ಬೋಹೈಡ್ರೇಟುಗಳು ಕಡಿಮೆ ಪ್ರಮಾಣದಲಿದ್ದು ಆಂಟಿ ಆಕ್ಸಿಡೆಂಟ್ ಹಾಗೂ ಫೈಟೋಕೆಮಿಕಲ್ಸ್ ಎಂಬ ಪೋಷಕಾಂಶಗಳು ಹೆಚ್ಚಿನ ಪರಿಮಾಣದಲ್ಲಿರುವ ಕಾರಣ ಇದು ಜೀವಕೋಶಗಳ ಮೇಲೆ ಆಗುವ ಹಾನಿಯನ್ನು ತಡೆದು ತನ್ಮೂಲಕ ಕ್ಯಾನ್ಸರ್ ನ ಸಾಧ್ಯತೆಯನ್ನು ಕಡಿಮೆ ಮಾಡುತ್ತದೆ.
ದಾಳಿಂಬೆ ರಸ
ದಾಳಿಂಬೆಯಲ್ಲಿ ಹೆಚ್ಚಿನ ಪ್ರಮಾಣದ ಆಂಟಿ ಆಕ್ಸಿಡೆಂಟುಗಳಿವೆ. ನಿಯಮಿತವಾಗಿ ದಾಳಿಂಬೆ ರಸವನ್ನು ಸೇವಿಸುತ್ತಾ ಬರುವ ಮೂಲಕ ಕ್ಯಾನ್ಸರ್ ಪೀಡಿತ ಜೀವಕೋಶಗಳ ಚಲನೆ ನಿಯಂತ್ರಿಸಬಹುದು ಹಾಗೂ ಈ ಜೀವಕೋಶಗಳನ್ನು ಆಕರ್ಷಿಸುವ ಒಂದು ಬಗೆಯ ರಾಸಾಯನಿಕ ಸಂಕೇತವನ್ನು ಇಲ್ಲವಾಗಿಸುವ ಮೂಲಕ ಪ್ರಾಸ್ಟ್ರೇಟ್ ನ ಸ್ಥಾನಾಂತರ (metastasis of prostate) ದ ಮೂಲಕ ಮೂಳೆಗಳಿಗೆ ಕ್ಯಾನ್ಸರ್ ಹರಡದಂತೆ ತಡೆಯುತ್ತದೆ.
ಸೋಯಾ ಅವರೆ
ಕೆಲವು ಸಂಶೋಧನೆಗಳಲ್ಲಿ ಕಂಡುಕೊಂಡಂತೆ ಸೋಯಾ ಅವರೆ ಸಹಾ ಪ್ರಾಸ್ಟೇಟ್ ಕ್ಯಾನ್ಸರ್ ಆವರಿಸುವುದರಿಂದ ತಡೆಯುತ್ತದೆ. ಇದರಲ್ಲಿರುವ ಐಸೋಫ್ಲೇವೋನ್ ಗಳು ಪ್ರಾಸ್ಟೇಟ್ ಗ್ರಂಥಿಯ ಜೀವಕೋಶಗಳು ಉರಿಯೂತಕ್ಕೆ ಒಳಗಾಗುವುದನ್ನು ತಡೆಯುತ್ತದೆ ಹಾಗೂ ತನ್ಮೂಲಕ ಈ ಜೀವಕೋಶಗಳ ಬೆಳವಣಿಗೆ ಹಾಗೂ ಕ್ಯಾನ್ಸರ್ ಹರಡುವುದನ್ನು ತಡೆಯುತ್ತದೆ. ಇದೇ ಕಾರಣದಿಂದ ಸೋಯಾ ಅವರೆಯನ್ನು ನಿತ್ಯವೂ ಆಹಾರದಲ್ಲಿ ಅಳವಡಿಸಿಕೊಳ್ಳುವುದು ಉತ್ತಮ.
ಕ್ಯಾರೆಟ್
ಕ್ಯಾರೆಟ್ (ಕನ್ನಡದಲ್ಲಿ ಗಜ್ಜರಿ) ಸಹಾ ಇನ್ನೊಂದು ಉತ್ತಮವಾದ ತರಕಾರಿಯಾಗಿದ್ದು ಪ್ರಾಸ್ಟೇಟ್ ಗ್ರಂಥಿಯ ಆರೋಗ್ಯವನ್ನು ಕಾಪಾಡಲು ನೆರವಾಗುತ್ತದೆ. ಕ್ಯಾರೆಟ್ಟುಗಳಲ್ಲಿ ಉತ್ತಮ ಪ್ರಮಾಣದ ಬೀಟ್ಯಾ ಕ್ಯಾರೋಟೀನ್ ಎಂಬ ಕ್ಯಾರೋಟಿನಾಯ್ಡು ಇದ್ದು ಇದು ಜೀರ್ಣಕ್ರಿಯೆಯಲ್ಲಿ ವಿಟಮಿನ್ ಎ ಆಗಿ ಪರಿವರ್ತಿತವಾಗುತ್ತದೆ. ಇದರೊಂದಿಗೇ ಕ್ಯಾರೆಟ್ಟುಗಳಲ್ಲಿರುವ ಆಂಟಿ ಆಕ್ಸಿಡೆಂಟುಗಳು ಆರೋಗ್ಯವನ್ನು ವೃದ್ದಿಸಿ ಕಾಪಾಡುವುದಲ್ಲದೇ ಪ್ರಾಸ್ಟೇಟ್ ಕ್ಯಾನ್ಸರ್ ಆವರಿಸುವ ಸಾಧ್ಯತೆಯನ್ನೂ ಕಡಿಮೆಗೊಳಿಸುತ್ತದೆ. ನಿಮ್ಮ ನಿತ್ಯದ ಆಹಾರದಲ್ಲಿ ಸಾಲಾಡ್ ನೊಂದಿಗೆ ಹಸಿಯಾಗಿ ಕ್ಯಾರೆಟ್ ಅನ್ನು ತಿನ್ನುವುದು ಎಲ್ಲಾ ರೀತಿಯಿಂದಲೂ ಆರೋಗ್ಯಕರವಾಗಿದೆ.
ಅಕ್ರೋಟು
ಪ್ರಾಸ್ಟೇಟ್ ಗ್ರಂಥಿಯ ಕ್ಯಾನ್ಸರ್ ತಡೆಗಟ್ಟುವ ಗುಣವಿರುವ ಆಹಾರಗಳ ಪಟ್ಟಿಯಲ್ಲಿ ಆಕ್ರೋಟು ಅಗ್ರಸ್ಥಾನ ಪಡೆಯುತ್ತದೆ. ಇದರಲ್ಲಿ ಅತಿ ಕಡಿಮೆ ಕಾರ್ಬೋಹೈಡ್ರೇಟುಗಳಿವೆ ಹಾಗೂ ಹೆಚ್ಚಿನ ಪ್ರಮಾಣದಲ್ಲಿ ಒಮೆಗಾ-3 ಕೊಬ್ಬಿನ ಆಮ್ಲಗಳಿವೆ. ಈ ಗುಣಗಳಿಂದ ಅಕ್ರೋಟನ್ನು ನಿಯಮಿತವಾಗಿ ಸೇವಿಸುತ್ತ ಬಂದ ವ್ಯಕ್ತಿಗಳ ದೇಹದಲ್ಲಿ IGF-1 ಎಂಬ ಹೆಸರಿನ ರಸದೂತದ ಪ್ರಮಾಣ ಕಡಿಮೆ ಇರುತ್ತದೆ. ಈ ರಸದೂತ ಪ್ರಾಸ್ಟೇಟ್ ಕ್ಯಾನ್ಸರ್ ಆವರಿಸುವ ಸಾಧ್ಯತೆ ಹೆಚ್ಚಿಸುವ ಮುಖ್ಯ ಕೊಂಡಿಯಾಗಿದೆ. ನಿತ್ಯವೂ ನಾಲ್ಕಾರು ಅಕ್ರೋಟುಗಳನ್ನು ತಿನ್ನುತ್ತಾ ಬರುವ ಮೂಲಕ ಈ ಸಾಧ್ಯತೆಯನ್ನು ಕನಿಷ್ಠವಾಗಿಸಬಹುದು.


ದಟ್ಟ ಕಾಡಿನಲ್ಲಿ ಹುಲಿ ಎದುರು ಮಾಧುರಿ!
ದಟ್ಟ ಕಾಡಿನಲ್ಲಿ ಹುಲಿ ಎದುರು ಮಾಧುರಿ!
ಪ್ರಜಾವಾಣಿ ವಾರ್ತೆ
Published:
25 ಜನವರಿ 2019, 01:16  IST
Updated:
25 ಜನವರಿ 2019, 01:16  IST
ಅಕ್ಷರ ಗಾತ್ರ :
ಆ
ಆ
ಬಹುತಾರಾಗಣದ ‘ಟೋಟಲ್ ಧಮಾಲ್’ ಚಿತ್ರದ ಮೊದಲ ಟ್ರೇಲರ್ ಬಿಡುಗಡೆಯಾಗಿ ಭಾರಿ ಜನಮೆಚ್ಚುಗೆಗೆ ಪಾತ್ರವಾಗಿದೆ. ಗಮನಾರ್ಹ ಸಂಗತಿ ಎಂದರೆ, ಇಡೀ ಟ್ರೇಲರ್‌ನಲ್ಲಿ ಆವರಿಸಿಕೊಂಡಿರುವುದು ಮಾಧುರಿ ದೀಕ್ಷಿತ್.
‘ಧಮಾಲ್’ ಸರಣಿಯ ಮೂರನೇ ಚಿತ್ರವಾದ ‘ಟೋಟಲ್ ಧಮಾಲ್’ನಲ್ಲಿ ಹಲವು ಕಾಡುಪ್ರಾಣಿಗಳ ಪಾತ್ರವೂ ಇರುವುದು ಗಮನಾರ್ಹ. ‘ಜಂಗಲ್ ಬುಕ್‘ನಂತಹ ಕಾಡುಪ್ರಾಣಿಗಳನ್ನು ಕುರಿತ ಸಿನಿಮಾಗಳಲ್ಲಿ ಬಳಕೆಯಾಗುವ ಸಿಜಿಐ ತಂತ್ರಜ್ಞಾನದ ಆಧಾರದಲ್ಲಿ ಅನಿಮೇಷನ್ ಪ್ರಾಣಿಗಳನ್ನು ಜೀವಂತವೆಂಬಷ್ಟು ಪರಿಣಾಮಕಾರಿಗೊಳಿಸಿರುವುದು ಇದಕ್ಕೆ ಕಾರಣ. ಅಜಯ್ ದೇವಗನ್ ಸಿಂಹವೊಂದರ ಪಕ್ಕದಲ್ಲೇ ದಾಪುಗಾಲಿಟ್ಟುಕೊಂಡು ಬರುವ ದೃಶ್ಯ ಟ್ರೇಲರ್‌ನ ಆರಂಭದಲ್ಲೇ ಇದೆ.
ಮನೋಜ್ ಪಹ್ವಾ ಎಂಬ ಪಾತ್ರದ ಸಾವಿನ ಘೋಷಣೆಯೊಂದಿಗೆ ಟ್ರೇಲರ್ ತೆರೆದುಕೊಳ್ಳುತ್ತದೆ.  ಈ ಪಹ್ವಾ, ಬರೋಬ್ಬರಿ 50 ಕೋಟಿ ರೂಪಾಯಿಗಳನ್ನು ರಹಸ್ಯವಾಗಿ ಇಟ್ಟಿರುವ ಸುದ್ದಿ ಆತನ ಆಪ್ತರು ಮತ್ತು ಬಂಧುಗಳನ್ನು ಸಣ್ಣ ಸಣ್ಣ ಗುಂಪುಗಳಾಗಿ ಒಡೆಯುತ್ತದೆ. ಈ ನಿಧಿಯನ್ನು ಹುಡುಕುವುದು ಮತ್ತು ಹುಡುಕಾಟದ ದಾರಿಯಲ್ಲಿ ಪ್ರತಿ ಗುಂಪಿಗೂ ಕಾಡುಪ್ರಾಣಿಗಳು ಎದುರಾಗುವ ರೋಚಕ ಸನ್ನಿವೇಶಗಳು ಅದ್ಭುತವಾಗಿ ಮೂಡಿಬಂದಿವೆ.
ನಿಧಿಯನ್ನು ಹುಡುಕಲು ಜಾನಿ ಲಿವರ್ ಆಟೊರಿಕ್ಷಾವೊಂದನ್ನು ವಿಮಾನವಾಗಿ ಮಾರ್ಪಡಿಸುವುದು, ಅರ್ಷದ್ ವಾರ್ಸಿ ಕೆಸರಿನಲ್ಲಿ ಹೂತುಹೋಗುವುದು, ಮಾಧುರಿ ದೀಕ್ಷಿತ್ ಹುಲಿಯೊಂದಿಗೆ ಮುಖಾಮುಖಿಯಾಗುವುದು, ಅನಿಲ್ ಕಪೂರ್ ಮತ್ತು ಅಜಯ್ ದೇವಗನ್ ಅವರಿಗೆ ತಾವೇ ಬಳಸುತ್ತಿರುವ ಜಿಪಿಎಸ್ ಸಿಸ್ಟಮ್‌ನಿಂದ ತಲೆಚಿಟ್ಟು ಹಿಡಿದಂತಾಗುವುದು.... ಈ ಸನ್ನಿವೇಶಗಳು  ಭರ್ಜರಿ ತಮಾಷೆಯ ತುಣುಕುಗಳಾಗಿ ಟ್ರೇಲರ್ ತುಂಬಿಕೊಂಡಿವೆ.
ಟೈಂ ಪಾಸ್‌ಗೆ ಎಂದು ನಂಬಿಸಿ ಸಂಜಯ್ ಮಿಶ್ರಾ ಅವರಿಂದ ಅಜಯ್ ದೇವಗನ್ ಮಾಡಿಸಿದ ಸಾಹಸ ದೃಶ್ಯಗಳನ್ನು ಯಥಾವತ್ ಬಳಸಿಕೊಳ್ಳಲಾಗಿದೆ ಎಂದು ಚಿತ್ರತಂಡದ ಆಪ್ತರು ಹೇಳುತ್ತಾರೆ. ಹಾಸ್ಯ ಉಕ್ಕಿಸುವ ಮತ್ತು ಸನ್ನಿವೇಶದಲ್ಲಿ ನೈಜತೆ ತರಿಸುವ ಉದ್ದೇಶದಿಂದ ಹೀಗೆ ಮಾಡಲಾಗಿದೆಯಂತೆ. ವಾಸ್ತವ ತಿಳಿದ ಮಿಶ್ರಾ, ನಿರ್ದೇಶಕ ಮತ್ತು ಸಹ ನಿರ್ಮಾಪಕರೂ ಆದ ಇಂದ್ರ ಕುಮಾರ್ ಅವರನ್ನೇ ತರಾಟೆಗೆ ತೆಗೆದುಕೊಂಡರಂತೆ.
ಟ್ರೋಲ್ ಮಾಡಿದ ನೆಟಿಜನರು
ಎಲ್ಲರೂ ಭಾರಿ ಕುತೂಹಲದಿಂದ ಕಾಯುತ್ತಿದ್ದ ಟ್ರೇಲರ್ ಬಿಡುಗಡೆಯಾದರೂ ಅದು ನೆಟಿಜನರನ್ನು ಖುಷಿಪಡಿಸಿಲ್ಲ. ಅವರು ಲೇವಡಿ ಮಾಡಲಾರಂಭಿಸಿದ್ದಾರೆ. 2.49 ನಿಮಿಷದ ಟ್ರೇಲರ್‌ನಲ್ಲಿ ಸಿಂಹದ ದಾಳಿ, ಕಾರುಗಳು ಸುಟ್ಟು ಹೋಗುವುದು ಮತ್ತು ವಿಮಾನ ಅವಘಡದಂತಹ ಸನ್ನಿವೇಶಗಳಿವೆ. ಅಲ್ಲದೆ, ಒಟ್ಟಾರೆ ದೃಶ್ಯಾವಳಿಗಳು ಮತ್ತು ಚಿತ್ರ ಕತೆ ನೆಟಿಜನರಿಗೆ ಇಷ್ಟವಾಗಿಲ್ಲವಂತೆ.
ಈ ಚಿತ್ರದಲ್ಲಿ ಅನಿಲ್ ಕಪೂರ್, ಮಾಧುರಿ ದೀಕ್ಷಿತ್ ಮತ್ತು ಅಜಯ್ ದೇವಗನ್ ಪ್ರಮುಖ ಭೂಮಿಕೆಯಲ್ಲಿದ್ದರೆ ಅರ್ಷದ್ ವಾರ್ಸಿ, ರಿತೇಶ್ ದೇಶ್‌ಮುಖ್, ಜಾನಿ ಲಿವರ್, ಜಾವೇದ್ ಜಾಫ್ರಿ, ಸಂಜಯ್ ಮಿಶ್ರಾ ಗಮನಾರ್ಹ ಪಾತ್ರಗಳಲ್ಲಿ ಮಿಂಚಿದ್ದಾರೆ.


ಬಹದ್ದೂರ್ ಹುಡುಗನ ಹೊಸ ಚಿತ್ರ ಹಯಗ್ರೀವನಿಗೆ ಪೂಜೆ
Team Udayavani,  Jun 25, 2017, 10:21 AM IST
ಅ
ಅ
ಅ
“ಭರ್ಜರಿ’ ಹುಡುಗ ಧ್ರುವ ಸರ್ಜಾ “ಹಯಗ್ರೀವ’  ಎಂಬ ಸಿನಿಮಾ ಒಪ್ಪಿಕೊಂಡಿರೋದು ನಿಮಗೆ ಗೊತ್ತೇ ಇದೆ. “ಅದ್ಧೂರಿ’, “ಬಹದ್ದೂರ್’ ಯಶಸ್ಸಿನ ಬಳಿಕ “ಭರ್ಜರಿ’ ಸಿನಿಮಾದಲ್ಲಿ ತೊಡಗಿದ್ದ ಧ್ರುವ ಸರ್ಜಾ, ಆ ಸಿನಿಮಾ ಬಿಡುಗಡೆ ಮುನ್ನವೇ ಹೊಸ ಸಿನಿಮಾಗೆ ಗ್ರೀನ್ ಸಿಗ್ನಲ್ ಕೊಟ್ಟಿದ್ದರು. ನಂದಕಿಶೋರ್ ನಿರ್ದೇಶನದ ಈ ಚಿತ್ರಕ್ಕೆ ಮುಹೂರ್ತ ನಡೆದಿದೆ. ಚಿರಂಜೀವಿ ಸರ್ಜಾ ಕ್ಲಾಪ್ ಮಾಡಿದ್ದಾರೆ.
“ಹಯಗ್ರೀವ’ ಅನ್ನುವುದು ವಿಷ್ಣುವಿನ ಮತ್ತೂಂದು ಅವತಾರ. ಅಶ್ವಮೇಧ ಯಾಗ ಮಾಡುವ ಸಂದರ್ಭದಲ್ಲಿ ಕುದುರೆ ಬಿಡುವ ಹೆಸರೇ ಹಯಗ್ರೀವ. ಅದನ್ನು ಕಟ್ಟಿದರೆ ಯುದ್ಧ ಮಾಡಬೇಕು, ಇಲ್ಲವಾದರೆ ಶರಣಾಗಬೇಕು. ಇಂತಹ ಸನ್ನಿವೇಶ “ಬಬ್ರುವಾಹನ’ ಸಿನಿಮಾದಲ್ಲೂ ಇತ್ತು. ಈಗ ಅಂತಹ ವಿಶೇಷ ದೃಶ್ಯಗಳು ಈ “ಹಯಗ್ರೀವ’ ಸಿನಿಮಾದಲ್ಲೂ ಇವೆ.
ಸುಮಾರು 800 ವರ್ಷಗಳ ಹಿಂದಿನ ಕಥೆಯೇ ಚಿತ್ರಕ್ಕೆ ಸ್ಫೂರ್ತಿ. ಅದನ್ನು ಇಟ್ಟುಕೊಂಡೇ ಚಿತ್ರಕ್ಕೆ ಕಥೆ ರೆಡಿ ಮಾಡಿರುವ ನಿರ್ದೇಶಕರು, ಈಗಿನ ಯೂತ್ಸ್ಗೆ ಏನೆಲ್ಲಾ ಬೇಕೋ ಆ ಎಲ್ಲಾ ಅಂಶಗಳನ್ನೂ ಇಲ್ಲಿಟ್ಟು ಸಿನಿಮಾ ಮಾಡಲು ಸಜ್ಜಾಗಿದ್ದಾರೆ. ಇದು ಚೈನಾ ಮತ್ತು ರಾಜ್ಯದ ಅನೇಕ ಸುಂದರ ತಾಣಗಳಲ್ಲಿ ಚಿತ್ರೀಕರಣಗೊಳ್ಳಲಿದೆ.
ಇನ್ನು, ಧ್ರುವಸರ್ಜಾ ಅವರಿಗೆ ಇಲ್ಲಿ ಮೂರು ಶೇಡ್‌ಗಳಿವೆ. ಆ ಪಾತ್ರಕ್ಕಾಗಿಯೇ ಅವರು ವಿಶೇಷ ತಯಾರಿಯನ್ನೂ ಮಾಡಿಕೊಳ್ಳುತ್ತಿದ್ದಾರಂತೆ. ಧ್ರುವಸರ್ಜಾ ಹಿಟ್ ಸಿನಿಮಾ ಕೊಟ್ಟಿರುವುದರಿಂದ ಅವರ ಮುಂದಿನ ಸಿನಿಮಾಗಳಿಗೂ ಆ ಕುತೂಹಲ ಇದ್ದೇ ಇರುತ್ತೆ. “ಭರ್ಜರಿ’ ತಡವಾಗಿದ್ದರೂ, ಅದೊಂದು ಹೊಸತನದಿಂದ ಕೂಡಿರುವ ಸಿನಿಮಾ ಎನ್ನುವ ಧ್ರುವಸರ್ಜಾ, ಇಷ್ಟರಲ್ಲೇ ಚಿತ್ರ ಪ್ರೇಕ್ಷಕರ ಮುಂದೆ ಬರಲಿದೆ.
ಇನ್ನು ಮುಂದಿನ ದಿನಗಳಲ್ಲಿ, ನನ್ನ ಸಿನಿಮಾಗಳು ಯಾವುದೇ ಕಾರಣಕ್ಕೂ ತಡವಾಗಿ ಬರುವುದಿಲ್ಲ ಎಂದು ಅಭಿಮಾನಿಗಳಿಗೆ ಸ್ಪಷ್ಟಪಡಿಸುವ ಅವರು, “ಹಯಗ್ರೀವ’ ಸಿನಿಮಾ ಮೇಲೆ ಸಿಕ್ಕಾಪಟ್ಟೆ ಭರವಸೆ ಇಟ್ಟುಕೊಂಡಿದ್ದಾರೆ. ಅದಕ್ಕೆ ಕಾರಣ, ನಂದಕಿಶೋರ್ ನಿರ್ದೇಶನ, ಕಥೆ ಮತ್ತು ಚಿತ್ರತಂಡ ಎಂಬುದು ಅವರ ಮಾತು.
ಅದೇನೆ ಇರಲಿ, “ಹಯಗ್ರೀವ’ ಸಿನಿಮಾಗೆ ನಂದಕಿಶೋರ್ ಟೀಮ್ ಸಜ್ಜಾಗಿದ್ದು, ಇಷ್ಟರಲ್ಲೇ ಫ‌ಸ್ಟ್‌ಲುಕ್ ಬಿಡುಗಡೆ ಮಾಡಲು ತಯಾರಿ ನಡೆಸಿದೆ. ಸದ್ಯಕ್ಕೆ ಚಿತ್ರದ ಹೀರೋ ಧ್ರುವಸರ್ಜಾ. ಆದರೆ, ಅವರಿಗೆ ನಾಯಕಿ ಯಾರು ಎಂಬುದಿನ್ನೂ ಆಯ್ಕೆಯಾಗಿಲ್ಲ. ಚಿತ್ರದಲ್ಲಿ ರವಿಚಂದ್ರನ್, ರಮ್ಯಾಕೃಷ್ಣ, ಪ್ರಕಾಶ್ ರೈ, ಸಾಧುಕೋಕಿಲ. ರವಿಶಂಕರ್, ಸೋನು ಸೂದ್, ತಬಲನಾಣಿ ಮತ್ತು ಚಿಕ್ಕಣ್ಣ ಸೇರಿದಂತೆ ದೊಡ್ಡ ತಾರಾಬಳಗವೇ ಇರಲಿದೆ.
ಚಿತ್ರಕ್ಕೆ ಅರ್ಜುನ್ ಜನ್ಯಾ ಸಂಗೀತ ನಿರ್ದೇಶಕರು. ಅವರಿಲ್ಲಿ ಐದು ಹಾಡುಗಳಿಗೆ ಸಂಗೀತ ನೀಡಲಿದ್ದಾರಂತೆ. ಅಂದಹಾಗೆ, ಇತ್ತೀಚೆಗೆ ಚಿತ್ರಕ್ಕೆ ಪೂಜೆ ನಡೆದಿದೆ. “ಅಧ್ಯಕ್ಷ’ ನಿರ್ಮಿಸಿದ್ದ ಟಿ.ಕೆ.ಗಂಗಾಧರ್ ಈ ಚಿತ್ರವನ್ನು ನಿರ್ಮಿಸುತ್ತಿದ್ದಾರೆ. ಅಂದಹಾಗೆ, ನಟ ಹಾಗೂ ಧ್ರುವಸರ್ಜಾ ಸಹೋದರ ಚಿಂರಜೀವಿ ಸರ್ಜಾ ಅವರು ಚಿತ್ರಕ್ಕೆ ಕ್ಲಾಪ್ ಮಾಡಿ, ಶುಭಹಾರೈಸಿದ್ದಾರೆ.
ಇನ್ನೂ ವಿವಾಹವಾಗಿಲ್ಲವೇ? ಇಂದೇ ಕನ್ನಡ ಮ್ಯಾಟ್ರಿಮನಿಯಲ್ಲಿ ನೋಂದಾಯಿಸಿ - ನೋಂದಣಿ ಉಚಿತ!
Disclaimer:The views expressed in comments section published on Udayavani.com are those of comment writers alone. They do not represent the views or opinions of Udayavani.com, its staff or The Manipal Group, or any entity associated with The Manipal Group. Udayavani.com reserves rights to remove a comment or all the comments any time.
To report any comment you can email us at udayavani.response@manipalgroup.info . We will review the request and delete the comments.


ಬೆಂಗಳೂರು ಓಪನ್ ಗಾಲ್ಫ್: ಮುಖೇಶ್ ಮುನ್ನಡೆ
ಬೆಂಗಳೂರು ಓಪನ್ ಗಾಲ್ಫ್: ಮುಖೇಶ್ ಮುನ್ನಡೆ
ಪ್ರಜಾವಾಣಿ ವಾರ್ತೆ
Published:
06 ಡಿಸೆಂಬರ್ 2018, 23:03  IST
Updated:
06 ಡಿಸೆಂಬರ್ 2018, 23:03  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಮುಖೇಶ ಕುಮಾರ್, ಹನಿ ಬೈಸೋಯಾ ಮತ್ತು ಹರೇಂದರ್ ಗುಪ್ತಾ ಅವರು ಗುರುವಾರ  ಆರಂಭವಾದ ಬೆಂಗಳೂರು ಓಪನ್ ಗಾಲ್ಫ್ ಚಾಂಪಿಯನ್‌ಷಿಪ್‌ನಲ್ಲಿ ಮುನ್ನಡೆ ಸಾಧಿಸಿದ್ದಾರೆ.
ಕರ್ನಾಟಕ ಗಾಲ್ಫ್ ಅಸೋಸಿಯೇಷನ್ (ಕೆಜಿಎ)ನಲ್ಲಿ ನಡೆಯುತ್ತಿರುವ ಟೂರ್ನಿಯ ಮೊದಲ ಸುತ್ತಿನಲ್ಲಿ ಮುಖೇಶ್ ಅವರು ಉತ್ತಮವಾಗಿ ಆಡಿದರು. ದೆಹಲಿಯ ಬೈಸೋಯಾ ಮತ್ತು ಚಂಡೀಗಡದ ಹರೇಂದರ್ ಅವರು ಆರು ಬರ್ಡೀಸ್ ಮತ್ತು ಬೋಗಿಗಳನ್ನು ಗಳಿಸಿದರು. ಬೈಸೋಯಾ ಅವರು ಹೋದ ವರ್ಷ ರನ್ನರ್ ಅಪ್ ಆಗಿದ್ದರು.
ಶ್ರೀಲಂಕಾದ ಅನುರಾ ರೋಹನ್ 5 ಅಂಡರ್ 67 ಮಾಡಿ, ನಾಲ್ಕನೇ ಸ್ಥಾನ ಪಡೆದರು.


20 ವರ್ಷಗಳಿಂದ ಕಾಡುತ್ತಿದ್ದ ನಿಗೂಢ ಖಾಯಿಲೆಗೆ ಈಗ ಸಿಕ್ಕಿದೆ ಪರಿಹಾರ
  19-02-2018 2:09PM IST    /     No Comments    /     Posted In: Health , Featured News
ಮಹಿಳೆಯೊಬ್ಬಳಿಗೆ ತಲೆಯಲ್ಲಿ ಯಾರೋ ಮಾತನಾಡಿದಂತೆ ಕೇಳಿಸುತ್ತಿತ್ತು. ಆಕೆ ಈಗ ಎಂಜಿನಿಯರಿಂಗ್ ಪದವೀಧರೆ. 12 ವರ್ಷದವಳಿದ್ದಾಗ್ಲೇ ಕಾಣಿಸಿಕೊಂಡಿದ್ದ ಸಮಸ್ಯೆ ಇದು. ಈ ಬಗ್ಗೆ ಹೇಳಿಕೊಂಡಾಗ ಮನೆಯವರೆಲ್ಲ ಮಾನಸಿಕ ಅಸ್ವಸ್ಥತೆಯಿಂದ ಬಳಲುತ್ತಿದ್ದಾಳೆ ಅಂತಾ ಅನುಮಾನಪಟ್ಟಿದ್ದರು.
ಈ ವಿಚಿತ್ರ ಸಮಸ್ಯೆಗೆ ಪರಿಹಾರ ಹುಡುಕಲು ಬೆಂಗಳೂರು ಮತ್ತು ಮುಂಬೈನ ಆಸ್ಪತ್ರೆಗಳಲ್ಲಿ ಹತ್ತಾರು ಬಗೆಯ ಪರೀಕ್ಷೆ ನಡೆಸಲಾಗಿತ್ತು. 20 ವರ್ಷಗಳ ಹಿಂದೆ ಕಾಣಿಸಿಕೊಂಡಿದ್ದ ಸಮಸ್ಯೆಗೆ ಈಗ ಪರಿಹಾರ ಸಿಕ್ಕಿದೆ. ಇದು ಕೂಡ ಮೂರ್ಛೆರೋಗದ ಒಂದು ಅಪರೂಪದ ಲಕ್ಷಣ ಅಂತಾ ವೈದ್ಯರು ತಿಳಿಸಿದ್ದಾರೆ.
ಅದಕ್ಕೆ ಕಾರಣವಾಗಿದ್ದ ಮೆದುಳಿನ ಒಂದು ಭಾಗವನ್ನು ತೆಗೆದು ಹಾಕಿದ್ದಾರೆ. ಮುಂಬೈನಲ್ಲಿ ಯುವತಿಗೆ ಶಸ್ತ್ರಚಿಕಿತ್ಸೆ ನಡೆಸಲಾಗಿದೆ. Temporal Lobe Epilepsy ಎಂದು ಇದಕ್ಕೆ ಕರೆಯಲಾಗುತ್ತಿದ್ದು, ಶೇ.2ರಷ್ಟು ರೋಗಿಗಳಲ್ಲಿ ಮಾತ್ರ ಕಂಡುಬರುವ ಸಮಸ್ಯೆ ಇದು.
ಆದ್ರೆ ಇದನ್ನು ನರಗಳ ಸಮಸ್ಯೆ ಅಥವಾ ಮಾನಸಿಕ ಅಸ್ವಸ್ಥತೆ ಎಂದುಕೊಂಡು ತಪ್ಪಾಗಿ ಚಿಕಿತ್ಸೆ ನೀಡುವುದೇ ಹೆಚ್ಚು. 12 ವರ್ಷದವಳಿದ್ದಾಗಲೇ ಆಕೆಗೆ ತಲೆಯಲ್ಲಿ ಯಾರೋ ಮಾತನಾಡಿದಂತೆ ಕೇಳಲಾರಂಭಿಸಿತ್ತು. ಇದು ಯಾವುದೇ ಔಷಧದಿಂದ ಗುಣವಾಗುವ ಖಾಯಿಲೆಯಲ್ಲ.
ಯಾರೋ ಜಗಳವಾಡಿದಂತೆ, ಜೋರಾಗಿ ಮಾತನಾಡಿದಂತೆ ದಿನಕ್ಕೆ 5 ಬಾರಿ ಆಕೆಗೆ ಕೇಳಿಸುತ್ತಿತ್ತು. ತಿಂಗಳಲ್ಲಿ 2 ಬಾರಿ ಗಂಟಲು ಕಟ್ಟಿಕೊಳ್ಳುತ್ತಿತ್ತು, ದವಡೆಗಳು ಬಿಗಿದುಕೊಳ್ಳುತ್ತಿದ್ದವು, ಮಾತನಾಡಲು ಸಾಧ್ಯವಾಗುತ್ತಿರಲಿಲ್ಲ. ಹಾಗಾಗಿ ಇದು ದೆವ್ವದ ಕಾಟ ಎಂದೇ ಕುಟುಂಬದವರು ಮೊದಲಿಗೆ ಭಾವಿಸಿದ್ದರು.


Bengaluru, First Published 1, Nov 2018, 2:41 PM IST
Highlights
ಕನ್ನಡಿಗರ ಕನ್ನಡ ರಾಜ್ಯೋತ್ಸವ ಸಂಭ್ರಮ ಇಮ್ಮಡಿಯಾಗಿದೆ. ರಾಜ್ಯೋತ್ಸವದ ದಿನವೇ ಟೀಂ ಇಂಡಿಯಾ ಮಾಜಿ ನಾಯಕ, ಕನ್ನಡಿಗ ರಾಹುಲ್ ದ್ರಾವಿಡ್‌ಗೆ ಐಸಿಸಿ ಹಾಲ್ ಆಫ್ ಫೇಮ್ ಗೌರವ ಪ್ರಶಸ್ತಿ ಪ್ರಧಾನ ಮಾಡಲಾಗಿದೆ.
ತಿರುವನಂತಪುರಂ(ನ.01): ಟೀಂ ಇಂಡಿಯಾ ಮಾಜಿ ನಾಯಕ, ಭಾರತ ಅಂಡರ್ -19 ಕೋಚ್ ರಾಹುಲ್ ದ್ರಾವಿಡ್‌ಗೆ ಐಸಿಸಿ ಅತ್ಯುನ್ನತ ಹಾಲ್ ಆಫ್ ಫೇಮ್ ಪ್ರಶಸ್ತಿ ಪ್ರಧಾನ ಮಾಡಲಾಗಿದೆ. ಭಾರತ ಹಾಗೂ ವೆಸ್ಟ್ ಇಂಡೀಸ್ ನಡುವಿನ 5ನೇ ಏಕದಿನ ಪಂದ್ಯಕ್ಕೂ ಮೊದಲು ದ್ರಾವಿಡ್‌ಗೆ ಪ್ರಶಸ್ತಿ ಪ್ರಧಾನ ಮಾಡಲಾಯಿತು.
Rahul Dravid becomes the 5th Indian to be inducted in the @ICC Hall of Fame. Congratulations to the legend on joining a list of all-time greats across generations. pic.twitter.com/RAyQ8KrtWR
— BCCI (@BCCI) November 1, 2018
ಪಂದ್ಯಕ್ಕೂ ಮುನ್ನ ದಿಗ್ಗಜ ಕ್ರಿಕೆಟಿಗ ಸುನಿಲ್ ಗವಾಸ್ಕರ್ ಪ್ರಶಸ್ತಿ ಪ್ರಧಾನ ಮಾಡಿದರು. ಕಳದೆ ಜುಲೈನಲ್ಲಿ ರಾಹುಲ್ ದ್ರಾವಿಡ್, ಆಸ್ಟ್ರೇಲಿಯಾ ಮಾಜಿ ನಾಯಕ ರಿಕಿ ಪಾಂಟಿಂಗ್, ಇಂಗ್ಲೆಂಡ್ ಮಹಿಳಾ ವಿಕೆಟ್ ಕೀಪರ್ ಕ್ಲಾರಿ ಟೇಲರ್‌ಗೆ ಐಸಿಸಿ ಹಾಲ್ ಆಫ್ ಫೇಮ್ ಗೌರವ ಘೋಷಿಸಿತ್ತು. ಇದೀಗ ಐಸಿಸಿಯ ಈ ಗೌರವ ಸ್ವೀಕರಿಸಿದ ಭಾರತ 5ನೇ ಕ್ರಿಕೆಟಿಗ ಅನ್ನೋ ಹೆಗ್ಗಳಿಕೆಗೆ ಪಾತ್ರವಾಯಿತು.
2009ರಲ್ಲಿ ಕಪಿಎಲ್ ದೇವ್, ಸುನಿಲ್ ಗವಾಸ್ಕರ್ ಹಾಗೂ ಬಿಷನ್ ಸಿಂಗ್ ಬೇಡಿ, 2015ರಲ್ಲಿ ಅನಿಲ್ ಕುಂಬ್ಳೆ ಹಾಲ್ ಆಫ್ ಫೇಮ್ ಗೌರವಕ್ಕೆ ಪಾತ್ರರಾಗಿದ್ದರು. ಇದೀಗ 2018ರಲ್ಲಿ ನವೆಂಬರ್ 1ರ ಕನ್ನಡ ರಾಜ್ಯೋತ್ಸವದಂದೇ ರಾಹುಲ್ ದ್ರಾವಿಡ್ ಕೂಡ ಈ ಗೌರವಕ್ಕೆ ಪಾತ್ರವಾಗಿರೋದು ಕನ್ನಡಿಗರಿಗೆ ಹೆಮ್ಮೆ ತಂದಿದೆ.
Last Updated 1, Nov 2018, 3:30 PM IST


Bengaluru, First Published 6, Sep 2019, 9:43 AM IST
Highlights
ಭದ್ರಾವತಿಯ ಬೆಡಗಿ ಆಶಾ ಭಟ್ ಬಾಲಿವುಡ್‌ನಿಂದ ಸೀದಾ ಸ್ಯಾಂಡಲ್‌ವುಡ್‌ಗೆ ಲಗ್ಗೆ ಇಡುತ್ತಿದ್ದಾರೆ. ಅದೂ ದೊಡ್ಡ ಪ್ರೊಡಕ್ಷನ್ ಹೌಸ್, ದೊಡ್ಡ ಡೈರೆಕ್ಟರ್, ದೊಡ್ಡ ಸ್ಟಾರ್ ಸಿನಿಮಾವಾದ ‘ರಾಬರ್ಟ್’ ಮೂಲಕ. ಮೊದಲ ಪ್ರಯತ್ನದಲ್ಲಿಯೇ ಸಿಕ್ಸರ್ ಬಾರಿಸಲು ಸಿದ್ಧವಾಗಿರುವ ಆಶಾ ಭಟ್ ತನಗೆ ಒಲಿದು ಬಂದ ಅವಕಾಶ, ಪಾತ್ರಕ್ಕೆ ಮಾಡಿಕೊಂಡಿರುವ ಸಿದ್ಧತೆ ಜೊತೆಗೆ ತಮ್ಮ ಹಿನ್ನೆಲೆಯನ್ನೊಂದಿಷ್ಟು ಇಲ್ಲಿ ಹೇಳಿಕೊಂಡಿದ್ದಾರೆ.
ಭದ್ರಾವತಿಯ ಬೆಡಗಿ ಆಶಾ ಭಟ್ ಬಾಲಿವುಡ್‌ನಿಂದ ಸೀದಾ ಸ್ಯಾಂಡಲ್‌ವುಡ್‌ಗೆ ಲಗ್ಗೆ ಇಡುತ್ತಿದ್ದಾರೆ. ಅದೂ ದೊಡ್ಡ ಪ್ರೊಡಕ್ಷನ್ ಹೌಸ್, ದೊಡ್ಡ ಡೈರೆಕ್ಟರ್, ದೊಡ್ಡ ಸ್ಟಾರ್ ಸಿನಿಮಾವಾದ ‘ರಾಬರ್ಟ್’ ಮೂಲಕ. ಮೊದಲ ಪ್ರಯತ್ನದಲ್ಲಿಯೇ ಸಿಕ್ಸರ್ ಬಾರಿಸಲು ಸಿದ್ಧವಾಗಿರುವ ಆಶಾ ಭಟ್ ತನಗೆ ಒಲಿದು ಬಂದ ಅವಕಾಶ, ಪಾತ್ರಕ್ಕೆ ಮಾಡಿಕೊಂಡಿರುವ ಸಿದ್ಧತೆ ಜೊತೆಗೆ ತಮ್ಮ ಹಿನ್ನೆಲೆಯನ್ನೊಂದಿಷ್ಟು ಇಲ್ಲಿ ಹೇಳಿಕೊಂಡಿದ್ದಾರೆ.
ರಾಬರ್ಟ್ ಅವಕಾಶ ಒಲಿದು ಬಂದಿದ್ದು ಹೇಗೆ?
2017ರಲ್ಲಿ ‘ಜಂಗ್ಲಿ’ ಸಿನಿಮಾದಲ್ಲಿ ಅವಕಾಶ ಬಂದಿತ್ತು. ಅದರಲ್ಲಿ ಮೇನ್ ರೋಲ್ ಮಾಡಿದ್ದೆ. ಅದನ್ನು ನೋಡಿದ ತರುಣ್ ಸರ್, ನನ್ನ ನಟನೆ ಮೆಚ್ಚಿ ಕಾಲ್ ಮಾಡಿ ‘ರಾಬರ್ಟ್’ ಅವಕಾಶ ನೀಡಿದರು. ಅವರು ಈ ಅವಕಾಶವನ್ನು ನನ್ನ ಮುಂದಿಟ್ಟತಕ್ಷಣ ನಾನು ಒಪ್ಪಿಕೊಂಡೆ. ಕನ್ನಡ ನನ್ನ ಮಾತೃಭಾಷೆ.
ಇಂತಹ ಒಂದು ಸುವರ್ಣ ಅವಕಾಶ ತಾನಾಗಿಯೆ ಒಲಿದು ಬಂದಾಗ ಯಾರೂ ಬಿಡುವುದಿಲ್ಲ. ಹಾಗೆಯೇ ನಾನು ಹಿಂದೆ ಮುಂದೆ ನೋಡದೆ ಒಪ್ಪಿಕೊಂಡೆ. ತರುಣ್ ಸರ್ ಚಿತ್ರದ ಮತ್ತು ಪಾತ್ರದ ಬಗ್ಗೆ ಹೇಳಿದರು. ನನಗೆ ತುಂಬಾ ಇಷ್ಟವಾಯಿತು.
ದರ್ಶನ್ ರಾಬರ್ಟ್‌ಗೆ ಭದ್ರಾವತಿ ಚೆಲುವೆ.. ಎಲ್ಲರಿಗೂ ಗೊತ್ತಿರುವವಳೆ!
ರಾಬರ್ಟ್‌ನಲ್ಲಿ ನಿಮ್ಮ ಪಾತ್ರವೇನು?
ಮೇಲ್ ರೋಲ್ ಲೀಡ್ ಮಾಡುತ್ತಿದ್ದೇನೆ. ಆದರೆ ಪಾತ್ರದ ಬಗ್ಗೆ ಇಗಲೇ ಏನೂ ಹೇಳುವುದಕ್ಕೆ ಆಗುವುದಿಲ್ಲ. ಆದರೆ ದೊಡ್ಡ ಟೀಂ, ದೊಡ್ಡ ಸ್ಟಾರ್ ನಟರ ಜೊತೆಗೆ ಕೆಲಸ ಮಾಡುವ ಖುಷಿ ನನಗಿದೆ. ಅದರೊಂದಿಗೆ ಜವಾಬ್ದಾರಿಯೂ ಹೆಚ್ಚಾಗಿದೆ. ಇದಕ್ಕೆ ತಕ್ಕಂತೆ ಒಂದಷ್ಟುತಾಲೀಮುಗಳು ನಡೆಯುತ್ತಿವೆ. ವಯಕ್ತಿಕವಾಗಿ ನನಗೂ ಇದು ತುಂಬಾ ಮಹತ್ವದ ಚಿತ್ರ.
ಚಿತ್ರಕ್ಕಾಗಿ ಏನೆಲ್ಲಾ ತಯಾರಿ ಮಾಡುತ್ತಿದ್ದೀರಿ?
ಸದ್ಯಕ್ಕೆ ಡೈರೆಕ್ಟರ್ ಜೊತೆಗೆ ರೀಡಿಂಗ್‌ನಲ್ಲಿ ತೊಡಗಿದ್ದೇನೆ. ಇದೇ ತಿಂಗಳು ಶೂಟಿಂಗ್ ಶುರುವಾಗುವುದಿದೆ. ಪಾತ್ರ ನನ್ನಿಂದ ಏನನ್ನು ಬಯಸುತ್ತದೆಯೋ ಅದೆಲ್ಲವನ್ನೂ ನಾನು ಮಾಡಲು ಸಿದ್ಧಳಿದ್ದೇನೆ.
ಬಾಲಿವುಡ್ ಅನುಭವ ಹೇಗಿತ್ತು?
‘ಜಂಗ್ಲಿ’ ನಿರ್ದೇಶನ ಮಾಡಿದ್ದು ಹಾಲಿವುಡ್ ನಿರ್ದೇಶಕ ಚುಕ್ ರುಸೆಲ್. ತುಂಬಾ ದೊಡ್ಡ ಟೀಂ ಅದು. ಅವರೊಂದಿಗೆ ಕೆಲಸ ಮಾಡಿದ್ದರಿಂದ ಸಿನಿಮಾ ಬಗ್ಗೆ ತಿಳಿದೇ ಇರದಿದ್ದ ಎಷ್ಟೋ ಸಂಗತಿಗಳು ತಿಳಿದವು. ಒಳ್ಳೆಯ ಕಲಾವಿದರ ಜೊತೆ ಕೆಲಸ ಮಾಡುವ ಅನುಭವವೇ ಬೇರೆ.
ಅದನ್ನು ನಾನು ‘ಜಂಗ್ಲಿ’ ಸಿನಿಮಾದಲ್ಲಿ ಪಡೆದುಕೊಂಡೆ. ಮಾಡೆಲಿಂಗ್ ಮಾಡಿಕೊಂಡಿದ್ದ ನನಗೆ ಸಿಕ್ಕ ಈ ಅವಕಾಶ ನನ್ನ ಸಿನಿಮಾ ಜರ್ನಿಗೆ ಒಳ್ಳೆಯ ಅಡಿಪಾಯವನ್ನೇ ಹಾಕಿಕೊಟ್ಟಿದೆ ಎಂದು ನನಗೆ ಅನ್ನಿಸುತ್ತಿದೆ.
ಹಾಗಿದ್ದರೆ ನೀವು ಸಿನಿಮಾಗೆ ಬಂದಿದ್ದು ಆಕಸ್ಮಿಕವೇ?
ಹಾಗೆಂದೇನಿಲ್ಲ. ಸಿನಿಮಾದಲ್ಲಿ ನಟಿಸಬೇಕು ಎನ್ನುವ ಆಸೆ ಇತ್ತು. ಅದಕ್ಕಾಗಿಯೇ ಪ್ರತಿದಿನ ಆಡಿಷನ್‌ಗೆ ಹೋಗುತ್ತಿದ್ದೆ. ಇದರ ಮಧ್ಯದಲ್ಲಿ ಮ್ಯೂಸಿಕ್, ಮಾರ್ಷಲ್ ಆಟ್ಸ್‌ರ್, ಡ್ಯಾನ್ಸ್, ಮಾಡೆಲಿಂಗ್, ಫ್ಯಾಷನ್ ಶೋಗಳಲ್ಲಿ ನನ್ನನ್ನು ನಾನು ತೊಡಗಿಸಿಕೊಂಡಿದ್ದೆ. ಹಾಗಿದ್ದಾಲೇ ‘ಜಂಗ್ಲಿ’ ಆಫರ್ ಬಂತು. ಮೊದಲ ಬಾರಿಗೆ ಒಳ್ಳೆಯ ಆಫರ್ ಅದು. ಅದರಿಂದಲೇ ನನಗೆ ‘ರಾಬರ್ಟ್’ ಅವಕಾಶ ಸಿಕ್ಕಿದ್ದು.
ನಿಮ್ಮ ಹಿನ್ನೆಲೆ ಏನು?
ನಮ್ಮದು ಶಿವಮೊಗ್ಗದ ಭದ್ರಾವತಿ. ನಮ್ಮ ಅಪ್ಪ, ಅಮ್ಮ ಎಲ್ಲರೂ ಈಗಲೂ ಅಲ್ಲಿಯೇ ಇದ್ದಾರೆ. ನನ್ನ ಪ್ರಾಥಮಿಕ ಶಿಕ್ಷಣವೆಲ್ಲಾ ಆಗಿದ್ದು ಅಲ್ಲಿಯೇ. ಆಮೇಲೆ ಬೆಂಗಳೂರಿನ ವಿಆರ್ ಕಾಲೇಜಿನಲ್ಲಿ ಇಂಜಿನಿಯರಿಂಗ್ ಮಾಡಿದೆ. ಈಗ ಸದ್ಯ ಮುಂಬೈನಲ್ಲಿಯೇ ವಾಸ.
ಮುಂದಿನ ಚಿತ್ರಗಳ ಬಗ್ಗೆ ನಿರೀಕ್ಷೆ ಏನಾದರೂ ಇದೆಯೇ?
ಖಂಡಿತ, ಒಳ್ಳೆಯ ಓಪನಿಂಗ್ ಸಿಕ್ಕಿದೆ. ಹಾಗಾಗಿ ಮುಂದೆಯೂ ಒಳ್ಳೆಯ ಚಿತ್ರ, ತಂಡ, ಪಾತ್ರಗಳ ನಿರೀಕ್ಷೆಯಲ್ಲಿ ಇದ್ದೇನೆ. ಸದ್ಯಕ್ಕೆ ‘ರಾಬರ್ಟ್’ ಮುಗಿಯುವವರೆಗೂ ಯಾವ ಚಿತ್ರವನ್ನೂ ಒಪ್ಪಿಕೊಳ್ಳಬಾರದು ಎನ್ನುವ ನಿರ್ಧಾರ ಮಾಡಿದ್ದೇನೆ. ಅಲ್ಲದೇ ಮುಂದೆ ಕನ್ನಡದಲ್ಲಿ ಸಿಗುವ ಯಾವುದೇ ಒಳ್ಳೆಯ ಅವಕಾಶವನ್ನು ನಾನು ಮಿಸ್ ಮಾಡಿಕೊಳ್ಳುವುದಿಲ್ಲ. ನನ್ನ ಪ್ರಕಾರ ಸಿನಿಮಾಗೆ ಸ್ಟೋರಿ ಇಸ್ ದಿ ಕಿಂಗ್. ಅದರೊಂದಿಗೆ ಒಳ್ಳೆಯ ತಂಡ ಸಿಕ್ಕಿದರೆ ಅದರ ಮಜವಾವೇ ಬೇರೆ. ಆ ರೀತಿಯ ಟೀಂ ‘ರಾಬರ್ಟ್’ ಚಿತ್ರದ್ದು. ನನಗೆ ಈ ಚಿತ್ರ ಒಳ್ಳೆಯ ಬೇಸ್ ಹಾಕಿಕೊಡಲಿದೆ ಎನ್ನುವ ನಂಬಿಕೆ ನನಗಿದೆ.
- ಕೆಂಡಪ್ರದಿ


ವಿವಾದ ಸೃಷ್ಟಿಸಿದ ಅಮೀರ್-ಪುತ್ರಿಯ ಫೋಟೋ..!
Highlights
ಬಾಲಿವುಡ್ ನಟ ಅಮೀರ್ ಖಾನ್ ತಮ್ಮ ಪುತ್ರಿ ಜೊತೆ ಇರುವ ಫೋಟೋವೊಂದು ಇದೀಗ ಭಾರೀ ವಿವಾದ ಸೃಷ್ಟಿಸಿದೆ. ಅಮೀರ್ ತಮ್ಮ ಕುಟುಂಬ ಸಮೇತ ತಮಿಳುನಾಡಿನ ಕೂನುರಿಗೆ ಬಂದಿದ್ದಾರೆ. ಬಾಲಿವುಡ್ ಹಿರಿಯ ನಿರ್ದೇಶಕ ಮನ್ಸೂರ್ ಖಾನ್ ಅವರ 60 ನೇ ಹುಟ್ಟುಹಬ್ಬ ಆಚರಿಸಲು ಅಮೀರ್ ಕುಟುಂಬ ಇಲ್ಲಿಗೆ ಬಂದಿದೆ.
ಮುಂಬೈ(ಮೇ 31): ಬಾಲಿವುಡ್ ನಟ ಅಮೀರ್ ಖಾನ್ ತಮ್ಮ ಪುತ್ರಿ ಜೊತೆ ಇರುವ ಫೋಟೋವೊಂದು ಇದೀಗ ಭಾರೀ ವಿವಾದ ಸೃಷ್ಟಿಸಿದೆ. ಅಮೀರ್ ತಮ್ಮ ಕುಟುಂಬ ಸಮೇತ ತಮಿಳುನಾಡಿನ ಕೂನುರಿಗೆ ಬಂದಿದ್ದಾರೆ. ಬಾಲಿವುಡ್ ಹಿರಿಯ ನಿರ್ದೇಶಕ ಮನ್ಸೂರ್ ಖಾನ್ ಅವರ 60 ನೇ ಹುಟ್ಟುಹಬ್ಬ ಆಚರಿಸಲು ಅಮೀರ್ ಕುಟುಂಬ ಇಲ್ಲಿಗೆ ಬಂದಿದೆ.
ಈ ವೇಳೆ ಅಮೀರ್ ತಮ್ಮ ಪುತ್ರಿ ಇರಾ ಅವರೊಂದಿಗಿನ ಸಂತಸದ ಕ್ಷಣಗಳನ್ನು ಕ್ಯಾಮರಾದಲ್ಲಿ ಸೆರೆ ಹಿಡಿದಿದ್ದಾರೆ. ಆದರೆ ಅಮೀರ್ ಮತ್ತು ಇರಾ ಅವರ ಭಂಗಿ ಮತ್ತು ಇರಾ ಧರಿಸಿರುವ ಬಟ್ಟೆ ಕುರಿತು ಇದೀಗ ವಿವಾದ ಭುಗಿಲೆದ್ದಿದೆ.
ಸಾಮಾಜಿಕ ಜಾಲತಾಣಗಳಲ್ಲಿ ಈ ಫೋಟೋ ನೋಡಿದ ಕೆಲವರು, ಪವಿತ್ರ ರಂಜಾನ್ ತಿಂಗಳಿನ ಸಮಯದಲ್ಲಿ ಇಂತಹ ಅಸಭ್ಯ ಫೋಟೋ ಹಾಕಿದ್ದಾರೆ ಎಂದು ಅಮೀರ್ ಅವರನ್ನು ತರಾಟೆಗೆ ತೆಗೆದುಕೊಂಡಿದ್ದಾರೆ. ಬಾಲಿವುಡ್‌ನ ಪರ್ಫೆಕ್ಶನಿಸ್ಟ್ ನಟನಿಂದ ಇಂತಹ ವರ್ತನೆ ನಿರೀಕ್ಷಿಸಿರಲಿಲ್ಲ ಎಂದು ಕೆಲವರು ತಮ್ಮ ಅಸಮಾಧಾನ ಹೊರಹಾಕಿದ್ದಾರೆ.
ಇದೇ ವೇಳೆ ಅಮೀರ್ ಮತ್ತು ಇರಾ ಅವರ ಫೋಟೋಗೆ ಕೆಲವರು ಭಾರೀ ಮೆಚ್ಚುಗೆಯನ್ನೂ ವ್ಯಕ್ತಪಡಿಸಿದ್ದಾರೆ. ಅಮೀರ್ ಕೇವಲ ನಟನೆಯಲ್ಲಷ್ಟೇ ಅಲ್ಲ ತಂದೆಯಾಗಿಯೂ ಪರ್ಫೆಕ್ಙನಿಸ್ಟ್ ಎಂದು ಸಾಬೀತುಪಡಿಸಿದ್ದಾರೆ ಎಂದು ಬೆಂಬಲ ಸೂಚಿಸಿದ್ದಾರೆ.
Last Updated 31, May 2018, 5:41 PM IST


ಫೆ. 16 ರಂದು ತೆರೆ ಕಾಣಲಿದೆ ‘ಗೂಗಲ್’
  10-02-2018 3:20PM IST    /     No Comments    /     Posted In: Latest News , Entertainment
ವಿ.ನಾಗೇಂದ್ರ ಪ್ರಸಾದ್ ಹಾಗೂ ಶುಭಾ ಪೂಂಜಾ ಪ್ರಮುಖ ಪಾತ್ರದಲ್ಲಿ ಅಭಿನಯಿಸಿರುವ ಗೂಗಲ್ ಚಿತ್ರ ಫೆ.16 ರಂದು ತೆರೆ ಕಾಣಲಿದೆ. ಚಿತ್ರಪ್ರೇಮಿಗಳು ಪ್ರೋತ್ಸಾಹಿಸಬೇಕು ಎಂದು ನಿರ್ದೇಶಕ ವಿ.ನಾಗೇಂದ್ರಪ್ರಸಾದ್ ಮನವಿ ಮಾಡಿದ್ದಾರೆ.
ಶಿವಮೊಗ್ಗದಲ್ಲಿಂದು ಪತ್ರಿಕಾಗೋಷ್ಟಿಯಲ್ಲಿ ಮಾತನಾಡಿದ ಅವರು, ಇದೊಂದು ಸದಭಿರುಚಿ ಚಿತ್ರವಾಗಿದ್ದು, ತಾವು ನಿರ್ದೇಶಿಸಿದ 5ನೇ ಚಿತ್ರವಾಗಿದೆ. ನಲ್ಲ ನನ್ನ ಮೊದಲ ಚಿತ್ರ. ನಾನು ಮೊದಲು ಗೀತೆ ರಚನೆಕಾರನಾಗಿ ಬಂದೆ. ಸುಮಾರು 2 ಸಾವಿರ ಹಾಡುಗಳನ್ನು ಬರೆದಿದ್ಧೆನೆ. ಈ ಚಿತ್ರದಲ್ಲಿ ನಿರ್ದೇಶನದ ಜೊತೆಗೆ ಸಂಗೀತವನ್ನು ನೀಡಿರುವೆ ಹಾಗೂ ಅಭಿನಯಿಸಿರುವೆ ಕೂಡ ಎಂದರು.
ಸುಮಾರು 17 ವರ್ಷಗಳ ಹಿಂದೆ ನಡೆದ ಸತ್ಯ ಘಟನೆಯನ್ನು ಆಧರಿಸಿ ಚಿತ್ರ ನಿರ್ಮಿಸಿದ್ದೇನೆ. ಇಲ್ಲಿ ಯಾವ ಆಡಂಬರವೂ ಇಲ್ಲ. ಪಾತ್ರಗಳೇ ಜೀವ ತುಂಬುತ್ತವೆ. ಗೂಗಲ್ ಎಂಬುದು ಒಂದು ವಿಶ್ವವ್ಯಾಪಿಯ ಅರ್ಥ ಹೊಂದಿದೆ. ಮನುಷ್ಯನ ಅಂತರಂಗವನ್ನೆಲ್ಲ ಬಹಿರಂಗೊಳಿಸುವ ಭಾವವೇ ಗೂಗಲ್ ಸರ್ಚ್ ಆಗಿದೆ ಎಂದರು.
ಈ ಚಿತ್ರದ ಟೀಸರ್ ಕೂಡ ತುಂಬಾ ಚೆನ್ನಾಗಿದೆ. ಜೋ ಲಾಲಿ ಎಂಬ ಹಾಡು ಲಕ್ಷಾಂತರ ಕೇಳುಗರನ್ನು ಸೃಷ್ಟಿಸಿದೆ. ಶಿವಮೊಗ್ಗದಲ್ಲೂ ಕೂಡ ಚಿತ್ರ ಬಿಡುಗಡೆಯಾಗಲಿದ್ದು, ಕನ್ನಡ ಸಿನೆಮಾ ನೋಡುವ ಮೂಲಕ ಪ್ರೇಕ್ಷಕರು ಪ್ರೋತ್ಸಾಹ ಕೊಡಬೇಕು ಎಂದರು. ಚಿತ್ರದಲ್ಲಿ ನಾಗೇಂದ್ರ ಪ್ರಸಾದ್, ಶುಭಾ ಪೂಂಜಾ, ದೀಪಕ್, ಶೋಭ್ ರಾಜ್, ದೀಪಕ್ ಮೊದಲಾದವರು ಅಭಿನಯಿಸಿದ್ದಾರೆ.


Bengaluru, First Published 14, Dec 2018, 4:22 PM IST
Highlights
ಅನಾರೋಗ್ಯ ವದಂತಿಗಳಿಗೆ ತೆರೆ ಎಳೆದ ಲತಾ ಮಂಗೇಶ್ಕರ್ | ನಾನು ಆರಾಮವಾಗಿದ್ದೇನೆ ಎಂದು ಸ್ಪಷ್ಟನೆ ನೀಡಿದ್ದಾರೆ.
ಬೆಂಗಳೂರು (ಡಿ. 14): ಗಾನಕೋಗಿಲೆ ಲತಾ ಮಂಗೇಶ್ಕರ್  ಅನಾರೋಗ್ಯಕ್ಕೀಡಾಗಿದ್ದು, ಆಸ್ಪತ್ರೆಗೆ ದಾಖಲಾಗಿದ್ದಾರೆ ಎಂಬ ವದಂತಿ ಹರಿದಾಡುತ್ತಿದ್ದು ಇದನ್ನು ಸ್ವತಃ ಲತಾ ಮಂಗೇಶ್ಕರ್ ತಳ್ಳಿ ಹಾಕಿದ್ದಾರೆ.
ಲತಾ ಮಂಗೇಶ್ಕರ್ ಅನಾರೋಗ್ಯಕ್ಕೀಡಾಗಿದ್ದು ಆಸ್ಪತ್ರೆಗೆ ದಾಖಲಾಗಿದ್ದಾರೆ ಎನ್ನುವ ಸುದ್ದಿ ಅಭಿಮಾನಿಗಳಲ್ಲಿ ಆತಂಕ ಮೂಡಿಸಿತ್ತು. ಲತಾ ತಮ್ಮ ಟ್ವಿಟರ್ ಖಾತೆಯಲ್ಲಿ ಸ್ಪಷ್ಟನೆ ನೀಡುತ್ತಾ, ನಮಸ್ಕಾರ, ನನ್ನ ಆರೋಗ್ಯದ ಬಗ್ಗೆ ಹರಿದಾಡುತ್ತಿರುವ ಸುದ್ದಿ ನಿಜವಲ್ಲ. ಅವನ್ನೆಲ್ಲಾ ನಂಬಬೇಡಿ. ನಾನು ನನ್ನ ಮನೆಯಲ್ಲಿ ಆರಾಮವಾಗಿದ್ದೇನೆ ಎಂದಿದ್ದಾರೆ.

Namaskar. Meri sehat ke baare mein kuch afwaahein uth rahi hain Lekin aap in par vishwas na karein. Main bilkul swasth hun aur apne ghar mein hun.
— Lata Mangeshkar (@mangeshkarlata) December 14, 2018
ಲತಾ ಮಂಗೇಶ್ಕರ್ ಬಗ್ಗೆ ವದಂತಿಗಳು ಹರಿದಾಡಿದ್ದು ಇದೇ ಮೊದಲ ಬಾರಿಯೇನಲ್ಲ. ಲತಾ ಹಾಡುವುದಕ್ಕೆ ವಿದಾಯ ಹೇಳಿದ್ದಾರೆ ಎನ್ನುವ ಸುದ್ದಿ ಹರಿದಾಡಿತ್ತು. ’ಆತಾ ವಿಸವ್ಯಾಚ ಕ್ಷಣ್.....’ ಎನ್ನುವ ಮರಾಠಿ ಹಾಡೊಂದನ್ನ ಹಾಡಿದ್ದರು. ಇದನ್ನು ತಪ್ಪಾಗಿ ಅರ್ಥೈಸಿಕೊಂಡು ಹಾಡು ನಿಲ್ಲಿಸಿದ ಗಾನ ಕೋಗಿಲೆ ಎಂದು ಸೋಷಿಯಲ್ ಮೀಡಿಯಾದಲ್ಲಿ ಹರಿದಾಡತೊಡಗಿತ್ತು.
’ನನ್ನ ಕೊನೆ ಉಸಿರಿರುವ ತನಕ ಹಾಡುತ್ತಲೇ ಇರುತ್ತೇನೆ. ಸಂಗೀತವೇ ನನ್ನ ಉಸಿರು. ನಾವು ಮಂಗೇಶ್ಕರ್ ಫ್ಯಾಮಿಲಿಗೆ ಸಂಗೀತವೇ ಜೀವಾಳ. ಸಂಗೀತ ಇಲ್ಲದಿದ್ದರೆ ನಮ್ಮ ಜೀವವೇ ಇಲ್ಲ ಎಂದು ಈ ವದಂತಿಗೆ ತೆರೆ ಎಳೆದರು.
Last Updated 14, Dec 2018, 4:22 PM IST


ಸ್ವಾಮೀಜಿಯ ಮೋಕ್ಷವೂ ಮಂದಾಕಿನಿಯ ಮೌನವೂ...
ಸ್ವಾಮೀಜಿಯ ಮೋಕ್ಷವೂ ಮಂದಾಕಿನಿಯ ಮೌನವೂ...
ಮಂಜುಶ್ರೀ ಎಂ.ಕಡಕೋಳ
Published:
11 ಜುಲೈ 2018, 20:25  IST
Updated:
11 ಜುಲೈ 2018, 20:25  IST
ಅಕ್ಷರ ಗಾತ್ರ :
ಆ
ಆ
‘ಒಂದು ಕ್ಷಣ ಸ್ವಾಮೀಜಿಗೆ ತಾವು ಮನುಷ್ಯನಾಗಿ ಬದುಕಿಲ್ಲ ಅನಿಸ್ತು. ಪೀಠಕ್ಕಂಟಿಕೊಂಡ ನಾಯಿ. ಊಟ ಹಾಕ್ತಾರೆ, ಅವರಿಗೆ ಬೇಕಾದಾಗ ಅವರಿಗೆ ಬೇಕಾದ್ದನ್ನು. ಯಾರದೋ ಹಣ, ಆಸ್ತಿ ನಿದ್ದೆಗೆಟ್ಟು ಕಾಯೋದಾಗುತ್ತೆ! ನಿಯತ್ತಿನ ನಾಯಿ!. ಈ  ಅಸ್ತಿತ್ವದೊಳಗೆ ಬೇಸರವಿರಲಿಲ್ಲ. ಆದ್ರಿವತ್ತು ಅಯೋಗ್ಯರು ಅಧಿಕಾರದಲ್ಲಿ ಕೇಳ್ತಾರೆ. ಏಕಾಂತದಲ್ಲಿ ಕೂರು, ಕದ್ದ ಕಾಸು ತುಂಬಿದ್ದೀವಿ ಅದನ್ನ ಕಾಯ್ತಾ ಏಕಾಂತದಲ್ಲಿ ಕೂರು.. ಅತಿಯಾಗಿ ತಿಂದು ಅಜೀರ್ಣ ಮಾಡ್ಕೊಂಡಿದ್ದೀವಿ.. ಅಂಡು ನೆಕ್ಕು ಅಂತಾರೆ... (ಮೋಕ್ಷ)
***
‘ಎಲ್ಲಾ ದೇವರಿಗೆ ಹುಟ್ಟಿದ ತರಹ.. ನಾನೊಬ್ಳು ಮನುಷ್ಯರ ತರಹಾ ಅನ್ನೋ ಹಾಗೆ ಆಡ್ತಿದ್ರು. ಒಂದು ಸಾರಿ ಜಾಡಿಸ್ದೆ ನೋಡು... ಒಮ್ಮೆ ಕುತ್ತಿಗೆ ಪಟ್ಟಿ ಹಿಡ್ದು ಕಪಾಳಕ್ಕೆ ಬಾರಿಸ್ದೆ ನೋಡು. ಎಲ್ಲಾ ಮನುಷ್ಯರಾದ್ರು...’ (ಮೌನಿ)
– ಇವು ಇಂದು ಪ್ರದರ್ಶನ ಕಾಣುತ್ತಿರುವ ‘ಮೋಕ್ಷ–ಮೌನಿ’ ನಾಟಕದ ದೃಶ್ಯಗಳು. ಪ್ರಸಿದ್ಧ ನಟ ಮತ್ತು ಕಥೆಗಾರ ಎಸ್.ಎನ್. ಸೇತುರಾಮ್ ಅವರ ‘ನಾವಲ್ಲ’ ಕಥಾಸಂಕಲನದ ಎರಡು ಕಥೆಗಳನ್ನು ರಂಗರೂಪಕ್ಕೆ ತಂದಿದ್ದಾರೆ ನಿರ್ದೇಶಕ ಎಸ್. ಭಗತ್‌ರಾಜ್.
ಸ್ಮಶಾನದಲ್ಲಿನ ಅನಾಥ ಶಿಶು ಅಚಲಮಠದ ಪೀಠಾಧಿಪತಿಯಾಗಿ ಅನುಭವಿಸುವ ತಲ್ಲಣಗಳನ್ನು ‘ಮೋಕ್ಷ’ ಅನಾವರಣ ಮಾಡಿದರೆ, ಗರ್ಭ ಧರಿಸುವ ಶಕ್ತಿಯಿಲ್ಲದ ಮಂದಾಕಿನಿಯ ಅಂತರಂಗವನ್ನು ‘ಮೌನಿ’ ತೆರೆದಿಡುತ್ತದೆ.
ರಂಗದಲ್ಲಿ ಒಂದು ಕಥೆಗೂ ಮತ್ತೊಂದು ಕಥೆಗೂ ಸಂಬಂಧವಿಲ್ಲ. ಎರಡನ್ನೂ ಬಿಡಿಬಿಡಿಯಾಗಿ ರಂಗದ ಮೇಲೆ ತರುವ ಪ್ರಯತ್ನವನ್ನು ಮಾಡಿದ್ದಾರೆ ನಿರ್ದೇಶಕರು.
‘ರುಚಿ ನೋಡದ ನಾಲಗೆ, ಹೆಣ್ಣನ್ನು ಸವಿಯದ ದೇಹ... ಹೊಟ್ಟೆ–ಬಟ್ಟೆ ಕಟ್ಟಿ ಮಠವನ್ನು ಬೆಳೆಸಿದ ಸ್ವಾಮೀಜಿ, ಅದೇ ಮಠದ ಟ್ರಸ್ಟಿಗಳ ಅಧಿಕಾರ ಮತ್ತು ಹಣದ ದಾಹಕ್ಕೆ ಬಲಿಯಾಗುವ ಕಥೆಯನ್ನು ‘ಮೋಕ್ಷ’ ಕಟ್ಟಿಕೊಡುತ್ತದೆ. ಇಂದಿನ ವಾಸ್ತವಾಂಶಕ್ಕೆ ಹತ್ತಿರವಾಗುವ ಕಥೆ ಇದು. ಹೆಣ್ಣಾದವಳು ತಾಯಿಯ ಹತ್ತಿರವೂ ಹೇಳಿಕೊಳ್ಳಲಾಗದ ಸಂಗತಿಗಳನ್ನು ‘ಮೌನಿ’ ಕಥೆ ಹೇಳುತ್ತದೆ. ಈ ಎರಡೂ ಕಥೆಗಳು ಹೊಸ ರೀತಿಯ ಸಂಗತಿಗಳನ್ನು ಹೇಳುತ್ತವೆ. ಹಾಗಾಗಿ, ಈ ಎರಡೂ ಕಥೆಗಳನ್ನು ರಂಗದ ಮೇಲೆ ತಂದರೆ ಚೆನ್ನಾಗಿರುತ್ತದೆ ಅಂತ ಅನಿಸಿತು. ಹಾಗಾಗಿ ಈ ಕಥೆಗಳನ್ನೇ ಆಯ್ಕೆ ಮಾಡಿಕೊಂಡೆ’ ಎನ್ನುತ್ತಾರೆ ಭಗತ್‌ರಾಜ್.
‘ಬೇರೆ ಬೇರೆ ಕಥೆಗಳನ್ನಿಟ್ಟುಕೊಂಡು ನಾಟಕ ರೂಪದಲ್ಲಿ ಕಟ್ಟಿಕೊಡುವ ಕ್ರಿಯೆ ಈಗಾಗಲೇ ಮರಾಠಿ ರಂಗಭೂಮಿಯಲ್ಲಿ ವ್ಯಾಪಕವಾಗಿದೆ. ಅದೇ ಪ್ರಯತ್ನವನ್ನು ನಾನು ಈ ನಾಟಕದ ಮೂಲಕ ಮಾಡಲು ಪ್ರಯತ್ನಿಸಿದ್ದೇನೆ. ಎರಡೂ ಕಥೆಗಳ ನಡುವೆ ಸಂಪರ್ಕ ಕಲ್ಪಿಸಲು ಯತ್ನಿಸಿದ್ದೆ. ಆದರೆ, ಕಥೆಗಾರ ಸೇತುರಾಂ ಅವರು ಪ್ರತ್ಯೇಕವಾಗಿಯೇ ರಂಗರೂಪಕ್ಕೆ ತಂದರೆ ಚೆನ್ನಾಗಿರುತ್ತೆ ಅಂತ ಸಲಹೆ ನೀಡಿದರು. ಅವರ ಒಪ್ಪಿಗೆಯ ಮೇರೆಗೆ ಕಥಾರೂಪವನ್ನು ರಂಗರೂಪಕ್ಕೆ ತರುವಾಗ ತುಸು ಬದಲಾವಣೆ ಮಾಡಿಕೊಂಡಿದ್ದೇನೆ. ಅವರ ಕಥೆಗಳ ಆತ್ಮಕ್ಕೆ ಧಕ್ಕೆ ಬಾರದ ರೀತಿಯಲ್ಲಿ ರಂಗದ ಮೇಲೆ ಪ್ರಯತ್ನಿಸಿರುವೆ. ಈ ನಾಟಕದ ಪಾತ್ರಗಳು ನೇರವಾಗಿ ಪ್ರೇಕ್ಷಕರ ಮನಸಿನೊಂದಿಗೆ ಸಂವಾದ ನಡೆಸುವಂತಿವೆ. ಪಾತ್ರಗಳ ಸ್ವಗತ ಪ್ರೇಕ್ಷಕರ ಸ್ವಗತವೂ ಅನಿಸಬಹುದು... ಹೀಗೆ ಅನೇಕ ವಿಶಿಷ್ಟ ಗುಣಗಳನ್ನು ಈ ನಾಟಕ ಹೊಂದಿದೆ’ ಎಂಬ ವಿವರಣೆ ಅವರದ್ದು.
ಬಾಕ್ಸ್
‘ಮೋಕ್ಷ–ಮೌನಿ’ ನಾಟಕ ಪ್ರದರ್ಶನ: ಮೂಲ ಕಥೆ– ಎಸ್.ಎನ್. ಸೇತುರಾಮ್. ರಂಗರೂಪ ಮತ್ತು ನಿರ್ದೇಶನ–ಎಸ್. ಭಗತ್‌ರಾಜ್. ಪ್ರಸ್ತುತಿ–ಕಲಾರಂಗ ಟ್ರಸ್ಟ್, ಸ್ಥಳ–ಕೆ.ಎಚ್.ಕಲಾಸೌಧ, ಹನುಮಂತನಗರ. ಗುರುವಾರ ಸಂಜೆ 7.30. ಟಿಕೆಟ್ ದರ ₹ 100. bookmyshowನಲ್ಲೂ ಟಿಕೆಟ್ ಪಡೆಯಬಹುದು. ಟಿಕೆಟ್‌ಗಾಗಿ: 99804 77012


ಚುಮು ಚುಮು ಚಳಿಗೆ ಬಿಸಿ ಬಿಸಿ ಆಲೂಗಡ್ಡೆ-ರಾಗಿ ಪಕೋಡ
  07-01-2019 4:09PM IST    /     No Comments    /     Posted In: Latest News , Recipies
ಆಲೂಗಡ್ಡೆ-ರಾಗಿ ಪಕೋಡಾ ಮಾಡಲು ಬೇಕಾಗುವ ಪದಾರ್ಥ :
ಆಲೂಗಡ್ಡೆ : ನಾಲ್ಕು
ರಾಗಿ ಹಿಟ್ಟು :ಒಂದುವರೆ ಕಪ್
ಹಸಿರು ಮೆಣಸಿನ ಕಾಯಿ : ಕತ್ತರಿಸಿದ್ದು ಅರ್ಧ
ಕೊತ್ತಂಬರಿ ಸೊಪ್ಪು : ಸ್ವಲ್ಪ
ಶುಂಠಿ : ಸಣ್ಣದಾಗಿ ಕತ್ತರಿಸಿದ್ದು ಅರ್ಧ
ಎಣ್ಣೆ: ಅವಶ್ಯಕತೆಗೆ ತಕ್ಕಷ್ಟು
ಉಪ್ಪು : ರುಚಿಗೆ ತಕ್ಕಷ್ಟು
ಆಲೂಗಡ್ಡೆ-ರಾಗಿ ಪಕೋಡಾ ಮಾಡುವ ವಿಧಾನ :
ಆಲೂಗಡ್ಡೆ ಸಿಪ್ಪೆ ತೆಗೆದು ಮಧ್ಯಮ ಗಾತ್ರದಲ್ಲಿ ಗುಂಡಗೆ ಕತ್ತರಿಸಿಕೊಳ್ಳಿ. ರಾಗಿ ಹಿಟ್ಟಿಗೆ ಕೊತ್ತಂಬರಿ ಸೊಪ್ಪು, ಉಪ್ಪು, ಶುಂಠಿ, ಹಸಿಮೆಣಸು ಹಾಕಿ ಚೆನ್ನಾಗಿ ಮಿಕ್ಸ್ ಮಾಡಿ. ನಂತ್ರ ಕತ್ತರಿಸಿದ ಆಲೂಗಡ್ಡೆಯನ್ನು ಮಿಶ್ರಣದಲ್ಲಿ ಅದ್ದಿ ಬಿಸಿ ಬಿಸಿ ಎಣ್ಣೆಗೆ ಹಾಕಿ ಕರಿಯಿರಿ. ರುಚಿ ರುಚಿ ಆಲೂಗಡ್ಡೆ ರಾಗಿ ಪಕೋಡಾ ಸವಿಯಲು ಸಿದ್ಧ.


ಗೂಗಲ್ ಉದ್ಯೋಗಿಯ ತಂದೆ ಕೂಲಿ ಕಾರ್ಮಿಕ..!
  20-12-2016 9:27AM IST    /     No Comments    /     Posted In: Latest News , Special
ರಾಜಸ್ತಾನದ ಸೋಜತ್ ನಗರ ನಿವಾಸಿ ತೇಜಾರಾಮ್ ಸಂಖ್ಲಾ ಒಬ್ಬ ಸಾಮಾನ್ಯ ಕಾರ್ಮಿಕ. ಅವರ ಮಗ 26 ವರ್ಷದ ರಾಮ್ ಚಂದ್ರ ಇಂಟರ್ನೆಟ್ ದೈತ್ಯ ಗೂಗಲ್ ನಲ್ಲಿ ಕಾರ್ಯನಿರ್ವಾಹಕ ಅಧಿಕಾರಿ.
ಅಮೆರಿಕದ ಸಿಯಾಟಲ್ ಕಚೇರಿಯಲ್ಲಿ ಕಾರ್ಯನಿರ್ವಹಿಸ್ತಿದ್ದಾರೆ. ಮಗ ಗೂಗಲ್ ನಂತಹ ದೊಡ್ಡ ಸಂಸ್ಥೆಯಲ್ಲಿ ಉನ್ನತ ಹುದ್ದೆಯಲ್ಲಿದ್ರೂ ತೇಜಾರಾಮ್ ಕಾರ್ಮಿಕ ವೃತ್ತಿಯನ್ನು ಬಿಟ್ಟಿಲ್ಲ. ಪ್ರತಿದಿನ ಗೋರಂಟಿ ಮೂಟೆಗಳನ್ನು ಲಾರಿಗಳಿಗೆ ಲೋಡ್ ಮಾಡೋದೇ ಅವರ ಕಾಯಕ.

ಕಷ್ಟಪಟ್ಟು ಕೆಲಸ ಮಾಡೋ ತೇಜಾರಾಮ್ ದಿನಕ್ಕೆ 400 ರೂಪಾಯಿ ಸಂಪಾದಿಸ್ತಾರೆ. ಮಗ ಸಾಫ್ಟ್ ವೇರ್ ಎಂಜಿನಿಯರ್, 2013 ರ ಏಪ್ರಿಲ್ ನಲ್ಲೇ ಗೂಗಲ್ ನಲ್ಲಿ ಕೆಲಸಕ್ಕೆ ಸೇರಿಕೊಂಡಿರೋ ರಾಮ್ ಚಂದ್ರ ಕೈತುಂಬಾ ಸಂಪಾದಿಸ್ತಾರೆ. ಹಾಗಾಗಿ ತೇಜಾರಾಮ್ ಗೆ ಕಾರ್ಮಿಕ ವೃತ್ತಿ ಮುಂದುವರಿಸಬೇಕಾದ ಅವಶ್ಯಕತೆಯೇನೂ ಇರಲಿಲ್ಲ. ಆದ್ರೆ ಕೆಲಸ ಮಾಡದೇ ಮನೆಯಲ್ಲಿ ಕುಳಿತು ಕಾಲಹರಣ ಮಾಡುವುದು ಅವರಿಗೆ ಇಷ್ಟವಿಲ್ಲ.
ಅವರಿಗೆ ಒಂದೂವರೆ ಎಕರೆ ಜಮೀನಿದೆ, ರಾಮ್ ಅವರ ತಾಯಿ ಅಲ್ಲಿ ದುಡಿಮೆ ಮಾಡ್ತಾರೆ. ಸಾಲ ಸೋಲ ಮಾಡಿ ತೇಜಾರಾಮ್ ಮಗನಿಗೆ ಉನ್ನತ ಶಿಕ್ಷಣ ಕೊಡಿಸಿದ್ದಾರೆ. ಇನ್ನಾದ್ರೂ ಹೆತ್ತವರು ಆರಾಮಾಗಿ ಇರಲಿ ಅನ್ನೋದು ರಾಮ್ ಚಂದ್ರ ಅವರ ಆಸೆ. ಅಷ್ಟೇ ಅಲ್ಲ ಹಣದ ಅವಶ್ಯಕತೆ ಇರುವ ಬಡ ವಿದ್ಯಾರ್ಥಿಗಳಿಗೆ ಅವರು ಸಹಾಯ ಮಾಡ್ತಿದ್ದಾರೆ.
ಆರ್ಥಿಕವಾಗಿ ಕೊಂಚ ಸುಧಾರಿಸಿಕೊಳ್ಳುವವರೆಗೆ ಗೂಗಲ್ ನಲ್ಲಿ ಕೆಲಸ ಮಾಡಿ ಬಳಿಕ ರಾಮ್ ತವರಿಗೆ ಮರಳುತ್ತಾರಂತೆ. ಹೆತ್ತವರ ಜೊತೆ ಸೇರಿ ಸಮಾಜ ಸೇವೆ ಮಾಡಬೇಕು ಅನ್ನೋದು ಅವರಾಸೆ. ರಾಮ್ ಸಹೋದರ ಕೇವಲ 8ನೇ ತರಗತಿವರೆಗೆ ಓದಿದ್ದಾನೆ, ಚಪ್ಪಲಿ ಅಂಗಡಿಯೊಂದರಲ್ಲಿ ಕೆಲಸ ಮಾಡ್ತಾನೆ, ಸಹೋದರಿ ಬಿಎಸ್ಸಿಯಲ್ಲಿ ಫೇಲ್ ಆಗಿ ಮನೆಯಲ್ಲಿ ಕುಳಿತಿದ್ದಾಳೆ. ಅವರ ಭವಿಷ್ಯದ ಜವಾಬ್ಧಾರಿ ಕೂಡ ರಾಮ್ ಮೇಲಿದೆ.


ಸಿಗರೇಟ್ ತ್ಯಜಿಸಿ ಆರೋಗ್ಯ ಕಾಪಾಡಿಕೊಳ್ಳಿ!
ಸಿಗರೇಟ್ ತ್ಯಜಿಸಿ ಆರೋಗ್ಯ ಕಾಪಾಡಿಕೊಳ್ಳಿ!
LK   ¦    Oct 09, 2018 11:26:22 AM (IST)
ನಾವೆಲ್ಲರೂ ಆರೋಗ್ಯವಂತರಾಗಿರಬೇಕೆಂದು ಬಯಸುತ್ತೇವೆ ಮತ್ತು ಸದಾ ಆರೋಗ್ಯದತ್ತ ಕಾಳಜಿಯನ್ನು ವಹಿಸುತ್ತಿರುತ್ತೇವೆ. ಆದರೂ ಕೆಲವೊಮ್ಮೆ ನಮಗೆ ಗೊತ್ತಿಲ್ಲದೆ ಕೆಲವು ಕಾಯಿಲೆಗಳು ಅಡರಿಕೊಳ್ಳುತ್ತವೆ. ನನಗೆ ಯಾವ ದುರಭ್ಯಾಸಗಳಿಲ್ಲ ಆದರೂ ಏಕೆ ಈ ಕಾಯಿಲೆ ಬಂತು ಎಂಬ ಪ್ರಶ್ನೆಗಳನ್ನು ಕೇಳಿಕೊಳ್ಳುತ್ತೇವೆ.
ಯಾವುದೇ ದುಶ್ಚಟಗಳಿಲ್ಲದವರೇ ಆರೋಗ್ಯದ ಸಮಸ್ಯೆಯಿಂದ ಬಳಲುತ್ತಿರಬೇಕಾದರೆ ಆಗಾಗ್ಗೆ ಸಿಗರೇಟ್, ಬೀಡಿ ಸೇವನೆ ಮಾಡುವವರ ಪರಿಸ್ಥಿತಿ ಹೇಗಿರಬಹುದು ಎಂಬುದನ್ನು ಊಹಿಸಿದರೆ ಭಯವಾಗುತ್ತದೆ. ಈಗೀಗ ಸಿಗರೇಟ್ ಸೇವನೆ ಯುವಕರಿಗೆ ಫ್ಯಾಷನ್ ಆಗಿದೆ. ಅಷ್ಟೇ ಅಲ್ಲ ಸಿಗರೇಟ್ ಇಲ್ಲಾಂದ್ರೆ ಅವರು ನೆಮ್ಮದಿಯಾಗಿರಲಾರರು. ಇಂತಹ ಸ್ಥಿತಿಗೆ ಬಂದು ತಲುಪಿದ್ದಾರೆ.
ಏನೇ ಕೆಲಸ ಮಾಡುವ ಮುನ್ನ ಸಿಗರೇಟ್ ಸೇದಿಯೇ ಮಾಡೋಣ ಎಂಬ ಮನೋಭಾವ ಬಂದಿರುವ ಕಾರಣ ಅಂಥವರು ಸಿಗರೇಟ್ ಇಲ್ಲದೆ ಕ್ಷಣ ಕಾಲವೂ ಇರಲಾಗದೆ ಚಡಪಡಿಸುತ್ತಾರೆ. ಇಷ್ಟಕ್ಕೂ ಸಿಗರೇಟ್ ಸೇವನೆಯಿಂದ ಅಂತಹದೊಂದು ಕಿಕ್ ಸಿಗುತ್ತಾ? ರಿಲ್ಯಾಕ್ಸ್ ಆಗುತ್ತಾ? ಅದನ್ನು ಏತಕ್ಕಾಗಿ ಸೇದಬೇಕು? ಹೀಗೆ ಹತ್ತಾರು ಪ್ರಶ್ನೆಗಳು ಹುಟ್ಟುಕೊಳ್ಳುತ್ತಾ ಹೋಗುತ್ತದೆ. ಆದರೆ ಸಿಗರೇಟ್ ಸೇದುವವರು ಇಂತಹದಕ್ಕೆಲ್ಲ ಉತ್ತರ ಕೊಡಲಾರರು. ಅದು ಆಯಾಯ ವ್ಯಕ್ತಿಗೆ ಸಂಬಂಧಿಸಿದಷ್ಟೆ.
ಒಮ್ಮೆ ಅಭ್ಯಾಸ ಮೈಗೆ ಅಂಟಿಕೊಂಡಿತೆಂದರೆ ಕೂತರೂ ಸಿಗರೇಟ್ ಸೇದುತ್ತಾರೆ ನಿಂತರೂ ಸೇದುತ್ತಾರೆ. ಅದು ಆಗ ಈಗ ಎನ್ನುವುದಕ್ಕಿಂತ ಒಟ್ಟಾರೆ ಸಿಗರೇಟ್ ಸೇದಬೇಕು ಎನ್ನುವುದಷ್ಟೆ ಅವರಿಗೆ ಮುಖ್ಯವಾಗಿರುತ್ತದೆ.
ಗೆಳೆಯರೊಂದಿಗೆ ಪಾರ್ಟಿನಲ್ಲಿ ಬೆರೆಯುವಾಗಲೋ ಅಥವಾ ತಮಾಷೆಗೆ, ಖುಷಿಗೆ ಹೀಗೆ ಒಂದೊಂದು ಕಾರಣಕ್ಕೆ ಆರಂಭವಾಗುವ ಸಿಗರೇಟಿನ ಚಟ ಬಳಿಕ ಯಾರು ಇರಲಿ ಇಲ್ಲದಿರಲಿ ನಾನೊಂದು ಸಿಗರೇಟ್ ಸೇದಿಬಿಡೋಣ ಎನಿಸತೊಡಗುತ್ತದೆ.
ಗ್ರಾಮೀಣ ಪ್ರದೇಶದಲ್ಲಿ ಅದರಲ್ಲೂ ಮಲೆನಾಡಿನಲ್ಲಿ ಸಿಗರೇಟ್, ಬೀಡಿ ಸೇದುವವರ ಸಂಖ್ಯೆ ಹೆಚ್ಚಾಗಿಯೇ ಇದೆ. ಇವರು ಕೆಮ್ಮು, ಅಸ್ತಮಾ ಮೊದಲಾದ ರೋಗಗಳಿಂದ ಬಳಲುತ್ತಿದ್ದರೂ ಧೂಮಪಾನವನ್ನು ಮಾತ್ರ ತ್ಯಜಿಸುವುದಿಲ್ಲ. ಪರಿಣಾಮ ಆರೋಗ್ಯ ಕ್ಷೀಣಗೊಂಡು ಅವರು ಮಾತ್ರ ಹಾಳಾಗುವುದಲ್ಲದೆ, ಇಡೀ ಕುಟುಂಬದ ನೆಮ್ಮದಿಯನ್ನೇ ಹಾಳು ಮಾಡಿಬಿಡುತ್ತಾರೆ.
ಹವ್ಯಾಸಕ್ಕೂ ದುಶ್ಚಟಕ್ಕೂ ವ್ಯತ್ಯಾವಿದೆ. ಹವ್ಯಾಸಗಳು ಬದುಕಿಗೆ ಉತ್ಸಾಹ ಮತ್ತು ನೆಮ್ಮದಿಯನ್ನು ತಂದುಕೊಟ್ಟರೆ ದುಶ್ಚಟ ದುಂದುವೆಚ್ಚ ಮತ್ತು ಆರೋಗ್ಯವನ್ನು ಕಿತ್ತುಕೊಳ್ಳುತ್ತದೆ. ಆರೋಗ್ಯವನ್ನು ಕೀಳುವ ದುಶ್ಚಟಗಳು ನಮಗೆ ಬೇಕಾ? ಅದಕ್ಕೆ ಖರ್ಚು ಮಾಡುವ ಹಣವನ್ನು ಆರೋಗ್ಯ ನೀಡುವ ಆಹಾರಪದಾರ್ಥಗಳಿಗೆ ಬಳಸಿದರೆ ಮನೆಯ ಆರ್ಥಿಕ ಹೊರೆ ಕಡಿಮೆಯಾಗುವುದಿಲ್ಲವೆ? ಹೀಗೆ ಆಲೋಚಿಸಿದರೆ ಬಹುಶಃ ದುಶ್ಚಟದಿಂದ ಮುಕ್ತಿಹೊಂದಲು ಸಾಧ್ಯವಿದೆ.
ಇವತ್ತು ಸಾರ್ವಜನಿಕ ಸ್ಥಳಗಳಲ್ಲಿ ಧೂಮಪಾನ ಮಾಡಬಾರದು ಎಂಬ ಕಟ್ಟು ನಿಟ್ಟಿನ ಕ್ರಮ ಕೈಗೊಂಡಿದ್ದರೂ, ಬೀಡಿ ಸಿಗರೇಟಿನ ಬೆಲೆ ಗಗನಕ್ಕೇರಿದ್ದರೂ ಅದರ ಬಳಕೆ ಮಾಡುವವರ ಸಂಖ್ಯೆ ಕಡಿಮೆಯಾಗಿಲ್ಲ. ಧೂಮಪಾನ ಆರೋಗ್ಯಕ್ಕೆ ಹಾನಿಕರ ಎಂದು ಗೊತ್ತಿದ್ದರೂ ಅದನ್ನು ಬಿಟ್ಟು ಬದುಕುವವರು ಕಡಿಮೆಯೇ.
ಕೆಲವರನ್ನು ಮಾತನಾಡಿಸಿದರೆ ಸಿಗರೇಟ್ ಸೇದುವುದರಿಂದ ಮನಸ್ಸು ರಿಲ್ಯಾಕ್ಸ್ ಆಗುತ್ತದೆ. ಟೆನ್ಶನ್ ದೂರವಾಗುತ್ತದೆ ಎನ್ನುತ್ತಾರೆ. ಮತ್ತೆ ಕೆಲವರು ಖುಷಿಗೆ ಸೇದುತ್ತಿರುವುದಾಗಿ ಹೇಳುತ್ತಾರೆ. ತಮ್ಮ ಸಂಪಾದನೆಯಲ್ಲಿ ಕಾಲು ಭಾಗವನ್ನು ಸಿಗರೇಟಿಗೆ ಸುರಿಯುತ್ತಾರೆ. ಇನ್ನು ಧೂಮಪಾನ ಚಟವನ್ನು ಮೈಗೆ ಅಂಟಿಸಿಕೊಂಡ ವ್ಯಕ್ತಿ ಅದು ಇಲ್ಲದೆ ಹೋದರೆ ವಿಚಿತ್ರವಾಗಿ ವರ್ತಿಸುತ್ತಾನೆ. ಏನೋ ಕಳೆದುಕೊಂಡಂತೆ ಒದ್ದಾಡುತ್ತಾನೆ.
ವಿದ್ಯಾರ್ಥಿಗಳು ಈ ಚಟಕ್ಕೆ ಹೆಚ್ಚಾಗಿ ಒಳಗಾಗುತ್ತಾರೆ. ಮುಂದುವರಿದ ಈ ದಿನಗಳಲ್ಲಿ ಹೆಣ್ಣು ಮಕ್ಕಳು ಕೂಡ ಸಿಗರೇಟ್ ಸೇದುವ ಚಟವನ್ನು ರೂಢಿಸಿಕೊಳ್ಳುತ್ತಿರುವುದು ನಿಜಕ್ಕೂ ಆತಂಕಕಾರಿ ಬೆಳವಣಿಗೆಯಾಗಿದೆ. ಸಿಗರೇಟ್ ಹೊಗೆ ಗಂಡಸರಿಗಿಂತಲೂ ಹೆಣ್ಣು ಮಕ್ಕಳ ಮೇಲೆ ಹೆಚ್ಚಿನ ಪರಿಣಾಮ ಬೀರುತ್ತದೆ ಎನ್ನಲಾಗಿದೆ.
ಇಷ್ಟಕ್ಕೂ ಸಿಗರೇಟ್ ಸೇದಿದರೆ ಅದರಿಂದ ಏನೋ ಒಂದು ಮಜಾ ಸಿಗುತ್ತೆ ಎಂಬ ಭ್ರಮೆಯಲ್ಲಿರುತ್ತಾರೆ ಇದಕ್ಕೆ ಸಿಗರೇಟಿನಲ್ಲಿರುವ ನಿಕೋಟಿನ್ ಕಾರಣವಂತೆ ಇದು ಸಿಗರೇಟ್‍ನ್ನು ಮತ್ತೆ ಮತ್ತೆ ಸೇದುವಂತೆ ಮಾಡುತ್ತದೆ. ಇದರಿಂದ ಮುಂದೆ ಉಸಿರಾಟಕ್ಕೆ ಅಡಚಣೆ, ಕೆಮ್ಮು, ಕಫ, ಶ್ವಾಸಕೋಸದ ತೊಂದರೆ, ಕ್ಯಾನ್ಸರ್, ದೈಹಿಕ ಅಸಮರ್ಥತೆ ಹೀಗೆ ಹತ್ತು ಹಲವು ತೊಂದರೆಗಳು ಕಾಣಿಸಿಕೊಳ್ಳುತ್ತದೆ. ಸಿಗರೇಟ್ ಸೇದುವುದರಿಂದ ತಮ್ಮ ಆರೋಗ್ಯದ ಮೇಲೆ ತೊಂದರೆಯಾಗುತ್ತಿದೆ ಎಂಬುದು ಪ್ರತಿಯೊಬ್ಬರಿಗೂ ಗೊತ್ತಿದ್ದರೂ ಅದನ್ನು ಬಿಡುವ ಆಲೋಚನೆ ಮಾಡದಿರುವುದು ನಿಜಕ್ಕೂ ಬೇಸರದ ಸಂಗತಿಯಾಗಿದೆ.
ಆರೋಗ್ಯವಿದ್ದಾಗ ಸಿಗರೇಟ್ ಸೇದುವುದರಿಂದಾಗುವ ಪರಿಣಾಮಗಳು ಗೊತ್ತಾಗುವುದಿಲ್ಲ ಒಮ್ಮೆ ಆರೋಗ್ಯ ತಪ್ಪಿದಾಗ ಸಿಗರೇಟ್‍ನ ಚಮತ್ಕಾರ ಗೊತ್ತಾಗಿ ಬಿಡುತ್ತದೆ. ಕಾಯಿಲೆಯಲ್ಲಿ ಅದರ ಪಾತ್ರ ಎಷ್ಟಿದೆ ಎಂಬುದು ಅರಿವಿಗೆ ಬರುತ್ತದೆ. ಅದರಿಂದ ಹೇಗೋ ಬಿಡುಗಡೆಗೊಂಡು ಇನ್ನುಮುಂದೆ ಸಿಗರೇಟ್ ಸಹವಾಸ ಬೇಡಪ್ಪಾ ಎಂದು ದುಶ್ಚಟ ಬಿಟ್ಟವರು ಬದುಕಿಕೊಳ್ಳಬಲ್ಲರು.
ಮನಸ್ಸು ಮಾಡಿದರೆ ಯಾವುದೂ ಅಸಾಧ್ಯವಲ್ಲ. ಇವತ್ತಿನ ದಿನಗಳಲ್ಲಿ ಬೀಡಿ ಸಿಗರೇಟ್ ದುಬಾರಿಯಾಗಿದೆ. ಅದನ್ನು ಬಿಟ್ಟರೆ ಆರೋಗ್ಯ ಮಾತ್ರವಲ್ಲ, ಆರ್ಥಿಕವಾಗಿಯೂ ಸದೃಢರಾಗಲು ಸಾಧ್ಯವಿದೆ. ದುಶ್ಚಟಗಳನ್ನು ಕಲಿಯುವುದು ಸುಲಭ ಆದರೆ ಅದನ್ನು ತ್ಯಜಿಸುವುದು ಕಷ್ಟದ ಕೆಲಸ. ಆದರೆ ಗಟ್ಟಿ ಮನಸ್ಸು ಮಾಡಿ ಅದಕ್ಕೆ ತಿಲಾಂಜಲಿ ಹೇಳುವುದು ಇಂದಿನ ಅನಿವಾರ್ಯತೆಯಾಗಿದೆ. ಬಹಳಷ್ಟು ಮಂದಿ ಇವತ್ತು ಧೂಮಪಾನ ಸೇವನೆ ಬಿಟ್ಟು ಉತ್ತಮ ಆರೋಗ್ಯ ಕಂಡು ಕೊಂಡಿದ್ದಾರೆ.
ಸಿಗರೇಟ್ ಸೇವನೆ ಬಿಟ್ಟರೆ, ಆ ನಂತರ ವಿಟಮಿನ್- ಇ ಮಾತ್ರೆಗಳನ್ನು ಒಂದಷ್ಟು ಪ್ರಮಾಣದಲ್ಲಿ ಸೇವಿಸಬೇಕಂತೆ. ಇದರಿಂದ ಹೃದಯದ ಆರೋಗ್ಯಕ್ಕೆ ಹಾನಿಯಾಗುವುದಿಲ್ಲವಂತೆ. ಈ ಸಂಗತಿಯನ್ನು ಅಮೆರಿಕದಲ್ಲಿರುವ ಓಹಿಯೋ ಸ್ಟೇಟ್ ಯೂನಿವರ್ಸಿಟಿ ಸಂಶೋಧಕರು ತಿಳಿಸಿದ್ದಾರೆ. ಇ ವಿಟಮಿನ್ ನಿಂದ ಹೃದಯಕ್ಕೆ ಯಾವುದೇ ಸಮಸ್ಯೆ ಉಂಟಾಗದು. ರಕ್ತ ಪ್ರಸಾರ ಸುಗಮವಾಗಿರುತ್ತದೆ ಎಂದು ಅಧ್ಯಯನ ಸಂದರ್ಭದಲ್ಲಿ ಗಮನಿಸಿದ್ದಾರಂತೆ ಅಲ್ಲದೆ, ಹೃದಯಕ್ಕೆ ಸಂಬಂಧಿಸಿದ ಕಾಯಿಲೆಗಳು ಶೇ. 19 ಕಡಿಮೆಯಾಗುತ್ತದೆ ಎಂದು ಹೇಳಿದ್ದಾರೆ. ಒಂದು ವಾರದಷ್ಟು ಸಮಯ ಧೂಮಪಾನ ಮಾಡದೆ ಇದ್ದವರಲ್ಲಿ ಶೇ.2.8 ರಷ್ಟು ರಕ್ತ ಪ್ರಸಾರದ ವ್ಯವಸ್ಥೆ ಸುಗಮವಾಗಿರುತ್ತಂತೆ. ವಿಟಮಿನ್ ‘ಇ' ಯನ್ನು ಗಾಮ ಟೋಕೋಫೆರಾಲ್ ರೂಪದಲ್ಲಿ ಸೇವಿಸಿದರಲ್ಲಿ ಶೇ. 1.5 ರಷ್ಟು ವೃದ್ಧಿ ಕಂಡು ಬಂದ ಸಂಗತಿಯನ್ನು ವಿಜ್ಞಾನಿಗಳು ಹೇಳಿದ್ದಾರೆ.
ದುಶ್ಚಟಗಳಿಂದ ಮುಕ್ತಿ ಹೊಂದಬೇಕಾದರೆ ಬೇರೆಯವರ ಸಲಹೆಗಳೊಂದಿಗೆ ತಾನು ಬಿಟ್ಟೇ ಬಿಡುತ್ತೇನೆ ಎಂಬ ಕಠಿಣ ನಿರ್ಧಾರವನ್ನು ತೆಗೆದುಕೊಳ್ಳಬೇಕು ಆಗ ಮಾತ್ರ ಸಾಧ್ಯ. ಇಷ್ಟಕ್ಕೂ ದೃಢಮನಸ್ಸಿದ್ದರೆ ಯಾವುದೂ ಕಷ್ಟವಲ್ಲ. ಮನಸ್ಸಿದ್ದರೆ ಮಾರ್ಗ ಎಂಬುದನ್ನು ಯಾರೂ ಮರೆಯಬಾರದು.
ಮನರಂಜನೆ


’ವಿಷ್ಣು ಸರ್ಕಲ್‘ ಅಸ್ತವ್ಯಸ್ತ ಪ್ರೇಮ ಪುರಾಣ
ದುರ್ಬಲ ಚಿತ್ರಕಥೆ, ಜಾಳು ಪಾತ್ರ ಪೋಷಣೆ
’ವಿಷ್ಣು ಸರ್ಕಲ್‘ ಅಸ್ತವ್ಯಸ್ತ ಪ್ರೇಮ ಪುರಾಣ
ಕೆ.ಎಚ್. ಓಬಳೇಶ್
06 ಸೆಪ್ಟೆಂಬರ್ 2019, 15:41  IST
Updated:
06 ಸೆಪ್ಟೆಂಬರ್ 2019, 15:48  IST
ಅಕ್ಷರ ಗಾತ್ರ :
ನಿರ್ಮಾಣ: ಆರ್.ಬಿ. ಮೂವೀಸ್
ನಿರ್ದೇಶನ: ಲಕ್ಷ್ಮಿ ದಿನೇಶ್
ತಾರಾಗಣ: ಗುರುರಾಜ್ ಜಗ್ಗೇಶ್, ದಿವ್ಯಾಗೌಡ, ಡಾ.ಜಾನವಿ, ಸಂಹಿತಾ ವಿನ್ಯಾ, ದತ್ತಣ್ಣ
**
ಸಾಲ ವಸೂಲಿ ಮಾಡುವುದು ವಿಷ್ಣುವಿನ ಕೆಲಸ. ಆತನ ಅಪ್ಪ ಮದ್ಯದ ಅಂಗಡಿಯಲ್ಲಿ ಕ್ಯಾಷಿಯರ್. ಸಂಸ್ಕೃತಿ(ಡಾ.ಜಾನವಿ)ಯ ಮೇಲೆ ಅವನಿಗೆ ಪ್ರೀತಿ ಮೂಡುತ್ತದೆ. ಅವಳು ನೀಡುವ ಉಪ್ಪಿಟ್ಟಿನ ಮೇಲೂ ಆತನಿಗೆ ಅಷ್ಟೇ ಪ್ರೀತಿ. ಉದ್ಯೋಗ ಅರಸಿ ಆಕೆ ಅಮೆರಿಕಕ್ಕೆ ಹಾರುತ್ತಾಳೆ. ಆಗ ವಿಷ್ಣು ಕುಡಿತದ ದಾಸನಾಗುತ್ತಾನೆ.
ಈಗಾಗಲೇ, ಹಲವು ಬಾರಿ ಸವಕಲಾಗಿರುವ ತಂತ್ರಗಳನ್ನೇ ಬಳಸಿ ‘ವಿಷ್ಣು ಸರ್ಕಲ್’ನಲ್ಲಿ ಪ್ರೀತಿಯ ಸಂದೇಶ ಹೇಳಲು ಪ್ರಯಾಸಪಟ್ಟಿದ್ದಾರೆ ನಿರ್ದೇಶಕ ಲಕ್ಷ್ಮಿ ದಿನೇಶ್. ದುರ್ಬಲ ಚಿತ್ರಕಥೆ, ಜಾಳು ಪಾತ್ರ ಪೋಷಣೆಯಿಂದ ಚಿತ್ರ ಸೊರಗಿದೆ. ಎಷ್ಟು ಹೊತ್ತಿನವರೆಗೆ ನೋಡಿದರೂ ಪ್ರೇಕ್ಷಕರಿಗೆ ಕಾಡುವ, ಅವರ ಕಂಗಳು ತುಂಬಿಸುವ ಒಂದೇ ಒಂದು ಆಪ್ತವಾದ ದೃಶ್ಯವೂ ಇಲ್ಲ. ಅಂತಹ ಹಲವು ಸಾಧ್ಯತೆಗಳನ್ನು ನಾಯಕಿ ನೀಡುವ ಉಪ್ಪಿಟ್ಟಿನ ಡಬ್ಬಿಯೇ ನುಂಗಿ ಹಾಕಿದೆ.
ವಿಷ್ಣುವಿನ ಪ್ರೀತಿಯ ಹುಡುಕಾಟ ಬಹುಬೇಗ ಬೇಸರ ಹುಟ್ಟಿಸುತ್ತದೆ. ಆತ ಖುಷಿ ಇದ್ದಾಗಲೂ ಮದ್ಯ, ಸಿಗರೇಟು ಸೇದುತ್ತಾನೆ. ಮೂರನೇ ಪ್ರೇಯಸಿ ಆತನಿಗೆ ಮದ್ಯ ಕುಡಿಸಿ ತನ್ನ ಪ್ರೀತಿ ನಿವೇದಿಸಿಕೊಳ್ಳುತ್ತಾಳೆ. ಪ್ರೀತಿ ವಂಚಿತರಾದಾಗ ನೋವು ಮರೆಯುವುದಕ್ಕೆ ಮದ್ಯ ವ್ಯಸನಿಯಾಗುವುದೊಂದೇ ಮಾರ್ಗ ಎಂದು ನಿರ್ದೇಶಕರು ಹೇಳಹೊರಟಿದ್ದಾರೆಯೇ ಎಂಬ ಅನುಮಾನ ಹುಟ್ಟುತ್ತದೆ. ಮದ್ಯದ ಅಮಲು, ಪ್ರೇಮದ ಭೂತ ಮೆಟ್ಟಿಕೊಂಡ ನಾಯಕನಿಗೆ ತನ್ನ ಪ್ರೀತಿಯ ಅತ್ತೆಯ ಚಿತೆಗೆ ತಾನೇ ಬೆಂಕಿ ಇಟ್ಟ ವಿಷಯವೂ ಗೊತ್ತಾಗುವುದಿಲ್ಲ.
ಗುರುರಾಜ್ ಜಗ್ಗೇಶ್ ಅವರ ಮುಖಭಾವ ಮದ್ಯ ಕುಡಿದಾಗಲೂ, ಸ್ನೇಹಿತರ ಜೊತೆಗೆ ಖುಷಿಯಿಂದ ಇದ್ದಾಗಲೂ ಒಂದೇ ತರಹ ಕಾಣುತ್ತದೆ. ನಿರ್ದೇಶಕರಿಗೆ ತಾವು ಹೇಳಲು ಹೊರಟಿರುವ ಕಥೆಯ ಮೇಲೆ ತಮಗೆ ನಂಬಿಕೆ ಇದ್ದಂತೆ ಕಾಣುವುದಿಲ್ಲ. ಇದಕ್ಕಾಗಿಯೋ ಏನೋ ನಟ ವಿಷ್ಣುವರ್ಧನ್ ಅವರ ಸಿನಿಮಾಗಳ ದೃಶ್ಯಗಳು, ಸಂಭಾಷಣೆ ತೋರಿಸಿ ಚಪ್ಪಾಳೆ ಗಿಟ್ಟಿಸಲು ಪ್ರಯತ್ನಿಸಿದ್ದಾರೆ.
‘ಕೈ, ಕಾಲುಗಳನ್ನು ಕಳೆದುಕೊಂಡವರು ಮಾತ್ರ ಅಂಗವಿಕಲರಲ್ಲ. ಪ್ರೀತಿಯಿಂದ ವಂಚಿತರಾದವರೂ ಅಂಗವಿಕಲರೇ’ ಎಂಬ ಡೈಲಾಗ್ ಚಿತ್ರದಲ್ಲಿದೆ. ಈ ಸಂಭಾಷಣೆ ಹೇಳುವ ಸನ್ನಿವೇಶವೇ ಸಿನಿಮಾದ ಅಭಿರುಚಿಗೆ ಕನ್ನಡಿ ಹಿಡಿಯುತ್ತದೆ. ಕೊನೆಯ ಅರ್ಧಗಂಟೆಯಲ್ಲಿ ಕಥೆಯ ದಾರಿಗೆ ತಿರುವು ನೀಡಲು ನಿರ್ದೇಶಕರು ಪಟ್ಟಿರುವ ಪ್ರಯತ್ನ ಫಲ ಕೊಟ್ಟಿಲ್ಲ.
ಸಂಹಿತಾ ವಿನ್ಯಾ, ಡಾ.ಜಾನವಿ ಮತ್ತು ದಿವ್ಯಾಗೌಡ ನಟನೆಯಲ್ಲಿ ಇನ್ನಷ್ಟು ಪಳಗಬೇಕಿದೆ. ಪಿ.ಎಲ್. ರವಿ ಅವರ ಛಾಯಾಗ್ರಹಣ ಮತ್ತು ಶ್ರೀವತ್ಸ ಅವರ ಸಂಗೀತ ಚಿತ್ರಕ್ಕೆ ಹೊಸದೇನನ್ನೂ ನೀಡಿಲ್ಲ.


ಆಫರ್ ಕೊಟ್ಟು ಮಂಚಕ್ಕೆ ಕರೆದ್ರಾ ನಿರ್ದೇಶಕ; ನಟಿಯಿಂದ #MeToo ಆರೋಪ
16, Oct 2018, 1:18 PM IST
ಸ್ಯಾಂಡಲ್ ವುಡ್ ಯುವ ನಟಿಯೊಬ್ಬಳಿಗೆ ನಿರ್ದೇಶಕನಿಂದ ಲೈಂಗಿಕ ಕಿರುಕುಳ ಆರೋಪ ಕೇಳಿ ಬಂದಿದೆ. ಎಸ್ ಪಿ ಪ್ರಕಾಶ್ ಅನ್ನುವ ನಿರ್ದೇಶಕನ ವಿರುದ್ಧ ಲೈಂಗಿಕ ಕಿರುಕುಳದ ಆರೋಪ ಕೇಳಿ ಬಂದಿದೆ. ಗೋರಿ ಮೇಲೆ ಲಗೋರಿ ಎನ್ನುವ ಸಿನಿಮಾ ಮಾಡ್ತೀನಿ. ಕಮಿಟ್ ಆಗ್ತೀಯಾ? ಎಂದು ನಿರ್ದೇಶಕ ನಟಿಗೆ ಕೇಳಿದ್ದಾರೆ ಎಂಬ ಆರೋಪ ಕೇಳಿ ಬಂದಿದೆ.


ಆಯ್ಕೆ ಸಮಿತಿ ಅಧ್ಯಕ್ಷರಿಗೆ ಹೆಚ್ಚು ಅಧಿಕಾರ
ಕ್ರಿಕೆಟ್: ಬಿಸಿಸಿಐ ಗೌರವ ಕಾರ್ಯದರ್ಶಿ ಅಧಿಕಾರಕ್ಕೆ ಕತ್ತರಿ: ಸಿಒಎ ನಿರ್ದೇಶನ
ಆಯ್ಕೆ ಸಮಿತಿ ಅಧ್ಯಕ್ಷರಿಗೆ ಹೆಚ್ಚು ಅಧಿಕಾರ
ಪಿಟಿಐ
18 ಜುಲೈ 2019, 23:10  IST
Updated:
18 ಜುಲೈ 2019, 23:10  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ: ತಂಡದ ಆಯ್ಕೆ ಸಭೆಗಳಲ್ಲಿ ಭಾರತ ಕ್ರಿಕೆಟ್ ನಿಯಂತ್ರಣ ಮಂಡಳಿ ಗೌರವ ಕಾರ್ಯದರ್ಶಿಯ ಬದಲು ಆಯ್ಕೆ ಸಮಿತಿ ಅಧ್ಯಕ್ಷರೇ ಸಂಚಾಲಕರಾಗಿರುತ್ತಾರೆ ಎಂದು ಆಡ ಳಿತಾಧಿಕಾರಿಗಳ ಸಮಿತಿ (ಸಿಒಎ) ಗುರುವಾರ ನಿರ್ದೇಶನ ನೀಡಿದೆ.
ಇದು ಸುಪ್ರೀಂ ಕೋರ್ಟ್ ನೇಮಿಸಿರುವ ಲೋಧಾ ಸಮಿತಿಯ ಸುಧಾರಣಾ ಕ್ರಮಗಳ ಭಾಗವಾಗಿದೆ. ಹೊರದೇಶಗಳಿಗೆ ತಂಡದ ಪ್ರವಾಸಗಳ ವೇಳೆ, ಆಡಳಿತಾತ್ಮಕ ಮ್ಯಾನೇಜರ್ ಅವರೇ ಸಭೆಯನ್ನು ಕರೆಯುವ ಅಧಿಕಾರ ಹೊಂದಿರುತ್ತಾರೆ.  ಅಗತ್ಯಬಿದ್ದರೆ ತಂಡವನ್ನು ಪ್ರಕಟಿಸಲೂಬಹುದು ಎಂದು ಸಿಒಎದ ಹೊಸ ನಿರ್ದೇಶನಗಳಲ್ಲಿ ತಿಳಿಸಲಾಗಿದೆ.
ಇನ್ನು ಮುಂದೆ ಬಿಸಿಸಿಐ ಪ್ರಧಾನ ಕಾರ್ಯದರ್ಶಿ (ಸದ್ಯ ಅಮಿತಾಭ್ ಚೌಧರಿ) ಆಯ್ಕೆ ಸಭೆಗಳಲ್ಲಿ ಭಾಗವಹಿಸು ವಂತಿಲ್ಲ. ತಂಡಗಳಿಗೆ ಬದಲಿ ಆಟಗಾರ ರನ್ನು ಆಯ್ಕೆ ಮಾಡುವಾಗಲೂ ಅವರ ಸಮ್ಮತಿ ಅಗತ್ಯವಿರುವುದಿಲ್ಲ ಎಂದು ತಿಳಿಸಲಾಗಿದೆ. ಹಿಂದಿನ ಸಂವಿಧಾನದ ಪ್ರಕಾರ ಆಯ್ಕೆ ಸಮಿತಿಯು, ಪ್ರಧಾನ ಕಾರ್ಯದರ್ಶಿ ವ್ಯಾಪ್ತಿಯೊಳಗೆ ಬರುತಿತ್ತು. ಹೊಸ ನಿರ್ದೇಶನದಿಂದಾಗಿ ಅವರ ಮಹತ್ವ ಕಡಿಮೆಯಾಗಿದೆ.
ಪುರುಷರ ತಂಡದ ಜೊತೆಗೆ ಮಹಿಳಾ ತಂಡ, ಜೂನಿಯರ್ ತಂಡದ ಆಯ್ಕೆ ಸಭೆಗೂ ಇದು ಅನ್ವಯವಾಗಲಿದೆ. ಪದಾಧಿಕಾರಿ ಅಥವಾ ಸಿಇಒ ಭಾಗವಹಿಸುವಂತಿಲ್ಲ. ಆಯ್ಕೆ ಸಮಿತಿ ಅಧ್ಯಕ್ಷ/ ಹೊರದೇಶಗಳಲ್ಲಿರುವಾಗ ಆಡಳಿತಾತ್ಮಕ ಮ್ಯಾನೇಜರ್ ಅವರೇ ಸಭೆಯ ನಡಾವಳಿಗಳನ್ನು ದಾಖಲಿಸಬೇಕಾಗುತ್ತದೆ. ಇದಕ್ಕೆ ಬಿಸಿಸಿಐ ಕಾರ್ಯದರ್ಶಿ ಸಹಿ ಪಡೆಯಬೇಕಾಗುತ್ತದೆ.
ಆಯ್ಕೆ ಮತ್ತು ಆಟಕ್ಕೆ ಸಂಬಂಧಿಸಿದ ವಿಷಯಗಳನ್ನು ತಜ್ಞರೇ ನಿರ್ವಹಿಸಬೇಕು ಎಂದು ಲೋಧಾ ಸಮಿತಿ ಸುಧಾರಣೆಯಲ್ಲಿ ಕಡ್ಡಾಯ ಮಾಡಲಾಗಿದ್ದು, ಅದರಂತೆ ಈ ಕ್ರಮ ಕೈಗೊಳ್ಳಲಾಗಿದೆ.
ಆಯ್ಕೆ ಸಮಿತಿ ಸಭೆ ಮುಂದಕ್ಕೆ
ವೆಸ್ಟ್ ಇಂಡೀಸ್ ಪ್ರವಾಸಕ್ಕೆ ಭಾರತ ತಂಡವನ್ನು ಆಯ್ಕೆ ಮಾಡಲು ಶುಕ್ರವಾರ ಎಂ.ಎಸ್.ಕೆ. ಪ್ರಸಾದ್ ನೇತೃತ್ವದಲ್ಲಿ ನಡೆಯಬೇಕಾಗಿದ್ದ ಆಯ್ಕೆ ಸಮಿತಿ ಸಭೆಯನ್ನು ಮುಂದೂಡಲಾಗಿದೆ. ಕ್ರಿಕೆಟ್ ಆಡಳಿತಾಧಿಕಾರಿಗಳ ಸಮಿತಿಯು, ತಂಡದ ಆಯ್ಕೆ ಪ್ರಕ್ರಿಯೆಯ ಅಧಿಕಾರದಲ್ಲಿ ಬದಲಾವಣೆ ಮಾಡಿರುವುದು ಇದಕ್ಕೆ ಕಾರಣ.
ಹೊಸ ಬದಲಾವಣೆ ಸಂಬಂಧ ಕಡತದಲ್ಲೂ ಬದಲಾವಣೆ ಮಾಡಬೇಕಾಗಿದೆ. ಜೊತೆಗೆ ತಂಡದ ಆಟಗಾರರ ಫಿಟ್‌ನೆಸ್ ವರದಿಯೂ ಶುಕ್ರವಾರ ಸಂಜೆ ಲಭ್ಯವಾಗಲಿರುವ ಕಾರಣ ಸಭೆ ಶನಿವಾರ ಅಥವಾ ಭಾನುವಾರ ನಡೆಯಲಿದೆ.
‘ನಿಯಮ ಬದಲಾವಣೆಯಿಂದಾಗಿ ಕೆಲವು ಕಾನೂನು ಪಾಲಿಸಬೇಕಾಗಿದೆ. ನಾಯಕನ ಲಭ್ಯತೆ ಬಗ್ಗೆಯೂ ಮಂಡಳಿ ಅಧ್ಯಕ್ಷರಿಗೆ ಬಿಸಿಸಿಐ ಕ್ರಿಕೆಟ್ ಅಪರೇಷನ್ಸ್ ತಂಡ ವಿವರ ನೀಡಬೇಕಾಗಿದೆ’ ಎಂದು ಮಂಡಳಿಯ ಹಿರಿಯ ಪದಾಧಿಕಾರಿಯೊಬ್ಬರು ಸುದ್ದಿಸಂಸ್ಥೆಗೆ ತಿಳಿಸಿದ್ದಾರೆ.
ಆಗಸ್ಟ್ 3ರಂದು ಆರಂಭವಾಗುವ ವೆಸ್ಟ್ ಇಂಡೀಸ್ ಪ್ರವಾಸದಲ್ಲಿ ಭಾರತ ಮೂರು ಟಿ–20, ಮೂರು ಏಕದಿನ ಮತ್ತು ಎರಡು ಟೆಸ್ಟ್ ಪಂದ್ಯಗಳನ್ನು ಆಡಲಿದೆ. ಆ. 3 ರಿಂದ 6ರ ಅವಧಿಯಲ್ಲಿ ಟಿ–20, ಆ. 8 ರಿಂದ 14ರ ಅವಧಿಯಲ್ಲಿ ಏಕದಿನ ಮತ್ತು ಆ. 22 ರಿಂದ ಸೆ. 3ರವರೆಗಿನ ಅವಧಿಯಲ್ಲಿ ಟೆಸ್ಟ್ ಪಂದ್ಯಗಳು ನಿಗದಿಯಾಗಿವೆ.


ಪ್ರೈವೇಟ್ ಕಂಪನಿ
Nov 4, 2012, 05.40 AM IST
* ವಿನುತ, ಉಡುಪಿ
ನನ್ನಂತಹ ಹಲವರ ಪರವಾಗಿ ನಿಮ್ಮೊಂದಿಗೆ ನನ್ನ ನೋವನ್ನು ತೋಡಿಕೊಳ್ಳುತ್ತಿದ್ದೇನೆ. ಇದು ಎಲ್ಲ ನಿರದ್ಯೋಗಿ ಯುವಕ- ಯುವತಿಯರ ನೋವಿನ ಕತೆಯೂ ಆಗಿದೆ. ಎಲ್ಲೂ ಉದ್ಯೋಗ ಇಲ್ಲ ಎಂದಾದ ಸಮಯದಲ್ಲಿ ಪತ್ರಿಕೆಯೊಂದರಲ್ಲಿ ಜಾಬ್ ಅನ್ನುವ ಹೆಸರಲ್ಲಿ ಬಂದಿರುವ ಜಾಹೀರಾತು ಬಹಳ ಆಕರ್ಷಿಸಿತ್ತು. ಮರುದಿನವೇ ಅಲ್ಲಿಗೆ ಹೋದ ನನಗೆ ಮಾರ್ಕೇಟಿಂಗ್ ಕೆಲಸ ಮಾಡುವಂತೆ ಹೇಳಿದರು. ಇದೂ ಮೋಸದ ವ್ಯಾಪಾರವಾಗಿದೆ. 50 ರೂಪಾಯಿಯ ವಸ್ತುಗಳನ್ನು 150 ರೂಪಾಯಿಗೆ ಮಾರುವ ರೀತಿಯ ವ್ಯವಹಾರ. ನನ್ನಂತೆಯೇ ಎಸ್‌ಎಸ್‌ಎಲ್‌ಲಸಿ, ಪಿಯುಸಿ, ಡಿಗ್ರಿ ಹೀಗೆ ವಿವಿಧ ಪದವಿಗಳನ್ನು ಮುಗಿಸಿ ಉದ್ಯೋಗ ಸಿಗದ ಹಲವರು ಇದ್ದರು. ಈ ವಂಚನೆ ಬಗ್ಗೆ ಹೆಚ್ಚಿನವರಿಗೆ ತಿಳಿದಿಲ್ಲ. ಸರ್ಕಾರಿ ಕೆಲಸಲ್ಲಿ ಇದ್ದವರಿಗೆ ಹೋಗಿ ಟೋಪಿ ಹಾಕುವ ಕಲೆಯನ್ನು ನಮಗೆ ಹೇಳಿಕೊಡುತ್ತಾರೆ. ಇದು ತಪ್ಪು ಅನ್ನುವುದು ನಮಗೆ ಗೊತ್ತಿದ್ದರೂ ಹೊರಬರಲು ನಮ್ಮ ಬಡತನ ಮತ್ತು ನಿರದ್ಯೋಗ ಬಿಡುತ್ತಿಲ್ಲ. ಅದೇ ರೀತಿ ಇಲ್ಲಿ ಹಿರಿಯ ಕೆಲವು ಅಧಿಕಾರಿಗಳು ಎನಿಸಿದವರು ಯುವತಿಯರ ಮೇಲೆ ಕಾಮದ ಕಣ್ಣು ಬೀರುತ್ತಾರೆ. ಅಂತವರ ಕಾಟ ತಾಳಲಾರದೆ ಸಾಕಷ್ಟ ಮಂದಿ ಉದ್ಯೋಗ ಬಿಟ್ಟದ್ದು ಇದೆ. ನನ್ನಂತವರು ಬಡತದ ಕಾರಣಕ್ಕಾಗಿ ಅವರ ಕಿರುಕುಳವನ್ನು ಸಹಿಸಿಕೊಂಡು ಅಲ್ಲಿಯೇ ಇದ್ದೇವೆ. ಈ ಬಗ್ಗೆ ಕಂಪನಿಯ ಮಾಲೀಕ ಎನಿಸಿಕೊಂಡವರಿಗೆ ಗೊತ್ತಿದ್ದರೂ ಅವರು ಸುಮ್ಮನಿದ್ದಾರೆ. ಇಂತವರಿಗೆ ಶಿಕ್ಷೆ ನೀಡಲು ಆಗುವುದಿಲ್ಲವೇ? ಪರಿಹಾರ ಏನು?
ನಿಮ್ಮ ಅಳಲಿಗೆ ನಾವು ಕೊಡುವ ಉತ್ತರ, ನಿಮ್ಮ ಹಾಗೆ ವಂಚನೆಯ ಜಾಲದಲ್ಲಿ ಸಿಕ್ಕಿರುವ ಹಲವು ಯುವಕ, ಯುವತಿಯರಿಗೆ ಪರಿಹಾರವನ್ನು ನೀಡಬಲ್ಲುದು ಎಂಬುದು ನಮ್ಮ ಭಾವನೆ. ನಿಮ್ಮನ್ನೂ ಸೇರಿಸಿ ನಿಮ್ಮಂತಹ ಹಲವರ ಬಗ್ಗೆ ನೀವು ಕಾಳಜಿ ವಹಿಸಿರುವುದಕ್ಕೆ ಮೊದಲು ಅಭಿನಂದನೆಗಳು. ನಿಮಗೆ ಪರಿಹಾರ ಹೇಳುವುದಾದರೆ, ಕಿರುಕುಳ ಸಹಿಸಿಕೊಂಡು ಯಾವ ಕಾರಣಕ್ಕೂ ಅಲ್ಲಿ ಇರಲು ಹೋಗಬೇಡಿ. ತಕ್ಷಣಕ್ಕೆ ಆ ಕಂಪನಿ ಬಿಟ್ಟು, ಕಡಿಮೆ ಸಂಬಳವಾದರೂ ಸರಿ ಉತ್ತಮ ಕೆಲಸದ ವಾತಾವರಣ ಇರುವ ಕಡೆ ಸೇರಿಕೊಳ್ಳಿ. ಇದನ್ನು ಬಿಟ್ಟು ಬೇರೆ ಯಾವುದೇ ಕಡೆ ಕೆಲಸ ಸಿಗುವುದಿಲ್ಲ ಎಂದು ಅಂದುಕೊಳ್ಳಬೇಡಿ. ಪ್ರಯತ್ನವನ್ನು ಮುಂದುವರಿಸಿ. ಯಶಸ್ವಿ ಆಗಿಯೇ ಆಗುತ್ತೀರಿ. ಅದೇ ರೀತಿ ನಿಮ್ಮ ಜತೆ ಇನ್ನೂ ಹಲವಾರು ಹೆಣ್ಣು ಮಕ್ಕಳು ಕೆಲಸ ಮಾಡುತ್ತಿದ್ದಾರೆ ಎಂದು ಹೇಳಿದ್ದೀರಿ. ಅವರಿಗೂ ತಾವು ಮೋಸ ಹೋಗಿರುವ ಬಗ್ಗೆ ಅರಿವು ಇರಬಹುದು. ಅವರಿಗೂ ಕೆಲಸ ಬಿಟ್ಟು ಹೋಗುವಂತೆ ಹೇಳಿ. ಅದೇ ರೀತಿ ಇನ್ನು ಮುಂದೆ ಅಲ್ಲಿಗೆ ಯಾರಾದರೂ ಕೆಲಸಕ್ಕೆ ಸೇರುತ್ತಾರೆ ಎಂದು ಗೊತ್ತಾದರೂ ಅವರಿಗೆ ಪರಿಸ್ಥಿತಿಯನ್ನು ವಿವರಿಸಿ ಅವರ ಬದುಕನ್ನು ಉಳಿಸುವ ಕೆಲಸ ನಿಮ್ಮ ಮುಂದಾಳತ್ವದಲ್ಲೇ ಆಗಲಿ. ಮತ್ತೆ ಹೆಣ್ಣುಬಾಕ ನಿಮ್ಮ ಬಾಸ್‌ಗೆ ಶಿಕ್ಷೆಯಾಗುವುದಿಲ್ಲವೇ ಎಂದು ಕೇಳುತ್ತೀರಿ. ನಿಮ್ಮಂತವರು ಅದರ ಬಗ್ಗೆ ದೂರು ಕೂಡದೆ ಅಥವಾ ಪ್ರತಿಭಟನೆ ಮಾಡದೆ, ಶಿಕ್ಷೆ ಕೊಡಲು ಯಾರಿಗೂ ಸಾಧ್ಯವಿಲ್ಲ. ಮತ್ತೆ ನಿಮ್ಮ ಬಾಸ್‌ಗೆ ಇದರ ಬಗ್ಗೆ ಗೊತ್ತಿದ್ದರೂ ಸುಮ್ಮನಿರುವುದಕ್ಕೆ ಅವರು ಕೂಡಾ ಇದರಲ್ಲಿ ಶಾಮೀಲಾಗಿರುವುದು ಕಾರಣವಾಗಿರುತ್ತದೆ. ಅವರಿಗೆ ಈ ರೀತಿಯ ಅಕ್ರಮ ವ್ಯವಹಾರ ನಡೆಸಲು ಅಂತಹ ಬಾಸ್‌ನ ಸಹಾಯ ಇರಲೇಬೇಕು. ಇನ್ನೊಬ್ಬರಿಗೆ ಮೋಸ ಮಾಡುವಂತೆ ನಿಮಗೆ ಅಷ್ಟು ಸ್ಪಷ್ಟ್ವಾಗಿ ಹೇಳವ ಆತನನ್ನು ಮಾಲೀಕ ಯಾವ ಕಾರಣಕ್ಕೂ ಕೈ ಬಿಡಲಾರ. ಇನ್ನು ನಿಮ್ಮಂತಹ ಜನರ ಬಗ್ಗೆ ಸಾಮೂಹಿಕವಾಗಿ ಹೇಳುವುದಾದರೆ, ಪತ್ರಿಕೆಗಳಲ್ಲಿ, ಪತ್ರಿಕೆಗಳ ಸೀಟಿನ ಹಿಂದೆ ಹೀಗೆ ಆಕರ್ಷಣೀಯ ವೇತನದೊಂದಿಗೆ ಉದ್ಯೋಗ ಅನ್ನುವ ಜಾಹೀರಾತನ್ನು ನೋಡಿದ ತಕ್ಷಣ ಇನ್ನು ಮುಂದೆ ಅವುಗಳನ್ನು ಹುಡುಕುತ್ತಾ ಹೋಗಬಾರದು. ಆ ರೀತಿಯ ಒಂದು ಕಂಪನಿ ಇದೆಯೋ ಇಲ್ಲವೋ ಎಂಬುದನ್ನು ಮೊದಲು ಅರಿತು ಆ ಬಳಿಕವಷ್ಟೇ ಅರ್ಜಿ ಗುಜರಾಯಿಸಿ. ಅದೇ ರೀತಿ ಕೆಲವು ನಯವಂಚಕರು ಯುವಕರ ಎಸ್‌ಎಸ್‌ಎಲ್‌ಸಿ ಅಂಕಪಟ್ಟಿಯ ಮೂಲ ಪ್ರತಿಯನ್ನೇ ಕೊಡಬೇಕು ಎಂದು ಕೇಳುತ್ತಾರೆ. ನಂತರದಲ್ಲಿ ಅವುಗಳನ್ನು ವಾಪಸ್ ಕೊಡದೆ ಜೀವನ ಪರ್ಯಂತ ನೀವು ಕೆಲಸ ಬಿಟ್ಟು ಹೋಗದ ಹಾಗೆ ಶೋಷಣೆ ಮಾಡುತ್ತಾರೆ. ಅತ್ತ ಸಂಬಳವೂ ಇಲ್ಲ ಇತ್ತ ಮೂಲಕ ಅಂಕ ಪ್ರತಿಯೂ ಇಲ್ಲ ಎನ್ನುವ ಸಂದಿಗ್ಧ ಪರಿಸ್ಥಿತಿಯಲ್ಲಿ ನೀವು ಇರುವಂತಾದೀತು. ಹೀಗಾಗಿ ಮೂಲ ಅಂಕ ಪ್ರತಿಯನ್ನು ಕೊಡುವ ತಪ್ಪು ಮಾಡಬೇಡಿ. ಯಾವುದೇ ಕಂಪನಿಯು ಅಂಕಪಟ್ಟಿಯ ಮೂಲ ಪ್ರತಿಯನ್ನು ಇಟ್ಟುಕೊಳ್ಳುವುದಿಲ್ಲ. ಅಟೆಸ್ಟೆಡ್ ಕಾಪಿಯನ್ನು ಮೊದಲಿಗೆ ಕೇಳುತ್ತಾರೆ. ಕೆಲಸಕ್ಕೆ ಆಯ್ಕೆಯಾದಿರಿ ಎಂದಾದರೆ ನಂತರದ ಅದು ಹೊಂದಾಣಿಕೆಯಾಗುತ್ತದೋ ಎಂಬುದನ್ನು ಪರಿಶೀಲಿಸುತ್ತಾರೆ. ಅದೇ ರೀತಿ ಒಂದೆರಡು ತಿಂಗಳು ಕೆಲಸ ಮಾಡಿದ ಮೇಲೆ ಸಂಬಳ ಕೊಟ್ಟಿಲ್ಲ ಎಂದಾದರೆ, ಮತ್ತೆ ಅಲ್ಲಿ ನಿಲ್ಲುವ ಸಾಹಸಕ್ಕೆ ಕೈ ಮಾಡಬೇಡಿ. ಸಂಬಳ ಕೊಡಿ, ನಂತರ ಕೆಲಸ ಮಾಡುತ್ತೇವೆ ಎಂದು ಹೇಳಿ. ಇಂತಹ ಸಂದರ್ಭದಲ್ಲಿ ಒಗಟ್ಟು ಪ್ರದರ್ಶಿಸಿ. ನಿಮಗೆ ಕೆಲವು ಸರ್ಕಾರಿ ಇಲಾಖೆಗಳು ಅಥವಾ ಸಮಾಜ ಸೇವಾ ಸಂಸ್ಥೆಗಳು ನೆರವು ಕೊಡಬಲ್ಲುದು. ಕಾನೂನಿನ ಮೂಲಕ ಹೋರಾಟ ನಡೆಸಿ. ವಂಚಕರನ್ನು ಸದೆಬಡಿಯಿರಿ. ನಿಮ್ಮಂತಹ ಯುವಕರು ಬಲಿಪಶು ಆಗುವುದನ್ನು ತಪ್ಪಿಸಿ.
* ನವೀನ (ಉಪ್ಪಿ) ನಾಗಮಂಗಲ
ಸರ್ ಚಿಕ್ಕಂದಿನಿಂದಲೇ ನಾನು ಕಲಿಯುವುದರಲ್ಲಿ ಬುದ್ಧಿವಂತ ಹುಡುಗ. ಎಸ್‌ಎಸ್‌ಎಲ್‌ಸಿ ಉತ್ತಮ ಅಂಕ ಗಳಿಸಿದ ನಾನು ಪಿಯುಸಿಯಲ್ಲಿ ಕಾಮರ್ಸ್ ವಿಷಯ ಆಯ್ಕೆ ಮಾಡಿಕೊಂಡೆ. ಪ್ರಾರಂಭದಲ್ಲಿ ಉತ್ತಮ ವಿದ್ಯಾರ್ಥಿಯಾಗಿದ್ದ ನನ್ನನ್ನು ಹುಡುಗಿಯೊಬ್ಬಳು ಪ್ರೀತಿಸುತ್ತೇನೆ ಎಂದು ಹೇಳಿದರು. ಅದನ್ನು ನಂಬಿಕೊಂಡು, ಪ್ರೀತಿಯ ಬಲೆಯಲ್ಲಿ ಬಿದ್ದ ನಾನು ಕಲಿಯುವುದರಲ್ಲಿ ಆಸಕ್ತಿ ಕಳೆದುಕೊಂಡೆ. ಪರೀಕ್ಷೆ ಹತ್ತಿರ ಬಂದರೂ, ಆ ಹುಡುಗಿಗೆ ಪತ್ರ ಬರೆಯುತ್ತಾ, ಎಸ್‌ಎಂಎಸ್ ಕಳಿಸುತ್ತಾ ಸಮಯ ಕಳೆದೆ. ಹೀಗಾಗಿ ಪರೀಕ್ಷೆಯಲ್ಲಿ ಒಂದು ವಿಷಯದಲ್ಲಿ ಫೇಲಾದೆ. ಆದರೆ, ಆ ಹುಡುಗಿ ಪಾಸಾಗಿ ಡಿಗ್ರಿಗೆ ಸೇರಿಕೊಂಡಳು. ನಾನು ಫೇಲಾದಕ್ಕೆ ನನ್ನನ್ನು ತಿರಸ್ಕರಿಸಿದ ಆಕೆ ನಂತರದಲ್ಲಿ ಬೇರೆ ಯಾರದ್ದೋ ಬೆನ್ನು ಹತ್ತಿದಳು. ಆದರೆ,ನನಗಾದ ಪರಿಸ್ಥಿತಿಯಿಂದಾಗಿ ಸಿಕ್ಕಾಪಟ್ಟೆ ನೊಂದುಕೊಂಡೆ. ಜೀವನದ ಮೇಲಿನ ಆಸಕ್ತಿಯೇ ನಾಶವಾಗಿದೆ. ನಂತರದಲ್ಲಿ ಹಲವು ಬಾರಿ ಪರೀಕ್ಷೆ ಬರೆಯಲು ಪ್ರಯತ್ನಿಸದರೂ ಶ್ರಮವೆಲ್ಲ ವ್ಯರ್ಥವಾಯಿತು. ಈಗ ಬೇರೆ ದಾರಿ ಇಲ್ಲದೆ, ಪ್ರಿಟೆಂಕ್ಸ್ ಒಂದರಲ್ಲಿ ಕೆಲಸಕ್ಕೆ ಸೇರಿಕೊಂಡಿದ್ದೇನೆ. ಆ ಹುಡುಗಿಯನ್ನು ಮರೆಯಬೇಕು ಮತ್ತೆ ಜೀವನದಲ್ಲಿ ಏನಾದರೂ ಸಾಧನೆ ಮಾಡಬೇಕು ಎಂದು ಅನಿಸುತ್ತಿದೆ. ಆದರೆ, ಅದು ಆಗುತ್ತಿಲ್ಲ. ಏನು ಮಾಡುವಾಗಲೂ ಆಕೆಯೇ ಅಡ್ಡ ಬಂದು ನಿಲ್ಲುತ್ತಾಳೆ. ನೀವೇ ದಾರಿ ತೋರಿಸಿ ಪ್ಲೀಸ್.
ನಿಮ್ಮ ಈ ದುಃಸ್ಥಿತಿ ಕಲಿಕೆಯ ವೇಳೆಯನ್ನು ಇನ್ಯಾವುದಕ್ಕೋ ಬಳಸುತ್ತಿರುವ ವಿದ್ಯಾರ್ಥಿಗಳಿಗೆ ಪಾಠ ಎಂದು ನಾವು ಹೇಳುತ್ತೇವೆ. ಯಾಕೆಂದರೆ, ನಿಮ್ಮ ಬಗ್ಗೆ ಕಾಳಜಿ ವಹಿಸಿಕೊಂಡಿರುವ ಸಾಕಷ್ಟು ಹಿರಿಯರು ಕಲಿಯುವ ವೇಳೆಯಲ್ಲಿ ಕಲಿಯಿರಿ, ಪ್ರೀತಿ, ಪ್ರೇಮ ಎಂದು ಬಲಿ ಬೀಳಬೇಡಿ ಎಂದು ಎಷ್ಟೇ ಹೇಳಿದರೂ ನೀವು ಅದನ್ನು ಕಿವಿಗೆ ಹಾಕಿಕೊಳ್ಳುವುದಿಲ್ಲ. ಬದುಕಿನಲ್ಲಿ ಸೋತು ಹೋದೆ ಎಂದು ಅನಿಸುವಾಗ ಅವರನ್ನು ನೆನಪಿಸಿಕೊಳ್ಳುತ್ತೀರಿ. ಆ ವೇಳೆಗಾಗಲೇ ಎಲ್ಲವೂ ಮುಗಿದು ಹೋಗಿರುತ್ತದೆ. ನಿಮ್ಮ ಕತೆಯೂ ಅದೇ ಆಗಿದೆ. ಪಿಯುಸಿಯಲ್ಲಿ ಹುಡುಗಿಯನ್ನು ಪ್ರೀತಿಸಿದೆ ಎಂದು ಹೇಳುತ್ತಿದ್ದೀರಿ. ಅದು ನಿಜವಾದ ಪ್ರೀತಿಯಾಗಿತ್ತೇ ಎಂದು ಈಗ ಯೋಚಿಸಿ ನೋಡಿ. ಖಂಡಿತಾವಾಗಿಯೂ ಆಗಿರುವುದಿಲ್ಲ. ಪ್ರೀತಿ ಅನ್ನುವುದರ ವಾಖ್ಯಾನವನು ್ನಸರಿಯಾಗಿ ತಿಳಿಯದ ಆ ವಯಸ್ಸಲ್ಲಿ ನಿಮ್ಮದು ಪವಿತ್ರ ಪ್ರೇಮವಾಗಿರುವುದೇ ಕೇವಲ ವಯಸ್ಸಿನ ಆಕರ್ಷಣೆಯಾಗಿರುತ್ತದೆ. ನಿಮ್ಮ ಹಾಗೆ ಸಾಕಷ್ಟು ವಿದ್ಯಾರ್ಥಿಗಳು ಇಂತಹ ಪರಿಸ್ಥಿತಿಯನ್ನು ಎದುರಿಸಿರುತ್ತಾರೆ. ಕೆಲವರ ಮನಸ್ಸು ಗಟ್ಟಿ ಇರುತ್ತದೆ. ಸುಧಾರಿಸಿಕೊಳ್ಳುತ್ತಾರೆ. ನಿಮ್ಮಂತವರು ಮಾತ್ರ ಜೀವನ ಹಾಳು ಮಾಡಿಕೊಳ್ಳುತ್ತಾರೆ. ಪ್ರೀತಿ ಎನ್ನುವ ಹೆಸರಿನ ಆಕರ್ಷಣೆಗೆ ಬಿದ್ದಿರುವ ನೀವು ಓದಿನ ಮೇಲಿನ ಆಕರ್ಷಣೆ ಕೆಳೆದುಕೊಂಡು ಬದುಕಿನಲ್ಲಿ ಹಿನ್ನಡೆ ಅನುಭವಿಸಿದಿರಿ. ಸರಿ. ಈಗ ಎಲ್ಲವೂ ಆಗಿ ಹೋಗಿದೆ. ಹೀಗಾಗಿ ಅದನ್ನೇ ನೆನಪಿಸುತ್ತಾ ಕೂರುವುದರಿಂದ ನಿಮ್ಮ ಬದುಕು ಇನ್ನಷ್ಟು ಅಧೋಗತಿಯತ್ತ ಸಾಗುತ್ತದೆ. ಹೀಗಾಗಿ ಆಗಿರುವ ಘಟನೆಗಳನ್ನು ಮರೆತುಬಿಡಿ. ಅವಳ್ಯಾರೋ, ನೀವ್ಯಾರೋ ಎಂದು ಅಂದುಕೊಳ್ಳಿ. ಮತ್ತೆ ಜೀವನದಲ್ಲಿ ಆಸಕ್ತಿ ಬೆಳೆಸಿಕೊಳ್ಳಿ. ಏಕಾಗ್ರತೆಯಿಂದ ಮತ್ತೊಮ್ಮೆ ಪರೀಕ್ಷೆ ಬರೆದು ಪಾಸಾಗುವ ದೃಢ ನಿರ್ಧಾರವನ್ನು ತೆಗೆದುಕೊಳ್ಳಿ. ಮತ್ತೆ ಜಯಿಸುವಂತಹ ಮನಸ್ಸು ನಿಮ್ಮದಾಗಲಿ. ಪರೀಕ್ಷೆಗಳನ್ನು ಬರೆದು ಪಾಸಾಗಿ ಒಂದು ಒಳ್ಳೆಯ ಕಡೆ ಕೆಲಸಕ್ಕೇ ಸೇರಿಕೊಳ್ಳಿ. ಸುಂದರ ಬದುಕು ನಿಮ್ಮದಾಗುವುದು.
* ಅಶ್ವಥ್, ಕೋಲಾರ
ಖಾಸಗಿ ಕಂಪನಿಯಲ್ಲಿ ಕೆಲಸ ಮಾಡುತ್ತಿರುವ ನಾನು ಹುಡುಗಿಯೊಬ್ಬಳನ್ನು ಪ್ರೀತಿಸುತ್ತಿದ್ದೇನೆ. ಅವಳಿಗೆ ನಾನೆಂದರೆ ಪಂಚಪ್ರಾಣ. ನನಗೂ ಅವಳನ್ನು ಬಿಟ್ಟಿರಲು ಆಗುತ್ತಿಲ್ಲ. ಅವಳಿಗೆ ಸಿಗರೇಟು ಸೇದುವುದು, ಮದ್ಯಪಾನ ಮಾಡುವುದು ಅಂದರೆ ಅಲರ್ಜಿ. ಅಂಥವರು ಕೆಟ್ಟವರೆಂದೇ ಹೇಳುತ್ತಾಳೆ. ನನಗೆ ವಾರಕ್ಕೊಮ್ಮೆ ಗೆಳೆಯರ ಜತೆ ಸೇರಿ ಪಾರ್ಟಿ ಮಾಡುವ ಅಭ್ಯಾಸ ಇದೆ. ಈ ವೇಳೆ ಸ್ವಲ್ಪ ಮಟ್ಟಿಗೆ ಬಿಯರ್ ಕುಡಿಯುತ್ತೇನೆ. ಕಚೇರಿಯಲ್ಲಿನ ಒತ್ತಡ ನಿವಾರಣೆಗೆಂದು ದಿನಕ್ಕೊಂದು ಸಿಗರೇಟು ಸೇದುವುದೂ ಕೂಡಾ ಇದೆ. ಇದು ನನ್ನ ಹುಡುಗಿಗೆ ಗೊತ್ತಾಗಿ ಸಿಕ್ಕಾಪಟ್ಟೆ ರಂಪ ಮಾಡಿದ್ದಳು. ನಂತರ ಅವಳಿಗೆ ಇನ್ನು ಮುಂದೆ ಕುಡಿಯುವುದಿಲ್ಲ ಎಂದು ಮಾತು ಕೊಟ್ಟ ಮೇಲೆ ಸಮಾಧಾನಗೊಂಡಿದ್ದಳು. ಅದಾದ ನಂತರವೂ ಒಂದು ದಿನ ಗೆಳೆಯರ ಒತ್ತಾಯಕ್ಕೆ ಮಣಿದು ಮದ್ಯಪಾನ ಮಾಡಿದ್ದೆ. ಇದು ಅವಳಿಗೆ ಗೊತ್ತಾಗಿ ತೀವ್ರ ನೊಂದುಕೊಂಡು ಆಸ್ಪತ್ರೆ ಸೇರಿದ್ದಳು. ಈ ರೀತಿ ಇನ್ನು ಮುಂದೆ ತಪ್ಪು ಮಾಡುವುದಿಲ್ಲ ಎಂದು ದೇವರ ಹೆಸರು ಹೇಳಿ ಪ್ರಮಾಣ ಮಾಡಿದ ಮೇಲೆ ಅವಳು ನಂಬಿದ್ದಾಳೆ. ಆದರೆ, ಅಷ್ಟು ಮಾಡಿದರೂ ನನಗೆ ಆಗಾಗ ಕುಡಿಯೋಣ, ಸಿಗರೇಟು ಸೇದೋಣ ಎಂದು ಅನಿಸುತ್ತದೆ. ವೈನ್ ಕುಡಿಯುತ್ತೇನೆ ಎಂದು ನನ್ನ ಹುಡುಗಿಯಲ್ಲಿ ಸಾವಿರ ಬಾರಿ ಕೇಳಿಕೊಂಡರೂ ಅವಳು ಅದಕ್ಕೆ ಅನುಮತಿ ಕೊಡುವುದಿಲ್ಲ. ನನಗೆ ಜೀವನವೇ ರೋಸಿ ಹೋಗಿದೆ. ಸರಿಯಾದ ಮಾರ್ಗ ಸೂಚಿಸಿ.
ಸದುದ್ದೇಶದ ಕೆಲಸ ಮಾಡುವಲ್ಲಿ ವಿಫಲವಾದಾಗ ಯಾವುದೇ ವ್ಯಕ್ತಿಯೂ ಒಮ್ಮೆ ಅಧೀರನಾಗುವುದು ಗೊತ್ತಿದೆ. ಆದರೆ, ಮಾಡುವುದು ದುರಭ್ಯಾಸ. ಅದಕ್ಕೂ ಹಠ ಹಿಡಿದು ಕೂರುತ್ತೀರಿ ಎಂದಾದರೆ ನೀವು ಬಹಳಷ್ಟು ಬದಲಾಗಬೇಕಿದೆ. ನೀವು ನಿಮ್ಮ ಹುಡುಗಿಯನ್ನು ಸಿಕ್ಕಾಪಟ್ಟೆ ಪ್ರೀತಿಸುತ್ತೀರಿ ಎಂದು ಹೇಳುತ್ತೀರಿ. ಹಾಗಾದರೆ ಅವಳಿಗಾಗಿ ಕೆಲವನ್ನಾದರೂ ತ್ಯಾಗ ಮಾಡುವುದು ಆಗುವುದಿಲ್ಲವೇ. ಅಷ್ಟಕ್ಕೂ ಅವರು ನಿಮ್ಮಲ್ಲಿ ಊಟ, ನೀರು ಬಿಡಲು ಹೇಳಲಿಲ್ಲ ತಾನೆ. ಮದ್ಯಪಾನ, ಸಿಗರೇಟು ಬಿಡಿ ಎಂದು ತಾನೆ ಹಠ ಕಟ್ಟುವುದು. ಕುಡಿಯುವುದು, ಸಿಗರೇಟು ಸೇದುವುದರಿಂದ ಆರೋಗ್ಯಕ್ಕೆ ಹಾನಿ ಎಂದು ಎಲ್ಲರೂ ಹೇಳುತ್ತಾರೆ. ಹೀಗಾಗಿ ಅದನ್ನು ಬಿಟ್ಟರೆ ನಿಮಗೆ ಏನೂ ನಷ್ಟವಾಗದು. ಗೆಳೆಯರು ಒತ್ತಾಯ ಮಾಡುತ್ತಾರೆ, ಹೀಗಾಗಿ ಕುಡಿಯಲೇಬೇಕಾಗುತ್ತದೆ ಎಂದು ನೀವು ಹೇಳಿದರೆ ಅದನ್ನು ಹೇಗೆ ಸಮರ್ಥಿಸಿಕೊಳ್ಳಬಹುದು. ಗೆಳೆಯರು ಇನ್ಯಾವುದೋ ಕೆಟ್ಟ ಕೆಲಸ ಮಾಡಲು ಹೇಳುತ್ತಾರೆ. ಅದನ್ನೂ ನೀವು ಮಾಡುವಿರೇ. ಅವರಿಗೆ ಇಷ್ಟವಿದ್ದದ್ದನ್ನು ಅವರು ಮಾಡಿಕೊಳ್ಳಲಿ. ನೀವು ಅದಕ್ಕೆ ಯಾಕೆ ಬಲಿ ಬೀಳುತ್ತೀರಿ. ಇನ್ನು ಮುಂದೆ ಗೆಳೆಯರು ಹೇಳಿದರೆ, ಅದು ಸಾಧ್ಯವಿಲ್ಲ. ಇದರಿಂದ ನಮ್ಮ ಗಳೆತನಕ್ಕೆ ಅಡ್ಡಿಯಾದರೂ ತೊಂದರೆ ಇಲ್ಲ ಎಂದು ಹೇಳಿ. ಕೆಲವೊಂದು ದಿನ ತಮಾಷೆ ಮಾಡಿಯಾರು. ಕ್ರಮೇಣ ನಿಂತು ಹೋಗುತ್ತದೆ. ಅಷ್ಟಕ್ಕೂ ನೀವು ಮದ್ಯ ವ್ಯಸನಿ ಅಲ್ಲ. ಹೀಗಾಗಿ ಅದನ್ನು ಬಿಡುವುದು ಕಷ್ಟವಾಗದು. ಒಂದು ವೇಳೆ ಅದನ್ನು ಮೈಗಂಟಿಸಿಕೊಂಡಿದ್ದೀರಿ ಎಂದಾದರೆ, ಹತ್ತಿರದಲ್ಲೇ ಎಲ್ಲದರೂ ಮಧ್ಯವರ್ಜನಾ ಕೇಂದ್ರಗಳಿಗೆ ಭೇಟಿ ನೀಡಿ ಪರಿಹಾರ ಕಂಡುಕೊಳ್ಳಿ. ನಿಮ್ಮ ಹುಡುಗಿಗೆ ನಿಮ್ಮ ಬಗ್ಗೆ ಅಷ್ಟು ಕಾಳಜಿ ಇರುವುದರಿಂದ ಈ ರೀತಿ ಒತ್ತಾಯ ಮಾಡುತ್ತಾರೆ. ಅದನ್ನು ತಪ್ಪಾಗಿ ತಿಳಿದುಕೊಂಡು ಅವರ ಬಗ್ಗೆ ನಿಷ್ಠುರ ಅಭಿಪ್ರಾಯ ಇಟ್ಟುಕೊಳ್ಳಬೇಡಿ. ನಿಮ್ಮ ಜೀವನದ ಕೊನೆಯ ತನಕ ಬೇಕಾಗಿರುವುದು ನಿಮ್ಮ ಪ್ರೀತಿಯ ಹುಡುಗಿಯೇ. ಮದ್ಯದ ಬಾಟಲಿ ಅಲ್ಲ.


ನ್ಯೂಜಿಲೆಂಡ್ ವಿರುದ್ಧದ ಸರಣಿಗೆ ಟೀಮ್ ಇಂಡಿಯಾ ಪ್ರಕಟ: ಕನ್ನಡಿಗ ಕೆ.ಎಲ್ ರಾಹುಲ್'ಗೆ ಸ್ಥಾನ
Highlights
ಮುಂಬೈ(ಸೆ.13): ಸೆಪ್ಟಂಬರ್ 22 ರಿಂದ ನಡೆಯುವ ನ್ಯೂಜಿಲೆಂಡ್ ವಿರುದ್ಧದ 3 ಪಂದ್ಯಗಳ ಟೆಸ್ಟ್ ಸರಣಿಗೆ ಭಾರತ ತಂಡ ಪ್ರಕಟವಾಗಿದೆ. ಮುಂಬೈನಲ್ಲಿ ನಡೆದ ಸಭೆಯಲ್ಲಿಂದು ಭಾರತ ತಂಡವನ್ನು ಆಯ್ಕೆ ಮಾಡಲಾಗಿದೆ.
ವಿರಾಟ್ ಕೊಹ್ಲಿ ಸಾರಥ್ಯದಲ್ಲಿ 15 ಜನರ ತಂಡವನ್ನು ಆಯ್ಕೆ ಮಾಡಿದ್ದು, ಕನ್ನಡಿಗ ಕೆ.ಎಲ್ ರಾಹುಲ್ ಸ್ಥಾನ ಪಡೆಯುವಲ್ಲಿ ಸಫಲವಾಗಿದ್ದಾರೆ. ಸೆಪ್ಟಂಬರ್ 22 ರಂದು ಕಾನ್ಪುರದಲ್ಲಿ ಟೆಸ್ಟ್  ಸರಣಿ ಆರಂಭವಾಗಲಿದ್ದು. ಭಾರತ ತಂಡ ಟೆಸ್ಟ್'ನಲ್ಲಿ ಅಗ್ರಸ್ಥಾನಕ್ಕೇರಲು ಈ ಸರಣಿ ಮಹತ್ವದಾಗಿದೆ.
ಟೀಮ್ ಇಂಡಿಯಾ 15 ಆಟಗಾರರ ತಂಡ ಇಂತಿದೆ:
ವಿರಾಟ್ ಕೊಹ್ಲಿ ನಾಯಕ, ಮುರಳಿ ವಿಜಯ್, ಕೆ.ಎಲ್ ರಾಹುಲ್, ಶಿಖರ್ ಧವನ್ ಆರಂಭಿಕ ಬ್ಯಾಟ್ಸ್ಮನ್ಗಳು. ಅಜಿಂಕ್ಯಾ ರಹಾನೆ, ಚೇತೇಶ್ವರ್ ಪೂಜಾರ, ರೋಹಿತ್ ಶರ್ಮಾ, ಮತ್ತು ವೃದ್ಧಿಮಾನ್ ಸಾಹ, ಮಧ್ಯಮ ಕ್ರಮಾಂಕ ಬ್ಯಾಟ್ಸಮ್ನಗಳು. ರವಿಂದ್ರ ಜಡೇಜಾ, ರವಿಚಂದ್ರನ್ ಅಶ್ವಿನ್ ಆಲ್ರೌಂಡರ್ಗಳು. ಅಮಿತ್ ಮಿಶ್ರಾ ಸ್ಪಿನ್ ಬೌಲರ್. ಫಾಸ್ಟ್ ಬೌಲರ್ಗಳಾದ ಭುವನೇಶ್ವರ್ ಕುಮಾರ್, ಇಶಾಂತ್ ಶರ್ಮಾ, ಮೊಹ್ಮದ್ ಶಮಿ ಮತ್ತು ಉಮೇಶ್ ಯಾದವ್  ಟೀಮ್ ಇಂಡಿಯಾಗೆ ಆಯ್ಕೆಯಾಗಿದ್ದಾರೆ..


ರಕ್ಷಿತ್  ಶೆಟ್ಟಿ ಜೊತೆ ಅಭಿನಯಿಸಬೇಕಾ? ನಿಮಗಿದೋ ಅವಕಾಶ
Highlights
ರಕ್ಷಿತ್ ಶೆಟ್ಟಿ ಅಭಿನಯದ, ಕಿರಣ್‌ರಾಜ್ ನಿರ್ದೇಶನದ ‘ಚಾರ್ಲಿ 777’ ಚಿತ್ರಕ್ಕೆ ನಾಯಕಿಯ ಹುಡುಕಾಟ ನಡೆದಿದೆ. ನಿರ್ದೇಶಕ, ನಿರ್ಮಾಪಕರು ಜಂಟಿಯಾಗಿ  ಒಂದೊಳ್ಳೆ ನಿರ್ಧಾರಕ್ಕೆ ಬಂದು ಹೊಸ ನಟಿಯರಿಗೂ ಅವಕಾಶ ನೀಡುತ್ತಿದ್ದಾರೆ.
ಬೆಂಗಳೂರು (ಮೇ. 03): ರಕ್ಷಿತ್ ಶೆಟ್ಟಿ ಅಭಿನಯದ, ಕಿರಣ್‌ರಾಜ್ ನಿರ್ದೇಶನದ ‘ಚಾರ್ಲಿ 777’ ಚಿತ್ರಕ್ಕೆ ನಾಯಕಿಯ ಹುಡುಕಾಟ ನಡೆದಿದೆ. ನಿರ್ದೇಶಕ, ನಿರ್ಮಾಪಕರು ಜಂಟಿಯಾಗಿ  ಒಂದೊಳ್ಳೆ ನಿರ್ಧಾರಕ್ಕೆ ಬಂದು ಹೊಸ ನಟಿಯರಿಗೂ ಅವಕಾಶ ನೀಡುತ್ತಿದ್ದಾರೆ.
ರಕ್ಷಿತ್ ಶೆಟ್ಟಿಗೆ ನಾಯಕಿಯಾಗುವ ಆಸಕ್ತಿ ಇರುವ ಹುಡುಗಿಯರು  contact@777charlie.com  ಎಂಬ ಇ ಮೇಲ್‌ಗೆ ನಿಮ್ಮ ವಿವರಗಳನ್ನು ಕಳಿಸಬಹುದು. ರಕ್ಷಿತ್ ಶೆಟ್ಟಿಯ ‘ಕಿರಿಕ್ ಪಾರ್ಟಿ’ ಚಿತ್ರಕ್ಕೆ ರಶ್ಮಿಕಾ ಮಂದಣ್ಣ ಹಾಗೂ ಸಂಯುಕ್ತಾ ಹೆಗಡೆ ಇಬ್ಬರೂ ಆಡಿಷನ್ ಮೂಲಕ ಆಯ್ಕೆಯಾಗಿದ್ದವರು. ಅವರಿಬ್ಬರೂ ಈಗಾಗಲೇ ಕನ್ನಡ ಮತ್ತು ತೆಲುಗು  ಚಿತ್ರರಂಗದಲ್ಲೂ ಪ್ರಸಿದ್ಧರಾಗಿದ್ದಾರೆ. ಈ ಅವಕಾಶ ಈಗ ಬೇರೆಯವರ ಪಾಲಿಗೂ ಬಂದಿದೆ. ಈ ಚಿತ್ರವನ್ನು ರಕ್ಷಿತ್ ಶೆಟ್ಟಿ ಮತ್ತು ಪುಷ್ಕರ್ ಮಲ್ಲಿಕಾರ್ಜುನಯ್ಯ ನಿರ್ಮಿಸುತ್ತಿದ್ದಾರೆ.
Last Updated 3, May 2018, 3:16 PM IST


ಮಾದಕ ವ್ಯಸನದ ರೋಗಿಗಳು ಹಲ್ಲುಗಳ ಚಿಕಿತ್ಸೆಯಿಂದ ಯಶಸ್ವಿಯಾಗಿ ಚೇತರಿಸಿಕೊಳ್ಳಬಹುದು ಎನ್ನುತ್ತಿದೆ ಸಂಶೋಧನೆ!
Wellness
|
Published: Saturday, May 25, 2019,  8:01 [IST]
ಮನುಷ್ಯ ಕೆಟ್ಟ ಅಥವಾ ದುರಭ್ಯಾಸಗಳ ದಾಸನಾದಂತೆ ಅವನ ಮತ್ತು ಅವನ ಇಡೀ ಮನೆಯ ನೆಮ್ಮದಿಯೇ ಹಾಳು . ಅವನು ನಿಜಕ್ಕೂ ಯಾವ ದಾರಿ ಹಿಡಿದಿದ್ದೇನೆ ಎಂದು ಆತನಿಗೇ ಅರಿವಿರುವುದಿಲ್ಲ . ಒಂದು ಸರಿ ಈ ಕೂಪಕ್ಕೆ ಬಂದು ಬಿದ್ದರೆ ಮತ್ತೆ ಇದರಿಂದ ಬಿಡಿಸಿಕೊಳ್ಳುವುದು ಬಹಳ ಕಷ್ಟ. ಏಕೆಂದರೆ ಮಾದಕ ವ್ಯಸನದ ಪ್ರಭಾವ ನೇರವಾಗಿ ಆ ವ್ಯಕ್ತಿಯ ಮೆದುಳಿನ ಮೇಲೆಯೇ ಆಗುತ್ತದೆ . ಅದರಲ್ಲಿರುವ ಡೋಪಮೈನ್ ಅಂಶ ಮಾಡಿದ ತಪ್ಪನ್ನು ಮತ್ತೆ ಮತ್ತೆ ಮಾಡುವಂತೆ ಪ್ರೇರೇಪಿಸುತ್ತದೆ.
ಅಂತಹ ಸಮಯದಲ್ಲಿ ಒಂದು ವೇಳೆ ಮಾದಕ ವಸ್ತು ಕೈಗೆ ಸಿಗದೇ ಹೋದರೆ ಸುತ್ತಲಿನ ಜನರ ಮೇಲೆ ಮುಗಿಬೀಳುವಂತೆ ಮಾಡುತ್ತದೆ. ಸಾಲದಕ್ಕೆ ಅವನನ್ನು ನೋಡಿ ಇತರರೂ ಕೂಡ ಮನೆಯವರನ್ನು ಲೆಕ್ಕಿಸದೆ ಇದೇ ದುರ್ಮಾರ್ಗಗಳನ್ನು ಹಿಡಿಯುವ ಚಟಕ್ಕೆ ಬಿದ್ದುಬಿಟ್ಟಿರುತ್ತಾರೆ. ಮಾದಕ ವಸ್ತುಗಳ ವ್ಯಸನಕ್ಕೆ ಅನೇಕ ರೀತಿಯ ಕಾರಣಗಳು ಇರಬಹುದು . ಹುಟ್ಟುತ್ತಲೇ ಯಾರೂ ಕೆಟ್ಟವರಾಗಿರುವುದಿಲ್ಲ.
ಆ ವ್ಯಕ್ತಿಯ ಸುತ್ತಮುತ್ತಲಿನ ಪರಿಸರ , ಮಾನಸಿಕ ಒತ್ತಡ , ಕುಟುಂಬದ ಆರ್ಥಿಕ ಸ್ಥಿತಿ , ಕೆಟ್ಟವರ ಸಹವಾಸ ಹೀಗೆ ಇನ್ನೂ ಅನೇಕ ವಿಷಯಗಳು ಒಬ್ಬ ಒಳ್ಳೆಯ ವ್ಯಕ್ತಿಯನ್ನು ಇಂತಹ ಕೆಟ್ಟ ದಾರಿ ಹಿಡಿಯಲು ಅನುವು ಮಾಡಿಕೊಡಬಹುದು . ಬೀಡಿ , ಸಿಗರೇಟು , ತಂಬಾಕು ಇವುಗಳ ಸಾಲಿಗೆ ಮಾದಕ ವ್ಯಸನ ಕೂಡ ಸೇರುತ್ತದೆ ಮತ್ತು ಅತ್ಯಂತ ಅಗ್ರ ಸ್ಥಾನದಲ್ಲಿ ನಿಲ್ಲುತ್ತದೆ . ಇತ್ತೀಚಿಗಂತೂ ನಗರ ಪ್ರದೇಶದಲ್ಲಿನ ಯುವಜನತೆಯ ಕೆಲವರು ಈ ಎಲ್ಲಾ ದುರ್ಮಾರ್ಗಗಳನ್ನು ಮೈಗೂಡಿಸಿಕೊಂಡಿದ್ದಾರೆ . ಅವುಗಳನ್ನು ಬಿಡಿಸಬೇಕೆಂದರೆ ಹರ ಸಾಹಸವನ್ನೇ ಪಡಬೇಕು.
ಹಾಗೆಂದು ಇದಕ್ಕೆ ಚಿಕಿತ್ಸೆ ಇಲ್ಲವೆಂದೇನೂ ಇಲ್ಲ . ಮಾದಕ ವ್ಯಸನಿ ಯಾವ ಚಿಕಿತ್ಸೆಗೆ ಯಾವ ರೀತಿ ಸ್ಪಂದಿಸುತ್ತಾನೆ ಎಂದು ಅರಿವಾದ ಮೇಲೆ ವೈದ್ಯರು ಅದಕ್ಕೆ ಸೂಕ್ತ ಚಿಕಿತ್ಸೆ ಕೊಡುತ್ತಾರೆ . ಅದರಲ್ಲಿ ಬಾಯಿಗೆ ಸಂಬಂಧಪಟ್ಟಂತೆ ಕೊಡುವ ಚಿಕಿತ್ಸೆ ಕೂಡ ಒಂದು . ಮಾದಕ ವ್ಯಸನದಿಂದ ದೇಹದ ಆರೋಗ್ಯದ ಮೇಲೆ ವ್ಯತಿರಿಕ್ತ ಪರಿಣಾಮ ಬೀರುವುದಲ್ಲದೆ ಬಾಯಿಯ ಆರೋಗ್ಯದ ಸಮಸ್ಯೆಯೂ ಕೂಡ ಎದುರಾಗುತ್ತದೆ . ಹಲ್ಲುಗಳು, ವಸಡುಗಳು , ದವಡೆ ಹೀಗೆ ಇವುಗಳಿಗೆ ಸಂಬಂಧಪಟ್ಟಂತೆ ಅನೇಕ ರೀತಿಯ ಖಾಯಿಲೆಗಳು ಆವರಿಸುತ್ತವೆ. ಕೆಟ್ಟ ವಸ್ತುಗಳನ್ನು ಜಿಗಿಯುವ ಚಟದಿಂದ ಹಲ್ಲುಗಳು ಕರೆಗಟ್ಟುತ್ತವೆ.
ಆದ್ದರಿಂದ ಆರಂಭದಲ್ಲೇ ಇವುಗಳನ್ನು ಪತ್ತೆಹಚ್ಚಿ ಸೂಕ್ತ ಸಲಹೆ ಮತ್ತು ಚಿಕಿತ್ಸೆ ಕೊಟ್ಟರೆ ಖಂಡಿತ ಇದರಿಂದ ಯಶಸ್ವಿಯಾಗಿ ಪಾರಾಗಬಹುದು. ಹಲ್ಲುಗಳನ್ನು ಮತ್ತೆ ಮೊದಲಿನಂತೆಯೇ ಬೆಳ್ಳಗೆ ಹೊಳೆಯುವಂತೆ ಮಾಡಬೇಕಾದರೆ ಬಾಯಿಯ ಶುಚಿತ್ವ ಬಹಳ ಮುಖ್ಯ. ಅದಕ್ಕೆ ಒತ್ತು ಕೊಟ್ಟಿದ್ದೇ ಆದರೆ , ಎಲ್ಲಾ ರೀತಿಯ ದುರಭ್ಯಾಸಗಳನ್ನು ದೂರವಿಡಬಹುದು . ಅದರಲ್ಲೂ ಮುಖ್ಯವಾಗಿ ಮಾದಕ ವಸ್ತುಗಳ ವ್ಯಸನಿಗಳಿಗೆ ಮನಸ್ಸು ಬದಲಾಯಿಸುವ ಮೊದಲ ಕೆಲಸ ಎಂದರೆ ಅದು ಅವರ ಬಾಯಿಯ ಶುಚಿತ್ವದ ಬಗ್ಗೆ ಅರಿವು ಮೂಡಿಸುವುದು . ಇದರಿಂದ ಬಾಯಿಯ ಆರೋಗ್ಯ ಮಾತ್ರವಲ್ಲದೆ ಆತನ ದೇಹದ ಆರೋಗ್ಯ ಕೂಡ ನಿಧಾನವಾಗಿ ಚೇತರಿಕೆ ಕಾಣುವುದು . ಅವನೂ ಕೂಡ ಮತ್ತೊಮ್ಮೆ ಎಲ್ಲರಂತೆ ಖುಷಿಯಾಗಿ ಜೀವನ ನಡೆಸಬಹುದು .
" ಅಮೆರಿಕನ್ ಡೆಂಟಲ್ ಅಸೋಸಿಯೇಷನ್ " ನ ವರದಿಯ ಪ್ರಕಾರ ಯಾವ ಮಾದಕ ವ್ಯಸನಿ ರೋಗಿಗಳು ಕೆಲವು ಗಂಭೀರ ಆರೋಗ್ಯ ಸಮಸ್ಯೆಗಳನ್ನು ಹೊತ್ತು ದಂತ ಚಿಕಿತ್ಸೆಯನ್ನು ಪಡೆದಿದ್ದರೋ ಅವರು ಶೇಖಡಾ 80 ರಷ್ಟು ಮಾದಕ ವ್ಯಸನಕ್ಕೆ ಸಂಬಂಧಪಟ್ಟ ಚಿಕಿತ್ಸೆಯಲ್ಲೂ ಯಶಸ್ಸು ಕಾಣುವ ಭರವಸೆ ಕೊಟ್ಟಿದ್ದರು.
"ಯೂನಿವರ್ಸಿಟಿ ಒಫ್ ಉಟಾಹ್ ಹೆಲ್ತ್ " ನ ಪ್ರೊಫೆಸರ್ ಆಗಿರುವ ಗ್ಲೇನ್ ಹಾನ್ ಸನ್ ಅವರು ಈ ವರದಿಯ ಮುಖ್ಯ ಸಂಶೋಧಕರಾಗಿದ್ದು ಅವರೇ ಹೇಳುವ ಪ್ರಕಾರ ಬಾಯಿಗೆ ಸಂಬಂಧಪಟ್ಟ ಆರೋಗ್ಯಕ್ಕೂ ಮತ್ತು ಮಾದಕ ವ್ಯಸನ ವಸ್ತುಗಳಿಗೂ ವಿರುದ್ಧವಾದ ಮತ್ತು ಪ್ರಬಲವಾದ ಸಂಬಂಧ ಎದ್ದು ಕಾಣುತ್ತದೆ. ಯಾವ ಮಾದಕ ವ್ಯಸನಿಗಳು ಬಾಯಿಗೆ ಸಂಬಂಧಪಟ್ಟಂತೆ ಸಂಪೂರ್ಣ ಶುಚಿತ್ವ ಕಾಪಾಡಿಕೊಂಡು ಮತ್ತು ಎಲ್ಲಾ ರೀತಿಯಲ್ಲಿ ಅಗತ್ಯವಿರುವ ಚಿಕಿತ್ಸೆಗಳನ್ನು ತೆಗೆದುಕೊಂಡಿದ್ದರೋ , ಅವರ ಜೀವನ ಅತ್ಯಂತ ಗುಣಮಟ್ಟದಿಂದ ಕೂಡಿದ್ದು ಅವರ ಉದ್ಯೋಗ ಬೆಳವಣಿಗೆಯಲ್ಲೂ ಮತ್ತು ಮಾದಕ ವಸ್ತುಗಳನ್ನು ದೂರವಿಡುವ ಸಂಗತಿಯಲ್ಲೂ ಮುಂಚೂಣಿಯಲ್ಲಿದ್ದರು ಎಂಬುದು ಗ್ಲೇನ್ ಹಾನ್ ಸನ್ ರ ವಾದ.
ಈ ವರದಿಯನ್ನು ತಯಾರಿಸಲು ಸಂಶೋಧಕರು ಎರಡು ಕ್ಲಿನಿಕ್ ಗಳನ್ನು ಬಳಸಿ "Facilitating a Lifetime of Oral Health Sustainability for Substance(FLOSS) "ಎಂಬ ಕಾರ್ಯಕ್ರಮದಡಿಯಲ್ಲಿ ಮಾದಕ ವ್ಯಸನದಿಂದ ಬಳಲುತ್ತಿದ್ದ ರೋಗಿಗಳನ್ನು ಮತ್ತು ಅವರ ಕುಟುಂಬವನ್ನು ಬಳಸಿಕೊಳ್ಳಲಾಗಿತ್ತು.
ನಂತರ ಈ ( FLOSS)ನಿಂದ ಬಂದ ವರದಿಯನ್ನು ಪರೀಕ್ಷಿಸಲಾಗಿತ್ತು. ಮೊದಲ ಕ್ಲಿನಿಕ್ ನಲ್ಲಿ ಮಾದಕ ವ್ಯಸನ ರೋಗಿಗಳಿಗೆ ಅವರೇ ಅವರಿಗಿರುವ ದಂತ ಸಮಸ್ಯೆಗಳನ್ನು ಕಂಡು ಹಿಡಿಯಲು ಹೇಳಿ ಎರಡನೇ ಕ್ಲಿನಿಕ್ನ ಲ್ಲಿದ್ದ ರೋಗಿಗಳ ಹಲ್ಲುಗಳಿಗೆ ಸಂಬಂಧ ಪಟ್ಟಿದ್ದ ಸಮಸ್ಯೆಗಳನ್ನು ಸಂಶೋಧಕರು ತಾವೇ ಕಂಡು ಹಿಡಿದಿದ್ದರು . FLOSS ವರದಿ ಬಂದ ಮೇಲೆ ಯಾರೆಲ್ಲಾ ಈ ಪರೀಕ್ಷೆಯಲ್ಲಿ ಪಾಲ್ಗೊಂಡಿದ್ದರೋ ಅವರೆಲ್ಲರೂ ಕೂಡ ಮಾದಕ ವ್ಯಸನದ ಚಟ ಬಿಡಿಸುವ ಚಿಕಿತ್ಸೆಗೆ ಒಲವು ತೋರಿದ್ದರು ಮತ್ತು ಮಾದಕವ್ಯಸನವನ್ನು ಸಂಪೂರ್ಣವಾಗಿ ಬಿಡುವ ಇಂಗಿತ ವ್ಯಕ್ತಪಡಿಸಿದ್ದರು . ಆದ್ದರಿಂದಲೇ ಈ ವರದಿ ಬಹಳ ಯಶಸ್ವಿಯಾಗಿ ಜನರ ಮೆಚ್ಚುಗೆ ಗಳಿಸಿತು ಮತ್ತು ದಂತ ಸಂಬಂಧೀ ಚಿಕಿತ್ಸೆಗಳನ್ನು ನೀಡಿದರೆ ಮಾದಕ ವ್ಯಸನದಿಂದ ದೂರಾಗಬಹುದು ಎಂಬ ಸ್ಪಷ್ಟ ಸಂದೇಶ ರವಾನಿಸಿತು .


ಮನೆ ಮಂದಿಯ ಗೊರಕೆಯಿಂದ ನೀವು ದಣಿದಿದ್ದರೆ ಅವರಿಗೆ ಈ ಆರೈಕೆ ಮಾಡಿಸಿ...
Wellness
|
Published: Sunday, July 23, 2017, 23:41 [IST]
ರಾತ್ರಿ ನೆಮ್ಮದಿಯ ನಿದ್ರೆಯನ್ನು ಮಾಡಿ, ಒಂದಿಷ್ಟು ಆಯಾಸದಿಂದ ಮುಕ್ತಿ ಹೊಂದಬೇಕು ಎನ್ನುವ ಬಯಕೆಯಲ್ಲಿ ಇದ್ದಿರುತ್ತೇವೆ. ಆದರೆ ಪಕ್ಕದಲ್ಲಿ ಮಲಗಿರುವವರ ಗೊರಕೆಯಿಂದಾಗಿ ರಾತ್ರಿ ಇಡೀ ಜಾಗರಣೆ ಮಾಡುವ ಪರಿಸ್ಥಿತಿ ಬಂದಿರುತ್ತದೆ. ಇದು ಕೆಲವೊಮ್ಮೆ ಹಾಸ್ಯದ ವಿಷಯ ಎನಿಸುವಂತಿರುತ್ತದೆಯಾದರೂ, ಗೊರಕೆಯಿಂದ ನಿದ್ರೆ ಹಾಳಾಗಿರುವಾಗ ಮೈ ಮೇಲೆ ದೆವ್ವ ಬಂದಷ್ಟು ಸಿಟ್ಟು ಬಂದಿರುತ್ತದೆ. ಗೊರಕೆ ಯಾಕೆ ಬರುತ್ತದೆ? ಎನ್ನುವ ಪ್ರಶ್ನೆ ಒಂದಲ್ಲಾ ಒಂದು ಬಾರಿ ನಮ್ಮನ್ನು ಕಾಡಿರುತ್ತದೆ. ಅದಕ್ಕೆ ಸರಿಯಾದ ಉತ್ತರ ಸಿಗದೆ ಸುಮ್ಮನಾಗಿ ಬಿಟ್ಟಿರುತ್ತೇವೆ.
ನಿದ್ರೆ ಮಾಡುವ ಸಂದರ್ಭದಲ್ಲಿ ಉಸಿರಾಟ ಕ್ರಿಯೆಯಲ್ಲಿ ಅಡೆತಡೆ ಉಂಟಾದರೆ ಅಥವಾ ಮೂಗಿನಿಂದ ಗಾಳಿ ಹೊರಗಡೆ ಹೋಗಲು ಸಾಧ್ಯವಾಗದ ಸಂದರ್ಭದಲ್ಲಿ ಬಾಯಿಂದ ಗಾಳಿ ಚಲಿಸುತ್ತದೆ. ಈ ಕ್ರಿಯೆ ಏರ್ಪಟ್ಟಾಗ ಗೊರಕೆಯ ಶಬ್ದ ಉಂಟಾಗುವುದು. ವಾಯು ಅಂಗೀಕಾರದಿಂದ ಉಂಟಾಗುವ ಗೊರಕೆಯು ಆಯಾಸ ಮತ್ತು ಗಂಭೀರ ಆರೋಗ್ಯ ಸಮಸ್ಯೆಗೆ ಕಾರಣವಾಗಬಹುದು. ಒಂದು ಅಂದಾಜಿನ ಪ್ರಕಾರ ಸುಮಾರು 70%ರಷ್ಟು ಜನರಿಗೆ ನಿದ್ರೆಯಲ್ಲಿ ಪ್ರತಿಬಂಧಕ ಉಸುರುಗಟ್ಟುವಿಕೆಯ ಸಮಸ್ಯೆ ಇದೆ. ಇದರಿಂದ ಹೃದಯ ರೋಗವನ್ನು ಉಂಟುಮಾಡುವ ಸಾಧ್ಯತೆ ಇರುತ್ತದೆ.
ಈ ಟ್ರಿಕ್ಸ್ ಅನುಸರಿಸಿ, ಗೊರಕೆ ಕಡಿಮೆಯಾಗಿ ಕಣ್ತುಂಬ ನಿದ್ದೆ ಬರುತ್ತೆ!
ದೊಡ್ಡ ತಲೆದಿಂಬನ್ನು ಬಳಸುವವರಿಗೆ, ನಿದ್ರೆ ಮಾತ್ರೆ ಸೇವನೆ ಮಾಡಿದರೆ, ಧೂಮಪಾನ ಮಾಡುವವರಿಗೆ ಮತ್ತು ಕೆಲವು ಔಷಧಗಳ ಸೇವನೆಯಿಂದ ಗಂಟಲಿನಲ್ಲಿ ಕಿರಿಕಿರಿ ಉಂಟಾಗುತ್ತದೆ. ಈ ಕಾರಣಗಳಿಂದಲೂ ಗೊರಕೆ ಉಂಟಾಗುವುದು. ದೇಹದಲ್ಲಿ ಅತಿಯಾದ ಕೊಬ್ಬಿನಂಶ ಇದ್ದರೂ ಈ ಸಮಸ್ಯೆ ಉಂಟಾಗುವುದು. ಇದರಿಂದ ಮುಕ್ತಿ ಹೊಂದಲು ಇರುವ ಸುಲಭ ಮಾರ್ಗಗಳು ಯಾವುದೆಂದು ತಿಳಿಯೋಣ ಬನ್ನಿ...
ಅರಿಶಿನ
ಗೊರಕೆಗೆ ಗಂಟಲ ಮೇಲ್ಭಾಗ ಮತ್ತು ಮೂಗಿನ ಹಿಂದೆ ಕಟ್ಟಿಕೊಂಡಿರುವ ಕಫ ಪ್ರಮುಖ ಕಾರಣವಾಗಿದೆ. ಇದನ್ನು ನಿವಾರಿಸಲು ಅರಿಶಿನ ಒಂದು ಉತ್ತಮ ಆಯ್ಕೆಯಾಗಿದೆ. ಇದಕ್ಕಾಗಿ ಒಂದು ಲೋಟ ಬಿಸಿಹಾಲಿನಲ್ಲಿ ಒಂದು ಚಿಕ್ಕಚಮಚ ಅರಿಶಿನ ಕದಡಿ ಕುಡಿದು ಮಲಗಿ. ನಿಧಾನವಾಗಿ ಮೂಗು ಕಟ್ಟಿಕೊಂಡಿದ್ದುದು ತೆರೆದಂತೆ ಗೊರಕೆಯೂ ಕಡಿಮೆಯಾಗುತ್ತಾ ಹೋಗುತ್ತದೆ.
ಜೇನು
ಜೇನು ಗಂಟಲ ಒಳಭಾಗದಲ್ಲಿ ಕಟ್ಟಿಕೊಂಡಿರುವ ಕಫವನ್ನು ನಿವಾರಿಸಲು ಮತ್ತು ಊತವನ್ನು ಕಡಿಮೆಗೊಳಿಸಲು ನೆರವಾಗುತ್ತದೆ. ಇದು ಗೊರಕೆಯನ್ನು ಕಡಿಮೆಯಾಗಿಸಲು ಹೆಚ್ಚಿನ ನೆರವು ನೀಡುತ್ತದೆ. ಇದಕ್ಕಾಗಿ ಒಂದು ಲೋಟ ನೀರಿಗೆ ಒಂದು ದೊಡ್ಡಚಮಚ ಜೇನನ್ನು ಸೇರಿಸಿ ಮಲಗುವ ಮುನ್ನ ಕುಡಿಯಿರಿ.
ಮಲಗುವ ಭಂಗಿಯನ್ನು ಬದಲಿಸಿ
ಬೆನ್ನು ಅಡಿಭಾಗದಲ್ಲಿ ಬರುವಂತೆ ಮಲಗಿದರೆ ಗಂಟಲಿನ ಮಾಂಸಖಂಡಗಳು ವಿಶ್ರಾಂತಿಯನ್ನು ಮಾಡುತ್ತದೆ. ಜೊತೆಗೆ ನಿದ್ರಿಸುವಾಗ ಕಂಪಿಸುವ ಧ್ವನಿ ಮಾಡುವುದರ ಮೂಲಕ ಗಾಳಿಹೋಗುವ ದಾರಿಯಲ್ಲಿ ಅಡೆತಡೆ ಉಂಟಾಗುತ್ತದೆ. ಆಗ ಗೊರಕೆ ಉಂಟಾಗುವುದು. ಈ ಸಂದರ್ಭದಲ್ಲಿ ಒಂದು ಮಗ್ಗಲಲ್ಲಿ ಮಲಗಬೇಕು. ಆಗ ಗೊರಕೆ ನಿಲ್ಲುವುದು.
ಕ್ಯಾಮೋಮೈಲ್ ಹೂವು
ಕ್ಯಾಮೋಮೈಲ್ ಹೂವಿನ ಎಣ್ಣೆಯಲ್ಲಿ ಉರಿಯೂತ ನಿವಾರಕ ಗುಣಗಳಿರುವುದರಿಂದ ಗಂಟಲ ಹಿಂಭಾಗದ ಸ್ನಾಯುಗಳನ್ನು ಸಡಿಲಗೊಳಿಸಿ ನಿದ್ದೆಗೆ ಜಾರಲು ನೆರವಾಗುತ್ತದೆ. ಇದಕ್ಕಾಗಿ ಒಂದು ಲೋಟ ಬಿಸಿನೀರಿನಲ್ಲಿ ಕೆಲವು ಹನಿ ಕ್ಯಾಮೋಮೈಲ್ ಹೂವಿನ ಎಣ್ಣೆ ಮತ್ತು ಅಷ್ಟೇ ಪ್ರಮಾಣದ ಜೇನು ಸೇರಿಸಿ ರಾತ್ರಿ ಮಲಗುವ ಮುನ್ನ ಕುಡಿಯಿರಿ.
ದಿಂಬನ್ನು ಹಿಡಿದು ಮಲಗಿ
ಮಲಗುವಾಗ ನಿಮ್ಮ ತಲೆಯ ಕೆಳಗಿರುವ ದಿಂಬನ್ನು ಹಿಡಿದು ಮಲಗುವುದರಿಂದ ನಿಮ್ಮ ತಲೆಯು ಒಂದೇ ಮಾದರಿಯಲ್ಲಿರುತ್ತದೆ. ಉಸಿರಾಟ ಕ್ರಿಯೆಯಲ್ಲೂ ಅಡ್ಡಿ ಉಂಟಾಗದು ಗೊರಕೆಯೂ ಬರದು. ಇಲ್ಲವಾದರೆ ದೇಹವು ಒಂದೊಂದು ಮಾದರಿಯ ಬದಲಾವಣೆಯನ್ನು ಮಾಡುತ್ತಿದ್ದರೆ ಉಸಿರಾಟ ಕ್ರಿಯೆಯಲ್ಲಿ ವ್ಯತ್ಯಾಸ ಹೊಂದುತ್ತದೆ. ಜೊತೆಗೆ ಗೊರಕೆಯು ಆರಂಭವಾಗುವುದು.
ತೂಕ ಕಡಿಮೆಮಾಡಿಕೊಳ್ಳಿ
ಗಂಟಲ ಹಿಂಬದಿಯಲ್ಲಿರುವ ಗಾಳಿ ರವಾನೆಯಾಗುವ ಸ್ಥಳವು ಕಿರಿದಾಗುವುದರಿಂದ ಗೊರಕೆ ಉಂಟಾಗುವುದು. ಇದು ಕತ್ತಿನ ಭಾಗದಲ್ಲಿ ಅತಿಯಾದ ಬೊಜ್ಜಿರುವವರಲ್ಲಿ ಹೆಚ್ಚೆಂದು ಹೇಳಬಹುದು. ಹಾಗಾಗಿ ದೇಹದ ತೂಕವನ್ನು ಆದಷ್ಟು ಕಡಿಮೆ ಮಾಡಿಕೊಂಡರೆ ಗೊರಕೆಯಿಂದ ಮುಕ್ತಿ ಹೊಂದಬಹುದು.
ಏಲಕ್ಕಿ
ಏಲಕ್ಕಿಯ ಪರಿಮಳವನ್ನು ಹೀರುವುದರಿಂದ ಮೂಗಿನ ಹೊಳ್ಳೆ ಕಟ್ಟಿಕೊಂಡಿರುವುದು, ಉಸಿರಾಟವನ್ನು ಸರಾಗಗೊಳಿಸುವುದು ಸಾಧ್ಯವಾಗುತ್ತದೆ. ಇದಕ್ಕಾಗಿ ಅರ್ಧ ಚಿಕ್ಕ ಚಮಚ ಏಲಕ್ಕಿಯನ್ನು ಒಂದು ಲೋಟ ನೀರಿನಲ್ಲಿ ಚೆನ್ನಾಗಿ ಕುದಿಸಿ ತಣಿಸಿ ರಾತ್ರಿ ಮಲಗುವ ಮುನ್ನ ಗಟಗಟನೇ ಕುಡಿದು ಮಲಗಿ.
ಅರಿಶಿನ ಮತ್ತು ಹಾಲು
ಹಾಲು ಮತ್ತು ಅರಿಶಿನದಲ್ಲಿ ಪ್ರತಿಜೀವಕ ಮತ್ತು ಆಂಟಿಸೆಪ್ಟಿಕ್ ಗುಣ ಇರುವುದರಿಂದ ಇವು ಗೊರಕೆಯನ್ನು ತಗ್ಗಿಸುತ್ತದೆ. ನಿತ್ಯವು ಮಲಗುವ ಮುನ್ನ ಒಂದು ಕಪ್ ಹಾಲಿಗೆ 2 ಚಮಚ ಅರಿಶಿನ ಪುಟಿ ಸೇರಿಸಿ ಸವಿದರೆ ಕೊರಕೆಯಿಂದ ಮುಕ್ತಿ ಹೊಂದಬಹುದು.
ವ್ಯಾಯಾಮ ಮಾಡಿ
ಸೂಕ್ತ ರೀತಿಯ ವ್ಯಾಯಾಮ ಮಾಡುವುದರಿಂದ ನಾಲಿಗೆಯ ಸ್ನಾಯುಗಳ ಮೇಲೆ ಪರಿಣಾಮ ಬೀರುತ್ತದೆ. ಇದರೊಟ್ಟಿಗೆ ದೇಹದ ಎಲ್ಲಾ ಅಂಗಾಂಗಗಳಿಗೂ ಯೋಗ್ಯ ರೀತಿಯಲ್ಲಿ ವ್ಯಾಯಾಮವಾಗಿ, ದೇಹವು ಸ್ವಲ್ಪ ಸಡಿಲವಾದ ಅನುಭವ ಆಗುವುದು. ಉಸಿರಾಟ ಕ್ರಿಯೆಯೂ ಸುಗಮವಾಗುವುದು. ಗೊರಕೆಯು ನಿಲ್ಲುವುದು.
ಮೂಗಿನ ಹೊಳ್ಳೆಯನ್ನು ಸ್ವಚ್ಛಗೊಳಿಸಿ
ಮೂಗಿನ ಮಾರ್ಗವನ್ನು ಸ್ವಚ್ಛವಾಗಿಡಲು ಪ್ರಯತ್ನಿಸಿ. ಹೀಗೆ ಮಾಡುವುದರಿಂದ ಬಾಯಲ್ಲಿ ಉಸಿರಾಡುವ ಬದಲು ಮೂಗಿನ ಮೂಲಕವೇ ಉಸಿರಾಡಲು ಅವಕಾಶವಿರುತ್ತದೆ. ಮಲಗುವ ಕೋಣೆಯಲ್ಲಿ ಧೂಳು, ಸಾಕು ಪ್ರಾಣಿಗಳ ವಾಸ ಇರದಂತೆ ನೋಡಿಕೊಳ್ಳಿ. ಆದಷ್ಟು ಮಲಗುವ ಹಾಸಿಗೆಯು ಸ್ವಚ್ಛವಾಗಿರುವಂತೆ ನೋಡಿಕೊಳ್ಳಿ. ಹೀಗೂ ಸಹ ಗೊರಕೆ ಬರುವುದನ್ನು ತಡೆಯಬಹುದು.


ಮಯಂಕ್ ಭರ್ಜರಿ ಬ್ಯಾಟಿಂಗ್
ಮಂಡಳಿ ಅಧ್ಯಕ್ಷರ ಇಲೆವನ್ –ವೆಸ್ಟ್ ಇಂಡೀಸ್ ನಡುವಣ ಅಭ್ಯಾಸ ಪಂದ್ಯ
ಮಯಂಕ್ ಭರ್ಜರಿ ಬ್ಯಾಟಿಂಗ್
ಪಿಟಿಐ
30 ಸೆಪ್ಟೆಂಬರ್ 2018, 01:29  IST
Updated:
30 ಸೆಪ್ಟೆಂಬರ್ 2018, 01:29  IST
ಅಕ್ಷರ ಗಾತ್ರ :
ಆ
ಆ
ವಡೋದರಾ: ಭಾರತ ಕ್ರಿಕೆಟ್ ತಂಡದ ಆಯ್ಕೆ ಸಮಿತಿಯ ಗಮನ ಸೆಳೆಯುವಂತಹ ಮತ್ತೊಂದು ಅಮೋಘ ಆಟವನ್ನು ಮಯಂಕ್ ಅಗರವಾಲ್ ಶನಿವಾರ ಆಡಿದರು.
ಶನಿವಾರ ಇಲ್ಲಿ ಆರಂಭವಾದ ವೆಸ್ಟ್ ಇಂಡೀಸ್ ವಿರುದ್ಧದ ಅಭ್ಯಾಸ ಪಂದ್ಯದಲ್ಲಿ ಮಂಡಳಿ ಅಧ್ಯಕ್ಷರ ಇಲೆವನ್ ತಂಡದ ಮಯಂಕ್ ಅಗರವಾಲ್ (90 ರನ್)  ಹತ್ತು ರನ್‌ಗಳ ಅಂತರದಿಂದ ಶತಕ ತಪ್ಪಿಸಿಕೊಂಡರು. ಅವರು ಮತ್ತು ಅಂಕಿತ್ ಭಾವ್ನೆ (ಔಟಾಗದೆ 116) ಅವರ ಭರ್ಜರಿ ಬ್ಯಾಟಿಂಗ್‌ನಿಂದಾಗಿ ತಂಡವು 90 ಓವರ್‌ಗಳಲ್ಲಿ 6 ವಿಕೆಟ್‌ಗಳಿಗೆ 360 ರನ್ ಗಳಿಸಿ ಡಿಕ್ಲೆರ್ ಮಾಡಿಕೊಂಡಿತು. ಪಂದ್ಯದ ಕೊನೆಯ ದಿನವಾದ ಭಾನುವಾರ ವಿಂಡೀಸ್ ತಂಡವು ಬ್ಯಾಟಿಂಗ್ ಮಾಡಲಿದೆ.
ಹೋದ ವರ್ಷದ ದೇಶಿ ಕ್ರಿಕೆಟ್ ಋತುವಿನಲ್ಲಿ ರನ್‌ಗಳ ಹೊಳೆ ಹರಿಸಿದ್ದ ಮಯಂಕ್ ಈ ಬಾರಿಯ ಚತುಷ್ಕೋನ ಸರಣಿಯಲ್ಲಿಯೂ  ಉತ್ತಮವಾಗಿ ಆಡಿದ್ದರು. ಆದರೆ ಅವರನ್ನು ಇಂಗ್ಲೆಂಡ್ ಎದುರಿನ ಟೂರ್ನಿಗೆ ಪರಿಗಣಿಸಿರಲಿಲ್ಲ. ಆವರನ್ನು ಈಗ ಅಧ್ಯಕ್ಷರ ಇಲೆವನ್ ತಂಡಕ್ಕೆ ಆಯ್ಕೆ ಮಾಡಿರುವುದರಿಂದ  ಅ.4ರಿಂದ ನಡೆಯುವ ಟೆಸ್ಟ್ ಸರಣಿಯಲ್ಲಿ ಆಡುವ ಭಾರತ ತಂಡದಲ್ಲಿ ಸ್ಥಾನ ಪಡೆಯುವ ನಿರೀಕ್ಷೆ ಮೂಡಿದೆ.
ಸಂಕ್ಷಿಪ್ತ ಸ್ಕೋರು: ಮಂಡಳಿ ಅಧ್ಯಕ್ಷರ ಇಲೆವನ್: 90 ಓವರ್‌ಗಳಲ್ಲಿ 6 ವಿಕೆಟ್‌ಗಳಿಗೆ 360 ಡಿಕ್ಲೆರ್ (ಅಂಕಿತ್ ಭಾವ್ನೆ ಔಟಾಗದೆ 116, ಮಯಂಕ್ ಅಗರವಾಲ್ 90, ದೇವೇಂದ್ರ ಬಿಷೂ 104ಕ್ಕೆ3).


ಹಿಂದೂ ಭಯೋತ್ಪಾದನೆ ಟೀಕಿಸಿದ ಮತ್ತೊಬ್ಬ ನಟ
  03-11-2017 7:20PM IST    /     No Comments    /     Posted In: Latest News , Entertainment
ಚೆನ್ನೈ: ಹಿಂದೂ ಭಯೋತ್ಪಾದನೆ ಕುರಿತಾಗಿ ಖ್ಯಾತ ನಟ ಕಮಲ್ ಹಾಸನ್ ಟೀಕಿಸಿದ್ದು, ಅವರ ವಿರುದ್ಧ ವಾರಣಾಸಿಯಲ್ಲಿ ಕೇಸ್ ದಾಖಲಾಗಿದೆ.
ಕಮಲ್ ಹೇಳಿಕೆ ಕುರಿತಾಗಿ ಹಿಂದೂ ಸಂಘಟನೆಗಳಿಂದ ಆಕ್ರೋಶ ವ್ಯಕ್ತವಾಗಿದೆ. ಇದೇ ಸಂದರ್ಭದಲ್ಲಿ ಮತ್ತೊಬ್ಬ ನಟ ಪ್ರಕಾಶ್ ರೈ ಹಿಂದೂ ಭಯೋತ್ಪಾದನೆ ಕುರಿತಾಗಿ ಧ್ವನಿ ಎತ್ತಿದ್ದಾರೆ.
ಪತ್ರಕರ್ತೆ ಗೌರಿ ಲಂಕೇಶ್ ಅವರ ಹತ್ಯೆ ವಿಚಾರವಾಗಿ ಅವರು ಪ್ರಧಾನಿ ಮತ್ತು ಉತ್ತರ ಪ್ರದೇಶ ಸಿ.ಎಂ. ಕುರಿತು ಮಾತನಾಡಿದ್ದ ಸಂದರ್ಭದಲ್ಲಿ ಬಲಪಂಥೀಯ ಸೋಷಿಯಲ್ ಮೀಡಿಯಾ ಬಳಕೆದಾರರ ಕೋಪವನ್ನು ಎದುರಿಸಿದ್ದರು.
ಈಗ ಅವರು ಹಿಂದೂ ಭಯೋತ್ಪಾದನೆ ಕುರಿತಾಗಿ ಹೇಳಿಕೆ ನೀಡಿದ್ದಾರೆ. ಧರ್ಮ, ಸಂಸ್ಕೃತಿಯ ಹೆಸರಲ್ಲಿ ಭಯವನ್ನು ಹುಟ್ಟುಹಾಕಿದರೆ ಅದು ಏನು ಎಂದು ಪ್ರಶ್ನಿಸಿದ್ದಾರೆ.
ನನ್ನ ದೇಶದ ರಸ್ತೆಗಳಲ್ಲಿ ಯುವಕ –ಯುವತಿ ಮೇಲೆ ನೈತಿಕತೆ ಹೆಸರಲ್ಲಿ ಹಲ್ಲೆ ನಡೆಸುವುದು, ಗೋ ಹತ್ಯೆ ಅನುಮಾನದ ಮೇಲೆ ಅಮಾಯಕರನ್ನು ಕೊಲೆ ಮಾಡುವುದು, ಪ್ರತಿರೋಧ ತೋರಿದವರನ್ನು ಅವಾಚ್ಯ ಶಬ್ಧಗಳಿಂದ ನಿಂದಿಸಿ ಟ್ರೋಲ್ ಮಾಡುವುದು ಭಯೋತ್ಪಾದನೆಯಲ್ಲವೇ? ಹಾಗಾದ್ರೆ ಭಯೋತ್ಪಾದನೆ ಎಂದರೆ ಏನು ಎಂದು ಕೇಳಿದ್ದಾರೆ.


ಮಾನ್ಸೂನ್ ಕಾಯಿಲೆಗಳಿಂದ ನಿಮ್ಮ ಮಕ್ಕಳನ್ನು ರಕ್ಷಿಸುವುದು ಹೇಗೆ?
Wellness
|
Published: Thursday, August  8, 2019, 18:21 [IST]
ಮಾನ್ಸೂನ್ ಎಂದರೆ ಮೋಡಕವಿದ ವಾತಾವರಣ, ತಂಪಾದ ಸಂಜೆ, ಬಿಸಿಬಿಸಿ ಚಹಾ, ಬಾಯಿಚಪ್ಪರಿಸುವಂಥ ಬಗೆಬಗೆಯ ತಿಂಡಿಗಳು ಆಹಾ.. ಎಂಥಾ ಸೊಗಾಸು. ವಯಸ್ಕರಿಂದ, ಮಕ್ಕಳವರೆಗೂ ಎಲ್ಲರೂ ಮಾನ್ಸೂನ್ ಅನ್ನು ಇಷ್ಟಪಡುತ್ತಾರೆ.
ಆದರೆ, ಈ ಬಾರಿಯ ಮಾನ್ಸೂನ್ ಜಲಕಂಟಕವನ್ನೇ ತಂದಿದೆ. ಮಳೆಯ ಅಬ್ಬರ ದೇಶದೆಲ್ಲೆಡೆ ಭಯ, ಆತಂಕದ ವಾತಾವಾರಣವನ್ನು ಸೃಷ್ಟಿಸಿದೆ. ಕರ್ನಾಟಕದ ಬಹುತೇಕ ಪ್ರದೇಶಗಳು ಸಂಪೂರ್ಣ ಜಲಾವೃತವಾಗಿದೆ.
ಜಾಗ್ರತೆ ತಪ್ಪಿದರೆ ಸೋಂಕು ಖಂಡಿತ
ಮಾನ್ಸೂನ್ ಮಳೆಯ ಸಂದರ್ಭದಲ್ಲಿ ಕೊಂಚ ಜಾಗ್ರತೆ ತಪ್ಪಿದರೂ ಆರೋಗ್ಯದ ಮೇಲೆ ಗಂಭೀರ ಪರಿಣಾಮ ಬೀರುತ್ತದೆ. ಮಾನ್ಸೂನ್ ಮಳೆಯ ಜತೆಗೆ ಕೆಲವು ಗಂಭೀರ ಸೋಂಕು ಮತ್ತು ಕಾಯಿಲೆಗಳನ್ನು ಕಾಯಿಲೆಗಳನ್ನು ಹೊತ್ತು ಬರುತ್ತದೆ. ಈ ಸೋಂಕು ಮಕ್ಕಳ ಮೇಲೆ ಬಹಳ ಬೇಗ ಪರಿಣಾಮ ಬೀರುತ್ತದೆ.
ಮಾನ್ಸೂನ್ ನಲ್ಲಿ ಮಕ್ಕಳ ರಕ್ಷಣೆ ಹೇಗೆ?
ಮಾನ್ಸೂನ್ ಸಂದರ್ಭದಲ್ಲಿ ಮಕ್ಕಳಿಗೆ ಸೋಂಕು ತಗುಲದಂತೆ ಜಾಗರೂಕತೆಯಿಂದ ನೋಡಿಕೊಳ್ಳಬೇಕು. ಈ ಕುರಿತು ಪೋಷಕರಿಗೆ ಕೆಲವು ಸಲಹೆಗಳು.
ಸೊಳ್ಳೆಗಳು ಉತ್ಪತಿಯಾಗದಂತೆ ತಡೆಗಟ್ಟಿ
ಮನೆಯ ಸುತ್ತಮುತ್ತ ಕೊಳಚೆ ನೀರು ಶೇಖರಣೆ ಆಗದಂತೆ ಎಚ್ಚರವಹಿಸಿ, ಏಕೆಂದರೆ ನಿಂತ ನೀರಲ್ಲಿ ಸೊಳ್ಳೆಗಳು ಉತ್ಪತಿಯಾಗುತ್ತದೆ. ಇದರಿಂದ ಡೆಂಘೀ, ಮಲೇರಿಯಾನಂಥ ಮಾರಕ ಕಾಯಿಲೆಗಳು ಬರಬಹುದು. ಮಕ್ಕಳಿಗೆ ತುಂಬು ತೋಳಿನ ಅಂಗಿಯನ್ನು ಹಾಕಿ, ಸೊಳ್ಳೆ ಕಚ್ಚದಂಥ ಕ್ರೀಮ್ ಗಳನ್ನು ಹಚ್ಚಿರಿ.
ತಾಜಾ ಆಹಾರ ಸೇವಿಸಿ
ಸಾಂಕ್ರಾಮಿಕ ರೋಗಗಳಾದ ಡೈರಿಯಾ ಮತ್ತು ಟೈಫಾಯ್ಡ್ ನಂಥ ಕಾಯಿಲೆಗಳು ಹರಡಂತೆ ಎಚ್ಚರವಹಿಸಲು ತಾಜಾ ಆಹಾರವನ್ನೇ ನೀಡಿ, ಬಿಸಿ ನೀರಿನಲ್ಲೇ ಅಡುಗೆ ಮಾಡಿ. ಮಕ್ಕಳಿಗೆ ಬಿಸಿ ಅಥವಾ ತಾಜಾ ಆಹಾರವನ್ನೇ ನೀಡಿ. ಮಾಡಿಟ್ಟಿದ್ದ ತಣ್ಣಗಿನ ಅಥವಾ ಹಳೆಯದಾದ ಆಹಾರದಿಂದ ಮಾರಕ ಕಾಯಿಲೆ ಹರಡಬಹುದು. ತುಂಡರಿಸಿಟ್ಟಿದ್ದ ಹಣ್ಣುಗಳು, ಹಸಿ ಅಥವಾ ಶುದ್ಧವಾಗಿರದ ತರಕಾರಿ, ರಸ್ತೆ ಬದಿ ಹಾಗೂ ಹೋಟೆಲ್ ಆಹಾರಗಳಿಂದ ಸಾಧ್ಯವಾದಷ್ಟು ಮಕ್ಕಳನ್ನು ದೂರವಿಡಿ.
ಹೆಚ್ಚು ನೀರನ್ನು ಸೇವಿಸಿ
ಜ್ವರ ಮತ್ತು ಶೀತದಿಂದ ದೂರವಿರಲು ಹೆಚ್ಚು ನೀರನ್ನು ಸೇವಿಸಿ. ಹೆಚ್ಚು ನೀರು ಸೇವಿಸುವುದರಿಂದ ಜೀವಾಣು ವಿಷ, ಸೂಕ್ಷ್ಮಜೀವಿಗಳು ಮತ್ತು ಬ್ಯಾಕ್ಟೀರಿಯಾ ಮಕ್ಕಳ ದೇಹದಿಂದ ಹೊರಹೋಗುತ್ತದೆ. ನೀರಿನ ಅಶುದ್ಧತೆಯನ್ನು ತಡೆಗಟ್ಟಲು ಮಕ್ಕಳಿಗೆ ಬಿಸಿ ನೀಡಿನ ಅಭ್ಯಾಸ ಮಾಡಿಸಿ.
ನೈರ್ಮಲ್ಯ ಮತ್ತು ಶುದ್ಧತೆ ಕಾಪಾಡಿ
ಮಾನ್ಸೂನ್ ಹವಾಮಾನದಲ್ಲಿ ಮಕ್ಕಳು ಹೆಚ್ಚು ಬೆವರುತ್ತಾರೆ, ಇದರಿಂದ ಬ್ಯಾಕ್ಟೀರಿಯಾ, ಸೂಕ್ಷ್ಮಜೀವಿಗಳು ಮತ್ತು ವೈರಸ್ ಉತ್ಪತಿಯಾಗುವ ಸಾಧ್ಯತೆ ಇದೆ. ಆದ್ದರಿಂದ ಮಕ್ಕಳನ್ನು ಯಾವಾಗಲೂ ಶುಷ್ಕ (ತೇವ)ವಾಗಿರದಂತೆ ನೋಡಿಕೊಳ್ಳಿ. ಕ್ರಿಮಿನಾಶಕ (ಆಂಟಿಬಯಾಟಿಕ್) ಸೋಪಿನಿಂದ ಸ್ನಾನ ಮಾಡಿಸಿ, ಪ್ರತಿ ಬಾರಿ ಮಕ್ಕಳು ಶುದ್ಧವಾಗಿ ಕೈತೊಳೆದುಕೊಂಡರೇ ಗಮನಿಸಿ.
ಮೊದಲ ಮಳೆಯಲ್ಲಿ ಮಕ್ಕಳು ನೆನೆಯದಿರಲಿ
ಮೊದಲ ಮಳೆಯಲ್ಲಿ ಮಕ್ಕಳು ನೆನೆಯದಂತೆ ಪೋಷಕರು ಎಚ್ಚರವಹಿಸಿ. ಮೊದಲ ಮಳೆಯಲ್ಲಿ ವಿಷಕಾರಕ ಅಂಶಗಳು ಇರುತ್ತದೆ ಹಾಗೂ ತ್ವಚೆಗೆ ಸಂಬಂಧಿಸಿದ ಸಮಸ್ಯೆ ಉಂಟಾಗಬಹುದು. ಮೊದಲ ಮಳೆಯ ವೇಳೆ ಮಕ್ಕಳನ್ನು ಮನೆಯಿಂದ ಹೊರಗೆ ಹೋಗದಂತೆ ಎಚ್ಚರವಹಿ
ಆರೋಗ್ಯಕರ ಆಹಾರ ಕ್ರಮ ಪಾಲಿಸಿ
ಮಕ್ಕಳ ದೇಹದಲ್ಲಿ ರೋಗನಿರೋಧಕ ಅಂಶ ಸಂಪೂರ್ಣವಾಗಿ ಬೆಳವಣಿಗೆಯಾಗಿರುವುದಿಲ್ಲ. ಆದ್ದರಿಂದ ಮಕ್ಕಳಿಗೆ ಆರೋಗ್ಯಕರ, ಪೌಷ್ಠಿಕಾಂಶಯುಕ್ತ , ಜೀವಸತ್ವ, ಖನಿಜಾಂಶವುಳ್ಳ ಆಹಾರವನ್ನೇ ನೀಡಿ. ಇದರಿಂದ ರೋಗನಿರೋಧಕ ಶಕ್ತಿ ಹೆಚ್ಚುತ್ತದೆ, ಜತೆಗೆ ಜ್ವರ, ಶೀತದಂಥ ಸಮಸ್ಯೆಯಿಂದಲೂ ದೂರವಿರಬಹುದು.


ತಮಿಳ್ಗನ್ನಡಿಗನ ಕನ್ನಡಾಭಿಮಾನ: ಮಗನನ್ನು ಹೀರೋ ಮಾಡಿ ಕನ್ನಡಾಂಬೆಗೆ ಅರ್ಪಿಸಿದರು!
Highlights
-ಸಂಗೀತ ನಿರ್ದೇಶಕ ಸದ್ಗುಣ ಮೂರ್ತಿ ಕನ್ನಡದ ಮೇಲಿನ ಪ್ರೀತಿಯನ್ನು ಹೀಗೆ ಬಹಿರಂಗಪಡಿಸಿದರು. ಇಷ್ಟಕ್ಕೂ ಯಾರಿವರು? ಹೊಸ ತಲೆಮಾರಿನ ಸಿನಿರಸಿಕರಿಗೆ ಸದ್ಗುಣ ಮೂರ್ತಿ ಅಷ್ಟಾಗಿ ಪರಿಚಯ ಇಲ್ಲ. ಬೆಂಗಳೂರಿನ ಶ್ರೀರಾಂಪುರದಂಥ ತಮಿಳು ಭಾಷಿಕರ ಪ್ರದೇಶದಲ್ಲಿ ಹುಟ್ಟಿದರೂ, ಕನ್ನಡ ಸಿನಿಮಾದ ಪ್ರಭಾವಕ್ಕೆ ಸಿಲುಕಿ, 30ಕ್ಕೂ ಹೆಚ್ಚು ವರ್ಷಗಳ ಕಾಲ ನೂರಾರು ಚಿತ್ರಗಳಿಗೆ ಸಂಗೀತ ನಿರ್ದೇಶಕರಾಗಿ ಕೆಲಸ ಮಾಡಿದ ಖ್ಯಾತಿ ಇವರಿಗಿದೆ. ಸಂಗೀತದ ಜತೆಗೆ ಗೀತೆ ರಚನೆ ಮಾಡಿದ್ದಾರೆ. ಅಷ್ಟುವರ್ಷಗಳ ನಂಟಿನೊಂದಿಗೀಗ ಪುತ್ರನನ್ನು ಕನ್ನಡದ ಬೆಳ್ಳಿತೆರೆಗೆ ಹೀರೋ ಆಗಿ ಪರಿಚಯಿಸುತ್ತಿದ್ದಾರೆ.
ನಾನೊಬ್ಬ ತಮಿಳು ಕನ್ನಡಿಗ, ಕನ್ನಡವೇ ನನ್ನ ಉಸಿರು!
-ಸಂಗೀತ ನಿರ್ದೇಶಕ ಸದ್ಗುಣ ಮೂರ್ತಿ ಕನ್ನಡದ ಮೇಲಿನ ಪ್ರೀತಿಯನ್ನು ಹೀಗೆ ಬಹಿರಂಗಪಡಿಸಿದರು. ಇಷ್ಟಕ್ಕೂ ಯಾರಿವರು? ಹೊಸ ತಲೆಮಾರಿನ ಸಿನಿರಸಿಕರಿಗೆ ಸದ್ಗುಣ ಮೂರ್ತಿ ಅಷ್ಟಾಗಿ ಪರಿಚಯ ಇಲ್ಲ. ಬೆಂಗಳೂರಿನ ಶ್ರೀರಾಂಪುರದಂಥ ತಮಿಳು ಭಾಷಿಕರ ಪ್ರದೇಶದಲ್ಲಿ ಹುಟ್ಟಿದರೂ, ಕನ್ನಡ ಸಿನಿಮಾದ ಪ್ರಭಾವಕ್ಕೆ ಸಿಲುಕಿ, 30ಕ್ಕೂ ಹೆಚ್ಚು ವರ್ಷಗಳ ಕಾಲ ನೂರಾರು ಚಿತ್ರಗಳಿಗೆ ಸಂಗೀತ ನಿರ್ದೇಶಕರಾಗಿ ಕೆಲಸ ಮಾಡಿದ ಖ್ಯಾತಿ ಇವರಿಗಿದೆ. ಸಂಗೀತದ ಜತೆಗೆ ಗೀತೆ ರಚನೆ ಮಾಡಿದ್ದಾರೆ. ಅಷ್ಟುವರ್ಷಗಳ ನಂಟಿನೊಂದಿಗೀಗ ಪುತ್ರನನ್ನು ಕನ್ನಡದ ಬೆಳ್ಳಿತೆರೆಗೆ ಹೀರೋ ಆಗಿ ಪರಿಚಯಿಸುತ್ತಿದ್ದಾರೆ.
ತಂದೆಯಂತೆ ಆತನೂ ಸಂಗೀತ ನಿರ್ದೇಶಕ ಹೀರೋ ಆಗಬೇಕೆನ್ನುವ ಕನಸನ್ನು ‘ಡಮ್ಕಿ ಡಮಾರ್' ಹೆಸರಿನ ಚಿತ್ರದ ಮೂಲಕ ನನಸಾಗಿಸಿಕೊಂಡಿದ್ದಾರೆ. ಈ ಚಿತ್ರದ ಆಡಿಯೋ ಲಾಂಚ್ ಸಮಾರಂಭದಲ್ಲಿ ಪುತ್ರ ಹೀರೋ ಆಗುತ್ತಿರುವ ಕ್ಷಣಗಳನ್ನು ನೆನೆಪಿಸಿಕೊಳ್ಳುತ್ತಾ, ಕನ್ನಡದೊಂದಿಗಿನ ತಮ್ಮ ಬೆಸುಗೆಯನ್ನು ರಾಷ್ಟ್ರಕವಿ ಕುವೆಂಪು ಅವರ ‘ಬಾರಿಸು ಕನ್ನಡ ಡಿಂಡಿಮವ' ಎನ್ನುವ ಸಾಲುಗಳ ಮೂಲಕ ಸ್ಮರಿಸಿಕೊಂಡರು. ‘ಸಂಗೀತ ನಿರ್ದೇಶಕನಾಗಿ ಸಾಕಷ್ಟುವರ್ಷಗಳ ಕಾಲ ಇಲ್ಲಿ ದುಡಿದಿದ್ದೇನೆ. ಕನ್ನಡಾಂಬೆ ನನಗೆ ಅನ್ನ ಕೊಟ್ಟಿದೆ. ಕೆರೆಯ ನೀರನ್ನು ಕೆರೆಗೆ ಚೆಲ್ಲಿ ಎನ್ನುವ ಹಾಗೆ ಅಲ್ಲಿ ದುಡಿದ ದುಡಿಮೆಯ ಫಲವನ್ನು ಮತ್ತೆ ಅದೇ ಜಾಗದಲ್ಲಿ ಸುರಿಯುತ್ತಿದ್ದೇನೆ. ಮಗ ಹೀರೋ ಆಗುವ ಕನಸು ನನಸಾಗುತ್ತಿದೆ. ನನಗೆ ಸಿಕ್ಕ ಪ್ರೋತ್ಸಾಹ, ಬೆಂಬಲ ಆತನಿಗೆ ಕೊಡಿ 'ಅಂತ ವಿನಂತಿಸಿಕೊಂಡರು.
ಎಸ್.ಕೆ. ಶ್ರೀನಿವಾಸ್ ನಿರ್ದೇಶಿಸಿ ತೆರೆಗೆ ತರುತ್ತಿರುವ ಈ ಚಿತ್ರಕ್ಕೆ ಚೈತ್ರಾ ಶೆಟ್ಟಿ ಹಾಗೂ ಅನುಷ್ಕಾ ಸೇಥಿ ನಾಯಕಿಯರು. ಜಗದೀಶ್ ವೆಂಕಿ ಸೇರಿದಂತೆ ಹಲವು ಕಲಾವಿದರು ಚಿತ್ರದಲ್ಲಿದ್ದಾರೆ. ಎಸ್ ಪ್ರದೀಪ್ ವರ್ಮಾ ಸಂಗೀತ, ವೆಲಸ್ ಛಾಯಾಗ್ರಹಣ ಈ ಚಿತ್ರಕ್ಕಿದೆ. ಇತ್ತೀಚೆಗಷ್ಟೇ ಬೆಂಗಳೂರಿನ ಚಾಮುಂಡೇಶ್ವರಿ ಸ್ಟುಡಿಯೋದಲ್ಲಿ ಈ ಚಿತ್ರದ ಆಡಿಯೋ ಸೀಡಿ ಬಿಡುಗಡೆಗೊಂಡಿತು.ಕರ್ನಾಟಕ ಚಲನಚಿತ್ರ ವಾಣಿಜ್ಯ ಮಂಡಳಿ ಅಧ್ಯಕ್ಷ ಸಾ ರಾ ಗೋವಿಂದು, ನಿರ್ದೇಶಕ ವಾಸು ಅತಿಥಿಗಳಾಗಿ ಆಗಮಿಸಿದ್ದರು. ರಾವ್ ಬಹದ್ದೂರ್ ಸೇರಿದಂತೆ ಹಲವರು ಅತಿಥಿಗಳಾಗಿದ್ದರು.
ಸತ್ಯರಾಜ್ ಎಂಬ ಮೂರ್ಖ:
ತಮಿಳು ನಟನೊಬ್ಬ ಕನ್ನಡಿಗರನ್ನು ಟೀಕಿಸುತ್ತಿರುವುದನ್ನು ಪ್ರಸ್ತಾಪಿಸಿದ ಸಾ ರಾ ಗೋವಿಂದು, ಸತ್ಯರಾಜ್ ಒಬ್ಬ ಮೂರ್ಖ. ಅವನು ಅಭಿನಯಿಸಿರುವ ‘ ಬಾಹುಬಲಿ 2' ತೆರೆ ಕಾಣುವುದಕ್ಕೆ ಇಲ್ಲಿ ಅವಕಾಶ ಇಲ್ಲ ಎಂದರು. ರಾವ್ ಬಹದ್ದೂರ್, ಸೂಪರ್ ಸ್ಟಾರ್ ರಜನಿಕಾಂತ್ ಸ್ಟಾರ್ ಬೆಳೆದ ದಿನಗಳನ್ನು ಸ್ಮರಿಸಿದರು. ನವ ನಟ ಪ್ರದೀಪ್ ಕೂಡ ಸ್ಟಾರ್ ಆಗಲಿ ಎಂದು ಹಾರೈಸಿದರು.ಅಷ್ಟಕ್ಕೂ ಅಲ್ಲಿ ಕಾಡಿದ್ದು ಡಮ್ಕಿ ಡಮಾರ್ ಅಂದ್ರೇನು ಎನ್ನುವ ಪ್ರಶ್ನೆ. ನಾಯಕ ನಟನಾಗಿ ಮಾತಿಗೆ ನಿಂತ ಪ್ರದೀಪ್, ಸಂಗೀತ ಮೂಲಕ ಬೆಳೆದ ಚಿತ್ರರಂಗದ ನಂಟೇ ತಾವು ಹೀರೋ ಆಗುವುದಕ್ಕೆ ಕಾರಣ ಆಯಿತು ಎಂದರು. ಶ್ರೀನಿವಾಸ್, ತಾವು ಒಮ್ಮೆ ಸೇರಿದಾಗ ಹುಟ್ಟಿಕೊಂಡ ಕತೆ ಸಿನಿಮಾ ಆಯ್ತು ಎನ್ನುವುದನ್ನು ಹೇಳಿಕೊಂಡರು. ಸಾಮಾನ್ಯವಾಗಿ ಬೆಂಗಳೂರಿಗರಿಗೆ ವಿಕೆಂಡ್ ಬಂದ್ರೆ ಹೊರಗಡೆ ಜರ್ನಿ ಹೋಗುವುದು ಹವ್ಯಾಸ. ಹಾಗೆ, ಜರ್ನಿ ಹೊರಟವರ ಬದುಕಲ್ಲಿ ಏನೆಲ್ಲ ಆಗುತ್ತೆ ಎನ್ನುವುದೇ ಕತೆ. ಜರ್ನಿಯ ಪಾರ್ಟಿಯಲ್ಲಿ ಕೊನೆಗೆ ಏನಾಗುತ್ತೆ ಅನುವುದಕ್ಕೆ ಡಮ್ಕಿ ಡಮಾರ್ ಎನ್ನುತ್ತಾರೆ ' ಎಂದರು. ನಿರ್ದೇಶಕ ಶ್ರೀನಿವಾಸ್, ಕತೆಗೆ ತಕ್ಕಂತೆ ಸಿನಿಮಾ ಅದ್ಧೂರಿಯಾಗಿ ಮೂಡಿ ಬಂದಿದೆ. ನಿರ್ಮಾಪಕರು ಪ್ರತಿಯೊಂದನ್ನು ಅಳತೆ ಮಾಡಿ ನಿರ್ಮಿಸಿದ್ದಾರೆ. ನೋಡುಗರಿಗೆ ಮನರಂಜನೆ ಜತೆಗೆ ಸಂದೇಶ ನೀಡುವ ಪ್ರಯತ್ನ ಇಲ್ಲಿದೆ ಎಂದರು. ನಾಯಕಿಯರಾದ ಚೈತ್ರಾ ಶೆಟ್ಟಿ, ಅನುಷ್ಕಾ ಸೇಥಿ ಚಿತ್ರೀಕರಣದ ಅನುಭವ ಹೇಳಿಕೊಂಡರು
Last Updated 11, Apr 2018, 12:42 PM IST


ನಟಿ ಅಪಹರಣ ಪ್ರಕರಣ: ಮತ್ತೊಂದು ಸುದ್ದಿಯಲ್ಲಿ ನಟ ದಿಲೀಪ್
Highlights
ಸಂಬಂಧಿಕರು ಹಳೆಯ ವಿವಾಹದ ವಿಷಯ ಪ್ರಸ್ತಾಪಿಸಿದಾಗ, ಮೊದಲ ಹೆಂಡತಿಯನ್ನು ದಿಲೀಪ್ ಗಲ್ಫ್ ದೇಶಕ್ಕೆ ಕಳುಹಿಸಿದ್ದಾರೆ. ಆದರೆ, ಇಬ್ಬರೂ ಅಧಿಕೃತವಾಗಿ ಬೇರೆ ಬೇರೆಯಾಗಿರುವ ಬಗ್ಗೆ ಪೊಲೀಸರು ಶಂಕೆ ವ್ಯಕ್ತಪಡಿಸಿದ್ದಾರೆ
ನವದೆಹಲಿ(ಆ.04): ಮಲಯಾಳಂ ನಟಿ ಅಪಹರಣ ಪ್ರಕರಣದಲ್ಲಿ ಬಂಧನಕ್ಕೆ ಒಳಗಾಗಿರುವ ನಟ ದಿಲೀಪ್‌ರ ಮೊದಲ ಪತ್ನಿ ಮಂಜು ವಾರಿಯರ್ ಅಲ್ಲ. 1998ರಲ್ಲಿ ಮಂಜು ವಾರಿಯರ್‌ರನ್ನು ವಿವಾಹವಾಗುವುದಕ್ಕೂ ಮುನ್ನ ದಿಲೀಪ್ ತಮ್ಮ ಸಂಬಂಧಿಯೊಬ್ಬರನ್ನು ರಿಜಿಸ್ಟ್ರಾರ್ ಕಚೇರಿಯಲ್ಲಿ ವಿವಾಹವಾಗಿದ್ದರು ಎಂಬ ಸಂಗತಿ ಬೆಳಕಿಗೆ ಬಂದಿದೆ. 1990ರಲ್ಲಿ ಚಿತ್ರರಂಗ ಪ್ರವೇಶಕ್ಕೆ ಮುನ್ನವೇ ದಿಲೀಪ್ ವಿವಾಹವಾಗಿದ್ದು, ಮದುವೆಯನ್ನು ಅಲುವಾದ ದೇಸಾಂನಲ್ಲಿರುವ ರಿಜಿಸ್ಟ್ರಾರ್ ಕಚೇರಿಯಲ್ಲಿ ನೋಂದಣಿ ಮಾಡಿಸಿದ್ದರು.
ಬಳಿಕ ಅವರು ಮಂಜು ವಾರಿಯರ್ ಅವರನ್ನು ವಿವಾಹವಾದರು. ಈ ವೇಳೆ ಕೆಲ ಸಂಬಂಧಿಕರು ಹಳೆಯ ವಿವಾಹದ ವಿಷಯ ಪ್ರಸ್ತಾಪಿಸಿದಾಗ, ಮೊದಲ ಹೆಂಡತಿಯನ್ನು ದಿಲೀಪ್ ಗಲ್ಫ್ ದೇಶಕ್ಕೆ ಕಳುಹಿಸಿದ್ದಾರೆ. ಆದರೆ, ಇಬ್ಬರೂ ಅಧಿಕೃತವಾಗಿ ಬೇರೆ ಬೇರೆಯಾಗಿರುವ ಬಗ್ಗೆ ಪೊಲೀಸರು ಶಂಕೆ ವ್ಯಕ್ತಪಡಿಸಿದ್ದಾರೆ ಎಂದು ಮಲಯಾಳಂ ಮನೋರಮಾ ವರದಿ ಮಾಡಿದೆ. 2 ವರ್ಷಗಳ ಹಿಂದೆ ಮಂಜು ವಾರಿಯರ್ ಅವರಿಗೆ ಡೈವೋರ್ಸ್ ನೀಡಿದ್ದ ದಿಲೀಪ್, ನಟಿ ಕಾವ್ಯಾರನ್ನು ವರಿಸಿದ್ದರು.
Last Updated 11, Apr 2018, 12:57 PM IST


ರಾಧಿಕಾ ಕುಮಾರಸ್ವಾಮಿಯ ‘ದಮಯಂತಿ’ ಕಥನ
ರಾಧಿಕಾ ಕುಮಾರಸ್ವಾಮಿಯ ‘ದಮಯಂತಿ’ ಕಥನ
ಪ್ರಜಾವಾಣಿ ವಾರ್ತೆ
Published:
18 ಸೆಪ್ಟೆಂಬರ್ 2019, 18:23  IST
Updated:
18 ಸೆಪ್ಟೆಂಬರ್ 2019, 18:23  IST
ಅಕ್ಷರ ಗಾತ್ರ :
ಆ
ಆ
ನಟಿ ರಾಧಿಕಾ ಕುಮಾರಸ್ವಾಮಿ ತೆರೆಯ ಮೇಲೆ ಕಾಣಿಸಿಕೊಂಡು ಐದು ವರ್ಷಗಳೇ ಸರಿದಿವೆ. ಹಾಗೆಂದು ಅವರು ಬಣ್ಣದ ಲೋಕದಿಂದ ದೂರ ಉಳಿದಿಲ್ಲ. ‘ಕಾಂಟ್ರಾಕ್ಟ್’, ‘ದಮಯಂತಿ’ ಮತ್ತು ‘ಬೈರಾದೇವಿ’ ಚಿತ್ರದಲ್ಲಿ ನಟಿಸುತ್ತಿದ್ದಾರೆ. ಕೆಲವು ತಿಂಗಳ ಹಿಂದೆ ಸ್ಮಶಾನದಲ್ಲಿ ‘ಬೈರಾದೇವಿ’ ಚಿತ್ರದ ಶೂಟಿಂಗ್ ವೇಳೆ ಕೆಳಗೆ ಬಿದ್ದು ಅವರು ಗಾಯಗೊಂಡಿದ್ದರು. ಈಗ ಅವರು ‘ದಮಯಂತಿ’ ಚಿತ್ರದ ಮೂಲಕ ಜನರಿಗೆ ರಂಜನೆ ನೀಡಲು ಸಜ್ಜಾಗಿದ್ದಾರೆ.
ಶ್ರೀಲಕ್ಷ್ಮಿ ವೃಷಾದ್ರಿ ಪ್ರೊಡಕ್ಷನ್ಸ್ ಲಾಂಛನದಡಿ ಈ ಸಿನಿಮಾ ನಿರ್ಮಿಸಲಾಗಿದೆ. ಚಿತ್ರದಲ್ಲಿ ರಾಧಿಕಾ ಕುಮಾರಸ್ವಾಮಿ ಪ್ರಧಾನ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ನವರಸನ್ ಕಥೆ ಬರೆದು ನಿರ್ದೇಶಿಸಿರುವ ಈ ಸಿನಿಮಾ ಕನ್ನಡ ಸೇರಿದಂತೆ ಹಿಂದಿ, ತಮಿಳು, ತೆಲುಗು ಮತ್ತು ಮಲಯಾಳದಲ್ಲಿ ನಿರ್ಮಾಣವಾಗುತ್ತಿದೆ.
ತೆಲುಗಿನಲ್ಲಿ ಬಿಡುಗಡೆಗೊಂಡ ‘ಅರುಂಧತಿ’ ಮತ್ತು ‘ಭಾಗಮತಿ’ ಚಿತ್ರಗಳು ಸೂಪರ್ ಹಿಟ್ ಆಗಿದ್ದು ಎಲ್ಲರಿಗೂ ಗೊತ್ತು. ಇದೇ ಮಾದರಿಯಲ್ಲಿ ‘ದಮಯಂತಿ’ ಚಿತ್ರ ನಿರ್ಮಾಣವಾಗಿದೆಯಂತೆ. ಪ್ರಸಕ್ತ ಕಾಲಘಟ್ಟದ ಕಥೆಯ ಜೊತೆಗೆ ಐತಿಹಾಸಿಕ ಕಥಾಹಂದರವೂ ಇದರಲ್ಲಿ ಮಿಳಿತವಾಗಿದೆ ಎಂದು ಚಿತ್ರತಂಡ ಹೇಳಿಕೊಂಡಿದೆ.
ಹಾರರ್, ಥ್ರಿಲ್ಲರ್ ಹಾಗೂ ಕಾಮಿಡಿ ಕಥಾಹಂದರ ಹೊಂದಿರುವ ಈ ಚಿತ್ರದ ಶೂಟಿಂಗ್ ಈಗಾಗಲೇ ಪೂರ್ಣಗೊಂಡಿದೆ. ಬೆಂಗಳೂರು, ಮೈಸೂರು, ಹೈದರಾಬಾದ್‌ನಲ್ಲಿ ಚಿತ್ರೀಕರಣ ನಡೆಸಲಾಗಿದೆ.
ಆರ್.ಎಸ್. ಗಣೇಶ್ ನಾರಾಯಣ್ ಸಂಗೀತ ಸಂಯೋಜಿಸಿದ್ದಾರೆ. ಛಾಯಾಗ್ರಹಣ ಪಿ.ಕೆ.ಎಚ್. ದಾಸ್ ಅವರದು. ‘ಭಜರಂಗಿ’ ಲೋಕಿ, ಸಾಧುಕೋಕಿಲ, ತಬಲನಾಣಿ, ಮಿತ್ರ, ನವೀನ್ ಕೃಷ್ಣ, ಹೊನ್ನವಳ್ಳಿ ಕೃಷ್ನ, ರವಿಗೌಡ, ಬಲರಾಜವಾಡಿ, ವೀಣಾ ಸುಂದರ್, ಕೆಂಪೇಗೌಡ ತಾರಾಗಣದಲ್ಲಿ ಇದ್ದಾರೆ.


New movie poster #kannada#karnataka#kannadafilm#kannadamovies#kannadamusically#kannadadubsmash#sandalwood#colorskannada#zeekannada#bengaluru#mysore#bangalore#Sudeep#dboss#darshan#thevillain#dboss#puneethrajkumar#kurukshetra#yash#radhikapandit#Kicchasudeep#Rashmikamandanna#yashika #trendtalkies #ajaatha_shatru #tumkur #manglore #kicchasudeep #colourkannada
A post shared by #Shashikumar (@shashikumar__offical) on Mar 16, 2019 at 5:01am PDT
’ಕೌಸಲ್ಯ ಕಲ್ಯಾಣ’ ಒಂದು ರೊಮ್ಯಾಂಟಿಕ್ ಚಿತ್ರವಾಗಿದ್ದು, ಇದಕ್ಕೆ ನವೀನ್ ಕುಮಾರ್ ಹಾಗೂ ಗಿರೀಶ್ ಆ್ಯಕ್ಷನ್ ಕಟ್ ಹೇಳಲಿದ್ದಾರೆ. ಈ ಚಿತ್ರದಲ್ಲಿ ರಾಘವಿ ನಾಯಕಿ ಆಗಿ ಕಾಣಿಸಿಕೊಳ್ಳಲಿದ್ದಾರೆ. ಈ ಸಿನಿಮಾದ ವಿಶೇಷವೇನೆಂದರೆ ಈ ಚಿತ್ರ ಕಥೆ ಪ್ರತಿಯೊಬ್ಬರಿಗೂ ಕನೆಕ್ಟ್ ಆಗುತ್ತದೆ. ಇನ್ನು ಚಿತ್ರದ ಟ್ರೈಲರ್ ರೆಡಿ ಆಗಿದ್ದು ಸಮಯ ನೋಡಿ ರಿಲೀಸ್ ಮಾಡುವುದಾಗಿ ಚಿತ್ರತಂಡ ನಿರ್ಧರಿಸಿದೆ.


Bengaluru, First Published 12, Aug 2018, 8:18 PM IST
Highlights
42 ಸೆಕೆಂಡುಗಳ ಈ ವಿಡಿಯೋದಲ್ಲಿ ಕಾರು ಚಾಲನೆ ಮಾಡಿಕೊಂಡು ಹೋಗುವ ವ್ಯಕ್ತಿಯೊಬ್ಬ ಬೆತ್ತಲೆಯಾಗಿ ಕಾರು ತೊಳೆಯುವ ಮತ್ತೊಬ್ಬ ಅಪರಿಚಿತ ವ್ಯಕ್ತಿಯ ದೃಶ್ಯವನ್ನು ಕೆಲವೇ ಸೆಂಕೆಡುಗಳ ಕಾಲ ವಿಡಿಯೋ ಮಾಡಿ ಫೇಸ್ ಬುಕ್ ನಲ್ಲಿ ಪೋಸ್ಟ್ ಮಾಡಿದ್ದಾನೆ.
ವೆಲ್ಲಿಂಗ್ಟನ್[ಆ.12]: ನ್ಯೂಜೀಲೆಂಡಿನ ರಾಜಧಾನಿ ವೆಲ್ಲಿಂಗ್ಟನ್ ಸಮೀಪದ ರೋಟೊರುಹ ಪ್ರದೇಶದಲ್ಲಿ ವ್ಯಕ್ತಿಯೊಬ್ಬ ಬೆತ್ತಲೆಯಾಗಿ ಕಾರು ತೊಳೆಯುವ ದೃಶ್ಯ ಸಾಮಾಜಿಕ ಜಾಲತಾಣಗಳಲ್ಲಿ ವೈರಲ್ ಆಗಿದೆ.
42 ಸೆಕೆಂಡುಗಳ ಈ ವಿಡಿಯೋದಲ್ಲಿ ಕಾರು ಚಾಲನೆ ಮಾಡಿಕೊಂಡು ಹೋಗುವ ವ್ಯಕ್ತಿಯೊಬ್ಬ ಬೆತ್ತಲೆಯಾಗಿ ಕಾರು ತೊಳೆಯುವ ಮತ್ತೊಬ್ಬ ಅಪರಿಚಿತ ವ್ಯಕ್ತಿಯ ದೃಶ್ಯವನ್ನು ಕೆಲವೇ ಸೆಂಕೆಡುಗಳ ಕಾಲ ವಿಡಿಯೋ ಮಾಡಿ ಫೇಸ್ ಬುಕ್ ನಲ್ಲಿ ಪೋಸ್ಟ್ ಮಾಡಿದ್ದಾನೆ.
ಈ ದೃಶ್ಯವನ್ನು ಶನಿವಾರ ಹಾಕಲಾಗಿದ್ದು ಕೇವಲ 20 ಗಂಟೆ ಅವಧಿಯಲ್ಲಿ 3,59,000 ಮಂದಿ ವೀಕ್ಷಿಸಿದ್ದಾರೆ. ಬೆತ್ತಲೆ ಚಿತ್ರ ಪ್ರಕಟಿಸುವುದರ ಜೊತೆ ಮಾದಕ ದ್ರವ್ಯವನ್ನು ಸೇವಿಸಬೇಡಿ ಮಕ್ಕಳೆ ಇದು ನಿಮ್ಮ ಪ್ರದೇಶದಲ್ಲಿ ಮಾತ್ರ'  ಎಂಬ ಶೀರ್ಷಿಕೆ ನೀಡಿದ್ದಾನೆ. ದೃಶ್ಯವನ್ನು ಆಕಸ್ಮಿಕವಾಗಿ ರೆಕಾರ್ಡ್ ಮಾಡಲಾಗಿದಂತೆ.
ತಮ್ಮ ಪಾಡಿಗೆ ದಂಪತಿಗಳಿಬ್ಬರು ಕಾರು ಚಾಲನೆ ಮಾಡಿಕೊಂಡು ಹೋಗುವಾಗ ಮೊಬೈಲಿಗೆ ಸಿಕ್ಕ ದೃಶ್ಯವಿದು. ಬೆತ್ತಲೆ ಚಿತ್ರಕ್ಕೆ 2400 ಪ್ರತಿಕ್ರಿಯೆ ಬಂದರೆ 5 ಸಾವಿರಕ್ಕೂ ಹೆಚ್ಚು ಜನರು ಶೇರ್ ಮಾಡಿದ್ದಾರೆ. ಆದರೂ ಮೂರ್ನಾಲ್ಕು ಸೆಕೆಂಡುಗಳ ಕಾಲವಿರುವ ದೃಶ್ಯವನ್ನು ಲಕ್ಷಕ್ಕೂ ಹೆಚ್ಚು ಮಂದಿ ವೀಕ್ಷಿಸಿರುವುದಕ್ಕೆ ಪೋಸ್ಟ್ ಮಾಡಿರುವ ವ್ಯಕ್ತಿಗೂ ಆಶ್ಚರ್ಯವಾಗಿದೆ.


Bengaluru, First Published 18, Aug 2018, 11:54 AM IST
Highlights
ರಾಘವೇಂದ್ರ ರಾಜ್‌ಕುಮಾರ್ ನಿಖಿಲ್ ಮಂಜು ನಿರ್ದೇಶನದ, ಕುಮಾರ್ ನಿರ್ಮಾಣದ, ರಾಘವೇಂದ್ರ ರಾಜ್‌ಕುಮಾರ್ ನಟನೆಯಲ್ಲಿ ‘ಅಮ್ಮನ ಮನೆ’ ಹೆಸರಿನ ಸಿನಿಮಾ ಅದ್ದೂರಿಯಾಗಿ ಸೆಟ್ಟೇರಿತು. 14 ವರ್ಷಗಳ ನಂತರ ಬಣ್ಣ ಹಚ್ಚುವಂತೆ ಮಾಡಿದರೆ ಈ ಚಿತ್ರದ ಬಗ್ಗೆ ರಾಘವೇಂದ್ರ ರಾಜ್‌ಕುಮಾರ್ ಹೇಳಿದ್ದೇನು?
* ಇದು ನನ್ನ ಕಂಬ್ಯಾಕ್ ಸಿನಿಮಾ ಅಲ್ಲ. ಯಾಕೆಂದರೆ ನನ್ನಿಂದ ಆಗುತ್ತಿರುವ ಸಿನಿಮಾ ಅಲ್ಲ ಇದು. ಒಂದು ಒಳ್ಳೆಯ ಕತೆ ಇರುವ ಚಿತ್ರದಲ್ಲಿ ನಾನು ಭಾಗಿ ಆಗಿದ್ದೇನೆ ಅಷ್ಟೆ. ನಾನು ಮತ್ತೆ ನಟಿಸುವುದಿದ್ದರೆ ಯಾವತ್ತೋ ಬರುತ್ತಿದ್ದೆ. ಅದು ದೊಡ್ಡ ವಿಷಯ ಅಲ್ಲ. ಆದರೆ, ಅಮ್ಮನ ಮನೆ ಸಿನಿಮಾ ಕತೆಗಾಗಿ ನಾನು ಬಂದೆ. ಹೀಗಾಗಿ ಆ ಚಿತ್ರದ ಕತೆ ದೊಡ್ಡದು ನಾನಲ್ಲ.
* ಹೆಸರು ಕೇಳಿದಾಕ್ಷಣ ಎಲ್ಲರಿಗೂ ಅವರವರ ತಾಯಿ ನನೆಪಾಗುತ್ತಾರೆ. ನನಗೆ ಈ ಚಿತ್ರದ ಪ್ರತಿ ಸಾಲಿನ ಕತೆ ಹಾಗೂ ದೃಶ್ಯಗಳನ್ನು ಕೇಳುತ್ತಿದ್ದಾಗ ಅದರಲ್ಲಿ ನನ್ನ ತಾಯಿ ಕಂಡರು. ನನ್ನ ಜೀವನಕ್ಕೆ ತುಂಬಾ ಹತ್ತಿರವಾದ ಸಿನಿಮಾ ಇದು. ಸಾಕಷ್ಟು ದೃಶ್ಯಗಳನ್ನು ನೀವು ತೆರೆ ಮೇಲೆ ನೋಡಿದರೆ ನನ್ನ ನಿಜ ರೂಪ ಹಾಗೂ ನನ್ನ ತಾಯಿ ಅವರನ್ನು ನೋಡುತ್ತೀರಿ.
* ಹಾಸಿಗೆ ಹಿಡಿದಿದ್ದಾಗ ಅಮ್ಮ ನನ್ನ ಹತ್ತಿರ ಕರೆದು, ‘ನಟನೆ ಮಾಡಿಕೊಂಡಿದ್ದವನು ನೀನು. ನಾನೇ ಕರೆದು ನಿನಗೆ ಬೇರೆ ಜವಾಬ್ದಾರಿ ಕೊಟ್ಟು ನನ್ನ ಸಿನಿಮಾ ಕನಸುಗಳಿಗೆ ಅಡ್ಡಿಯಾದೆ ಮಗನೇ’ ಅಂತ ಬೇಸರ ಮಾಡಿಕೊಂಡಿದ್ದರು. ನಾನು ಅವರಿಗೆ ಸಮಾಧಾನ ಮಾಡಿದೆ. ಆ ನೋವನ್ನು ಮನಸ್ಸಲ್ಲಿ ಇಟ್ಟುಕೊಳ್ಳಬೇಡಿ ಎಂದು ಕೇಳಿಕೊಂಡೆ. ಅಮ್ಮನ ಅಂದಿನ ಆಸೆಯಂತೆ ನಾನು ಮತ್ತೆ ನಟನೆಯತ್ತ ಮುಖ ಮಾಡಿದ್ದೇನೆ.
* ಈ ರಾಘವೇಂದ್ರ ರಾಜ್‌ಕುಮಾರ್ ಹಳೆಯ ನಟನಲ್ಲ. ತುಂಬಾ ಹೊಸಬ ನಾನು. ನಾನೊಂಥರ ಬಿಳಿ ಹಾಳೆ ಇದ್ದಂತೆ. ವಿದ್ಯಾರ್ಥಿ ರೀತಿ ನಿರ್ದೇಶಕರ ಮುಂದೆ ನಿಂತಿರುವೆ. ಅವರು ನನಗೆ ಹೊಸಬ ರೀತಿ ಟ್ರೀಟ್ ಮಾಡಿ ನನಗೆ ತರಬೇತಿ ನೀಡಿ ಕ್ಯಾಮೆರಾ ಮುಂದೆ ಕರೆದುಕೊಂಡು ಹೋಗಲಿ. ದೊಡ್ಡ ಮನೆಯವರು ನಟಿಸುತ್ತಿರುವ ಸಿನಿಮಾ, ರಾಘಣ್ಣ ಸಿನಿಮಾ ಅಂತ ನೋಡುವುದು ಬೇಡ.
* ದೈಹಿಕ ನ್ಯೂನತೆ ಇದ್ದರು ನಾನು ಇಲ್ಲಿ ಪೀಟಿ ಮಾಸ್ಟರ್. ನನ್ನ ಪಾತ್ರದ ಹೆಸರು ರಾಜೀವ. ದೊಡ್ಡ ಮಟ್ಟದಲ್ಲಿ ಸಾಧಕನಾಗಿ ಗುರುತಿಸಿಕೊಂಡ ನನ್ನ ಹಿಂದಿನ ತಾಯಿ ಬದುಕು ತೋರಿಸುವ ಪಾತ್ರ ನನ್ನದು. ವಯಸ್ಸಾದವರನ್ನು ನೋಡುವ ದೃಷ್ಟಿ ಕೋನ ಹೇಗಿರಬೇಕೆಂಬ ಜೀವನ್ಮುಖಿಯ ಸಂದೇಶ ಇಲ್ಲಿದೆ.
Last Updated 9, Sep 2018, 8:34 PM IST


ಸುವ್ವಾಲಿ: ಸಾಹಸದ ಕಥೆ
ಸುವ್ವಾಲಿ: ಸಾಹಸದ ಕಥೆ
ಪ್ರಜಾವಾಣಿ ವಾರ್ತೆ
Published:
21 ಜೂನ್ 2019, 01:00  IST
Updated:
21 ಜೂನ್ 2019, 01:00  IST
ಅಕ್ಷರ ಗಾತ್ರ :
ಆ
ಆ
ಶ್ರೀರಾಮ್ ಬಾಬು ಅವರು ಕಳೆದ ಹದಿನೇಳು ವರ್ಷಗಳಿಂದ ಸಿನಿಮಾ ರಂಗದಲ್ಲಿ ತೊಡಗಿಸಿಕೊಂಡಿದ್ದಾರೆ. ಇದು ಸುದ್ದಿಯಂತೂ ಅಲ್ಲ. ಈಗಿನ ಸುದ್ದಿ ಏನಪ್ಪಾ ಅಂದರೆ, ಅನಾಥಾಲಯದ ಮಕ್ಕಳು ಎದುರಿಸುತ್ತಿರುವ ಸಮಸ್ಯೆಗಳನ್ನು ಇಟ್ಟುಕೊಂಡು ಅವರು ಒಂದು ಸಿನಿಮಾ ಮಾಡಿದ್ದಾರೆ.
ಚಿತ್ರಕ್ಕೆ ಅವರು ‘ಸುವ್ವಾಲಿ’ ಎಂಬ ಹೆಸರು ಇತ್ತಿದ್ದಾರೆ. ಈ ಚಿತ್ರದ ಟ್ರೇಲರ್ ಬಿಡುಗಡೆ ಬೆಂಗಳೂರಿನಲ್ಲಿ ನಡೆಯಿತು. ಲಹರಿ ಆಡಿಯೊ ಕಂಪನಿಯ ಮುಖ್ಯಸ್ಥ ಲಹರಿ ವೇಲು, ಕರ್ನಾಟಕ ಚಲನಚಿತ್ರ ವಾಣಿಜ್ಯ ಮಂಡಳಿಯ ಹಿಂದಿನ ಅಧ್ಯಕ್ಷ ಸಾ.ರಾ. ಗೋವಿಂದು ಸೇರಿದಂತೆ ಚಿತ್ರರಂಗದ ಹಲವರು ಕಾರ್ಯಕ್ರಮಕ್ಕೆ ಬಂದಿದ್ದರು.
ಈಗ ಪಿಯುಸಿ ಓದುತ್ತಿರುವ ಹಾರ್ದಿಕಾ ಈ ಚಿತ್ರಕ್ಕೆ ಆ್ಯಕ್ಷನ್–ಕಟ್ ಹೇಳಿದ್ದಾರೆ. ಮಕ್ಕಳೇ ಹೆಚ್ಚಿನ ಸಂಖ್ಯೆಯಲ್ಲಿ ಅಭಿನಯಿಸಿರುವ ಈ ಚಿತ್ರಕ್ಕೆ ಲೋಕಿ ಸಂಗೀತ ನೀಡಿದ್ದಾರೆ. ಶ್ರೀರಾಮ್ ಬಾಬು ಅವರು ಚಿತ್ರದ ಕಥೆ, ಚಿತ್ರಕಥೆ ಹಾಗೂ ಸಂಭಾಷಣೆ ಬರೆದಿದ್ದಾರೆ.
ಚಿತ್ರದ ಬಗ್ಗೆ ಕಾರ್ಯಕ್ರಮದಲ್ಲಿ ಮಾತನಾಡಿದ ಶ್ರೀರಾಮ್, ‘ಅನಾಥಾಶ್ರಮದಲ್ಲಿ ನಡೆಯುವ ಘಟನೆಗಳು, ಅಲ್ಲಿನ ಮಕ್ಕಳು ತಮ್ಮ ಹಕ್ಕಿಗಾಗಿ ಹೋರಾಟ ನಡೆಸುವುದು ಚಿತ್ರದಲ್ಲಿ ಇದೆ. ಈ ಮಕ್ಕಳಿಗೆ ಚಿತ್ರದಲ್ಲಿ ಪ್ರಧಾನಿ ಭೇಟಿಯ ಅವಕಾಶ ಸಿಗುತ್ತದೆಯೇ, ಇಲ್ಲವೇ ಎಂಬುದೂ ಚಿತ್ರದಲ್ಲಿ ಇದೆ’ ಎಂದರು.
27 ದಿನಗಳ ಕಾಲ ಈ ಚಿತ್ರದ ಚಿತ್ರೀಕರಣ ನಡೆದಿದ್ದು, ಅದರಲ್ಲಿ 21 ದಿನಗಳ ಚಿತ್ರೀಕರಣ ರಾತ್ರಿ ವೇಳೆಯಲ್ಲಿ ನಡೆದಿದೆಯಂತೆ. ‘ಒಂದಷ್ಟು ಅನಾಥಾಲಯದ ಸಮಸ್ಯೆಗಳನ್ನು ಈ ಚಿತ್ರದಲ್ಲಿ ಹೇಳಿದ್ದೇವೆ. ಕೆಲವರು ನೀಡಿದ ಭರವಸೆ ನಂಬಿ ಆರು ಮಕ್ಕಳು ಅನಾಥಾಲಯದಿಂದ ಹೊರಬಂದಾಗ ವಾಸ್ತವದ ಅರಿವು ಅವರಿಗಾಗುತ್ತದೆ. ಅನಾಥಾಲಯವೇ ಲೇಸು ಎಂದು ವಾಪಸ್ ಹೊರಡುವಾಗ ಒಂದು ಭಾಷಣ ಕೇಳಿ, ನೇರವಾಗಿ ಪ್ರಧಾನಿಯನ್ನೇ ಭೇಟಿ ಮಾಡೋಣ ಎಂದು ನಿರ್ಧರಿಸುತ್ತಾರೆ’ ಎಂದು ಚಿತ್ರದ ಕಥೆಯ ಎಳೆ ವಿವರಿಸಿದರು.
ಚಿತ್ರದಲ್ಲಿ ಐದು ಹಾಡುಗಳಿದ್ದು, ರಾಜೇಶ್ ಕೃಷ್ಣನ್, ನವೀನ್ ಸಜ್ಜು, ಮೇಘನ ಕುಲಕರ್ಣಿ ಹಾಡುಗಳಿಗೆ ದನಿ ನೀಡಿದ್ದಾರೆ. ನಿರ್ದೇಶಕಿ ಹಾರ್ದಿಕಾ ಅವರು ಈ ಹಿಂದೆ ಕೆಲವು ಕಿರುಚಿತ್ರಗಳನ್ನು ನಿರ್ದೇಶಿಸಿದ ಅನುಭವ ಹೊಂದಿದ್ದಾರೆ. ಇದು ಅವರ ಮೊದಲ ಸಿನಿಮಾ ನಿರ್ದೇಶನ.
‘ಸುವ್ವಾಲಿ ಎನ್ನುವ ಹೆಸರೇ ತುಂಬಾ ಚೆನ್ನಾಗಿದೆ. ಪಿಯುಸಿ ಓದುತ್ತಿರುವ ಹೆಣ್ಣುಮಗಳು ಈ ಚಿತ್ರವನ್ನು ನಿರ್ದೇಶನ ಮಾಡಿರುವುದನ್ನು ಮೆಚ್ಚಬೇಕು’ ಎಂದರು ಸಾ.ರಾ.ಗೋವಿಂದು.


ಬಾಣಸಿಗನಾಗಲಿರುವ ರೊಬೋಟ್
  30-07-2016 11:59AM IST    /     No Comments    /     Posted In: Latest News , Special
ಇಂದು ಅನೇಕ ಕಾರ್ಯಗಳಲ್ಲಿ ರೊಬೋಟ್ ಬಳಕೆ ಸರ್ವೇ ಸಾಮಾನ್ಯವಾಗಿದೆ. ರೊಬೋಟ್ ನಿಂದಾಗಿ ಇಂದು ಅನೇಕ ಕೆಲಸಗಳಲ್ಲಿ ಮಾನವನ ಪಾಲಿಲ್ಲದಂತಾಗಿದೆ. ಇಷ್ಟೆಲ್ಲ ಕೆಲಸ ಮಾಡುವ ರೊಬೋಟ್ ಈಗ ಅಡಿಗೆ ಕೆಲಸಕ್ಕೂ ಕೈ ಹಾಕಲಿದ್ದಾನೆ.
ಜರ್ಮನಿಯ FZI ಕಂಪನಿಯ ವಿಜ್ಞಾನಿಗಳು ರೊಬೋಟ್  ಅನ್ನು ಅಡಿಗೆ ಭಟ್ಟನನ್ನಾಗಿ ಮಾಡುವ ತಯಾರಿ ನಡೆಸಿದ್ದಾರೆ. ಈ ತಯಾರಿ ಈಗಾಗಲೇ ಯಶಸ್ಸನ್ನು ಕಂಡಿದೆ. ಬಾಣಸಿಗ ರೊಬೋಟ್ ಸಖತ್ ಆಗಿ ಅಡುಗೆ ಮಾಡುತ್ತಾನಂತೆ.
ಬ್ರಾಟ್ವರ್ಸ್ಟ್ ಬಾಟ್ ಹೆಸರಿನ ಈ ರೊಬೋಟ್ ಸಾಸೇಜ್ ಎಂಬ ಮಾಂಸದ ಖಾದ್ಯವನ್ನು ತಯಾರಿಸುತ್ತದೆ. ಖಾದ್ಯವನ್ನು ತಯಾರಿಸಿ ಪ್ಲೇಟ್ ಗೆ ಹಾಕುವ ತನಕ ಎಲ್ಲ ಕೆಲಸವನ್ನೂ ಸ್ವತಃ ರೊಬೋಟ್ ಮಾಡಲಿದೆ. ಮಾಂಸದಡುಗೆ ಸರಿಯಾಗಿ ಬೆಂದಿದೆಯೇ ಎಂದು ನೋಡಲು ಕ್ಯಾಮರಾ ಕಣ್ಗಾವಲು ಇದೆ.
ಅಡುಗೆ ತಯಾರಾಗುವ ತನಕ ಕಣ್ಣು, ಮೀಸೆ ಹೊಂದಿರುವ ಇನ್ನೊಂದು ಟ್ಯಾಬ್ ಗ್ರಾಹಕರನ್ನು ಮಾತನಾಡಿಸುತ್ತದೆಯಂತೆ. ಈ ಟ್ಯಾಬ್, ಗ್ರಾಹಕರೊಂದಿಗೆ ಮಾತನಾಡುವುದರ ಜೊತೆಗೆ ಅಡುಗೆಯ ಮಾಹಿತಿ ಕೂಡ ಒದಗಿಸುತ್ತದೆ. ಈಗಾಗಲೇ ಬ್ರಾಟ್ವರ್ಸ್ಟ್ ಬಾಟ್ ರೊಬೋಟಿನ ಅಡುಗೆಯ ಪ್ರಾತ್ಯಕ್ಷಿಕೆ ನಡೆದಿದ್ದು, ಒಟ್ಟು 200 ಸಾಸೇಜ್ ಅನ್ನು ಮಾಡಿಕೊಡುವಲ್ಲಿ ಈ ರೊಬೋಟ್ ಯಶಸ್ವಿಯಾಗಿದೆ.


ಸೆಕ್ಸ್ ಬಗ್ಗೆ ಈ ಹಿರಿಯ ನಟಿ ಹೇಳಿದ್ದೇನು…?
  04-06-2019 12:19PM IST    /     No Comments    /     Posted In: Featured News , Entertainment
ಹಾಲಿವುಡ್ ನಟಿ ಜೇನ್ ಫಾಂಡಾ ಮಹಿಳೆಯರ ಲೈಂಗಿಕತೆ ಕುರಿತು ಮಾತನಾಡಿದ್ದಾರೆ. ವಯಸ್ಸು ಹೆಚ್ಚಾಗ್ತಿದ್ದಂತೆ ಮಹಿಳೆಯರು ಲೈಂಗಿಕತೆ ಬಗ್ಗೆ ಅಸಹಜವಾಗಿ ವರ್ತಿಸುತ್ತಾರೆ ಎಂದು ಜೇನ್ ಫಾಂಡಾ ಹೇಳಿದ್ದಾರೆ. ವಯಸ್ಸಿನ ಮಹಿಳೆಯರು ಸೆಕ್ಸ್ ಬಗ್ಗೆ ಮಾತನಾಡುವುದು ಜನರಿಗೂ ಇಷ್ಟವಾಗುವುದಿಲ್ಲವೆಂದು ಫಾಂಡಾ ಹೇಳಿದ್ದಾರೆ.
ಕಾರ್ಯಕ್ರಮವೊಂದರಲ್ಲಿ ಪಾಲ್ಗೊಂಡಿದ್ದ ಜೇನ್ ಫಾಂಡಾ, ಸೆಕ್ಸ್ ಬಗ್ಗೆ ಮಾತನಾಡಿದ್ದಾರೆ. ಸುಕ್ಕುಗಟ್ಟಿದ ಮಹಿಳೆಯರು ಸೆಕ್ಸ್ ಬಗ್ಗೆ ಮಾತನಾಡುವುದನ್ನು ಜನರು ಇಷ್ಟಪಡುವುದಿಲ್ಲ. ಮಕ್ಕಳು ಕೂಡ, ತಂದೆ-ತಾಯಿ ಸೆಕ್ಸ್ ಬಗ್ಗೆ ಮಾತನಾಡುವುದನ್ನು ಸಹಿಸುವುದಿಲ್ಲವೆಂದು ಫಾಂಡಾ ಹೇಳಿದ್ದಾರೆ.
ಜಗತ್ತಿನಲ್ಲಿ ಅತಿ ವೇಗವಾಗಿ ಜನಸಂಖ್ಯೆ ಹೆಚ್ಚಾಗಲು ಹಿರಿಯ ವಯಸ್ಸಿನ ಮಹಿಳೆಯರೂ ಕಾರಣ ಎಂದು ಫಾಂಡಾ ಹೇಳಿದ್ದಾರೆ. 81 ವರ್ಷದ ಫಾಂಡಾ, 40 ವರ್ಷ ವಯಸ್ಸಿನಲ್ಲಿಯೇ ಹಿರಿಯ ಮಹಿಳೆಯರಿಗೆ ಮಾದರಿಯಾಗಬೇಕೆಂದು ಬಯಸಿದ್ದರಂತೆ. ಫಾಂಡಾ, ವೆಬ್ ಸರಣಿಯಲ್ಲಿ ಕಾಣಿಸಿಕೊಳ್ಳಲಿದ್ದಾರೆ. ಬಾಲ್ಯದಲ್ಲಿಯೇ ಫಾಂಡಾ ಮೇಲೆ ಅತ್ಯಾಚಾರ ನಡೆದಿತ್ತಂತೆ. ಸಂದರ್ಶನವೊಂದರಲ್ಲಿ ಫಾಂಡಾ ಇದನ್ನು ಹೇಳಿದ್ದರು. ಬಾಸ್ ಜೊತೆ ಮಲಗಲಿಲ್ಲ ಎನ್ನುವ ಕಾರಣಕ್ಕೆ ನನ್ನನ್ನು ಕೆಲಸದಿಂದ ತೆಗೆದು ಹಾಕಿದ್ದರು ಎಂದು ಫಾಂಡಾ ಹೇಳಿದ್ದರು.


ಖಾಲಿ ಹೊಟ್ಟೆಯಲ್ಲಿ ಹಾಲು-ತುಳಸಿ ಸೇವನೆ ಮಾಡಿದ್ರೆ ದೂರವಾಗುತ್ತೆ ರೋಗ
  04-10-2018 5:02AM IST    /     No Comments    /     Posted In: Latest News , Health
ಸಣ್ಣ ಸೀನು ಬಂದ್ರೂ ಮಾತ್ರೆ ತೆಗೆದುಕೊಳ್ಳುವ ಕಾಲ ಇದು. ಮಾತ್ರೆ ತಕ್ಷಣ ಆರಾಮ ನೀಡುತ್ತದೆ ನಿಜ. ಆದ್ರೆ ಅದ್ರಿಂದ ಸಾಕಷ್ಟು ಅಡ್ಡ ಪರಿಣಾಮಗಳಿವೆ. ನಮ್ಮ ಪೂರ್ವಜರು ಆಯುರ್ವೇದ ಹಾಗೂ ಮನೆ ಮದ್ದುಗಳಿಂದ ರೋಗಗಳನ್ನು ಗುಣಪಡಿಸಿಕೊಳ್ತಾ ಇದ್ದರು. ಇದರಿಂದ ಯಾವುದೇ ಅಡ್ಡ ಪರಿಣಾಮಗಳಾಗ್ತಾ ಇರಲಿಲ್ಲ.
ತುಳಸಿ ಗಿಡದ ಮಹತ್ವ ಎಲ್ಲರಿಗೂ ಗೊತ್ತು. ನೆಗಡಿ, ಜ್ವರ, ಕೆಮ್ಮಿಗೆ ತುಳಸಿಯನ್ನು ಬಳಸ್ತಾರೆ. ಸಾಕಷ್ಟು ಔಷಧಿ ಗುಣವಿರುವ ಈ ತುಳಸಿಯನ್ನು ಹಾಲಿನ ಜೊತೆ ಖಾಲಿ ಹೊಟ್ಟೆಯಲ್ಲಿ ಕುಡಿಯುವುದು ಬಹಳ ಒಳ್ಳೆಯದು. ಅನೇಕ ರೋಗಗಳಿಗೆ ಇದು ಮದ್ದಿನ ರೂಪದಲ್ಲಿ ಕೆಲಸ ಮಾಡುತ್ತದೆ.
ಕ್ಯಾನ್ಸರ್ ನಿಂದ ನಮ್ಮನ್ನು ರಕ್ಷಿಸುವ ಶಕ್ತಿ ಇದಕ್ಕಿದೆ. ಎಂಟಿಬಯೋಟಿಕ್ ಹಾಗೂ ಎಂಟಿಆಕ್ಸಿಡೆಂಟ್ ಗುಣ ತುಳಸಿಯಲ್ಲಿದೆ. ಹಾಲಿನಲ್ಲಿ ಪೋಷಕಾಂಶವಿದೆ. ಇದರಿಂದ ಪ್ರತಿರಕ್ಷಣಾ ಶಕ್ತಿ ಹೆಚ್ಚಾಗುತ್ತದೆ. ನಮ್ಮ ದೇಹ ಕ್ಯಾನ್ಸರ್ ನಂತ ರೋಗಗಳ ವಿರುದ್ಧ ಹೋರಾಡುವ ಶಕ್ತಿ ಪಡೆಯುತ್ತದೆ.
ಈಗಿನ ಕಾಲದಲ್ಲಿ ಒಂದಲ್ಲ ಒಂದು ಕಾರಣಕ್ಕೆ ಎಲ್ಲರೂ ಕೀಳರಿಮೆಗೆ ಗುರಿಯಾಗ್ತಿದ್ದಾರೆ. ಕೆಲವರು ಆತ್ಮಹತ್ಯೆ ಮಾಡಿಕೊಳ್ಳುವ ಹಂತಕ್ಕೆ ಹೋಗ್ತಾರೆ. ನಿಮ್ಮಲ್ಲಿ ಅಥವಾ ನಿಮ್ಮ ಅಕ್ಕಪಕ್ಕದವರಲ್ಲಿ ಈ ಕೀಳರಿಮೆ ಕಾಣಿಸಿಕೊಂಡ್ರೆ ಹಾಲಿನ ಜೊತೆ ತುಳಸಿ ಹಾಕಿ ಕುಡಿಯಿರಿ. ಇದು ನರಮಂಡಲವನ್ನು ಸಮತೋಲನದಲ್ಲಿಡುತ್ತದೆ. ಒತ್ತಡವನ್ನುಂಟು ಮಾಡುವ ಹಾರ್ಮೋನ್ ಗಳನ್ನು ನಿಯಂತ್ರಿಸುತ್ತದೆ. ಜೊತೆಗೆ ಆಗಾಗ ಕಾಣಿಸಿಕೊಳ್ಳುವ ತಲೆನೋವನ್ನು ದೂರ ಮಾಡುತ್ತದೆ.
ಪ್ರತಿದಿನ ಖಾಲಿ ಹೊಟ್ಟೆಯಲ್ಲಿ ತುಳಸಿ ಹಾಲು ಸೇವನೆ ಮಾಡುವುದರಿಂದ ಅಸ್ತಮಾದಂತ ಖಾಯಿಲೆಗಳು ದೂರವಾಗುತ್ತವೆ.
ಕಿಡ್ನಿಯಲ್ಲಿ ಕಲ್ಲು ಬೆಳೆಯುತ್ತಿದ್ದರೆ ಖಾಲಿ ಹೊಟ್ಟೆಯಲ್ಲಿ ತುಳಸಿ ಹಾಲನ್ನು ಕುಡಿಯಿರಿ. ಕೆಲವೇ ದಿನಗಳಲ್ಲಿ ಕಲ್ಲು ಕರಗುತ್ತದೆ.
ಹೃದಯ ಸಂಬಂಧಿ ಖಾಯಿಲೆಯಿಂದ ಬಳಲುತ್ತಿರುವವರು ಖಾಲಿ ಹೊಟ್ಟೆಯಲ್ಲಿ ಇದನ್ನು ಕುಡಿಯುತ್ತ ಬಂದರೆ ಕೆಲವೇ ದಿನಗಳಲ್ಲಿ ಪರಿಣಾಮ ಕಾಣಬಹುದಾಗಿದೆ.


ಶ್! ಇದು ಕೊಬ್ಬು ಕರಗಿಸುವ ಸಿಂಪಲ್ ಟ್ರಿಕ್ಸ್-ಪ್ರಯತ್ನಿಸಿ ನೋಡಿ....
Wellness
|
Updated: Sunday, August 21, 2016, 11:52 [IST]
ನಮ್ಮ ದೇಹದ ಕೊಬ್ಬು ಸಂಗ್ರಹ ಸೊಂಟದ ಸುತ್ತ ಮೊದಲಾಗಿ ಪ್ರಾರಂಭಗೊಂಡರೂ ಕರಗುವ ವಿಷಯದಲ್ಲಿ ಮಾತ್ರ ಅತ್ಯಂತ ಕಡೆಯದಾಗಿ ಬಳಸಲ್ಪಡುವ ಕಾರಣ ಇದನ್ನು ಕರಗಿಸುವುದು ಭಾರೀ ಕಷ್ಟದ ಕೆಲಸ. ಇದಕ್ಕಾಗಿ ಸೂಕ್ತ ಮತ್ತು ಸತತವಾದ ವ್ಯಾಯಮ, ಸರಿಯಾದ ಆಹಾರ ಸೇವನೆ, ಕೊಬ್ಬು ಹೆಚ್ಚಿಸುವ ಆಹಾರಗಳಿಗೆ ಒಲವು ತೋರದೇ ಇರುವುದು ಮತ್ತು ಕೊಬ್ಬು ಹೆಚ್ಚಿಸದೇ ಇರುವ ಆಹಾರಗಳನ್ನು ನಮ್ಮ ನಿತ್ಯದ ಆಹಾರಗಳಾಗಿ ಬದಲಿಸಿಕೊಳ್ಳುವುದು ಜಾಣತನದ ಕ್ರಮವಾಗಿವೆ. ಚಿಟಿಕೆ ಹೊಡೆದಷ್ಟು ಸುಲಭವಾಗಿ ಹೊಟ್ಟೆಯ ಬೊಜ್ಜನ್ನು ಕರಗಿಸಿಕೊಳ್ಳಿ!
ಇದರಲ್ಲಿ ಕಡೆಯ ಭಾಗ ಹೆಚ್ಚಿನ ಶ್ರಮವಿಲ್ಲದ ಆಯ್ಕೆಯಾಗಿದ್ದು ಸೊಂಟದ ಕೊಬ್ಬನ್ನು ಶೀಘ್ರವಾಗಿ ಇಳಿಸಲು ಸಮರ್ಥವಾಗಿವೆ. ಆದರೆ ಕೊಬ್ಬು ಹೆಚ್ಚಿಸದೇ ನಿತ್ಯದ ಚಟುವಟಿಕೆಗಳಿಗೆ ಅಗತ್ಯವಾದ ಪೋಷಕಾಂಶಗಳನ್ನು ಒದಗಿಸುವ ಆಹಾರಗಳು ಯಾವುವು ಎಂಬ ಪ್ರಶ್ನೆಗೆ ಹಲವು ಉತ್ತರಗಳು ದೊರಕಬಹುದು. ರಾಗಿ, ನವಣೆ, ಜೋಳ ಮೊದಲಾದವುಗಳ ರೊಟ್ಟಿ ಇತ್ಯಾದಿ. ಆದರೆ ಇಂದಿನ ಧಾವಂತದ ದಿನಗಳಲ್ಲಿ ರಾಗಿ ರೊಟ್ಟಿಯನ್ನು ತಟ್ಟುತ್ತಾ ಕೂರಲು ಯಾರಿಗೆ ಸಮಯವಿದೆ? ನಿಮಗೂ ಇಂತಹ ಹೊಟ್ಟೆಯ ಬೊಜ್ಜಿನ ಸಮಸ್ಯೆಗಳಿವೆಯೇ?
ಇದರ ಬದಲಿಗೆ ಬೇರೇನೂ ಇಲ್ಲವೇ ಎಂದು ಇಂದಿನ ಜನಾಂಗ ಕೇಳುವ ಪ್ರಶ್ನೆ. ಈ ಪ್ರಶ್ನೆಗೆ ಉತ್ತರವಾಗಿ ಈ ಆಹಾರಗಳಷ್ಟೇ ಸಮರ್ಥವಾದ, ಸುಲಭವಾಗಿ ಮತ್ತು ಕಡಿಮೆ ಸಮಯದಲ್ಲಿ ತಯಾರಿಸಬಹುದಾದ ಪೇಯಗಳ ಬಗ್ಗೆ ಮಾಹಿತಿಯನ್ನು ಬೋಲ್ಡ್ ಸ್ಕೈ ತಂಡ ಸಂಗ್ರಹಿಸಿದ್ದು ಕೆಳಗಿನ ಸ್ಲೈಡ್ ಶೋ ಮೂಲಕ ಹಂಚಿಕೊಳ್ಳುತ್ತಿದೆ.....
ಹೆಚ್ಚಿನ ನೀರು
ನಮ್ಮ ನಿತ್ಯದ ಕಾರ್ಯಗಳಿಗೆ ಸುಮಾರು ಎಂಟು ಲೋಟಗಳಷ್ಟು ನೀರು ಅವಶ್ಯವಾಗಿ ಬೇಕು. ಆದರೆ ಸೊಂಟದ ಕೊಬ್ಬು ಕರಗಿಸಬೇಕೆಂದರೆ ಇದಕ್ಕೂ ಹೆಚ್ಚಿನ ಪ್ರಮಾಣದ ನೀರನ್ನು, ಅಂದರೆ ದಿನಕ್ಕೆ ಹದಿನಾರು ಇಪ್ಪತ್ತು ಲೋಟಗಳಷ್ಟು ಕುಡಿಯುವುದನ್ನು ಅಭ್ಯಾಸ ಮಾಡಬೇಕು. ಇದರಿಂದ ಹೊಟ್ಟೆ ತುಂಬಿದಂತಾಗಿದ್ದು ಅವಶ್ಯವಿಲ್ಲದೇ ಆಹಾರ ಸೇವಿಸುವ ಪ್ರಮೇಯ ಕಡಿಮೆಯಾಗುತ್ತದೆ. ನಡು ನಡುವೆ ಹಸಿವಾಗಿ ತಿನ್ನುವ ಅಭ್ಯಾಸವೂ ನಿಂತುಹೋಗುತ್ತದೆ.
ಹಾಲಿನ ಟೀ ಬದಲಿಗೆ ಪೆಪ್ಪರ್ ಮಿಂಟ್ ಟೀ
ಪುದೀನಾ ಬೆರೆಸಿದ ಹಾಲಿಲ್ಲದ ಟೀ ಸಹಾ ತೂಕ ಇಳಿಕೆಗೆ ಸಹಕಾರಿ. ಅಲ್ಲದೇ ಇದು ಹೊಟ್ಟೆಯುಬ್ಬರವನ್ನು ತಡೆಯುವ ಸಮರ್ಥ ಔಷಧಿಯೂ ಆಗಿದೆ. ನಿತ್ಯವೂ ಕೆಲವಾರು ಕಪ್ ಪುದೀನಾ ಎಲೆ ಹಾಕಿ ಕುದಿಸಿದ ಅಥವಾ ಪುದೀನಾ ಒಣಪುಡಿಯನ್ನು ಬೆರೆಸಿ ತಯಾರಿಸಿದ ಟೀ ಕುಡಿಯುವ ಮೂಲಕ ಹಾಲಿರುವ ಟೀ ಕುಡಿಯುವ ಸಂಭವವನ್ನು ಕಡಿಮೆ ಮಾಡಿ ಈ ಮೂಲಕ ತೂಕ ಇಳಿಸಲು ನೆರವಾಗಬಹುದು. ಅಲ್ಲದೇ ಇದರ ರುಚಿ ಹಾಲಿನ ಟೀ ತ್ಯಜಿಸಿದ್ದನ್ನೂ ಮರೆಯಲು ಸಾಧ್ಯವಾಗಿಸುತ್ತದೆ. ಪುದೀನಾ ಸೊಪ್ಪಿನ ಚಹಾ: ಸ್ವಾದದ ಜೊತೆಗೆ ಆರೋಗ್ಯದ ಭಾಗ್ಯ!
ಹಸಿರು ಟೀ
ಪ್ರತಿದಿನ ಗ್ರೀನ್ ಟೀ ಸೇವಿಸಿದರೆ ಖಂಡಿತ ಮೋಸವಿಲ್ಲ..!
ಕಲ್ಲಂಗಡಿ ಸ್ಮೂಥಿ
ಕಲ್ಲಂಗಡಿ ಹಣ್ಣಿನ ಸೇವನೆಯಿಂದ ಎರಡು ಪ್ರಯೋಜನಗಳಿವೆ. ಮೊದಲನೆಯದು ನೀರಿನ ಪೂರೈಕೆ. ಈ ಹಣ್ಣಿನಲ್ಲಿ ಅತ್ಯಂತ ಹೆಚ್ಚಿನ ಪ್ರಮಾಣದ ನೀರು ಮತ್ತು ತೂಕ ಇಳಿಸಲು ನೆರವಾಗುವ ಹಲವಾರು ಪೋಷಕಾಂಶಗಳಿವೆ. ಪ್ರತಿದಿನ ಕಲ್ಲಂಗಡಿ ಹಣ್ಣಿನ ತಿರುಳಿನಿಂದ ಬೀಜಗಳನ್ನು ನಿವಾರಿಸಿ, ಸಕ್ಕರೆ ಬೆರೆಸದೇ ತಯಾರಿಸಿದ ಸ್ಮೂಥಿಯನ್ನು ಕುಡಿಯುವ ಮೂಲಕ ತೂಕ ಇಳಿಸುವ ಜೊತೆಗೇ ಆರೋಗ್ಯವನ್ನೂ ವೃದ್ಧಿಸಿಕೊಳ್ಳಬಹುದು.
ಲಿಂಬೆಯ ನೀರು
ಲಿಂಬೆನೀರು - ಇದು ಶರಬತ್ತೇ, ಔಷಧಿಯೇ?
ಅನಾನಸ್ ಹಣ್ಣಿನ ರಸ
ಅನಾನಸ್ ಹಣ್ಣಿನಲ್ಲಿರುವ ಬ್ರೋಮೆಲೈನ್ ಎಂಬ ಕಿಣ್ವ ಜೀರ್ಣಕ್ರಿಯೆಗೆ ಪೂರಕವಾಗಿದ್ದು ಈ ಕಾರ್ಯಕ್ಕಾಗಿ ಹೆಚ್ಚಿನ ಕೊಬ್ಬನ್ನು ಬಳಸಿಕೊಳ್ಳುತ್ತದೆ. ಇದೇ ಕೊಬ್ಬಿನ ಕರಗುವಿಕೆಗೆ ಕಾರಣವಾಗುವುದರಿಂದ ಸೊಂಟದ ಸುತ್ತಳತೆ ಕರಗಿಸಲು ಸಮರ್ಥವಾಗಿದೆ.
ಪಾಲಕ್ ಸೊಪ್ಪು ಮತ್ತು ಲಿಂಬೆ ಜ್ಯೂಸ್
ಈ ರಸದಲ್ಲಿ ದಪ್ಪನೆಯ ಪಾಲಕ್ ಸೊಪ್ಪು ಮತ್ತು ಲಿಂಬೆಯನ್ನು ಪ್ರಮುಖವಾಗಿ ಬಳಸಲಾಗಿದೆ. ಒಂದು ಪ್ರಮಾಣಕ್ಕೆ ನಾಲ್ಕು ಪಾಲಕ್ ಸೊಪ್ಪು ಮತ್ತು ಒಂದು ಲಿಂಬೆಹಣ್ಣಿನ ರಸವನ್ನು ಸೇರಿಸಿ. ಕೊಂಚ ನೀರು ಸೇರಿಸಿ ನಿಮಗೆ ಅಗತ್ಯವಿದ್ದಷ್ಟು ಗಾಢವಾಗಿಸಿಕೊಳ್ಳಿ. ರುಚಿಯಲ್ಲಿ ಹುಳಿ,ಒಗರು ಇರುವ ಈ ಜ್ಯೂಸ್ ಕೊಬ್ಬು ಕರಗಿಸಲು ಅತ್ಯುತ್ತಮವಾಗಿದೆ. ಆದರೆ ಕ್ರೀಡಾಪಟುಗಳಿಗೆ ಇದು ಸೂಕ್ತವಲ್ಲ, ಏಕೆಂದರೆ ಇದರಲ್ಲಿ ತಕ್ಷಣವೇ ರಕ್ತಕ್ಕೆ ಬಿಡುಗಡೆಯಾಗುವಂತಹ ಪೋಷಕಾಂಶಗಳಿಲ್ಲ. ಆದ್ದರಿಂದ ಕೇವಲ ಸ್ಥೂಲಕಾಯ ಕರಗಿಸಲು ರಾತ್ರಿ ಮಲಗುವ ಮುನ್ನ ಸೇವಿಸುವುದು ಉತ್ತಮ. ಲಿಂಬೆ ಹಣ್ಣು ಸಿಗದಿದ್ದರೆ ಸಿದ್ಧರೂಪದಲ್ಲಿ ದೊರಕುವ ಲಿಂಬೆಯ ಗಾಢರಸವನ್ನೂ ಬಳಸಬಹುದು.


ಅಭಿಷೇಕ್ ದ್ವಿಶತಕದ ಸೊಬಗು
ಕ್ಯಾಪ್ಟನ್ ಕೆ.ತಿಮ್ಮಪ್ಪಯ್ಯ ಸ್ಮಾರಕ ಕ್ರಿಕೆಟ್ ಟೂರ್ನಿ: ಸೆಮಿಫೈನಲ್ ಪ್ರವೇಶಿಸಿದ ಕೆಎಸ್‌ಸಿಎ ಇಲೆವನ್
ಅಭಿಷೇಕ್ ದ್ವಿಶತಕದ ಸೊಬಗು
ಪ್ರಜಾವಾಣಿ ವಾರ್ತೆ
Published:
26 ಜುಲೈ 2019, 01:19  IST
Updated:
26 ಜುಲೈ 2019, 01:19  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಮೂರನೇ ದಿನ ಶತಕ ಸಿಡಿಸಿ ಗಮನ ಸೆಳೆದಿದ್ದ ಅಭಿಷೇಕ್ ರೆಡ್ಡಿ, ಅಂತಿಮ ದಿನವಾದ ಗುರುವಾರವೂ ಕಲಾತ್ಮಕ ಆಟದ ಮೂಲಕ ಅಭಿಮಾನಿಗಳ ಮನಗೆದ್ದರು.
ಅಭಿಷೇಕ್ (219; 330ಎ, 27ಬೌಂ, 2ಸಿ) ಅವರ ದ್ವಿಶತಕದ ಬಲದಿಂದ ಕೆಎಸ್‌ಸಿಎ ಇಲೆವನ್ ತಂಡ ಕ್ಯಾಪ್ಟನ್ ಕೆ.ತಿಮ್ಮಪ್ಪಯ್ಯ ಸ್ಮಾರಕ ಕ್ರಿಕೆಟ್ ಟೂರ್ನಿಯ ಬಂಗಾಳ ಕ್ರಿಕೆಟ್ ಸಂಸ್ಥೆ ಎದುರಿನ ಪಂದ್ಯದಲ್ಲಿ ಡ್ರಾ ಮಾಡಿಕೊಂಡು ಸೆಮಿಫೈನಲ್ ಪ್ರವೇಶಿಸಿದೆ.
ಬೆಂಗಳೂರಿನ ಹೊರವಲಯದಲ್ಲಿರುವ ಆಲೂರಿನ ಎರಡನೇ ಮೈದಾನ ದಲ್ಲಿ ಜುಲೈ 28ರಿಂದ 31ರವರೆಗೆ ನಡೆಯುವ ಸೆಮಿಫೈನಲ್ ಪಂದ್ಯದಲ್ಲಿ ತಂಡವು ಆಂಧ್ರ ಕ್ರಿಕೆಟ್ ಸಂಸ್ಥೆ ವಿರುದ್ಧ ಸೆಣಸಲಿದೆ.
ಆಲೂರಿನ ಮೊದಲ ಮೈದಾನದಲ್ಲಿ ನಡೆಯುವ ನಾಲ್ಕರ ಘಟ್ಟದ ಮತ್ತೊಂದು ಪೈಪೋಟಿಯಲ್ಲಿ ಬಾಂಗ್ಲಾದೇಶ ಕ್ರಿಕೆಟ್ ಮಂಡಳಿ ಇಲೆವನ್ ಮತ್ತು ಛತ್ತೀಸಗಡ ರಾಜ್ಯ ಕ್ರಿಕೆಟ್ ಸಂಘ ಮುಖಾಮುಖಿಯಾಗಲಿವೆ.
ಆರ್‌ಎಸ್‌ಐ ಮೈದಾನದಲ್ಲಿ 7 ವಿಕೆಟ್‌ಗೆ 339ರನ್‌ಗಳಿಂದ ಗುರು ವಾರ ಎರಡನೇ ಇನಿಂಗ್ಸ್‌ನ ಆಟ ಮುಂದು ವರಿಸಿದ ಕೆಎಸ್‌ಸಿಎ ಇಲೆವನ್ 118 ಓವರ್‌ಗಳಲ್ಲಿ 478ರನ್ ಗಳಿಸಿತು.
ದ್ವಿತೀಯ ಇನಿಂಗ್ಸ್ ಆರಂಭಿಸಿದ ಬಂಗಾಳ ತಂಡ 26 ಓವರ್‌ಗಳಲ್ಲಿ 4 ವಿಕೆಟ್‌ಗೆ 82ರನ್ ಗಳಿಸಿದ್ದ ವೇಳೆ ಉಭಯ ತಂಡಗಳ ನಾಯಕರು ಡ್ರಾ ಮಾಡಿಕೊಳ್ಳಲು ಸಮ್ಮತಿಸಿದರು.
ಬಿಜಿಎಸ್ ಮೈದಾನದಲ್ಲಿ ನಡೆದ ಪಂದ್ಯದಲ್ಲಿ ಹಿಮಾಚಲ ಪ್ರದೇಶ ಸಂಸ್ಥೆ 215ರನ್‌ಗಳಿಂದ ಕೇರಳ ಸಂಸ್ಥೆ ಎದುರೂ, ಜಸ್ಟ್ ಕ್ರಿಕೆಟ್ ಮೈದಾನದಲ್ಲಿ ನಡೆದ ಪಂದ್ಯದಲ್ಲಿ ಛತ್ತೀಸಗಡ ರಾಜ್ಯ ಸಂಘ, ಇನಿಂಗ್ಸ್ ಮತ್ತು 47ರನ್‌ಗಳಿಂದ ಟೀಮ್ ರಾಜಸ್ಥಾನ ವಿರುದ್ಧವೂ, ಮೈಸೂರಿನಲ್ಲಿ ನಡೆದ ಪಂದ್ಯದಲ್ಲಿ ಆಂಧ್ರ ಸಂಸ್ಥೆ 5 ವಿಕೆಟ್‌ಗಳಿಂದ ಮಧ್ಯಪ್ರದೇಶ ಸಂಸ್ಥೆ ಎದುರೂ ಗೆದ್ದವು.
ಸಂಕ್ಷಿಪ್ತ ಸ್ಕೋರ್: ಕೆಎಸ್‌ಸಿಎ ಇಲೆವನ್: 117.3 ಓವರ್‌ಗಳಲ್ಲಿ 375 ಮತ್ತು 118 ಓವರ್‌ಗಳಲ್ಲಿ 478 (ಅಭಿಷೇಕ್ ರೆಡ್ಡಿ 219, ಜೆ.ಸುಚಿತ್ 59, ಶ್ರೇಯಸ್ ಗೋಪಾಲ್ ಔಟಾಗದೆ 46; ದುರ್ಗೇಶ್ ದುಬೆ 56ಕ್ಕೆ3, ಮಿತಿಲೇಶ್ ದಾಸ್ 118ಕ್ಕೆ3); ಬಂಗಾಳ ಕ್ರಿಕೆಟ್ ಸಂಸ್ಥೆ: 60 ಓವರ್‌ಗಳಲ್ಲಿ 235 ಮತ್ತು 26 ಓವರ್‌ಗಳಲ್ಲಿ 4 ವಿಕೆಟ್‌ಗೆ 82 (ಡೇವಿಡ್ ಮಥಿಯಾಸ್ 17ಕ್ಕೆ2). ಫಲಿತಾಂಶ: ಡ್ರಾ.
ಕಿಣಿ ಸ್ಪೋರ್ಟ್ಸ್ ಅರೇನಾ: ಮುಂಬೈ ಕ್ರಿಕೆಟ್ ಸಂಸ್ಥೆ: 112 ಓವರ್‌ಗಳಲ್ಲಿ 9 ವಿಕೆಟ್‌ಗೆ 418 ಡಿಕ್ಲೇರ್ಡ್ ಮತ್ತು 49 ಓವರ್‌ಗಳಲ್ಲಿ 7 ವಿಕೆಟ್‌ಗೆ 113 (ಕುಶಾಲ್ ಮಹೇಶ್ ವಧ್ವಾನಿ 35ಕ್ಕೆ4, ಆದಿತ್ಯ  ಗೋಯಲ್ 35ಕ್ಕೆ2); ಕೆಎಸ್‌ಸಿಎ ಕೋಲ್ಟ್ಸ್: 105.2 ಓವರ್ ಗಳಲ್ಲಿ 302 (ಕಿಶನ್ ಎಸ್.ಬೆಡಾರೆ 34, ಎಸ್.ಎಸ್.ಸುಜಯ್ 32; ಶಶಾಂಕ್ ಅಟ್ಟಾರ್ಡೆ 82ಕ್ಕೆ3, ಶ್ರೇಯಸ್ ಗುರವ್ 67ಕ್ಕೆ3). ಫಲಿತಾಂಶ: ಡ್ರಾ.
ಬಿಜಿಎಸ್ ಮೈದಾನ: ಹಿಮಾಚಲ ಪ್ರದೇಶ ಸಂಸ್ಥೆ: 72.3 ಓವರ್‌ಗಳಲ್ಲಿ 208 ಮತ್ತು 81 ಓವರ್‌ಗಳಲ್ಲಿ 8 ವಿಕೆಟ್‌ಗೆ 237 ಡಿಕ್ಲೇರ್ಡ್ (ಪ್ರಿಯಾಂಶು ಖಂಡಾರಿ 118; ಸಿಜೊಮನ್ ಜೋಸೆಫ್ 58ಕ್ಕೆ4, ಕೆ.ಸಿ.ಅಕ್ಷಯ್ 56ಕ್ಕೆ3); ಕೇರಳ ಸಂಸ್ಥೆ: 47.3 ಓವರ್‌ಗಳಲ್ಲಿ 145 ಮತ್ತು 22.5 ಓವರ್‌ಗಳಲ್ಲಿ 86 (ಕನ್ವರ್ ಅಭಿನಯ್ 30ಕ್ಕೆ5, ವಿಪಿನ್ ಶರ್ಮಾ 18ಕ್ಕೆ2, ಮಯಂಕ್ ದಾಗರ್ 8ಕ್ಕೆ2). ಫಲಿತಾಂಶ: ಹಿಮಾಚಲ ಪ್ರದೇಶ ಸಂಸ್ಥೆಗೆ 215ರನ್ ಗೆಲುವು.
ಜಸ್ಟ್ ಕ್ರಿಕೆಟ್ ಮೈದಾನ: ಟೀಮ್ ರಾಜಸ್ಥಾನ: 91.4 ಓವರ್‌ಗಳಲ್ಲಿ 246 ಮತ್ತು 42.4 ಓವರ್‌ಗಳಲ್ಲಿ 88 (ವೀರಪ್ರತಾಪ್ ಸಿಂಗ್ 28ಕ್ಕೆ4, ಪುನೀತ್ ದತೇ 16ಕ್ಕೆ3); ಛತ್ತೀಸಗಡ ರಾಜ್ಯ ಕ್ರಿಕೆಟ್ ಸಂಘ: 137.4 ಓವರ್‌ಗಳಲ್ಲಿ 381. ಫಲಿತಾಂಶ: ಛತ್ತೀಸಗಡ ತಂಡಕ್ಕೆ ಇನಿಂಗ್ಸ್ ಮತ್ತು 47ರನ್ ಗೆಲುವು.
ಆಲೂರು ಮೈದಾನ–3: ಡಿ.ವೈ.ಪಾಟೀಲ ಅಕಾಡೆಮಿ: 155 ಓವರ್‌ಗಳಲ್ಲಿ 7 ವಿಕೆಟ್‌ಗೆ 704 ಡಿಕ್ಲೇರ್ಡ್ ಮತ್ತು 60 ಓವರ್‌ಗಳಲ್ಲಿ 5 ವಿಕೆಟ್‌ಗೆ 229 (ಸರ್ಫರಾಜ್ ಖಾನ್ ಔಟಾಗದೆ 100; ಪಾರ್ಥ ರೆಖಾಡೆ 75ಕ್ಕೆ3); ವಿದರ್ಭ ಸಂಸ್ಥೆ: 104.4 ಓವರ್‌ಗಳಲ್ಲಿ 385. ಫಲಿತಾಂಶ: ಡ್ರಾ.
ಮೈಸೂರಿನಲ್ಲಿ ನಡೆದ ಪಂದ್ಯಗಳು: ಜಾರ್ಖಂಡ್ ರಾಜ್ಯ ಕ್ರಿಕೆಟ್ ಸಂಸ್ಥೆ: 41.5 ಓವರ್‌ಗಳಲ್ಲಿ 141 ಮತ್ತು 102 ಓವರ್‌ಗಳಲ್ಲಿ 9 ವಿಕೆಟ್‌ಗೆ 366 ಡಿಕ್ಲೇರ್ಡ್ (ಉತ್ಕರ್ಷ್ ಸಿಂಗ್ 119, ಸುಪ್ರಿಯೊ ಚಕ್ರವರ್ತಿ 52, ಸೌರಭ್ ತಿವಾರಿ 73; ಭವೇಶ್ ಗುಲೇಚಾ 42ಕ್ಕೆ3, ರಿತೇಶ್ ಭಟ್ಕಳ 82ಕ್ಕೆ2); ಕೆಎಸ್‌ಸಿಎ ಅಧ್ಯಕ್ಷರ ಇಲೆವನ್: 77.1 ಓವರ್‌ಗಳಲ್ಲಿ 261 ಮತ್ತು 4 ಓವರ್‌ಗಳಲ್ಲಿ ವಿಕೆಟ್ ನಷ್ಟವಿಲ್ಲದೆ 10. ಫಲಿತಾಂಶ: ಡ್ರಾ.
ಎಸ್‌ಜೆಸಿಇ ಮೈದಾನ: ಮಧ್ಯಪ್ರದೇಶ ಸಂಸ್ಥೆ: 89.4 ಓವರ್‌ಗಳಲ್ಲಿ 219 ಮತ್ತು 81 ಓವರ್‌ಗಳಲ್ಲಿ 164 (ಶೋಯಬ್ ಮೊಹಮ್ಮದ್ ಖಾನ್ 29ಕ್ಕೆ5); ಆಂಧ್ರ ಸಂಸ್ಥೆ: 75.5 ಓವರ್‌ಗಳಲ್ಲಿ 239 ಮತ್ತು 20.4 ಓವರ್‌ಗಳಲ್ಲಿ 5 ವಿಕೆಟ್‌ಗೆ 150. ಫಲಿತಾಂಶ: ಆಂಧ್ರ ಸಂಸ್ಥೆಗೆ 5 ವಿಕೆಟ್ ಗೆಲುವು.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ದಾದಾ ಈಸ್ ಬ್ಯಾಕ್‌ನಲ್ಲಿ ಬೆಂಗಳೂರಿನ ನೆಟಿವಿಟಿ
ದಾದಾ ಈಸ್ ಬ್ಯಾಕ್ ಪಕ್ಕಾ ಲವ್, ಫ್ಯಾಮಿಲಿ ಸೆಂಟಿಮೆಂಟ್ ಹಾಗೂ ಗ್ಯಾಂಗ್‌ವಾರ್ ಕಥೆಯನ್ನೊಳಗೊಂಡಿದ್ದು ಪ್ರೇಕ್ಷಕರಿಗೆ ಇಷ್ಟವಾಗುತ್ತದೆ ಎಂದು ನಿರ್ದೇಶಕ ಸಂತೋಷ್ ಹೇಳಿದ್ದಾರೆ.
| Updated:
Jul 21, 2017, 05:00AM IST
ದಾದಾ ಈಸ್ ಬ್ಯಾಕ್ ಪಕ್ಕಾ ಲವ್, ಫ್ಯಾಮಿಲಿ ಸೆಂಟಿಮೆಂಟ್ ಹಾಗೂ ಗ್ಯಾಂಗ್‌ವಾರ್ ಕಥೆಯನ್ನೊಳಗೊಂಡಿದ್ದು ಪ್ರೇಕ್ಷಕರಿಗೆ ಇಷ್ಟವಾಗುತ್ತದೆ ಎಂದು ನಿರ್ದೇಶಕ ಸಂತೋಷ್ ಹೇಳಿದ್ದಾರೆ.
ನಂದಿನಿ ಕೆ.ಎಲ್
ಬೊಂಬೆಗಳ ಲವ್ ನಂತರ ಈ ದಾದಾ ಈಸ್ ಬ್ಯಾಕ್ ಚಿತ್ರ ನನಗೆ ಒಳ್ಳೆಯ ಬ್ರೇಕ್ ನೀಡಲಿದೆ ಎಂದು ನಿರ್ದೇಶಕ ಸಂತೋಷ್ ವಿಶ್ವಾಸ ವ್ಯಕ್ತಪಡಿದ್ದಾರೆ.
ಚಿತ್ರದ ಬಗ್ಗೆ ಅವರು ಲವಲವಿಕೆ ಜತೆ ಮಾತನಾಡಿದ್ದು, ಗೊಂಬೆಗಳ ಲವ್ ಚಿತ್ರದ ಸ್ಟೋರಿಯಂತೆ ಇದು ಕೂಡ ಹೊಸ ರೀತಿಯ ಕಥೆಯಾಗಿದ್ದು, ಬೆಂಗಳೂರಿನ ನೆಟಿವಿಟಿಯನ್ನು ಪ್ರಧಾನವಾಗಿ ತೋರಿಸಲಾಗಿದೆ ಎಂದಿದ್ದಾರೆ.
ಮೊದಲು ಈ ಚಿತ್ರಕ್ಕೆ ಯಾವ ಹೆಸರು ಇಡಬೇಕು ಎಂಬ ಬಗ್ಗೆ ಚರ್ಚೆ ನಡೆಯಿತು. ಹುಕುಂ ಅಥವಾ ಗ್ಯಾಂಗ್‌ವಾರ್ ಹೆಸರುಗಳು ಪರಿಶೀಲನೆಯಲ್ಲಿದ್ದವು. ಕನ್ನಡದಲ್ಲಿ ಗ್ಯಾಂಗ್‌ವಾರ್‌ಗೆ ಸಂಬಂಧಪಟ್ಟ ಚಿತ್ರಗಳು ಕಡಿಮೆ. ಪತ್ರಿಕೆಯೊಂದರಲ್ಲಿ ಅನಿಲ್‌ಕುಂಬ್ಳೆ ಬಗ್ಗೆ ದಾದಾ ಈಸ್ ಬ್ಯಾಕ್ ಎಂದು ಬರೆದಿದ್ದನ್ನು ನೋಡಿದೆ. ಈ ಹೆಸರು ಸೂಕ್ತವಾಗುತ್ತದೆ ಎಂದೆನಿಸಿ ಅದನ್ನೇ ಇಟ್ಟೆ ಎಂದಿದ್ದಾರೆ ಸಂತೋಷ್.
ಬಹುತೇಕ ಕನ್ನಡ ಚಿತ್ರಗಳು ವಿದೇಶ ಹಾಗೂ ಇತರೆ ರಾಜ್ಯಗಳಲ್ಲಿ ಶೂಟ್ ಆಗುತ್ತಿವೆ. ನಮ್ಮ ಚಿತ್ರವನ್ನು ಬೆಂಗಳೂರಿನ ಕೆ.ಆರ್ ಮಾರುಕಟ್ಟೆ, ಪೋಲೀಸ್ ವಸತಿಗೃಹ, ವಿಲ್ಸನ್ ಗಾರ್ಡನ್ ಸ್ಮಶಾನ ಮುಂತಾದೆಡೆ ಚಿತ್ರಿಸಲಾಗಿದೆ. ಗಿರಿನಗರ ಬಸ್‌ಸ್ಟಾಪ್‌ನಲ್ಲಿ ಒಂದು ರೊಮ್ಯಾಂಟಿಕ್ ಸಾಂಗ್ ಅನ್ನು ಚಿತ್ರಿಸಲಾಗಿದೆ ಎಂದು ಅವರು ಮಾಹಿತಿ ನೀಡಿದ್ದಾರೆ.
ಈ ಸಿನಿಮಾದಲ್ಲಿ ಹುಕುಂ ಎನ್ನುವ ಪದವನ್ನು ವಿಶೇಷವಾಗಿ ಬಳಸಲಾಗಿದೆಯಂತೆ. ಜತೆಗೆ ಫ್ಯಾಮಿಲಿ ಸೆಂಟಿಮೆಂಟ್, ಲವ್ ಅನ್ನು ಸಹ ಒಳಗೊಂಡಿದೆ. ಸಿನಿಮಾ ನೋಡಿದ ಪ್ರೇಕ್ಷಕರು 'ಪಕ್ಕಾ ಪೈಸಾ ವಸೂಲ್, ಹುಕುಂ..' ಎಂದು ಹೇಳುವುದರಲ್ಲಿ ಅನುಮಾನವೇ ಇಲ್ಲ ಎಂದು ಸಂತೋಷ್ ಆತ್ಮವಿಶ್ವಾಸ ವ್ಯಕ್ತಪಡಿಸಿದ್ದಾರೆ.
ಶ್ರವ್ಯ ಹಾಗೂ ಅರುಣ್ ಕಾಂಬಿನೇಷನ್ ಚಿತ್ರದಲ್ಲಿದ್ದು, ಡಾ. ಆರ್ ಶಂಕರ್, ಅಜಯ್ ರಾಜೇ ಅರಸ್ ನಿರ್ಮಾಣ ಮಾಡಿದ್ದಾರೆ.
ಚಿತ್ರದ ಕತೆ ಬೆಂಗಳೂರಿನಲ್ಲೇ ನಡೆಯುತ್ತದೆ. ನಮ್ಮ ನಗರದ ನೆಟಿವಿಟಿಯನ್ನೇ ಹೆಚ್ಚಾಗಿ ತೋರಿಸುವ ಪ್ರಯತ್ನ ಮಾಡಲಾಗಿದೆ.
-ನಿರ್ದೇಶಕ, ಸಂತೋಷ್


ಮೊಣಕಾಲು ನೋವಿಗೆ ಕಾರಣವೇನು ಗೊತ್ತಾ…?
  23-09-2018 6:04AM IST    /     No Comments    /     Posted In: Latest News , Health
ದಿನನಿತ್ಯದ ಜೀವನದಲ್ಲಿ ಅನೇಕ ಆರೋಗ್ಯ ಸಮಸ್ಯೆ ಎಲ್ಲರನ್ನು ಕಾಡುತ್ತದೆ. ಕಾಲು ನೋವು, ಸೊಂಟ ನೋವು, ಮಧುಮೇಹ ಎಲ್ಲವೂ ಸಾಮಾನ್ಯ ಎನ್ನುವಂತಾಗಿದೆ. ಸಣ್ಣ ಸಣ್ಣ ಮನೆ ಟಿಪ್ಸ್ ಅನೇಕ ರೋಗಗಳನ್ನು ನಿಯಂತ್ರಿಸಲು ಸಹಾಯವಾಗುತ್ತದೆ.
ನೀರು ಎಲ್ಲ ರೋಗಕ್ಕೂ ಮದ್ದು. ಹೆಚ್ಚು ನೀರು ಕುಡಿಯುವ ಮೂಲಕ, ದೇಹದಿಂದ ವಿಷಕಾರಿ ಅಂಶಗಳನ್ನು ಹೊರಹಾಕಬಹುದು.ಆದರೆ ಕೆಲವರು ಫ್ರಿಜ್ ನೀರನ್ನು ಕುಡಿಯುತ್ತಾರೆ. ಇದು ನಿಮಗೆ ಪ್ರಯೋಜನದ ಬದಲು ಹಾನಿ ಮಾಡಬಹುದು. ಹೆಚ್ಚು ತಣ್ಣಗಿನ ನೀರು ಕರುಳನ್ನು ಒಣಗಿಸುತ್ತದೆ. ಹಾಗಾಗಿ ತಣ್ಣೀರಿನ ಬದಲಾಗಿ, ಸ್ವಲ್ಪ ಬೆಚ್ಚಗಿನ ನೀರನ್ನು ಕುಡಿಯಿರಿ.
ಮೊಣಕಾಲು ನೋವು ಇತ್ತೀಚಿನ ದಿನಗಳಲ್ಲಿ ಎಲ್ಲರನ್ನೂ ಕಾಡುವ ಸಾಮಾನ್ಯ ಸಮಸ್ಯೆ. ನಮ್ಮ ಶರೀರದ ಹೆಚ್ಚಿನ ಭಾರ ಮೊಣಕಾಲಿನ ಮೇಲೆ ಬೀಳುತ್ತೆ. ಈ ಸಮಸ್ಯೆ ಹೆಚ್ಚು ಭಾರ ಮತ್ತು ಬೊಜ್ಜಿನ ಶರೀರದವರಲ್ಲಿ ಹೆಚ್ಚು. ಮೊಣಕಾಲಿನ ಗಂಟಿಗೆ ಬೀಳುವ ಭಾರ ತೀವ್ರ ನೋವಿಗೆ ಕಾರಣವಾಗುತ್ತದೆ. ಮೊಣಕಾಲಿನ ನೋವಿರುವವರು ನೀರನ್ನು ಯಾವಾಗಲೂ ಕುಳಿತು ಕುಡಿಯಿರಿ. ನಿಂತು ನೀರು ಕುಡಿಯುವುದರಿಂದ ಮೊಣಕಾಲಿನ ಸಮಸ್ಯೆ ಮತ್ತಷ್ಟು ಕಾಡುತ್ತದೆ.
ಕಹಿ ಬೇವಿನ ರುಚಿ ಕಹಿಯಾಗುತ್ತದೆ. ಆದರೆ ಇದು ಆರೋಗ್ಯಕ್ಕೆ ಬಹಳ ಪ್ರಯೋಜನಕಾರಿ. ಬೇವಿನ ಎಲೆಗಳನ್ನು ತಿನ್ನುವ ಮೂಲಕ ರಕ್ತವನ್ನು ಸ್ವಚ್ಛಗೊಳಿಸಿಕೊಳ್ಳಿ. ಬೇವಿನ ಎಲೆ ಮಧುಮೇಹವನ್ನು ಸಹ ನಿಯಂತ್ರಣದಲ್ಲಿರಿಸುತ್ತದೆ.
ತುಳಸಿ ಉತ್ತಮ ಔಷಧ ಗುಣಗಳಿಂದ ತುಂಬಿದೆ. ಅದರ ಸುಗಂಧ ಮನೆಯಲ್ಲಿ ಶುದ್ಧತೆಯನ್ನು ಹೆಚ್ಚಿಸುತ್ತದೆ. ಖಾಲಿ ಹೊಟ್ಟೆಯಲ್ಲಿ ತುಳಸಿ ತಿಂದ್ರೆ ಮಲೇರಿಯಾ ಕಾಡುವುದಿಲ್ಲ. ಆರೋಗ್ಯ ವೃದ್ಧಿಯಾಗುತ್ತದೆ.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಅರವಿಂದ್ ಹೊಸ ಕೂಟ ದಾಖಲೆ: ರಾಜ್ಯ ಸೀನಿಯರ್ ಈಜು ಸ್ಪರ್ಧೆ
ಉದಯೋನ್ಮುಖ ಈಜುಗಾರ ಬಸವನಗುಡಿ ಕೇಂದ್ರದ ಎಂ. ಅರವಿಂದ್ ಅವರು ರಾಜ್ಯ ಸೀನಿಯರ್ ಈಜು  ಚಾಂಪಿಯನ್‌ಷಿಪ್‌ನ ಎರಡನೇ ದಿನ ಹೊಸ ಕೂಟ ದಾಖಲೆ ಬರೆದು ಗಮನ ಸೆಳೆದಿದ್ದಾರೆ.
ವಿಕ ಸುದ್ದಿಲೋಕ | Updated:
Sep 5, 2012, 04:18AM IST
ಬೆಂಗಳೂರು: ಉದಯೋನ್ಮುಖ ಈಜುಗಾರ ಬಸವನಗುಡಿ ಕೇಂದ್ರದ ಎಂ. ಅರವಿಂದ್ ಅವರು ರಾಜ್ಯ ಸೀನಿಯರ್ ಈಜು ಚಾಂಪಿಯನ್‌ಷಿಪ್‌ನ ಎರಡನೇ ದಿನ ಹೊಸ ಕೂಟ ದಾಖಲೆ ಬರೆದು ಗಮನ ಸೆಳೆದಿದ್ದಾರೆ.
ಕರ್ನಾಟಕ ಈಜು ಸಂಸ್ಥೆ ಆಶ್ರಯದಲ್ಲಿ ಬಸವನಗುಡಿ ಈಜು ಕೇಂದ್ರದಲ್ಲಿ ನಡೆಯುತ್ತಿರುವ ಕೂಟದ ಎರಡನೇ ದಿನವಾದ ಮಂಗಳವಾರ ಅರವಿಂದ್ ಅವರು ಪುರುಷರ 200 ಮೀಟರ್ ಬ್ರೆಸ್ಟ್ ಸ್ಟ್ರೋಕ್ ಸ್ಪರ್ಧೆಯಲ್ಲಿ ಹೊಸ ದಾಖಲೆ ನಿರ್ಮಿಸಿದರು. ಅವರು 02:31.82 ಸೆಕೆಂಡುಗಳಲ್ಲಿ ಗುರಿ ಕ್ರಮಿಸುವುದರೊಂದಿಗೆ 2000ನೇ ಸಾಲಿನಲ್ಲಿ ಕೆಸಿಆರ್‌ನ ಬಿ. ವಿನಯ್ (2:32.85ಸೆ.) ಸ್ಥಾಪಿಸಿದ್ದ ದಾಖಲೆಯನ್ನು ಅಳಿಸಿ ಹಾಕಿದರು.
ಈ ಮಧ್ಯೆ ಲಂಡನ್ ಒಲಿಂಪಿಕ್ಸ್‌ನಲ್ಲಿ ಭಾರತ ತಂಡ ಪ್ರತಿನಿಧಿಸಿದ್ದ ಏಕೈಕ ಈಜು ಸ್ಪರ್ಧಿ ಎ.ಪಿ. ಗಗನ್ ಪುರುಷರ 1500ಮೀ. ಫ್ರೀಸ್ಟೈಲ್ ಸ್ಪರ್ಧೆಯಲ್ಲಿ ಚಿನ್ನದ ಪದಕ ಜಯಿಸಿದರು. ಬಸವನಗುಡಿ ಈಜು ಕೇಂದ್ರದ ಗಗನ್ 16:29.35 ಸೆ.ಗಳಲ್ಲು ಗುರಿ ಕ್ರಮಿಸಿ ಮೊದಲಿಗರಾದರು.
ಉಳಿದಂತೆ ಪುರುಷರ ವಿಭಾಗದಲ್ಲಿ ರಕ್ಷಿತ್ ಶೆಟ್ಟಿ ಹಾಗೂ ಮಹಿಳೆಯರ ವಿಭಾಗದಲ್ಲಿ ಪೂಜಾ ಆಳ್ವಾ ಮತ್ತು ಡಿ.ಎ. ಚಾರುಹಂಶಿಣಿ ಅವರು ತಲಾ ಎರಡು ಸ್ಪರ್ಧೆಗಳಲ್ಲಿ ಚಿನ್ನದ ಪದಕ ಗೆದ್ದುಕೊಂಡು ಕೂಟದಲ್ಲಿ ಗಮನ ಸೆಳೆದರು. ಈ ಮೂವರೂ ಸ್ಪರ್ಧಿಗಳು ಬಿಎಸಿ ಕೇಂದ್ರದವರೇ ಆಗಿದ್ದು ಮತ್ತೊಂದು ವಿಶೇಷ.
ರಕ್ಷಿತ್ ಶೆಟ್ಟಿ 50ಮೀ. ಫ್ರೀಸ್ಟೈಲ್ (00:25.90ಸೆ.) ಮತ್ತು 100ಮೀ. ಬಟರ್‌ಫ್ಲೈ (00:58.82ಸೆ.) ಸ್ಪರ್ಧೆಗಳಲ್ಲಿ ಮೊದಲಿಗರಾಗಿ ಗುರಿ ತಲುಪಿದರು. ಅದೇ ರೀತಿ ಪೂಜಾ ಆಳ್ವಾ 200ಮೀ. ವೈಯಕ್ತಿಕ ಮೆಡ್ಲೆ (0239.73ಸೆ.) ಮತ್ತು 100ಮೀ. ಬಟರ್‌ಫ್ಲೈ (01:05.83ಸೆ.) ಸ್ಪರ್ಧೆಗಳಲ್ಲಿ ಈ ಸಾಧನೆ ಮಾಡಿದರು. ಅದೇ ರೀತಿ ಚಾರುಹಂಶಿಣಿ 200ಮೀ. ಬ್ರೆಸ್ಟ್ ಸ್ಟ್ರೋಕ್ (03:05.72ಸೆ.) ಮತ್ತು 50ಮೀ. ಬ್ರೆಸ್ಟ್ ಸ್ಟ್ರೋಕ್‌ಗಳಲ್ಲಿ (00:38.42ಸೆ.) ಚಿನ್ನದ ಪದಕಗಳನ್ನು ತಮ್ಮದಾಗಿಸಿಕೊಂಡರು.
ಎರಡನೇ ದಿನದ ಫಲಿತಾಂಶ: (ಚಿನ್ನ ಗೆದ್ದವರು ಮಾತ್ರ)
ಪುರುಷರ ವಿಭಾಗ
1500ಮೀ. ಫ್ರೀಸ್ಟೈಲ್-ಎ.ಪಿ. ಗಗನ್, ಬಿಎಸಿ-16:29.35ಸೆ., 200ಮೀ. ಬ್ರೆಸ್ಟ್ ಸ್ಟ್ರೋಕ್-ಎಂ. ಅರವಿಂದ್,ಬಿಎಸಿ-02:31.82ಸೆ., 100ಮೀ. ಬ್ಯಾಕ್ ಸ್ಟ್ರೋಕ್-ರೋಹಿತ್ ಹವಾಲ್ದಾರ್,ಡಾಲ್ಫಿನ್ ಕೇಂದ್ರ-01:01.22ಸೆ., 50ಮೀ. ಫ್ರೀಸ್ಟೈಲ್- ರಕ್ಷಿತ್ ಶೆಟ್ಟಿ, ಬಿಎಸಿ-00:25.90ಸೆ., 200ಮೀ. ವೈಯಕ್ತಿಕ ಮೆಡ್ಲೆ-ಏರಾನ್ ಡಿಸೋಜಾ,ಬಿಎಸಿ-02:11.02ಸೆ., 50ಮೀ. ಬ್ರೆಸ್ಟ್ ಸ್ಟ್ರೋಕ್-ಎಸ್.ಪಿ. ಲಿಕಿತ್, ಬಿಎಸಿ-00:32.24ಸೆ., 100ಮೀ. ಬಟರ್‌ಫ್ಲೈ-ರಕ್ಷಿತ್ ಶೆಟ್ಟಿ, ಬಿಎಸಿ-00:58.82ಸೆ.
ಮಹಿಳೆಯರ ವಿಭಾಗ
1500ಮೀ. ಫ್ರೀಸ್ಟೈಲ್-ಸೌರಭಿ ತಿಪ್ರೆ, ಬಿಎಸಿ-18:12.97ಸೆ., 200ಮೀ. ಬ್ರೆಸ್ಟ್ ಸ್ಟ್ರೋಕ್- ಚಾರುಹಂಶಿಣಿ, ಬಿಎಸಿ-03:05.72ಸೆ., 100ಮೀ. ಬ್ಯಾಕ್ ಸ್ಟ್ರೋಕ್-ದಾಮಿನಿ ಗೌಡ, ಬಿಎಸಿ-01:11.71ಸೆ., 50ಮೀ. ಫ್ರೀಸ್ಟೈಲ್- ಟಿ. ಸ್ನೇಹಾ, ಬಿಎಸಿ-00:28.36ಸೆ., 200ಮೀ. ವೈಯಕ್ತಿಕ ಮೆಡ್ಲೆ- ಪೂಜಾ ಆಳ್ವಾ, ಬಿಎಸಿ-02:39.73ಸೆ., 50ಮೀ. ಬ್ರೆಸ್ಟ್ ಸ್ಟ್ರೋಕ್- ಚಾರುಹಂಶಿಣಿ, ಬಿಎಸಿ-00:38.42ಸೆ., 100ಮೀ. ಬಟರ್ ಫ್ಲೈ- ಪೂಜಾ ಆಳ್ವಾ, ಬಿಎಸಿ-01:05.83ಸೆ.


ಸಿಕ್ಕಾಪಟ್ಟೆ ತಲೆನೋವಿದೆಯೇ? ಹಾಗಾದರೆ ಇಲ್ಲಿದೆ ನೋಡಿ ಸರಳ ಪರಿಹಾರ...
Wellness
|
Updated: Thursday, December 14, 2017, 10:47 [IST]
ತಲೆನೋವು ಆವರಿಸಿದಾಗ ನಮ್ಮ ಯೋಚನಾ ಶಕ್ತಿ ಕುಂದುತ್ತದೆ ಹಾಗೂ ನಾವು ಮಾಡುವ ಕೆಲಸದಲ್ಲಿ ಗಮನವಿಡಲು ಸಾಧ್ಯವಾಗದ ಕಾರಣ ಆ ಸಮಯದಲ್ಲಿ ಮುಗಿಸಿಕೊಡಬೇಕಾದ ಮುಖ್ಯ ಕೆಲಸಗಳಿಗೆ ಅಥವಾ ಪೂರ್ಣ ಗಮನ ನೀಡಲೇಬೇಕಾದ ಕೆಲಸಗಳಲ್ಲಿ ಏಕಾಗ್ರತೆ ಸಾಧ್ಯವಾಗದೇ ಹೋಗುತ್ತದೆ. ತಲೆನೋವು ಅಂದರೆ ಸರಿಸುಮಾರು ಕಣ್ಣುಗಳ ಹಿಂದೆ ಅಥವಾ ಮೆದುಳಿನ ಎಡ ಅಥವಾ ಬಲಭಾಗದಲ್ಲಿ ಅಥವಾ ಕುತ್ತಿಗೆಯ ಭಾಗದಲ್ಲಿ ಅತೀವ ನೋವಾಗುವುದು ಹಾಗೂ ತಲೆ ಎತ್ತಲಾಗದೇ ಇರುವುದು, ಕಣ್ಣು ತೆರೆಯಲು ಅಸಾಧ್ಯವಾಗುವುದು, ಸುಸ್ತು ಆವರಿಸುವುದು, ವಾಕರಿಕೆ ಬಂದಂತಾಗುವುದು ಮೊದಲಾದವು ನಿತ್ಯದ ಚಟುವಟಿಕೆಗಳಿಗೆ ಬಾಧೆಯುಂಟುಮಾಡುತ್ತವೆ.
ತಲೆನೋವಿಗೆ ಏನು ಕಾರಣ ಎಂಬ ಪ್ರಶ್ನೆಗೆ ಇದುವರೆಗೆ ಸೂಕ್ತವಾದ ಉತ್ತರ ದೊರಕಿಲ್ಲ. ಏಕೆಂದರೆ ತಲೆನೋವುಗಳಲ್ಲಿ ಹಲವು ವಿಧಗಳಿವೆ. ಕೆಲವು ವಾತಾವರಣದ ಏರುಪೇರಿನ ಮೂಲಕ ಎದುರಾಗದೆ ಕೆಲವು ಕುಹರ (ಅಥವಾ ಸೈನಸ್) ನಲ್ಲಿ ಸೋಂಕು ಉಂಟಾಗುವ ಮೂಲಕ ಎದುರಾಗುತ್ತದೆ. ಕೆಲವೊಮ್ಮೆ ಬೆಚ್ಚಗಿನ ಕೋಣೆಯಿಂದ ನೇರವಾಗಿ ಅತಿಶೀತಲವಿರುವ ಹೊರಾಂಗಣಕ್ಕೆ ಅಥವಾ ಸ್ಥಳಕ್ಕೆ ಕಾಲಿಟ್ಟ ತಕ್ಷಣ ನಮ್ಮ ಮೂಗಿನ ಮೂಲಕ ಒಳಬರುವ ಕುಳಿರ್ಗಾಳಿ ಮೆದುಳಿಗೆ ಸಾಗುವ ಒಂದು ವಿಶಿಷ್ಟ ನರ (trigeminal nerve) ಸಂಕುಚಿತಗೊಂಡು ಮೆದುಳಿಗೆ ರಕ್ತಪರಿಚಲನೆ ಕಡಿಮೆಯಾಗುತ್ತದೆ. ಇದು ಥಟ್ಟನೇ ತಲೆನೋವಿಗೆ ಕಾರಣವಾಗುತ್ತದೆ. ಅಲ್ಲದೇ ಚಳಿಗಾಲದಲ್ಲಿ ತಣ್ಣನೆಯ ಗಾಳಿ ಕಿವಿಯ ತಮಟೆಗೆ ಸೋಕಿದಾಗ ಈ ಸೂಕ್ಷ್ಮಭಾಗದಲ್ಲಿಯೂ ನೋವು ಕಂಡುಬರುತ್ತದೆ ಹಾಗೂ ಇದರ ಪರಿಣಾಮವಾಗಿಯೂ ತಲೆನೋವು ಬರಬಹುದು. ತಲೆನೋವು ಯಾರಿಗೂ ಬಾಧಿಸಬಹುದಾದ, ವಿಶೇಷವಾಗಿ ತಮ್ಮ ಕೆಲಸದಲ್ಲಿ ಪೂರ್ಣ ಗಮನ ನೀಡಲೇಬೇಕಾದ (ಉದಾಹರಣೆಗೆ ಬಸ್ ಚಾಲಕ) ಉದ್ಯೋಗಿಗಳಿಗೆ ಭಾರೀ ತೊಂದರೆ ಕೊಡುವ ನೋವಾಗಿದೆ.
ಕ್ಷಣಾರ್ಧದಲ್ಲಿ ತಲೆನೋವು ನಿವಾರಿಸುವ ಮನೆಮದ್ದುಗಳು
ತಲೆನೋವು ಬಂದಾಗ ಹೆಚ್ಚಿನವರು ಕೈಗೊಳ್ಳುವ ಮೊದಲ ಚಿಕಿತ್ಸೆ ಎಂದರೆ ನೋವು ನಿವಾರಕ ಮಾತ್ರೆಗಳನ್ನು ನುಂಗುವುದು. ವಾಸ್ತವವಾಗಿ ಈ ಮಾತ್ರೆಗಳು ನೋವು ನಿವಾರಕವೇ ಅಲ್ಲ! ಬದಲಿಗೆ, ನೋವಿನ ಸಂಕೇತಗಳನ್ನು ನಡುವಿನಲ್ಲಿಯೇ ತುಂಡರಿಸಿ ನೋವಿನ ಅನುಭವ ಮೆದುಳು ಪಡೆಯದಂತೆ ಮಾಡುತ್ತದೆ ಅಷ್ಟೇ. ಇದರಿಂತ ತಾತ್ಕಾಲಿಕವಾಗಿ ನೋವಿಲ್ಲದ ಅನುಭವವಾದರೂ ಇದರ ಅಡ್ಡ ಪರಿಣಾಮಗಳು ಮುಂದಿನ ದಿನಗಳಲ್ಲಿ ಭಾರಿಯಾಗಿ ಪರಿಣಮಿಸಬಹುದು. ವಿಶೇಷವಾಗಿ ಪಾರಾಸೆಟಮಾಲ್ ಎಂಬ ಔಷಧಿ ನಮ್ಮ ಯಕೃತ್ ಅನ್ನು ನಿಧಾನವಾಗಿ ಗಟ್ಟಿಯಾಗಿಸುತ್ತಾ ಹೋಗುತ್ತದೆ ಎಂಬ ಕಾರಣಕ್ಕೆ ಪಾಶ್ಚಾತ್ಯ ದೇಶಗಳಲ್ಲಿ ಇದ ಬಳಕೆಯನ್ನು ನಿಧಾನವಾಗಿ ಹಿಂಪಡೆಯಲಾಗುತ್ತಿದೆ. ಆದ್ದರಿಂದ ತಲೆನೋವಿನ ನಿವಾರಣೆಗೆ ನೈಸರ್ಗಿಕ ಸಾಮಾಗ್ರಿಗಳನ್ನು ಉಪಯೋಗಿಸುವುದೇ ಜಾಣತನದ ಹಾಗೂ ಸುರಕ್ಷಿತ ಕ್ರಮವಾಗಿದೆ. ಬನ್ನಿ, ತಲೆನೋವನ್ನು ಕಡಿಮೆ ಮಾಡಲು ಯಾವ ಕ್ರಮಗಳನ್ನು ಅನುಸರಿಸಬಹುದು ಎಂಬುದನ್ನು ನೋಡೋಣ...
ಸಾಕಷ್ಟು ದ್ರವಾಹಾರಗಳನ್ನು ಸೇವಿಸಿ
ದೇಹದಲ್ಲಿ ನೀರಿನ ಪ್ರಮಾಣ ಕಡಿಮೆಯಾದರೆ ತಲೆನೋವು ಆವರಿಸುವ ಸಾಧ್ಯತೆಯೂ ಹೆಚ್ಚುತ್ತದೆ. ಆದ್ದರಿಂದ ಸಾಕಷ್ಟು ನೀರು ಹಾಗೂ ದ್ರವಾಹಾರಗಳನ್ನು ಸೇವಿಸುವುದು ಅಗತ್ಯ. ತಲೆನೋವು ಸತತವಾಗಿ ಬಾಧಿಸುವ ವ್ಯಕ್ತಿಗಳು ಗಂಟೆಗೊಂದು ಲೋಟವಾದರೂ ನೀರನ್ನು ಕುಡಿಯುತ್ತಾ ಇದ್ದರೆ ತಲೆನೋವು ಬರದೇ ಇರದಂತೆ ನೋಡಿಕೊಳ್ಳಬಹುದು.
ಬಿಸಿ ಅಥವಾ ತಣ್ಣನೆಯ ಪಟ್ಟಿ ಕಟ್ಟುವುದು
ಸಾಮಾನ್ಯವಾಗಿ ಮೆದುಳಿಗೆ ಸಾಗುವ trigeminal nerve ಎಂಬ ನರ ಸಂಕುಚಿತಗೊಳ್ಳುವ ಮೂಲಕ ತಲೆನೋವು ಆವರಿಸುತ್ತದೆ. ಈ ನರದ ಭಾಗದಲ್ಲಿ ಒಂದು ಬಟ್ಟೆಯ ಪಟ್ಟಿಯನ್ನು ಬಿಸಿನೀರಿನಲ್ಲಿ ಅದ್ದಿ ಆವರಿಸುವ ಮೂಲಕ ನರದ ಭಾಗವನ್ನು ಹಿಗ್ಗಿಸಲು ಸಾಧ್ಯವಾಗುತ್ತದೆ ಹಾಗೂ ಈ ಮೂಲಕ ಮೆದುಳಿಗೆ ರಕ್ತಪರಿಚಲನೆ ಹೆಚ್ಚಿಸಲೂ ನೆರವಾಗುತ್ತದೆ. ಇದೇ ರೀತಿ ತಲೆ ಹಾಗೂ ಕುತ್ತಿಗೆಯ ಹಿಂಭಾಗದ ಸ್ನಾಯುಗಳ ಸೆಳೆತದಿಂದಲೂ ಕೆಲವೊಮ್ಮೆ ನರಗಳು ಸಂಕುಚಿತಗೊಳ್ಳುತ್ತವೆ. ಈ ಭಾಗದಲ್ಲಿ ತಣ್ಣನೆಯ ನೀರಿನಿಂದ ತೋಯ್ದಿರುವ ಬಟ್ಟೆಯ ಪಟ್ಟಿಯನ್ನು ಇರಿಸಿಕೊಳ್ಳುವ ಮೂಲಕ ಸೆಳೆತ ಕಡಿಮೆಯಾಗಿ ರಕ್ತಪರಿಚಲನೆ ಹೆಚ್ಚುವ ಮೂಲಕವೂ ತಲೆನೋವು ಕಡಿಮೆಯಾಗುತ್ತದೆ. ಈ ವಿಧಾನ ಸಾಮಾನ್ಯವಾಗಿ ತಲೆಯ ಹಿಂಭಾಗ ಹಾಗೂ ಹಣೆಯ ಪಕ್ಕದಲ್ಲಿ ಎದುರಾಗುವ ನೋವುಗಳಿಗೆ ಸೂಕ್ತವಾಗಿದೆ.
ಪುದಿನಾ ಟೀ ಸೇವಿಸಿ
ಪುದಿನಾ ದಲ್ಲಿರುವ ಪೋಷಕಾಂಶಗಳು ಮೆದುಳಿನ ನರಗಳನ್ನು ಸಡಿಲಿಸಿ ರಕ್ತಪರಿಚಲನೆ ಸುಗಮವಾಗಲು ನೆರವಾಗುತ್ತವೆ. ಈ ಟೀಯಲ್ಲಿರುವ ಪೋಷಕಾಂಶಗಳು ಶೀತದ ವಿರುದ್ಧ ಹೋರಾಡುವ ಮೂಲಕ ಶೀತದಿಂದಾಗಿ ಎದುರಾಗುವ ತಲೆನೋವನ್ನು ಕಡಿಮೆ ಮಾಡಲು ಈ ವಿಧಾನ ಹೆಚ್ಚು ಸೂಕ್ತವಾಗಿದೆ. ನೋವು ನಿವಾರಕ ಗುಳಿಗೆ ಸೇವಿಸುವ ಮೊದಲು ಒಂದು ಲೋಟ ಕುದಿಯುವ ನೀರಿಗೆ ಕೆಲವು ಪುದಿನಾ ಎಲೆಗಳನ್ನು ಕೊಂಚವೇ ಜಜ್ಜಿ ಒಂದೆರಡು ನಿಮಿಷ ಬಿಟ್ಟು ಒಂದೆರಡು ತೊಟ್ಟು ಲಿಂಬೆರಸ ಬೆರೆಸಿ ಕುಡಿಯುವ ಮೂಲಕ ಶೀತದಿಂದಾಗಿ ಎದುರಾಗಿದ್ದ ತಲೆನೋವು ಕ್ಷಣಗಳಲ್ಲಿಯೇ ಇಲ್ಲವಾಗುತ್ತದೆ.
ನೀಲಗಿರಿ ಎಣ್ಣೆಯನ್ನು ಆಘ್ರಾಣಿಸಿ
ನೀಲಗಿರಿ ಎಣ್ಣೆ ಒಂದು ಅದ್ಭುತವಾದ ಕಫಹಾರಿ (expectorant) ಔಷಧಿಯಾಗಿದೆ. ಇದು ದೇಹದಿಂದ ಕಲ್ಮಶಗಳನ್ನು ನಿವಾರಿಸಲು ಹಾಗೂ ಮೂಗಿನ ನಾಳಗಳನ್ನು ವಿಸ್ತರಿಸಲು ನೆರವಾಗುತ್ತದೆ. ಇದರಿಂದ ಮೂಗಿನ ಹಿಂಭಾಗದ ಕುಹರ (ಸೈನಸ್) ದಲ್ಲಿ ಯಾವುದೇ ಕಲ್ಮಶ ಅಥವಾ ಕಫ ತುಂಬಿಕೊಂಡು ಸೋಂಕು ಎದುರಾಗಿದ್ದರೆ ಅದು ಕರಗಿ ವಿಸರ್ಜನೆಗೊಳ್ಳುವ ಮೂಲಕ ತಲೆನೋವು ಸಹಾ ಕಡಿಮೆಯಾಗುತ್ತದೆ. ಅಲ್ಲದೇ ಈ ಎಣ್ಣೆಯ ಪರಿಮಳ ಮೆದುಳಿಗೂ ಮುದ ನೀಡುವಂತಹದ್ದಾಗಿದ್ದು ಮೆದುಳಿಗೆ ತಲುಪುವ ನೋವಿನ ಸೂಚನೆಗಳನ್ನೂ ಇಲ್ಲವಾಗಿಸುತ್ತದೆ. ಒಂದು ಸ್ವಚ್ಛವಾದ ಕರವಸ್ತ್ರದ ಮೇಲೆ ಸುಮಾರು ಮೂರು ನಾಲ್ಕು ಹನಿ ನೀಲಗಿರಿ ಎಣ್ಣೆಯನ್ನು ಹಾಕಿ ತಕ್ಷಣವೇ ಇದರ ಪರಿಮಳವನ್ನು ಪೂರ್ಣವಾಗಿ ಒಳಗೆಳೆದುಕೊಳ್ಳಬೇಕು. ಪರ್ಯಾಯವಾಗಿ ಹಣೆಯ ಪಕ್ಕದ ಭಾಗದಲ್ಲಿ (ಅಂದರೆ ಕನ್ನಡಕದ ಕಡ್ಡಿ ತಾಕುವ ಭಾಗ) ಮೂರು ಅಥವಾ ನಾಲ್ಕು ಹನಿ ನೀಲಗಿರಿ ಎಣ್ಣೆಯನ್ನು ಹಚ್ಚಿದಾಗಲೂ ತಲೆನೋವು ಕಡಿಮೆಯಾಗುತ್ತದೆ. ಜೊತೆಗೇ ಎದೆ ಮತ್ತು ಬೆನ್ನಿನ ಮೇಲ್ಭಾಗದಲ್ಲಿಯೂ ಕೊಂಚ ಹಚ್ಚಿಕೊಳ್ಳುವ ಮೂಲಕ ಶೀತ ಹಾಗೂ ತಲೆನೋವು ಕಡಿಮೆಯಾಗುತ್ತದೆ.
ಶುಂಠಿಯ ಟೀ ಕುಡಿಯಿರಿ
ಶುಂಠಿಯ ಉರಿಯೂತ ನಿವಾರಕ ಗುಣ ಮೆದುಳಿನಲ್ಲಿ ಎದುರಾಗಿದ್ದ ಊತವನ್ನು ಕಡಿಮೆ ಮಾಡುವ ಮೂಲಕ ತಲೆನೋವು ಕಡಿಮೆಮಾಡುತ್ತದೆ. ನಮ್ಮ ಮೆದುಳಿನ ಒಂದು ಭಾಗವಾದ prostaglandins ಗಳು ನೋವಿನ ಸಂಕೇತವನ್ನು ಸ್ವೀಕರಿಸಿ ನೋವಿನ ಅನುಭವವನ್ನು ನೀಡುವ ಭಾಗಗಳಾಗಿದ್ದು ಈ ಭಾಗಕ್ಕೆ ನೋವಿನ ಸಂಕೇತಗಳು ತಲುಪದಂತೆ ಮಾಡುವ ಮೂಲಕ ಶುಂಠಿ ತಲೆನೋವನ್ನು ಕಡಿಮೆ ಮಾಡಲು ನೆರವಾಗುತ್ತದೆ. ಇದಕ್ಕಾಗಿ ಸುಮಾರು ಅರ್ಧ ಇಂಚು ಶುಂಠಿಯನ್ನು ಒಂದು ಕಪ್ ನೀರಿನಲ್ಲಿ ಸುಮಾರು ಎರಡು ನಿಮಿಷಗಳವರೆಗೆ ಕುದಿಸಿ ಸೋಸಿ ಕುಡಿಯಿರಿ.
ಹಣೆ ಮತ್ತು ಹಣೆಯ ಪಕ್ಕದ ಭಾಗಕ್ಕೆ ದಾಲ್ಚಿನ್ನಿ ಪುಡಿಯ ಲೇಪನ ಹಚ್ಚಿ
ದಾಲ್ಚಿನ್ನಿಯ ಲೇಪನವನ್ನು ಹಚ್ಚಿಕೊಳ್ಳುವ ಮೂಲಕ ನಮ್ಮ ದೇಹದ ಸ್ನಾಯುಗಳನ್ನು ಸಡಿಲಗೊಳಿಸಲು ಸಾಧ್ಯವಾಗುತ್ತದೆ. ಹಣೆ ಮತ್ತು ಹಣೆಯ ಪಕ್ಕದ ಭಾಗದಲ್ಲಿ ತೆಳುವಾಗಿ ಹಚ್ಚಿಕೊಂದಾಗ ಇದು ಈ ಭಾಗದಲ್ಲಿರುವ ಸ್ನಾಯುಗಳನ್ನು ಸಡಿಲಿಸಿ ನರಗಳ ಮೂಲಕ ರಕ್ತಸಂಚಾರ ಸುಗಮಗೊಳ್ಳಲು ನೆರವಾಗುತ್ತದೆ. ಇದರ ಪರಿಮಳ ಸಹಾ ಮೆದುಳಿಗೆ ಮುದ ನೀಡುವಂತಹದ್ದಾಗಿದ್ದು ಕುಹರದ ಸೋಂಕು ಕಡಿಮೆ ಮಾಡಲೂ ನೆರವಾಗುತ್ತದೆ. ಇದಕ್ಕಾಗಿ ಸುಮಾರು ಎರಡು ಮಧ್ಯಮ ಗಾತ್ರದ ದಾಲ್ಚಿನ್ನಿ ಚೆಕ್ಕೆಗಳನ್ನು ಗ್ರೈಂಡರ್ ನಲ್ಲಿ ಒಣದಾಗಿ ಪುಡಿಮಾಡಿ. ಈ ಪುಡಿಯನ್ನು ಕೊಂಚವೇ ನೀರಿನಲ್ಲಿ ಮಿಶ್ರಣ ಮಾಡಿ ಲೇಪನ ತಯಾರಿಸಿ. ಈ ಲೇಪನವನ್ನು ಹಣೆ ಮತ್ತು ಹಣೆಯ ಪಕ್ಕ ಹಚ್ಚಿಕೊಂಡು ಕೊಂಚ ಹೊತ್ತು ವಿರಮಿಸಿ.
ತುಳಸಿ ಎಲೆಗಳ ಟೀ ಹಾಗೂ ಹಬೆ
ತುಳಸಿ ಒಂದು ಅದ್ಭುತ ಔಷಧೀಯ ಮೂಲಕೆಯಾಗಿದ್ದು ಇದರ ಉರಿಯೂತ ನಿವಾರಕ ಗುಣ ಹಾಗೂ ತಡೆತಡೆದು ಬರುವ ನೋವನ್ನು ಗುಣಪಡಿಸುವ ಗುಣದ ಮೂಲಕ ತಲೆನೋವನ್ನೂ ಕಡಿಮೆಗೊಳಿಸಲು ನೆರವಾಗುತ್ತದೆ. ಇದರ ಬಳಕೆಯಿಂದ ತಲೆಯ ಸ್ನಾಯುಗಳು ಸಡಿಲಗೊಂಡು ತಕ್ಷಣವೇ ತಲೆ ನೋವನ್ನು ಕಡಿಮೆಗೊಳಿಸುತ್ತದೆ. ವಿಶೇಷವಾಗಿ ತಲೆನೋವು ತಲೆಯ ಮಧ್ಯಭಾಗದಲ್ಲಿದ್ದು ವಾಕರಿಕೆ ಅಥವಾ ವಾಂತಿಯೂ ಆಗಿದ್ದರೆ ಈ ವಿಧಾನ ಸೂಕ್ತವಾಗಿದೆ.
ತುಳಸಿಯ ಟೀ
ಒಂದು ಲೋಟ ನೀರಿನಲ್ಲಿ ಕೊಂಚ ತುಳಸಿ ಎಲೆಗಳನ್ನು ಹಾಕಿ ಸುಮಾರು ಐದು ನಿಮಿಷ ಕುದಿಸಿ. ಬಳಿಕ ಉರಿ ಆರಿಸಿ ತಣಿಸಿ ಉಗುರುಬೆಚ್ಚಗಾದಾಗ ಈ ನೀರನ್ನು ಸೋಸಿ ಎಲೆಗಳನ್ನು ನಿವಾರಿಸಿ ನೀರನ್ನು ಕುಡಿಯಿರಿ.
ತುಳಸಿಯ ಹಬೆ:
ಒಂದು ಅಗಲವಾದ ಪಾತ್ರೆಯಲ್ಲಿ ಕುದಿನೀರನ್ನು ಹಾಕಿ ಪಾತ್ರೆಯನ್ನು ನೆಲದ ಮೇಲಿಡಿ. ಈ ಪಾತ್ರೆಯ ಮೇಲೆ ಮುಖ ಬರುವಂತೆ ಇರಿಸಿ ಒಂದು ದಪ್ಪನೆಯ ಟವೆಲ್ ಅಥವಾ ಬಟ್ಟೆಯಿಂದ ತಲೆಯನ್ನು ಆವರಿಸಿ ಹಬೆ ಹೊರಹೋಗಂದತೆ ಮಾಡಿ. ಈಗ ಕೊಂಚ ತುಳಸಿ ಎಲೆಗಳನ್ನು ಕೊಂಚವೇ ಜಜ್ಜಿ ಈ ನೀರಿಗೆ ಹಾಕಿ ಈಗ ಏಳುವ ಹಬೆಯನ್ನು ದೀರ್ಘ ಉಸಿರಾಟದ ಮೂಲಕ ಒಳಗೆಳೆದುಕೊಳ್ಳಿ. ದಿನಕ್ಕೆ ಕೆಲವಾರು ಬಾರಿ ಈ ವಿಧಾನ ಅನುಸರಿಸಿ.
ಹಣೆಯ ಭಾಗದಲ್ಲಿ ಲವಂಗದ ಎಣ್ಣೆಯ ಮಸಾಜ್ ಮಾಡಿ
ಒಂದು ವೇಳೆ ಖಿನ್ನತೆಯ ಕಾರಣದಿಂದಾಗಿ ಈ ತಲೆನೋವು ಎದುರಾಗಿದ್ದರೆ ಈ ವಿಧಾನ ಹೆಚ್ಚು ಸೂಕ್ತವಾಗಿದೆ. ಲವಂಗದ ಎಣ್ಣೆ ಮುದನೀಡುವ ಹಾಗೂ ನೋವು ನಿವಾರಕ ಎಣ್ಣೆಯಾಗಿದ್ದು ಖಿನ್ನತೆಯಿಂದ ಹೊರಬರಲೂ ನೆರವಾಗುತ್ತದೆ. ಹಣೆಯ ಹಾಗೂ ಹಣೆಯ ಪಕ್ಕದ ಭಾಗದಲ್ಲಿ ತೆಳುವಾಗಿ ಈ ಎಣ್ಣೆಯ ಕೆಲವು ಹನಿಗಳಿಂದ ನಯವಾಗಿ ಮಸಾಜ್ ಮಾಡುವ ಮೂಲಕ ಈ ಭಾಗದ ನರಗಳು ಸಡಿಲಗೊಂಡು ರಕ್ತಪರಿಚಲನೆ ಹೆಚ್ಚುತ್ತದೆ ಹಾಗೂ ತಲೆನೋವು ಕಡಿಮೆಯಾಗುತ್ತದೆ. ಈ ವಿಧಾನವನ್ನು ಕನಿಷ್ಟ ದಿನಕ್ಕೆ ಮೂರು ಬಾರಿ ಅನುಸರಿಸಿ.
ಸೇಬಿನ ಶಿರ್ಕಾದ ಹಬೆ
ಸೇವಿನ ಶಿರ್ಕಾ (Apple cider vinegar) ಅನ್ನು ಶತಮಾನಗಳಿಂದಲೂ ಕುಹರದ ಸೋಂಕಿನಿಂದ ಉಂಟಾಗುವ ತಲೆನೋವಿನ ಪರಿಹಾರಕ್ಕಾಗಿ ಉಪಯೋಗಿಸಲಾಗುತ್ತಿದೆ. ಇದರಲ್ಲಿರುವ ಅಸೆಟಿಕ್ ಆಮ್ಲ ಕುಹರದ ಸೋಂಕಿಗೆ ಕಾರಣವಾದ ಬ್ಯಾಕ್ಟೀರಿಯಾಗಳನ್ನು ಕೊಲ್ಲುವ ಮೂಲಕ ಇಲ್ಲಿ ಉಂಟಾಗಿದ್ದ ಸೋಂಕಿನ ದಟ್ಟಣೆಯನ್ನು ಸಡಿಲಿಸಿ ಕರಗಿಸಲು ನೆರವಾಗುತ್ತದೆ ಹಾಗೂ ಕುಹರದ ಭಾಗ ತೆರೆದು ಇಲ್ಲಿ ಉಂಟಾಗಿದ್ದ ಉರಿಯೂತ ಹಾಗೂ ಸೋಂಕಿನ ಮೂಲಕ ಎದುರಾಗಿದ್ದ ತಲೆನೋವನ್ನೂ ಕಡಿಮೆ ಮಾಡುತ್ತದೆ. ಇದಕ್ಕಾಗಿ ಒಂದು ಪಾತ್ರೆಯಲ್ಲಿ ಕುದಿನೀರು ಹಾಕಿ ಇದಕ್ಕೆ ಒಂದು ದೊಡ್ಡ ಚಮಚದಷ್ಟು ಸೇಬಿನ ಶಿರ್ಕಾ ಬೆರೆಸಿ ಇದರ ಹಬೆಯನ್ನು ತಲೆಯ ಮೇಲೆ ದಪ್ಪ ಬಟ್ಟೆಯೊಂದನ್ನು ಆವರಿಸಿ ದೀರ್ಘ ಉಸಿರಾಟದ ಮೂಲಕ ಒಳಗೆಳೆದುಕೊಳ್ಳಿ.
ಥೈಮ್ ಎಣ್ಣೆಯ ಪಟ್ಟಿ
ಒಂದು ವೇಳೆ ಒತ್ತಡದ ಕಾರಣ ತಲೆನೋವು ಎದುರಾಗಿದ್ದರೆ ಈ ವಿಧಾನ ಹೆಚ್ಚು ಸೂಕ್ತವಾಗಿದೆ ಥೈಮ್ ಎಣ್ಣೆ (Thyme Oil) ಒಂದು ಅದ್ಭುತವಾದ ಒತ್ತಡ ನಿವಾರಕವಾಗಿದೆ. ಇದು ನರಗಳನ್ನು ಸಡಿಲಿಸಿ ರಕ್ತಪರಿಚಲನೆ ಸುಗಮಗೊಳ್ಳಲು ನೆರವಾಗುತ್ತದೆ ಹಾಗೂ ತಲೆನೋವು ಕಡಿಮೆ ಮಾಡುತ್ತದೆ. ಇದಕ್ಕಾಗಿ ಒಂದು ಬಟ್ಟೆಯನ್ನು ಇಸ್ತ್ರಿ ಮಾಡಿ ಸಾಕಷ್ಟು ಬಿಸಿ ಮಾಡಿ ನಾಲ್ಕಾರು ಬಾರಿ ಮಡಚಿ ಪಟ್ಟಿಯಾಗಿಸಿ. ಬಿಸಿಯಾಗಿದ್ದಂತೆಯೇ ಈ ಪಟ್ಟಿಯ ಮೇಲೆ ಕೆಲವು ತೊಟ್ಟು ಥೈಮ್ ಎಣ್ಣೆಯನ್ನು ಚಿಮುಕಿಸಿ ತಕ್ಷಣವೇ ಹಣೆಯ ಮತ್ತು ಹಣೆಯ ಪಕ್ಕದ ಭಾಗಕ್ಕೆ ತಾಕುವಂತೆ ಕೊಂಚವೇ ಒತ್ತಡದಿಂದ ಇರಿಸಿ. ತಣ್ಣಗಾದ ಬಳಿಕ ಮತ್ತೊಮ್ಮೆ ಬಿಸಿಮಾಡಿ ಹಣೆಯ ಮೇಲಿರಿಸಿ. ನಾಲ್ಕಾರು ಬಾರಿ ಈ ವಿಧಾನವನ್ನು ಅನುಸರಿಸುವ ಮೂಲಕ ತಲೆನೋವು ತಕ್ಷಣವೇ ಕಡಿಮೆಯಾಗುತ್ತದೆ.